
AYERTISSEMENT 



AXJ BIEI?VEII-LANT LECTEUR 



Les anciens croyoient que le génie des grands 
hommes yeilloit toujours au milieu d'eux, que leur 
Àme étoit présente parmi leurs concitoyens pour 
animer et soutenir leurs travaux ; et un célèbre écri- 
vain protestant s'est naguère écrié : « Que ne nous 
est-il donné de communiquer au delà du tombeau 
avec nos pères, d'entendre leur voix et de recevoir 
leurs conseils ' ! » 

L'Église a réalisé ce vœu. Le culte des saints, 
qu'elle recommande tant à ses enfans, n'est pas 
autre chose que cette communication, rêvée par la 
haute politique, entre ceux qui luttent encore et ceux 
qui ont déjà glorieusement achevé leur carrière. Rien 
ne périt dans le christianisme. Le héros qu'il a pro- 
duit un jour continue à tendre la main aux généra- 

^ Guizot, Mécùmpies et Espérances. 

II AVERTISSEMENT 

lions qui s'avancent vers Télemité ; sa parole demeure 
vivante; le temps n'use pas ses bons exemples, et, du 
haut du ciel, sa protection est également certaine et 
efficace. 

Parmi ces voix auxquelles il est si salutaire de 
prêter l'oreille, il n'en est guère de plus douce à en- 
tendre que celle du Stigmatisé d'Assise. Elle nous 
enseigne particulièrement une chose que le siècle 
semble de plus en plus oublier, à savoir qu'il n'y a 
point d'espérance d'avoir part aux grandeurs du 
Maître, si on n'entre généreusement dans la société 
de ses souffrances. 

Peu d'histoires de saints renferment autant d'ac- 
tions merveilleuses que celle de saint François; mais 
il a eu lui-même grand soin de nous prévenir que, si 
ces actions sont l'ordinaire complément de la perfec- 
tion, elles n'en sont ni l'essence, ni l'indispensable 
condition. « Quoy que les Frères Mineurs, — se 
plaisoit-il à répéter, — donnent bon exemple et grande 
édification à tout le monde parla sainteté de leur vie, 
la parfaite joye ne consiste pas en cela. Et quoy qu'un 
frère mineur illumine les aveugles, guérisse les estro- 
piés, chasse les diables, rend l'ouïe aux sourds, le 
marcher aux boiteux, la parole aux muets, et, ce qui 
est davantage, la vie aux morts de quatre jours, la 
joye parfaite n'est point là. Mais si un frère mineur 
sait toutes les langues, toutes les sciences et escri- 
tures, de sorte qu'il prophétise les choses futures et 



Digitized 



by Google 



AU BIENVEILLANT LECTEUR. ni 

découvre le secret des consciences, là n'est point la 
parfaite joye. Si un frère mineur parle comme un 
ange, et comprend le cours des astres, la vertu des 
herbes et tous les trésors de la terre ; s'il connoit les 
proprietez des oyseaux, des poissons, des animaux, 
des hommes, des racines, des arbres et des eaux, 
la parfaite joye ne gist point en cela. Mais quand 
nous arrivons au couvent de Nostre-Dame-des- 
Anges tout mouillez et gelez de froid, pleins de boue 
et pressez de la faim, et que nous frappons à la porte, 
le portier vient nous demander en colère : « Qui est 
là? » Nous lui répondons : « Nous sommes deux de 
vos frères. » Luy nous rabroue, disant : « Vous êtes 
des marauts, qui allez rôder parle monde et desrobez 
les ausmônes des pauvres ; » puis, sans nous ouvrir 
la porte, nous laisse là exposez à la neige, à la pluye 
et presque morts de faim ; alors, si nous souffrons ces 
rebuts et injures patiemment, sans trouble ni mur- 
mure, et pensant humblement que ce portier nous 
connoist fort bien, et que Dieu l'excite à tenir ce lan- 
gage contre nous, escrivez que là est le parfait con- 
tentement. Et si nous continuons à frapper, et que 
ce portier sorte contre nous comme des importuns, 
nous soufûette et charge de coups rudement, en di- 
sant : « Retirez-vous d'ici, poltrons et misérables, 
allez à l'hospital; vous êtes de belles gens ; adieu, il 
n'y a rien icy à manger pour vous. » Si nous suppor- 
tons ces choses avec patience, et pardonnons amou- 

IV AYERTTSSEMEIIT 

reusement et de tout nostre cœur ces injures, escrivez 
qu'en cela est la parfaite joye. Et sî, dans cette afflic- 
tion^ pressez de la faim, transiz de froid et la nuit 
approchant, nous frappons encor, et nous le conju- 
rons avec cris et gémissemens qu'il nous ouvre la 
porte, au lieu d'être touché de pitié, il se met en plus 
grande colère, disant : « Voilà des hommes bien im- 
pudens et obstinez, je m'en vais les accommoder d'im- 
portance. » Là dessus il sort, un gros baston de nœuds 
à la main, et nous prenant par le capuce, il nous jette 
par terre dans la boue, et nous met tout en sang à 
coups de baston. Si nous endurons joyeusement ces 
outrages et ces coups, considérons que nous devons 
participer aux tourmens du bény Jésus, escrivez et 
remarquez soigneusement que là est la vraye joye et 
le parfait contentement *. » 

Ce langage est très-opposé aux erremens du jour ; 
c'est précisément pour cela qu'il me parott utile de le 
faire revivre. 

Peut-être aussi la meiUeure manière de démontrer 
l'avantage des religieux consiste-elle simplement à 
rappeler les instructions et les vertus de leurs pa- 
triarches? Le temps des moines est passé, déclare- 
t-on ; et si le dévouement d'une sœur grise saisit for- 
cément d'admiration les plus hostiles au catholicisme. 



* V. les Œuvres spirituelles du séraphique père Saint François ^ 
traduites du latin en françois par le P. Martial du Mans; Paris, 1667, 
n-24, p. 140. 

qui seul a le secret de le produire, on n'a pas assez 
de mépris pour les capucins et de haine pour les 
jésuites. Je ne me sens nullement ému par ce va- 
carme de gens qu'aucun gain ne rassasie, et de libé- 
raux qui ont bien le mot chrétien de liberté à la 
bouche, mais qui n'ont pas l'idée d'un autre droit 
que celui du plus fort. Je persiste, au contraire, à 
croire qu'aujourd'hui comme jadis, il faut des moines 
pour sauver le monde, c'est-à-dire des hommes qui 
prient sans cesse pour ceux qui ne s'agenouillent 
jamais, des hommes qm se privent en tout pour vous, 
qui ne savez vous priver en rien ; des hommes qui 
meurent volontiers pour vous, qui tenez tant la vie, 
et l'abrégez cependant mille fois plus par vos raffine-* 
mens que ceux-ci par leurs austérités. S est com- 
mode à ceux dont les jours s'écoulent dans le su- 
perflu de leur jeter un ineffable mépris ; mais les 
disgraciés, les malheureux, parsemés sur cette terre 
comme les étoiles dans les cieux,ont besoin de frères 
qui jurent de rompre toujours leur pain avec eux, de 
panser leurs plaies dont vous détournez vos regards, 
de laver leurs pieds et de les baiser, de se mettre dans 
les fers à leur place et de les ensevelir. 11 est égale- 
ment prudent de ménager un refuge aux grands 
désespérés de ce monde, et Ton peut en croire 
Voltaire sur cette question. « Ce fut longtemps, dit- 
il, une consolation pour le genre humain qu'il y eût 
de ces asiles ouverts à tous ceux qui vouloient fuir 

l'oppression. Sans parler que le peu de connoissanees 
qui restoit chez les barbares fut perpétué dans les 
cloîtres, on ne peut nier qu'ils aient renfermé de 
très-grandes \ertus. Il n'est guère encore de monas- 
tères qui ne renferment des âmes admirables qui 
font l'honneur de la nature humaine *. » 

Je présente donc ici de nouveau l'image de saint 
François d'Assise, non quoiqu'il fut moine, mais 
parce qu'il fut moine. 

S fut le bienfaiteur de son siècle. Ses enfans ont 
hérité de son abnégation, de son dévouement, de son 
amour pour tous les malheureux, de son zèle ardent 
pour éteindre les haines et rétablir la paix partout et 
-chez tous. Aussi voyez comme jadis la phalange fran- 
ciscaine étoit considérable et honorée ! 

On invoque de nos jours les traditions de saint 
Louis, — celles qui sont incontestables ne légitiment 
certes pas la moindre atteinte à la liberté évangélique 
dont le capucin demeure parmi nous le pacifique re- 
présentant. — Ce roi valeureux affectionnoit tant les 
ordres'de saint François et de saint Dominique, qu'il 
avoit coutume de dire que, s'il pouvoit se partager en 
deux, il seroit moitié à l'un et moitié à l'autre. Par 
son testament, il leur légua ce à quoi il tenoit le plus 
en ce monde : ses livres, seuls objets de prix qui 
furent inventoriés à sa mort. Il se faisoit gloire d'ap- 
partenir au tiers-ordre de Saint-François, et on sait 



* Essai sur les mœurs, ch. xiix. 

que plusieurs membres de sa famille prirent les li- 
vrées du séraphique mendiant, entr'autres sa sœur 
Isabelle, fondatrice et première abbesse de Long* 
champ, — sa fille Blanche, et son petit-neveu saint 
Louis, évéque de Toulouse. 

S'il est enfin un saint que pourroit respecter la 
démocratie, c'est bien celui qui a autant méprisé les 
distinctions et les richesses; s'il en est un dont les 
François auroient le devoir de conserver le souvenir, 
c'est bien celui qui les chérissoit au point de ne vou- 
loir porter que leur nom. 

ff Nostre héros est issu 

De la France, et son père y a esté conceu. 
Non ce père plus près, Pierre de Bemadonne, 
Mais le plus esloigné que la France lui donne ; 
Alors que les Gaulois passèrent généreux 
Les Alpes et le Po, et d'un poing yaleureux 
Chassans le lasche Grec ils peuplèrent l'Umbrie, 
Et leur race y demeure, et dedans l'Etrurie. 
Pource le Ciel luy donne un beau nom de François, 
Pour marque qu'il venoit des antiques Gaulois. 
Car il fut nommé Jean au iour de son baptesme, 
Et ce nom de François se donna de luy mesme. 
Le peuple ly appelle, et sa langue et sa voix. 
Qu'il eut de grâce infuse estoit un pur François ^ » 

Cette inclination de saint François pour la France 
explique la popularité dont jouissoient anciennement 
son culte et sa légende. Cette dernière, très-répandue 



^ La Saincte Franciade, par Jacques Gorbin, conseiller etmaistre 
des Requestes ordinaires de la Royne ; Paris, 1632, liv. 2^. 

au seizième siècle, est un des premiers incunables 
qu'a publiés le célèbre Simon Vostre ^ 

Je la réédite, en n'y ajoutant qu'une ponctuation, 
sans laquelle sa lecture seroit trop fatigante, et quelques 
beaux exemples qui ne se trouvent que dans l'édition 
de Jehan Frellon, dont un exemplaire me vient de 
M. E.-A. Bouillevaux, jeune homme qui a laissé ses 
os du bon côté des choses, et dont je tiens à associer 
ici le nom à la glorification du saint qu'il a su si bien 
aimer et imiter. 

On m'a fait observer que ce livre, — petite pierre 
offerte à l'élargissement des pauvres Clarisses de Ver- 
sailles, — n'auroit chance d'être accueilli avec quel- 
que indulgence que par des bibliophiles et par des 
âmes pieuses. Cette remarque ne m'a pas effrayé. Je 
prétends que la race des uns et des autres n'est pas 
prête à s'éteindre en France, outre qu'on peut im- 
punément réclamer de ce noble pays une bonne 
œuvre de plus. Ce sont ses générosités, encore mieux 
que ses richesses, qui sont inépuisables. Et si ces 
pages ravivent dans un seul cœur la flamme dont 
brûloit saint François d'Assise, elles n'auront pas été 
inutilement publiées. 

« V. le Manuel du libraire, par Bninet, t. V, p. 1191. 

SY COMMENCE LE PROLOGUE 



VIE DE MONSEIGNEUR SAINCT FRANÇOYS 



Nostre doulx sauveur et rédempteur Jésus, créateur 
et facteur du ciel et de la terre, estant ialoux et vray 
zellateur du salut de tout sou pauvre peuple^ volant la 
perdition des âmes et les péchés multiplier au monde, 
et amour et charité refroidir es hommes et femmes de 
ce temps que sainct Françoys etoit encores ieune enfant 
adonné aux délices du monde, il voulut susciter son 
esprit et le tourner es choses spirituelles en le faisant 
son très singulier serviteur et lui demonstra grande 
grâce pour sa très grande humilité et en exemple de 
tous ceulx qui le vouldroient ensuivir en sa pauvreté et 
humilité et renoncer aux péchés et vices par la démons- 
tration de la vie bonne, saincte et angelique que le be- 
noist sainct demonstroitetmaintenoit. Et voulut nostre 
Seigneur par lui demonstrer sa saincte vie et conver- 
sation, laquelle avoit demonstrée à ses benois apostres, 
à tous ceulx qui ferventement désirent parvenir en la 

1 

2 LA VIE ET LEGENDE 

hautaine habitation des vîvans : car, par sa grande 
clémence et bonté il visita si parfaictement son pauvre 
servant sainct Françoys que^ de la desusdite vaine con- 
versation de ce monde auquel il estoit^ le esleva en très 
haultes et excellentes grâces et le âst son messagier pour 
annoncer et tesmoigner clerement la perfection de la 
saincte évangile : car tout ainsi que Testoille iournalle 
par sa clarté fait purger l'obscurité et tenebrosité de la 
nuyt, tout ainsi le glorieux Françoys par la clarté et 
lumière de sa saincte doctrine et saincte conversation 
esclarcit et ilumina très clerement ceulx qui estoient 
aveugles es tenebrosités et aveuglement de la mer de 
ce monde , auquel paravant habitoient en Tumbre de 
la mort spirituele : comme Tare appert et se demonstre 
souvent au ciel en temps de grandes pluyes, lequel arc 
représente et demonstre Vahance et concorde que Dieu 
veult tenir à présent après le temps du déluge à toute 
humaine nature. Et tout ainsi que Dieu le créateur vou- 
lut envoyer son très grand et sur tous très excellent 
prophète sainct lehan-Baptisteet en âst son précurseur 
et annunciateur de sa venue, lequel fut le premier en ce 
monde qui promit le royaume éternel par le moyen de 
faire digne fruit de pénitence^ pareillement, le benoist 
Françoys fut envoyé de Dieu pour prescher pénitence, 
non pas seuUement par paroUes, maïs, à l'exemple du 
desusdit benoist précurseur de lesuchrist, soit lehan- 
Baptiste, il preschoit le peuple par l'exemple de la 
saincte , austère et très chaste vie et conversation, par 
le moyen desquelles choses il mérita envers Dieu qu'il 
le voiîlut aorner de très grands dons de grâce. Après 
il prouûta en parfaite vie, il fut rempli du don 
de'doulce prophétie, et fut eslu à office d'âge et 
embrasé de l'ardeur d'amour des Séraphins. Il fut 
eslevé en haut en ung chariot luisant et embrasé 

comme feu, comme vous qui lirez ou oires lire 
pourrez ouyr cy après. Donqes il apert bien pour raison 
que Dieu le envoya au monde en la vertu et esprit de 
Helye le prophète, et en la semblance de Tange duquel le 
glorieux apostre et amy de Dieu , monseigneur sainct 
lehan l'evangéliste, dit en son apocalipse : qu'il avoit 
veu ung ange monter d'Orient qui portoit en lui le signe 
de Dieu le tout-puissant. Car le benoist Françoys porta 
en lui, expressément et patentement, les signes des 
plaies de lesuchrist en son corps, si comme vous pour- 
rez après voir en ceste histoire que sainct Bonaven- 
ture ordonna en latin et qu'ung frère de icelle ordre 
translata après en romant, et qui fut aprouvé diligente- 
ment par ceulx qui avoient commerce avec sainct Fran- 
çoys et ont esté présens à son trespassement , et de 
fait avoient esté ses familiers et savoient la saincteté de 
sa vie. Et afin que Ton peust plus facillement entendre 
et plus longuement retenir sa saincte vie cy après re- 
citée par escript, elle sera ordonnée en xv chapitres, 
lesquels contiendront les grâces et miracles que Dieu 
fit par lui. 

Le I chapitre parle de sa conversation en habit sé- 
culier et mondain. 

Le n parlera comment il fut parfaictement converti 
à Dieu et comment il repara trois églises. 

Le m chapitre parlera comment la reigle des frères 
mineurs fut establye et ordonnée par sainct Françoys, 
par la volunté de Dieu et la révélation du sainct Esprit^ 
et comment elle fut par le pape octroiée et approuvée. 

Le IV chapitre parlera comment Tordre de sainct 
Françoys acrut et proufûta desoubs luy, et comment la 
reigle fut confirmée, qui paravant avoit esté concédée 
et octroiée. 

Le V chapitre dira comment ledit benoist sainct 

Françoys menoit estroite vie et de sa pénitence et com- 
ment il trouvoit déduit et consolation en toutes créa- 
tures. 

Le VI parlera de son obédience et de sa grande hu- 
milité et des biens que Dieu lui faisoit. 

Le VII cliapître parlera comment il aima en sa vie 
pauvreté et comment Dieu le pourveoit en toutes ses 
nécessités. 

Le VIII fera mention comment il estoit doulx et dé- 
bonnaire , et comment toutes créatures avoient en lui 
grand amour et affection. 

Le IX parlera comment il desiroit ardamment sof&ir 
martire pour Tamour de lesuchrist. 

Le X recite comment et en quoy il estudioit, se occu- 
poit iour et nuyt, et la ferveur de ses oraisons. 

Le XI fera mention comment il entendoit subtile- 
ment les sainctes escriptures et comment il eut le don 
de prophétie. 

Le XII recitera comment il garissoit plusieurs ma- 
lades de diverses et griefves maladies , et comment il 
preschoit Tevangile par le monde. 

Le XIII fera mention que le benoist Françoys eut en 
son corps les plaies de lesuchrist empraintes img petit 
devant son trespas. 

Le xrv recitera comment il estoit doulx et patient, 
et comment il pleut à Dieu le créateur l'appeler de ce 
monde par mort et luy donner le repos perdurable. 

Le quinzième et dernier chapitre parlera comment 
il fut canonisé et son corps translaté d*ung lieu en 
l'autre. 

Une dernière partie recitera auicuns miracles que 
Dieu fit par luy après sa mort. . 

LA VIE ET LEGENDE 

MONSIEUR SAINCT FRANÇOYS 



PREMIER CHAPITRE, 



Sensuyt comment le benoist Françoys conversa en ce monde 
lui estant en habit de secularité. 



En la noble cité d* Assise demeuroit ung riche homme, 
lequel avoit ung ieune flls nommé Françoys, de qui 
la mémoire est très bien heurée. Icelui ieune flls 
Françoys Nostre Seigneur ayma tant tendrement, et le 
remplit si très abondanment de sa doulceur et de ses 
benois dons et le esleva tant baultement en toutes 
vertus qu'il le fit forme, miroir et exemple à tous dévots 
catoliques qui le vouldront ensuyvîr en la voye qui 
maine en la terre des vivans. Car, comme le ieune 
enfant Françoys estant encores en la maison pater- 
nelle nourri très delicativement et qu'il estoit encores 
adoné aux délices de ce pauvre monde et vestu de pré- 
cieux habillemens, non obstant il estoit de si bonne 

conduite que iamais il ne suyvoit les voluptés et char- 
nalités en ce que la char incline comme font autre 
ieune flls. Dieu de sa bonté l'en délivra parfaitement. 
Et quant en sa ieunesse il eut apris ung peu de lettre, 
après il se mist à se mesler des marchandises de son 
père. Touteffoys il n'estoit pas de ceulx qui par faulses 
marchandises acquièrent les richesses de ce monde 
contre la volonté de Dieu^ car en toutes ses marchan- 
dises il estoit loial, aiant la crainte de Nostre Sei- 
gneur. Le débonnaire iouvencel avoit en luy ime vertu 
laquelle est fort agréable à Dieu, c'est assavoir pitié et 
compassion des pauvres, laquelle acreut en luy de plus 
en plus d'autant comme de âge croissoit : tellement 
que il proposa en son cueur de subvenir et aider en ce 
qu'il pourroit aux pauvres membres de Dieu, singullie- 
rement à ceulx qui luy requerroient pour l'amour de 
Dieu son ausmone. Et, depuis qu'il avoit proposé et de 
faict promist cette chose, il fut une fois si ambesongné 
en ses marchandises que il n'eut le loisir de donner 
l'ausmosne à ung pauvre qui luy vint demander pour 
l'amour de Dieu et l'escondit. Quant il lui souvint de 
sa promesse , il courut hastivement après le pauvre et 
luy donna très largement son aumosne, et il promit 
à Dieu que iamais nul pauvre n'esconduiroit s'il le 
pouvoit secourir et aider. Et icelle promesse il garda 
estroictement iusques à la mort, pour laquelle chose 
il gaigna accroissement de toutes les vertus. Et tant 
fut parfaict en l'amour de Dieu le créateur que, incon- 
tinent qu'il en ouyt parler, tout son cueur luy muoit 
et tressailloit en soy par une tendreur d'amour qu'il 
avoit à luy, car il estoit tant doulx et débonnaire que 
il n'en sçavoit parler sans larmes, et l'abondance des 
vertus que Dieu avoit en luy mis pardessus nature 
demonstroit parfaictement qu'il l'avoit esleu pour le 

remplir de ses benois dons et grâces et pour enluminer 
tout le monde; lequel estoit alors en la très grande 
tenebrosité de la mort étemelle pour les grans péchés 
qui alors estoient regnans par toute crestienté. 

En cette cité d'Assise demeuroit ung simple homme 
lequel quant il voioit sainct Françoys passer par devant 
luy pour ses besongnes et affaires le dit bon homme 
se inclinoit devant luy et luy faisoit grande révérence, 
tellement que au lieu auquel le iouvencel Françoys 
passoit il estendoit ses vestemens afOn qu'il marchast 
dessus. Il affirmoit pour vérité que Françoys estoit 
digne de très grande révérence et honneur. Il sçavoit 
par la révélation du benoist sainct Esprit que le 
iouvencel Françoys devoit estre en brief temps de Dieu 
grandement exaulcé et devoit par luy faire grandes 
merveilles par tout le monde, pour laquelle chose il 
devoit estre honnoré de tous bons crestiens. En ce 
temps Françoys ne congnoissoit point encore les grâces 
que Dieu luy avoit données, ni les merveilles que Dieu 
par luy devoit faire au monde, pour tant que alors il 
estoit adonné aux choses terriennes, séculières et mon- 
daines. Son père, par sa convoitise et corrompue indi- 
nacion de humaine nature, Tempeschoit de congnoîstre 
et savourer les choses célestes et spiritueles et l'occu- 
poit continuellement en ses affaires et marchandises 
et à accumuler argent et richesses temporelles. Et 
pourtant de ces choses nostre benoist Créateur le vou- 
loit retirer et comme souvent, quant il veult chastier 
aucun de ses servans delinquens, il les bat par maladies 
et leur donne afflictions et tribulations en plusieurs 
façons, selon qu'il congnoist qu'il est plus expédient à 
sa créature pour Tadrescer à la voie de salut de laquelle 
s'estoit destourné par péché, ainsi voulut il faire à 
son loial serviteur sainct Françoys. Car il luy envoia 

une griefve et très longue maladie, laquelle mortifia sa 
chair et son ieune courage, et luy prépara son ame à 
recevoir la grâce de Dieu le créateur. 

Quant le iouvencel Françoys fut gary de ceste ma- 
ladie et eut recouvré la force corporelle, il fist, comme 
il avoit acoustumé, préparer novelles robes pour soy 
richement vestir. Une fois, entre les autres, il alloit à ses 
affaires vestu d'iceulx habillemens nouveaux, d'aven- 
ture il rencontra ung pauvre chevallier lequel estoit 
fort noble homme , mais estoit très pauvre : de la- 
quelle chose sainct Françoys eut en son cueur très 
grande compassion. Et par une doulceur de cueur il 
desvetit sa riche robe et la donna au pauvre chevallier, 
en laquelle charitable œuvre il acomplit deux œuvres 
de miséricorde, car il couvrit la honte du pauvre che- 
vallier, qu'il avoit par sa nudité, et le releva de sa 
misère et pauvreté. Pour laquelle chose il flst si grant 
plaisir à Dieu le créateur que la nuyt ensuyvant il lui 
demonstra ime belle vision de laquelle il eut très grande 
admiracion, car en son dormant il fut ravy devant 
Dieu, et vit un grant palais fort beau et très richement 
aoumé et estoit armé et peinturé d'armes, lesquelles 
estoient signées et peinturées du signe de la croix de 
lesuschrist, pour son loyer de ce qu'il avoit eu pitié de 
ce pauvre chevallier. Alors Françoys demanda à qui 
sestoit ce beau palais et ces belles armes ainsi aournées 
de tant belles croix. Et Nostre Seigneur lui repondit 
que c'estoit tout pour luy s'il vouloit, et aussi à tous 
ceulx lesquels en sa chevallerie le vouldroient ensuy vir. 
Quant Françoys se esveilla au matin il se remembra 
de sa vision et pensa que c'estoit signe qu'il devroit 
avoir en ce monde grande prospérité, car Nostre Sei- 
gneur ne lui avoit pas encores eslevé son entendement 
pour congnoistre ses promesses spirituelles ni lasigni- 

flcation de icelle très admirable vision. Et pourtant il 
se disposa et prépara pour aller en la terre de Fouille 
pour demourer au service d*ung notable comte iusque 
à ce qu'il pourroit estre chevalier, et affln qu'il peut 
après acquérir la richesse et la prospérité que la vision 
luy avoit demonstrée. Et de fait monta à cheval et se 
mit très bien apoint et print son chemin pour aller 
servir ledit comte. Et tant chemina que il vint en une 
cité, laquelle estoit en son chemin et là se hébergea la 
première nuyt de son parlement. Et comme il estoit 
couché en son lit, icelle nuyt lesuschrist, nostre doulx 
saulveur, s'apparut à luy et parla à luy moult fami- 
lièrement, comme ung père à son très aimé fils. Et luy 
dit en telle manière : Françoys , lequel te peut faire 
plus de bien ou le Seigneur ou le servant, le riche ou 
le pauvre? Alors Françoys luy respondit : Sire, le Sei- 
gneur peult plus donner que le servant et le riche 
peult faire plus de bien que ne fait le pauvre. Et alors 
Nostre Seigneur luy respondit : Pourquoy doncques 
lesses tu le Seigneur pour le serf, et le riche pour le 
pauvre? Françoys luy respondit humblement : HelasI 
sire, que vous plaist-il que ie face? Et Nostre Seigneur 
luy respondit : Retourne toy de ce voiage, car la vision 
que ie t'ay demonstrée n'est pas comme tu l'as enten- 
due. Elle ne signifie pas les mondaines prospérités. 
Mais elle signifie la grant gloire à laquelle par nature 
tu ne peas parvenir et cette gloire est spirituelle et 
étemelle. Quant le débonnaire Françoys eut bien en- 
tendu la volonté de Dieu, le lendemain au matin il 
retourna à Assise à grant ioye et attendoit en toute 
obédience et humilité que Dieu le créateur luy voulut 
demonstrer sa saincte volunté. Car Nostre Seigneur luy 
avoit dit que il acquerroit icelle gloire par sa grâce et 
et l'aide de son sainct Esprit. Et pourtant incontinent 

1. 

qu'il fut venu à Assise, il commença à delesser toutes 
sollicitudes mondaines et à despriser les richesses ter- 
riennes pour le désir qu'il avoit de acquérir les celes- 
tiennes, et prioit Dieu dévotement en lieux secrets et 
mettoit peine de surmonter toutes charnelles affections, 
et nuyt et iour requeroit à Dieu qu'il luy voulust aider 
à acomplir son bon désir. 

Le débonnaire Françoys chevauchoit ung iour dehors 
la cité d'Assise tout seul et luy vint au devant de luy 
ung pauvre homme lépreux, duquel il eut grant orreur 
soudainement. Mais il pensa en son cueur que il luy 
convenoit vaincre soymesmes ses passions et inclina- 
^ tions naturelles, se il voulloit estre des chevalliers de 
lesuchrist. Pour tant il descendit incontinent de son 
cheval et baisa humblement le pauvre lépreux et luy 
donna largement son ausmosne. Puis remonta sur son 
cheval et après il regarda autour de soy mais il ne vit 
point ledit ladre, de ce dont il fut fort esmerveillé. Dès 
lors il se proposa de profflter de bien en mieulx iusques 
à la lin de sa vie. Il ne fault faire nulle doubte que 
icelluy pauvre ne fust nostre doulx Sauveur, lequel 
s'estoit apparu à luy en ceste forme. 

Après le débonnaire Françoys queroit lieux solitaires 
ausquels il peust vacquer à dévote oraison, en dévotes 
larmes et pleurs. Pour laquelle chose il deservit que 
Dieu luy exaulsast ses prières et oraysons. 

Il estoit comme continuellement tout ravy et eslevé 
en Dieu, et le benoist Créateur voulant consoller et de 
plus en plus enflamber son ieune cueur à l'aymer et 
savourer les choses spirituelles et éternelles, se voulut 
à luy apparoistre en la forme et figure qu'il estoit en 
Tabre de la croix. Quant l'humble Françoys le vit en 
si piteux estât, il conceut en son cueur si très grande 
dévotion à la passion de lesuchrist que, de iceUe heure, 

il eut continuelle mémoire de icelle douloureuse souf- 
france. Et depuis il n'en pouvoit ouyr parler que il 
ne plourast très tendrement en grande amaritude de 
cueur pour la compassion qu'il avoit des peines que 
Nostre benoist Saulveur avoit souffertes en ce monde 
pour toute nature humaine. Après ce il ouyt une fois 
que Dieu luy disoit : Si tu veulx venir après moy , re- 
nonce à toy mesmes : prens ta croix et m'en suis. De 
icelle heure en avant il commença à aymer pauvreté 
et humilité et pitié ; car il visitoit les meseaulx et les 
confortoit en leurs maladies, et les baysoit en leurs 
mains et en leurs bouches^ laquelle chose il avoit en 
grant erreur et despit devant sa conversion et à grant 
peine les pouvoit-il de loing voir ne regarder. Mais il 
s'estoit tant humilié pour Famour de Dieu , que il les 
servoit, visitoit^ et leur donnoit largement de ses biens, 
et aussi à tous aultres pauvres : tellement que quant 
il eut tant donné qu'il ne sçavoit plus que donner^ il 
se desvetoit de ses propres habillemens pour les re- 
vestir, et aucune fois il trenchoit et descousoit son 
vestement pour leur couvrir leurs nudités : et singu- 
lièrement il faisoit ceste chose aux pauvres prestres pour 
Tadornement des autels auxquels le corps de lesuchrist 
estoit souvent couché et levé. 

Une fois advint que l'humble Françoys alloit en pè- 
lerinage à sainct Kerre où il trouva grande multitude 
de pauvres. Tantost il fust mue pour l'amour de misé- 
ricorde et de pauvreté que par pitié il devestit la robe 
dont il estoit vestu et la donna au plus pauvre de leur 
compaignie : et se vestit des pauvres habillemens que 
le pauvre avoit vestu et tout se iour se seit entre les 
pauvres en grant lyesse de cueur , pour mépriser la 
gloire du monde, et pour acquérir la perfection que la 
saincte evangille nous demonstre. 11 entendoit dili- 

gemment à mortifier sa chair, car il desiroit ardam- 
ment de porter en son corps la croix de lesuchrist, 
comme il la portoit desia en son cueur : et toutes ces 
choses il commença à aimer parfaictement, luy estant 
encores en Tabit séculier et en la maison de son père. 



LE DEUXIESME CHAPITRE. 



Sensuyt comment samct Françoys se convertit du tout à Dieu 
et comment il repara trois églises. 



Le très humble et débonnaire iouvencel Françoys ne 
queroit nul conseil de homme mortel sy non celui de 
Dieu le créateur. Car nostre benoist rédempteur le en- 
lumina de sa saincte grâce pour tant que il avoit mys 
en lui tout son entendement. Une fois le devost Fran- 
çoys alloit hors de la cité d'Assise et s'en alloit auprès 
de Teglise de sainct Damiens tout pensant à Dieu. La- 
dite église estoit si vielle que il sembloit qu'elle deust 
cheoir, et par l'inspiracion de Dieu il entra dedens pour 
prier Dieu, et se mist à genoulx devant Timage du be- 
noist crucifix et commença à prier Dieu de sy grant 
cueur en dévotes larmes que en icelle oraison eut de 
grande et espirituelle consolacion, et comme il levoit 
sesyeulx rempli de devostes larmes sur le benoist cruci- 
fix, celuy cy lui dist par trois fois : Françoys, Françoys, 
Françoys : va et repare ma maison, laquelle comme tu 
vois va toute à perdicion. De icelle voix il fust fort 
esbahy et frémit en soy-mesmes et apercent évidente- 

ment la vertu de la parolle de Dieu. Et fust alors tout 
ravy par dessus la nature de son esprit. Quant il fut 
retourné de ce ravissement, il se prépara à obéir 
promptement et dévotement à la voix qu'il avoit ouye. 
Icelle église de sainct Damien, lesuchrist Tavoit acquise 
de son précieux sang, comme à sainct Françoys fust 
révélé par le benoist sainct Esprit. 

Quant sainct Françoys eut ouy la parolle de Dieu en 
iceUe église, il se leva d'oraison et fist sur luy le signe 
de la croix , et fist tantost porter les draps qu'il avoit à 
vendre en la cité de Fulgine , et les vendit le plus tost 
qu'il luy fust possible, et aussi son propre cheval, 
lequel le portoit en ses marchandises. Et retourna à 
ladite église de sainct Damien en laquelle il avoit ouy 
icelles paroUes du benoist crucifix, et offrit au prestre 
d'icelle l'or et l'argent qu'il avoit receu des marchan- 
dises qu'il avoit vendu et luy pria qu'il le print et fist 
reparer ladicte église qui estoit toute ruineuse, et luy 
pria humblement qu'il voulust souffrir qu'il demourast 
avec luy ung peu de temps. Le prestre luy ottroya le 
demourer, mais de la somme d'argent il ne l'osoit re- 
cepvoir pour la crainte qu'il avoit du père de sainct 
Françoys, lequel estoit horrible homme, plain d'ava- 
rice et de rapine. Quant sainct Françoys vist que ledit 
seigneur d'église ne vouloit prendre ladicte somme 
d'argent, il la getta en une des fenêtres de ladicte 
église, en méprisant la pecune comme si il ne la prisoit 
non plus que tiens ou fumier. Il advint que le père de 
sainct Françoys entendit que son dit fils demoiu*oit 
avec ledit prestre en icelle église. Pour laquelle chose 
il fust fort troublé , et comme tout forcené et enragé y 
courut hastivement. Quant sainct Françoys l'entendit, 
pour la paour qu'il eut de son dit père, il se mussa et 
cacha en une fosse et là demeura par aulcuns iours en 

oraison, priant Dieu dévotement qu'il luy pleust le dé- 
livrer des mains de son dit père, et le confermer et tenir 
tousiours en son bon propos, lequel par sa grâce avoit 
encommencé. En faisant icelle oraison il fust remply 
d'une ioye spiritueDe si grande qu'il eust son cueur 
tout asseuré et conforté en Dieu. 

Et se print à soy blasmer pourtant qu'il avoit eu si 
grant paour de son père. Et incontinent il se mist har- 
diment à la voye vers Assise. 

Quant ceulx de la cité l'aperceurent, et regardèrent 
qu'il estoit tant empiré de face et mué de sa manière de 
faire, ils cuiderent qu'il fust hors de son bon sens et 
par mocquerie et dérision eulx et les petis enfans 
d'icelle cité se mocquoient de luy en criant après et luy 
gettoient de la boue et des pierres à son visage comme 
s'il eust esté tout forcené. Mais le très humble Fran- 
çoys, comme ung pauvre agneau, portoit tout en pa- 
tience et n'en faisoit compte. Ains faisoit comme se de 
riens ne s'aperceust. 

Quant le père de l'humble Françoys ouyt le bruyt 
des gens, il y courut hastivement non pas pour le dé- 
livrer mais pour le bastre et grièvement tourmenter, 
et quant il le vit il le print et amena en sa maison et le 
bâtit très cruellement sans pitié et sans miséricorde^ en 
luy disant paroUes villaines^ et puis le lia estroictement. 
Mais le benoist Françoys pour icelles bastures ne pour 
honte qu'il souffrist n'en fust point espouvanté, ains 
fust plus constant et plus courageux de faire ce qu'il 
avoit proposé en son cueur qui n'estoit paravant, et se 
confortoit sur ce mot que dist TEvangille : bieneureulx 
sont ceulx qui portent persécution pour iustice , car à 
eulx est le royaume des cieulx; celuy qui pei'severera 
iusques en la fin, à luy sera donné la couronne de vic- 
toire. Peu de temps après que sainct Françoys fust 

ainsi détenu et lié, son dit pore se partit hors de la cité 
pour aller à ses affaires. La mère toute désolée vint à 
son enfant Françoys, en le admonestant de obéir à son 
père et de délaisser la vie qu'il avoit encommencée, 
mais quant elle vit la confiance de sainct Françoys et 
qu'il estoit du tout confirmé en son bon propos, elle le 
deslia et le laissa aller à sa volunté , de laquelle chose 
il rendit grâces à Dieu et retourna à l'église sainct 
Damyen avec le prestre devant dit. Quant son père fust 
retourné en sa maison et qu'il ne le trouva point comme 
il l'avoit laissé , il en dit moult d'iniures à sa femme , 
pour tant qu'elle l'avoit deslyé et laissé aller, et revint 
hastivement en la maison du prestre à sainct Damien 
pour avoir son ûlz, et pour le chastier ou chasser hors 
du payjs, sy il ne vouloît point à luy obéir. Quant sainct 
Françoys l'apercent , il luy vint à rencontre tout 
franchement et luy dist qu'il ne doubtoit chartre , bas- 
ture ne tourmens à porter pour l'amour de lesuchrist, 
car il estoit apareillé à porter tous maulx pour son 
amour, ne iamais de son bon propos ne departiroit. 
Quant son père ouy t ces paroUes , il fust moult dolent, 
et flst tant qu'il retrouva la somme d'argent que sainct 
Françoys avoit gettée en la fenestre de l'église de sainct 
Damyen pour la réparation d'icelle, selon ce que le 
benoist crucifix luy avoit dit. Et flst tant son dit 
père qu'il le trouva au dit mesmes lieu : pour laquelle 
chose son ire et fureur en fust ung peu modérée , car 
c'estoît le plus horrible et avaricieux homme qui fust 
au pays. 

Peu de temps après voiant que son dit fils Françoys 
perseveroit en son bon propos, il le mena devant 
l'eveque de la cité d'Assise, afôn qu'il renonçast à tous 
les heritaiges ausquels après sa mort devoit par droit 
succéder et vouloit d'abundant qu'il luy rendist tout ce 

qu'il avoil du sien. Laquelle chose le benoist Françoys 
iist sans nul contredit et renonça devant Tevesque à 
toutes ses possessions et heritaiges paternels et à tous 
ses aultres biens. Et par grande ferveur d'esprit de ce 
ne fust pas content, mais qui plus est il se desvestit de 
tous ses vestemens, osta ses famulaires et getta tout 
aulx pies de son père. Et fust trouvé qu'il avoit vestu 
la haire auprès de sa chair nue , et demoura ainsi tout 
nu comme il naquit du ventre de sa mère, pour l'amour 
de lesuchrist , lequel fust pour nous despouillé et des- 
nue en Tabre de la croix. Le benoist Françoys estoit sy 
enyvré en l'amour de Dieu qu'il ne redoubta pas de- 
meurer ainsi nu devant icelle compaignie. Puis se 
retourna devers son dit père disant : iusques à ores ie 
te tousiours appelle père sur terre, mais d'icy en avant 
ie pourrois seurement dire : Pater noster qui es in cœlis. 
Car nul père ie ne voeux avoir si non au ciel, auquel 
i'ay mys toute mon espérance et confidence et duquel 
i'attens avoir une fois les trésors perdurables en posses- 
sion et heritaige. Quant l'evesque qui là présent estoit 
assistant regarda et bien considéra sa grande ferveur, 
il l'embrassa entre ses bras en plourant moult tendre- 
ment, en luy donnant sa bénédiction le couvrit de son 
manteau lequel avoit alors afublé : puis commanda à 
ses serviteurs qu'ils luy apportassent aulcuns habille- 
mens pour soy vestir. L'ung d'iceulx print ung pauvre 
manteau et le porta au benoist Françoys , lequel le ré- 
cent humblement et s'en couvrit, flst le signe de la 
croix , car iceluy signe il aimoit moult tendrement , et 
par luy esperoit trespasser les perilz de ce monde 
mortel. 

Quant l'humble sainct Françoys se fust ainsi desvetu 
de toutes richesses terriennes , toutes vanités et con- 
voitises mundaines mises hors de son cueur , il se de- 

partit de la compaigDie dudit evesque et s'en aUa hors 
de la cité d'Assise. Et en allant son chemin il queroit 
lieux secretz et solitaires ausquelz il peust vacquer en 
dévote orayson et contemplacion et oyr les secretz et 
révélations de Dieu qu'il luy monstrast la voye plus 
salutaire à scavoir conduire et gouverner son ame. Et 
comme il cheminoit tout seul, il passa par dedens ung 
bois auquel il y avoit beaucoup de larrons qui là te- 
noient leur demeure pour desrouber toulx ceulx qui 
passoient par là. Et le benoist Françoys en allant son 
chemin, il estoit»si remply de ioye espirituelle qu'il 
chantoit haultement en louant Dieu le créateur. Pour- 
quoy quant iceulx larrons oyrent son chant luy vien- 
drent à rencontre et luy demandèrent furieusement 
qu'il estoit et qu'il queroit. Le débonnaire Françoys, 
inspiré de Dieu, leur respondit comme eu manière de 
prophexïie : je suis, dit il, servant et messagier au sou- 
verain Roy des cieulx. Iceulx larrons furent d'icelles 
paroUes indignés et le bastirent cruellement et le gec- 
terent dedens une profunde fosse plaine de nege et de 
gelée , en luy disant despiteusement : Chetif vilain 
qui te fais messagier de Dieu, tu te viens icy gésir et 
reposer. 

Quant les larrons furent de luy départis, par l'aide 
de Dieu, en qui il avoit mis toute son espérance, il issit 
dehors de la dite fosse et iucontinent, en allant son che- 
min, il recommença à chanter et à louer Dieu le créa- 
teur plus hault que paravant. Quant il eut passé ledit 
bois, il queroit son pain comme ung pauvre mendien 
desprisé et mescongnu : et tant chemina qu'il vint à 
une vUle en laquelle demouroit uug sien parent, lequel 
le récent et luy donna une pauvre robette, laquelle il 
vestit humblement. 

Depuis icelle heure le benoist Françoys aimoit tant 

pauvreté et humilité que pour Tamour de Dieu il ac- 
compagnoit les pauvres, les meseaulx, lépreux et 
pourris et leur lavoit leurs plaies, les lioit, torchoit et 
baisoit : pour Tamour de laquelle charité. Dieu luy 
donna si grande grâce en son anie et en son corps, 
qu'il garissoit les maladies tant des âmes comme de 
corps. Il advint que une fois il rencontra ung pauvre 
pèlerin lequel venoit de sainct Pierre et avoit une hor- 
rible maladie en sa bouche, laquelle lui gastoit toute la 
face. Quant le pèlerin vit sainct Françoys, il luy voulut 
baiser les pies par devocion. Mais Thumble Françoys 
ne le voulut point souffrir , ains le baisa en la bouche, 
et incontinent icelluy pèlerin fust du tout gary d'icelle 
maladie. Donc l'humilité du benoist Françoys, laquelle 
luy flst baiser si horrible maladie, n'est pas moins à 
esmerveiller que le miracle dont le malade fust 
garie. 

Quant sainct Françoys fust fondé sur la ferme pierre 
de humilité , il luy souvint de la voix qu'il avoit ouye 
en l'église de sainct Damien du crucifix, luy estant en 
orayson devant luy : c'est qu'il luy dist qu'il reparast 
son église, laquelle alloit du tout à destruction. Pour 
obéir à ce commandement, il retourna à Assise , et flst 
tant par l'aide de Dieu par mendier et labourer, que il 
repara ladicte église des aumosnes que l'on luy donna. 
Et après icelle il repara l'église de sainct Piene qui 
estait ainsi comme destruite. 

Après il vint en une église, laquelle s'appeloit saincte 
Marie de Porcionele; ycelle église estoit toute destruyte 
et ne habitoit nullui et souloit estre icelle église ap- 
pellée Nostre Dame des Anges. Pour laquelle chose le 
benoist Françoys y print moult grande devocion, et la 
repara après : si y demeura pour l'amour de la très 
digne mère de Dieu et des benoistz anges, et y mist son 

amour plus que en aultre lieu : car yllec il eut après 
de grande revelacion de Dieu et des benoistz anges, et 
en ieeluy lieu , il commença à vivre de vie religieuse, 
et y flna sainctement sa vie, et à son trespas il recom- 
manda ycduy lieu à ses frères plus que les aultres 
lieux et leur commenda ycelle honorer et révérer pom* 
tant que la Vierge Marie aymoit fort ledit lieu. 

De ce dit sainct lieu ung frère moult devost en eust 
une vision devant qu'il se rendist en la religion. Car il 
luy sembloit qu'il vit une grande multitude d'anges 
en ycelle église, lesquels estoient à genoulx, les mains 
ioinctes devers le ciel, et requeroient dévotement en 
plourant que Dieu les voullist de sa grâce enluminer et 
donner santé. Et incontinent il descendit une grande 
lumière sur eulx tous qui les illumina et donna santé. 
Par icelle lumière , laquelle enlumina les anges , estoit 
demonstrée et signifiée la religion que le benoist 
Françoys devoit encommencer en icelle église par l'en- 
seignement du benoist sainct Esprit. Car en ce temps 
qu'elle fut par luy encommencée au dit lieu plusieurs 
gens estoient aveuglez et par la tenebrosité du pechié 
mortel estoient piteusement et periUeusement navrés 
et du tout aveuglez en leurs pertinacitéz et maulvaises 
acoustumances. Par quoy Dieu les vouloit enluminer 
par sainctz frères de sa religion et les vouloit par eulx 
endoctriner et garir de leurs diverses maladies de 
pechié. 

Sainct Françoys, très benoist amy du très haut Créa- 
teur, lequel par la illumination du sainct Esprit 
repara trois églises à la sueur et paine de son corps, 
devant que il commençast l'ordre des frères mineurs, 
et devant aussi qu'il preschast la doctrine de la saincte 
evangille, et celle chose se flst tout par dispensation 
divine, afôn que ordonnement il montast des choses 

corporelles aux choses divines et spirituelles, et des 
petites choses aux plus grandes. Et pour ce, affin que 
il congneust subtillement le mistere des choses que il 
devoit faire après, Dieu luy ordonna soy exercer et y 
celles œuvres corporelles et temporelles : car par y celles 
trois églises lesquelles il avoit reparées à l'honneur et 
gloire de Dieu le créateur, il debvoit après se estre 
faictes trois ordres, lesquelles ordres sainct Françoys 
commença par Tinstigacion et inspiration du benoist 
sainct Esprit. Par lesquelles trois ordres et par la 
doctrine et bon exemple de ceulx et celles qui y celles 
trois ordres tiendroient, nostre dicte mère saincte Eglise 
seroit honnorée et glorifiée, et icelles trois ordres furent 
parfaitement acomplies au temps que le débonnaire 
François vivoit en ce monde. 



LE TROISIEME CHAPITRE. 



Gomment par la grâce de Dieu Tordre de sainct Françoys fut 
trouTé^ et comme sa reigle fut aprouvée. 



En icelle église de la très digne mère de Dieu sainct 
Françoys y demouroit et deprioit en pleurs et en larmes 
la Vierge Marie qu'elle voullistdeprier son cher enfant 
lesus, lequel est fontaine de venté et de toute grâce, 
que par sa miséricorde il luy vouUist aider à acomplir 
ce qu'il avoit encommencé. Et la Vierge Marie luy 
exaulsa sa prière et luy aida si parfaictement qu'il seut 
la vertu et l'esprit de la vérité, laquelle monstre la 

ssdncte evangille^ tellement qu'il fist abondamment 
bon fruyct au prouffit de toute saîncte Eglise. Car 
comme il ouyt messe en ung iour des Apôtres en ladite 
église, quant il ouyt Tevangille il entendit parfaicte- 
ment conune Tevangille demonstre la forme de vivre 
que lesuchrist donnoit à ses apostres et disciples quant 
il les envoioît prescher, c'est asçavoir qu'il n'eussent 
possessions ne d'or ne d'argent ne d'aultre chose ; ne 
qu'il n'en portassent en bourses ne en monnoye, ne il ne 
portassent deux robes sans nécessité; et qu'ils n'eussent 
bastons ne soulier en leurs pies. Quant le benoist 
Françoys ouyt ceste forme de vivre, nul ne sçauroit 
exprimer la grande ioye qu'il eut en son cueur; car il 
aimoit très tendrement saincte pauvreté. Et incontinent 
qu'il euticelle chose entendue, il délaissa souliers, mon- 
noye et tous vestemens, fors seullement une seule 
robe et se saignit pardessus d'une grosse corde nouée. 
Et avoit tousiours en son cueur comment il pourroit 
mieulx garder et tenir iceUe forme de vie, laquelle il 
avoit entendue en la saincte evangille, et par ung 
ardant mouvement du sainct Esprit il commença à 
aimer icelle perfection evangelique et commença à 
prescheret àamonester pénitence. Ses paroUesn'estoient 
pas folles ne vaines, mais elle estoient plaines de la 
vertu du sainct Esprit, vives et très persentes les 
cueurs iusques aulx âmes : pour laquelle chose ses audi- 
teurs se esmerveilloient et esbahissoient. Quant il 
commençoit sa prédication, il saluoit le peuple et leur 
disoit dévotement que Dieu leur donnoit sa saincte 
paix. Et icelle chose le benoist sainct Esprit luy avoit 
aprins comme luy mesmes le tesmoigne. Et par icelle 
paix qu'il annonçoit et le salut qu'il preschoit, il rame- 
noit plusieurs à vraye paix : lesquelz paravant estoient 
en discorde et loing de leur salut. 

Quant sa renommée et saincte vie fut cognue et 
sceue de plusieurs gens, aucuns commencèrent à faire 
pénitence et délaisser toutes leurs possessions, et se 
accompagnoient au benoist Françoys en habit et en 
forme de vivre. Des premiers d'iceulx, il y en eut ung 
nommé Bernard de Quintevalee, lequel estoit homme 
de grande bonté et très honnorable. Quant il eut cognu 
la saincte yie et conversation de sainct Françoys, il 
proposa et délibéra en son cueur que il delaisseroit le 
monde parfaictement et que il relinqueroit tous ces biens 
temporelz pour l'amour de lesuchrist, nostre doulx 
Saulveur, et en requist le conseil de sainct Françoys 
pour scavoir comment les pourroit plus seurement 
laisser et despriser. Quant monseigneur sainct Fran- 
çoys l'ouyt ainsi parler, il se esiouyt de une consolation 
du sainct Esprit merveilleusement et luy respondit 
aimablement que ce conseil venoit de Dieu. Et pour ce 
ilz entrèrent en une église de sainct Nicolas en ung 
matin, et se myrent en oraison, laquelle fmie sainct 
Françoys fust sixième des frères qui sainctement en- 
semble vivoient et par leur bon exemple le monde 
cnluminoient. 

En ce temps avoit ung homme de Assise qui estoit 
prestre, lequel avoit nom Silvestre et vivoit en fort 
honneste conversation. Quant il ouyt parler de la vie 
de sainct Françoys et de ses compagnons, il en eut 
ung horreur et dit qu'ils vivoient follement, et que 
nulz hommes en ce monde ne pourroient si estroite vie 
tenir. Et pour ce Dieu luy monstra une merveilleuse 
vision qui ne se doibt point celer ; car en dormant il 
luy sembla que toute la cité d'Assise estoit environnée 
de img si très-grand dragon que il sembloit que il 
deust tout le pays degaster. Après luy sembloit que une 
grande croix d'or partoit de la bouche de monseigneur 

sainct Françoys, de laquelle la partie de dessus touchoit 
iusques au ciel et les deux aulstres bras estoient esten- 
dus d'une partie du monde iusques à l'autre, et sembloit 
au dit Silvestre que, quant le dragon vit et apercent la 
clayrté que de icelle croix resplendissoit, il se plist 
tantost «t ne fut depuis plus yen. Geste vision veist 
Silvestre par trois fois, et congneut la signification par 
la revelacion de Dieu. Car par la croix de pénitence que 
sainct Françoys preschoit et annonçoit, le diable s'en 
fuyoit, lequel vouloit tout le monde décevoir. Quant 
Silvestre eut veue cette vision, il la raconta à sainct 
Françoys et à ses frères, et depuis entra en la religion 
pour ensuyvir lesuchrist, et mena iusques à la fin si 
saincte vie et conversation que la vision en fut plus 
autentique et plus creue. De ce, sainct Françoys ne 
print point vaine gloyre, mais plus grandement s'en 
humilia en louant et regraciant Dieu de ses grans 
bénéfices, et pour en chasser le dyable^ il prescha plus 
hardimment la croix de pénitence. Une fois que le 
benoist Françoys estoit en dévote oraison en ung lieu 
solitaire et rememoroit en son cueur en grand amari- 
tude les ans et iours qu'il avoit mal employez es vanités 
du monde, par la grâce du benoist sainct Esprit, il 
eut revelacion que tous ses péchez luy estoient de Dieu 
pardonnez entièrement. Et, par une liesse du sainct 
Esprit qui remplit son cueiu*, il fust merveilleusement 
navré de Tamour de Dieu, dont il avint qu'il fut rav>' 
si hault en Dieu par dessus ce que son esprit ne pou- 
voit comprendre naturellement. Et d'une lumière 
spirituelle fut son entendement enluminé et esclairci 
par dessus nature en tel façon que il congneust et veist 
manifestement que de luy et de ses frères et aussi de sa 
religion dévoient advenir. Quant il revint à ses frères^ 
il les exorta moult doulcement en nostre Seigneur et 

leur dist en ferveur d'esprit qu'ils ne fussent pas 
tristes de ce qu'ilz estoîent encore peu mais leur dist : 
Mes frères, esiouissez vous en lesuchrist et ne vous 
esbahissez point de ma simplesse ne de la vostre, car 
Dieu par sa bonté et miséricorde m'a monstre evidente- 
ment que nostre religion multiplira et par sa* grâce la 
gardera. 

Bien peu de temps après l'humble Françoys receut 
ung homme fort honeste lequel fust le viii en la reli- 
gion et les convoca ensemble doulcement et leur près- 
cha fort ardamment les richesses et délices du ciel et de 
la gloire des bienheureux et pareillement du mespris 
du monde et de la renunciation de propre volunté et 
de la mortification de la chair par pénitence. Puis leur 
dénonça et leur proposa humblement comment il les 
vouloit envoyer par tout le monde prescher et anuncer 
penitance, car il estoit le vray zellateur du salut des 
âmes en désirant le salut de toutes créatures raison- 
nables. Puis dist l'humble Françoys à ses fireres en 
grande ferveur d'esprit : Mes fireres, anuncez paix 
communément à tout le monde et leur preschez péni- 
tence en la remission de leurs péchiez; soyez paci- 
fiques en voz tribulacions et fervens en orayson et 
diligens en voz labeurs ; soyez modérez et discretz en 
voz paroUes et honnestes en conversation, et de tous 
bénéfices rendes en dévotes grâces et louenges au 
Créateur de qui procèdent tous biens ; car par ses choses 
vous est promis le royaulme du ciel perdurablement. 
Quant les humbles frères eurent ouy l'admonestement 
de leur père, ils se mirent en terre à genoulx devant 
luy et receurent obédience par la grâce du sainct 
Esprit et le begnin père dist à chascun d'eulx : Mon 
fllz, metz en Dieu tout ton cueur, ta pensée et ta fiance 
et espérance et il te nourrira de sa bonté et gardera en 

toutes tes adversitez et aidera en toutes tes œuArres. 
Ces parolles avoit il coustume de dire à tous ses 
frères toutes les fois que il leur balloit obédience^ afQn 
de leur donner confort. 

L'humble Françoys scavoit qu'ilz estoient donnez en 
exemples aulx aultres, et pour tant il vouloit faire pre- 
mièrement ce qui leur commandoit et enseignoit à 
faire. Doncques le sainct homme print ung de ses frères 
et alla prescher en une des parties du monde, et les 
aultres six il les envoya deux et deux ensemble es trois 
aultres parties et furent séparez es quattre parties du 
monde , comme en croix. Ung peu de temps après ad- 
vint que le sainct père désira fort de voir ses six enfans 
ensemble en tant qu'il ne les pouvoit rassembler en- 
semble : il pria à Dieu que il luy voulust son désir 
accomplir , et Dieu par sa bonté condescendit au désir 
de son humble servant, dont il advint peu de temps 
après que il les vit tous ensemble dont chascun fut fort 
resiouy et esmerveiUé. En ce temps advint que Thimible 
Françoys récent quattre aultres hommes honnestes , si 
que le nombre des frères fut multiplié iusques à douze. 
Et édifièrent le monde par leur saincte vie et conver- 
sation. 

Quant le sainct père Françoys vist ses flreres multi- 
pliez par l'aide du benoist sainct Esprit, il flst une 
reigle pour luy et pour ses frères , selon laquelle il de- 
voit vivre fermement, fondée sur la saincte evangille, 
et proposa de aller devers le Pape avec ses frères pour 
sa dicte reigle annoncer et approuver. Des frères doub- 
lèrent qu'il ne peut acomplir son désir, mais le 
sainct homme mis toute son espérance à Dieu , lequel 
lui aida de acomplir son propos et son désir. Et furent 
les frères confortez par une vision qu'il avoit monstrée à 
sainct Françoys en son dormant qu'il alloit par une 

voie où il y avoit ung arbre grand et hault à merveilles. 
£t quant il veit ce, il se esmerveilla fort de la grande 
haultesse de l'arbre. Puis il sembla à sainct Françoys 
que par la voluntc de Dieu il fust eslevé par dessus 
Tarbre, et que la souveraine partie de Tarbre s'enclinoit 
iusques en terre. Quant sainct Françoys s'esveilla, il 
entendit par le hault arbre le Pape, lequel se coudes- 
cendroit voluntiers à faire sa volunté, si comme il avoit 
encline Tarbre iusques à terre ; de quoy s'esiouyt gran- 
dement en son esprit et reconfqrta ses frères en leur 
racontant icelle vision moult liement. 

A doncques ilz se mirent au chemin pour aller tous 
ensemble à Romme. £t tant cheminèrent qu'ilz par- 
vindrent en la cité de Romme. 

Quant sainct Françoys vint à Ronune, il fut présenté 
devant le Pape au palais du Latran, et estoit alors le 
Pape fort pensif pour diverses besongnes qui alors es- 
toient survenues à sa cour, pour lesquelles il ne con- 
descendit pas à la requeste sainct Françoys. Et fut mis 
et repuisé dehors en indignation, comme pauvre qui 
n'avoit pas de cognoissance en court papale. L'humble 
père Françoys s'en partist humblement^ et en grande 
fiance recommanda à Dieu tout son affaire , lequel ne 
laissa point son très humble servant; car il monstra au 
Pape une vision par laquelle il entendist que la volonté 
de Dieu estoit qu'il se consentist à la voulunté du sainct 
homme. Il sembla en dormant au Pape que entre ses 
piez croissoit ung palmier, petit au commencement et 
après cressoit tant hault qu'il devint ung très beau et 
hault arbre. Quant le Pape se esveiUa moult se esmer- 
veilla que vouloit signifier ceste vision. Dieu le enlu- 
mina en son entendement et en son esprit. 11 cognent 
et entendit que Tabre signifloit le pauvre homme qu'il 
avoit le iour de devant repuisé villainement. Car le pal- 

mier est ung arbffe que quant il est parcreu, il est moult 
beau et hault eslevé, et tient tout temps sa verdeur en 
yver et en esté, dont on couronne ceulx qui ont victoire 
en aulxcunes batailles : il porte flourettes fort odorifé- 
rentes et le fruyt en est moult doulx à menger et fort 
délectable : ainsi le benoist Françoys est acomparé bien 
convenablement audit arbre, car il estoit hault eslevé 
par saincte vie en contemplation et retinst en tout temps 
sa verdure par la nature de droitte intention, par la- 
quelle sont couronnés chacune opération, et porta ce 
sainct homme fleurs souef et florantes par sa dévote 
conversacion, et sy flst fruit fort délectable par ses fer- 
ventes et dévotes predicacions. Retournons doncques à 
nostre propos. 

Quant le Pape eut eu vraye congnoissance de sainct 
Françoys par la dessudite vision, il le flst le lendemain 
matin convenir diligentement, et fusttantost amené de- 
vant luy et luy demanda debonnairement qu'il vouloit 
et qu'il queroit. Sainct Françoys moult doulcement res- 
pondit que se c'estoit son plaisir il lui voulist aprouver 
la reigle et forme de vivre que par la grâce et aide de 
Dieu avoit trouvée. Quant le pape Innocent regarda l'in- 
tention du sainct homme, la pouvreté et fermeté de son 
propos de la grande ferveur de sa volunté, il se prit à 
avoir à luy grande amour et devocion et délibéra en son 
couraige de soy consentir à son bon propos et faire du 
tout sa volunté. Mais il différa et prolonga à faire si tost 
son désir. Et la cause mouvant le Pape quant à ce dife- 
rer sy fust pour la contrariété et opinion de plusieurs 
cardinaulx lesquelz à ce contrarioient fort, alegant que 
ycelle forme de vivre que le benoist Françoys deman- 
doit estre aprouvée , surmontoit le pouvoir et force de 
humaine nature , disant que nul homme mortel ne la 
pourroit tenir. Entre les aultres en eut ung nommé 

messire lehan de Salnct Pol gui estoit evesgue de Sa- 
bine, lequel estoit ung sainct homme et fort scientifique 
et amateur de toutes honnestetés, lequel inspiré de 
Dieu par l'investigation du benoist sainct Esprit va 
dire ces parolles au Pape et à tous les cardinaulx 
assistens : Sainct Père, dist-il, se il est ainsi que nous 
resfusons ce pauvre homme en non voulant son bon 
désir et volunté acomplir, nous ferons mal et sy ferons 
contre le conseil de la saincte evangille, et contre l'en- 
seignement de lesuchrist. Car il ne vous demande 
aultre chose que ce que l'evangiUe dist et tesmoigne. 
Quant le Pape eut ces parolles ouyes, il dist debon- 
nairement à sainct Françoys : Mon doulx fllz , prie 
lesuchrist qu'il nous voeuUe enseigner et demonstrer 
son sainct plaisir, affln que puyssions seurement ac- 
complir sa volunté. 

Alors sainct Françoys s'en partist humblement de la 
présence du sainct Père et des assistens et se mist en 
ung secret lieu en dévotes prières et oraisons à ce qu'il 
pleust au Créateur de luy monstrer et révéler son sainct 
plaisir. Et le benoist Créateur, qui iamais ne laissa ses 
bons servans , ne veult pas laisser son humble serf en 
ceste aflTaire , car incontinent par l'inspiracion de son 
sainct Esprit , il luy aprit comment il repondroit au 
Pape et constamment s'en retournant devant ledit 
sainct Père et luy proposa une similitude disant ainsi : 
Père sainct , estoit ung roy qui prit par mariage une 
pauvre femme honneste et belle de laquelle il eut ge- 
neracion qui resembloit audit roy. Pour quoy elle fust 
nourrie des biens de ce dit roy et eut le royaulme par 
héritage après le décès dudit roy. Par ceste similitude 
ie voeux determyner que vous ne devés pas doubter que 
le roy souverain lesuchrist, qui voulust naquir depouvre 
mère, vœulle fallir à son fllz et hoirs qui portent son 

imaige et semblance et sont engendrez par son sainct 
Esprit en la pauvre religion de laquelle ie vous ay 
monstre la reigle et formelle vivre, de laquelle requiers 
et vous supplie que la veullyez aprouver. Car si ce roy 
céleste promect son royaulme perdurable à ceulx qui 
ensuy vir le vouldront , il ne fault point doubter que le 
benoist Seigneur ne leur pourvoyt des biens temporelz 
selon que besoing leur en sera. Car il les donne et 
communyque aulx bons et aulx maulvais. Quant le Pape 
entendit et diligentement eut noté cette similitude et 
les parolles que sainct Françoys lui avoit humblement 
proposées, il s'esmerveiUa fort et congneut sans quelque 
dubitation que Dieu l'avoit enseigné et inspiré. Et par 
ce proposa et congneut que la vision que Dieu luy avoit 
demonstrée estoit pour l'humble Françoys. Car comme il 
reposoit une nuyt en son lict, il luy sembloit qu'il veoit 
Teglise de Lattran cheoir en ruine, et ung petit homme 
pauvre la soubstenoit sur son pouvre dos et la de£fen- 
doit de cheoir. Quant doncques il vit sainct Françoys 
tant aimer pauvreté, il dist ces parolles : Voyès icy sans 
doubte celuy qui par exemple, par œuvres et par doc- 
trine soutiendra toute la saincte Eglise : et depuis ceste 
heure ledit sainct père conceut très grande amour et 
devocion au benoist Françoys , et luy octroya tout ce 
qu'il luy demandoit et requeroit et l'ayma toute sa vie 
très tendrement et luy aprouva la reigle et forme de 
vivre , et d'abondant luy donna licence et auctorité de 
prescher , et flst faire les couronnes au chief des frères 
de sainct Françoys, aflàn qu'ils preschassent et annun- 
cassent avec sainct Françoys la parolle de Dieu plus 
franchement. 

LE QUATRIESME CHAPITRE. 



Comment Tordre de monseigneur saine t Françoys acrut 
et comment le pape Innocent aprouTa la reigle. 



Quant sainct Françoys eut receu du pape Innocent 
Taprouvement de sa reigle et Tauctorité de prescher, 
il print congé du Pape et s'en partit avec ses frères fort 
esioys, et eulx, estant au chemin, ilz se devisoient en- 
semble comment ilz garderoient laditte reigle et com- 
ment ilz proflteroient devant Dieu en toute saincteté et 
iustice, et aussi comment monstreroient bon exemple au 
peuple. Après lesquelles devises arrivèrent en ung lieu 
solitaire , car ilz estoient travaillez de long chemin, et 
sy avoient grand faim, et sy n'estoit point lieu où ilz 
peussent trouver que boire ne que menger pour leur 
alimentation et sustentacion corporelle. Mais le créateur 
Dieu éternel , confortateur de tous bons fidèles , ne les 
voulust point laisser en ce grand et extrême besoing, 
car en luy avoient mis toute leur espérance , par quoy 
les aida si grandement que ilz furent refectionnez et 
sustentez plus selon l'esprit que selon la chair; car 
eulx estans audit lieu secrètement assemblez, attendant 
la grâce et miséricorde de Dieu, soudainement leur ap- 
parut ung homme honneste qui leur aporta large- 
ment à menger, et incontinent qui leur eut baillé, aussi 
soudainement qu'il estoit venu, il se departist et ne 
sceurent d'où il estoit venu ne où il alla, dont ilz con- 

gneuient que Dieu leur avoit de sa grâce envoyé. 
Aussi est il bien à présupposer et piteusement croire 
que c'estoit ung esprit angelique qui le vivre leur 
avoit aporté et administré si doulcement^ et par icelle 
visitaeion furent fort confortez et plus vigoureulx en 
leur esprit et aimèrent saincte pauvreté plus ardam- 
ment que par avant et promirent que pour quelconque 
nécessitez et tribulacion iamais d'icelle saincte pauvreté 
ne declineroient ne lesseroient. Dillec doncques le be- 
noist Françoys et ses frères se partirent et tant chemi- 
nèrent qu'ilz parvindrent en la vallée de Spolotane, et 
parloyent ensemble sçavoir se ilz abiteroient en lieux 
solitaires sans compaignie des aultres tant séculiers 
que aultres réguliers non estans de leur forme et ma- 
nière de vivre. Le benoist Françoys de ce en requist 
conseil à Dieu non fiant à son propre sens, et comme 
de ceste chose prioit Dieu, le benoist créateur ne voulust 
pas laisser son serviteur en telle perplexité et lui révéla 
par son sainct Esprit qu'il valoit mieulx que ilz habi- 
tassent entre le peuple pour enseigner tant par leur 
saincte doctrine que par leur saincte conversacion, en 
retirant les âmes par ce moyen hors des ténèbres du 
péché et des las du dyable, auquelz alors estoient fort 
subjectz pour les grands maulx que entre eulx re- 
gnoient pour lors; ainsi sainct Françoys et ses frères 
dévoient ensuy vre lesuchrist qui vint au monde pour 
enluminer tous ceulx qui estoient en ténèbres de péché. 
Doncques sainct Françoys esleut à proufftter au peuple 
par son bon exemple et aima mieulx à proufflter à plu- 
sieurs que à luy seul en habitant es désert; car il se 
conformoit du tout au vouloir du Créateur à qui seul 
desvoit plaire, servir et honorer. 

Doncques après que le benoist Françoys eut receu de 
Dieu ceste révélation dessusdite, il s'en partit et s'en 

vint en ung lieu près d'Assise avec ses frères, et là 
vivoient en labeurs dans leurs corps et en très austère 
pouvreté selon leur forme de vie; car leur désir et 
estude estoit plus sans nulle comparaison d'avoir les 
viandes spirituelles par ferventes oraisons, larmes et 
devotz souspirsque de acquérir de vivre pour la nour- 
riture de leurs corpz. Et estoient comme continuelle- 
ment en oraison; car alors pour leur grande [pauvreté 
n'avoient pas livres où ils peussent dire l'office divin 
selon la coustume de nostre mère saincte Eglise. En 
lieu de livres, ilz regardoient la croix et le benoist 
crucifix à l'exemple du benoist Françoys, lequel sou- 
vent leur preschoit de la croix. Ils lui requeroient 
humblement qu'il les enseignast à prier Dieu. Le be- 
noist père leur respondit humblement que quant ils 
seroient en oraison, ilz disent l'oraison du Pater, car 
ceste oraison est de sy grande vertu et efficace que 
lesus l'enseigna à ses apostres et disciples. Après il leur 
dist que après ceste oraison dominicale ilz disent 
celle que s'ensuyt : Doulx lesuchrist, nous te adorons 
dévotement en toutes tes églises, car nous confessons 
et fermement croyons , que par la vertu de la victorieuse 
croix, tu as racheté toute humaine nature, et pour tant 
nous te bénissons et desirons louer perdurablement. Le 
sainct homme leur disoit souvent que ilz beneissent 
notre Seigneur Dieu en toutes ses créatures, car ses 
œuvres et bontez y reluysent pour tant qu'elles sont 
toutes faictes de riens et en ce que elles en reluist et 
appert la grande puissance de Dieu le père ; et pour tant 
que si saigement sont ordonnées la grande sapience 
du Filz y reluyst ; et en tant que si saigement sont gou- 
vernez et sauvez la grande bonté du sainct Esprit 
y reluyst. Et pour ce toute la saincte etindividue 
Trinité doibt être louée et une chacune créature en 

après. Le benoist Françoys enseigna ses frères et les 
admonesta de honorer et révérer tous prelatz de saincte 
Eglise et tous prêtres, et qu'il crussent fermement en la 
foy que nostre mère saincte Eglise de Romme tient, 
croit et enseigne de croire fermement. Iceulx frères 
escoutoient diligentement la doctrine de leur benoist 
père et pasteur, et le imprimoient dans leurs cueurs, 
affîn qu'ils peussent par se moyen faire fniy t de bonne 
operacion. Et depuis ycelle doctrine, de si loing qu'ilz 
veoient églises ou croix, il se mettoient en dévotes 
génuflexions et deprioient le créateur Dieu , si comme 
leur benoist père sainct Françoys les avoit enseigné. 
En ce mesme temps auquel le très sainct pasteur 
conducteur de ce petit et nouveau troupeau, planté et 
fondé dessoulz la racine de saincte humilité, demeuroit 
ensemble en ce dessudict lieu très pauvre et despit au- 
près de la noble cité d'Assise, le sainct père se mist à 
chemin eu ung samedy et s'en vint à la dicte cité 
d'Assise pour prescher la parolle de Dieu en l'église 
cathédrale. Icelle nuit il se heberga en ung habitacle 
et lieu des chanoines. Nostre benoist Créateur dé- 
montra icelle nuyt aux frères qui estoient demeurez 
au couvent une merveilleuse vision, car à minuyt, les 
aucuns dormoient et les aultres dévotement prioient 
Dieu, vint ung chariot embrasé comme feu par luys 
de la maison et alla et vint par la maison par trois fois 
par le couvent des frëfes : dessus le dict chariot de 
feu estoit assise droit au milieu une très belle lu- 
mière ronde et très lumineuse comme est le soleil, 
laquelle lumière enlumina par telle vertu tout le 
couvent, qu'il sembloit qu'il fust très cler iour. De 
laquelle vision les frères veillans en oraison furent très 
fort émerveillez et les aultres qui estoient en repos 
furent très fort épouvantez. Et de icelle soudaine vision 

ilz furent tous enluminez très grandement en leurs 
espritz, et semblablement quant à leurs corps. Car en 
icelle heure de la dite vision, par la vertu et efflcaœ 
de iœlle lumière estant reposante sur le dict chariot de 
feu, les dictz frères virent clerement les consciences 
les ungs des aultres très patentement et distincte- 
ment. 

Alors quant iceulx frères se trouvèrent ainsi enlu- 
minez en leurs âmes et en leurs corps et spirituellement 
consolez en leurs consciences, tellement qu'ils virent 
clerement les consciences Tung de l'autre apparente- 
ment, ilz entendirent bien tous ensemble que leur 
benoist conducteur et loyal père monseigneur sainct 
Françoys, combien que avec eulx ne fust point corpo- 
rellement, nonobstant par la voulenté de Dieu il leur fust 
demonstré en esprit en ceste demonstracion et vision 
d'icelle clere et resplendissente lumière estant dessus 
ledit chariot de feu, et se sentirent grandement embrasez 
en l'amour divine et doulceur spirituelle, laquelle leur 
enluminoit l'ame et leurs consciences, et Dieu leur flst 
ces grands dons spirituels, à cette fin que par ce moyen 
congneussent que Dieu avoit eslevé leur père sainct 
Françoys par une vertu qui surmonte toute nature 
humaine et ne se peut en telle chose eslever sans la 
vertu et aide du Créateur, et par icelle demonstrance 
que Dieu flst à iceulx frères Jeur dona à cognoistre 
clerement que la vie et doctrine du benoist Françoys 
procedoit par la conduite et adresse du benoist sainct 
Esprit et que sans dubitation nulle la devoit simple- 
ment ensuyvir comme celuy qui de Dieu leur estoit 
donné pour recteur, conducteur, chemin et adresse en 
la droyte voye que maine en la terre des vivans; ainsi 
comme Helye le prophète fust donné de Dieu aux en- 
fans d'Israël, lequel par la volimté de Dieu fust emporté 

en paradis terrestre en ung chariot de feu, en corps et 
en ame, et là sera vivant tant comme il plaira à Dieu 
le créateur et que le temps viendra auquel il devra 
combattre contre Entechrist ennemy de Dieu. Nul ne 
doibt doubter que, par les oraisons du benoist Françoys 
nostre Seigneur Dieu enlumina les yeulx de ses frères 
spirituellement pour congnoistre les grandes merveilles 
que il vouloit faire par son humble serviteur sainct 
Françoys, ainsi comme il enlumina les ieulx des en- 
fans, quant il veirent la montaigne plaine de chevaulx 
et de chars embrasez comme feu. Après que le benoist 
père sainct Françoys fust retourné dudit lieu où il 
avoit semé le bon tourment de la saincte parolle de 
Dieu et qu'il fust avec ses frères, il commença par 
grande et paternelle compassion et amour spirituelle 
de enquérir et chercher les secrets des consciences de 
ses frères et les conforta merveilleusement sur une 
vision que Dieu luy avoit demonstrée par revelacion. 
Et leur dist plusieurs choses qui estoient à advenir, 
lesquelles nul homme mortel ne povoit congnoistre par 
nature, et entre les aultres choses il leur dist et afferma 
que au temps advenir son ordre multipliroit et prouf- 
fiteroit grandement; et de toutes ces choses il fust ins- 
truit et enseigné par la vertu du sainct Esprit, pour 
conforter et fortifier les frères en l'amour de Dieu et 
observance de leur reigle. 

Le benoist Françoys se partist luy douzeiesme de 
ses frères du lieu auquel ilz avoient veu la vision. Et 
tant cheminèrent qu'ilz vindrent à l'église de sainte 
Marie de Portiuncule, auquel lieu le benoist père avoit 
encommencé l'ordre des pauvres frères myneurs. Car 
il avoit ceste confidence que par les mérites de la mère 
de Dieu, en ce lieu son ordre croitroit et se multipliroit. 
Et quant ilz furent audit lieu, ung peu de temps après 

il alloit souvent prescher par chasteaulx et villes et 
citez. Il ne parloit pas par arrogance mais par humi- 
lité, et ne parloit pas par science qu'il eust acquise par 
estude et ingéniosité humaine en rivant les paroUes et 
les adomant par curiosité , comme nous voyons plu- 
sieurs prédicateurs qui mestent toute leur cure et leur 
sollicitude à bien prescher pour avoir la louenge et 
gloire du monde et ne pensent point au salut des âmes 
des auditeurs. Aux tclz curieulx et vains glorieux 
prescheurs ne resseinbloit point l'humble père sainct 
Françoys et ses pauvres frères, car ils vivoient et che- 
minoient en saincteté, simplesse, humilité et saincte 
pauvreté, tellement que ce qu'il disoit et annonçoit 
estoit par la vertu divine et assistence du benoist 
sainct Esprit, par lequel il estoit enluminé clairement 
et annunçoit le royaulme du ciel par une ferveur d'es- 
prit et zelle du salut des âmes. Car le benoist père avoit 
son esprit eslevé au ciel par telle vertu que par signes 
exteriores se demonstroient patentement en telle façon 
que tousjours il avoit ses yeulx eslevez au ciel, ainsi 
comme se il se enforçoit de tyrer avec soy toutes gens 
par l'influence de fervent désir, de laquelle chose il flst 
renouveler la vigne de lesuchrist, c'est assavoir que 
saincte Eglise commença à produire et naystre germe 
de saincte odeur. Et y sourdit fleur de doulceur, et 
après fruyct de honesteté et d'honneur : car par la vertu 
et efficace de la ferveur de la predicacion de l'humble 
Françoyz et de ses saintz frères, plusieurs gens com- 
mencèrent à faire pénitence selon une reigle que le 
benoist Françoys leur monstra; et iceulx les appeloit 
ses frères de Tordre de pénitence, laquelle contient 
clercz et laiz, vierges et mariez, et icelle estoit com- 
mune comme nous voyons que la voye qui maine au 
ciel est communiquée à tous ceulx et celles qui y veul- 

lent aller et monter. Icelle ordre est de très grand 
mérite envers Dieu, comme il appert asses par les 
miracles que plusieurs ont faict gui en icelle reigle 
vivoient. Ainsi par la prédication du benoist Françoys 
plusieurs vierges promirent et vouèrent à Dieu tenir et 
garder leur virginité et chasteté perpétuellement. Entre 
lesquelles la très saincte vierge saincte Claire fut la 
première plante du champ très fructifiante, laquelle 
comme fleur blanche et nouvellement plantée au iardin 
de saincte religion donna odeur de saincte vie et de 
toutes vertus; et comme une estoille resplendissante et 
embrasée comme feu, laquelle se nomme l'estoille 
ioumalle^ icelle vierge sacrée de son bon gré se flst fille 
spirituelle du sainct homme Françoys, et se rendit à 
luy obediente en toutes choses, donnant exemple de 
saincteté et de bonne vie à toutes aultres vierges qui 
par son odeur et saincte conversation se rendirent avec 
elle au service de Dieu et dessoubs Tobedience du be- 
noist Françoys. Elle fust mère des pauvres dames de 
Tordre de sainct Damyen d'Assise et par sa saincte et 
très vertueuse vie a deservy d'estre maintenant coUo- 
quée, glorifiée et couronnée au ciel entre les saiges et 
prudentes vierges ; et en terre par les bons crestiens 
elle est en saincte Eglise honorée et servie. Ce n'est pas 
de merveilles, car tout ainsi que du temps de la loy 
iudaicque la vierge Marie fust la première qm voua à 
Dieu garder sa virginité, tout ainsi ycelle saincte vierge 
Claire fust la première qui en ce temps-là voua à Dieu 
chasteté virginalle : car pour lors nature humaine estoit 
si corrompue, si lubricqu^et remplie d'iniquitez, que 
n'estoit plus de nouvelle de chasteté ne de continence, 
et vivoient les gens alors comme brutaulx et tous bes- 
tiaulx. Et pourtant le créateur et saulveur du monde 
voyant ainsi crestienté décliner de la droycte voye et 

de ses commandeinens, luy qui désire saulver tout le 
monde, suscita ces deulx sainctes personnes, sainct 
Françoys et sainte Claire, et par la dévote prédication de 
sainct Françoys plusieurs furent enflammez ardamment 
non pas seullement à dévote contricion, mais d'abondant 
estoient tous embrasez au désir de très haulte et excel- 
lente perfection. Pour laquelle chose, ils mesprisoient 
toutes vanitez mondaines et ce pridrent à ensuyvre 
la vie et conversation du benoist Françoys. Tellement 
que ilz commencèrent chacun iour à profflter et à 
croîstre par telle vertu et efQcasse que en peu de temps 
ilz furent multipliez en icelle ordre et se espandirent 
par tout le monde. Et pour tant que avec eulx seulle- 
ment portoient sainte pauvreté, ilz se trouvoient promps 
et touiours prest à obeyr : et icelle leur faisoit avoir 
leurs despens et les excitoit à porter peines et grans 
labeurs et très légers à cheminer, et d'abondant estoient 
fort larges à donner, combien qu'il feussent pauvres 
et indigens. Pour tant qu'ilz n'avoient nulles richesses 
mondaines, aussi n'avoient nulles affections d'en avoir, 
car ilz avoient pour l'amour de Dieu tout relenqui : 
par quoy ilz ne craignoient point de perdre leurs 
richesses temporelles. Ilz estoient tousiours par tout en 
seureté et repos de cueur sans cremeur; ils vivoient 
sans cure et sollicitude et turbacion d'esprit et sans 
nul soing du lendemain. Souvent ilz estoient injuriez 
des maulvais détracteurs qui souvent leur disoient infa- 
mies et iniurieuses parolles en les desprisant et con- 
temnant comme à personnes qui par humilité se ren- 
doient pauvres, abgetz et efitranges au séculiers. Mais 
l'amour qu'ilz avoient à lesuchrist les rendoyt sy paci- 
fiques et leur donnoit sy grande vertu et constance que 
leur désir estoit plus tost tire d'aller es lieux et places 
où ilz avoient telles tribulacions et persécutions que es 

autres lieux et citez où on leur portoit beaucoup d'hon- 
neur et de révérence. Telle honte et diffame leur sem- 
bloit grand honneur, et paines et labeurs grandes 
richesses. La honte du monde les faisoit esiouyr, le 
tout pour l'amour de Dieu le créateur. 

En iceluy temps advint que aulcuns des frères de 
sainct Françoy s allèrent sur les Sarrazins pour prescher 
et annuncer la foy catholique, et s'en partirent les des- 
susdictz frères en très pauvre habit sans argent ne 
pourvoyance aucune. Comme ilz furent entré au pays 
de Sarrazinesme, il advint que ung Sarrazin en eut 
très grande pitié et compassion et leur offrit de l'argent 
pour avoir leur nécessité. Mais les pauvres frères le 
refusèrent tout simplement. A doncques le Sarrazin 
se esmerveilla fort pour tant qu'il les voioit tant pau^ 
vres, et n'avoient nulle chose de quoy ilz peussent 
vivre. Alors il se enquist la cause pour quoy il avoient 
l'argent refusé et quant il entendit qu'il avoient voué 
pauvreté pour l'amour de Dieu, et que il ne vouloient 
prendre nulz denier, alors il les commença à aymer sy 
tendrement qu'il leur offrit luy et tous ses biens pour 
trouver toutes leurs nécessitez et tout ce que besoing 
leur estoit tant comme ilz furent audit pays. L'on doibt 
ainsy bien priser la belle vertu de saincte pauvreté, 
laquelle convertist le cueur du pauvre paysan incre- 
dulle en sy grande doulceur et largesse envers les 
frères. Et pour tant c'est très grand honte aulx cres- 
tiens qui doibvent ensuyvir la vie de lesuchrist qui tant 
ayma pauvreté : mefifaict et pesche griesvement le cres- 
tien qui despite et a en mépris saincte pauvreté, laquelle 
le Sarrazin honora et prisa si chèrement. 

En ce mesme temps advint que ung reUgieulx de 
l'ordre des Croisiez, lequel avoit nom Maurice, eut une 
grieve et longue maladie pour laquelle les sirurgiens 

et médecins le iugerent à mort, non ayant iamais espoir 
qu'il retournast à santé. Alors le devost religieux 
manda à monsieur sainct Françoys qu'il se recomman- 
doit en ses dévotes et sainctes prières, luy requérant 
humblement qu'il luy pleust de prier Dieu pour son 
salut et santé corporelle. Quant sainct Françoys l'en- 
tendit, il se mist dévotement en prières et oraizons, et 
puis print une mye de pain et de l'uyle de la lampe 
qui ardoit devant l'image de la Yierge Marie et d'iceUe 
mye de pain et huille il en fist ung petit lectuare et le 
envoya par aulcuns frères au pauvre malade. Tenez, 
dit'il à ses frères, portez à nostre frère Maurice ceste 
petite médecine, laquelle par la vertu de Dieu lui douera 
santé de corps et avec ce le fera fort champion de 
lesuchrist, pour vaincre vigoreusement les temptations 
du monde et si le joindra dévotement à nostre com- 
paignie. Les frères s'en partirent et, selon le comman* 
dément de leur bon père, ils portèrent au malade la 
dicte médecine, laquelle incontinent qu'il en eust 
gousté, il fust gary corporellement et en son esprit il 
print une vigueur si grande que tantost après il vint 
à saint Françoys et se rendit en son ordre en lequel 
il proufflta en toute saincteté et en pauvreté sans nulle 
avarice. Car il luy sufflsoit d'une seulle robe et portoit 
dessoubs ung haubert de fer en sa chair nue, et vivoit 
de pauvres et cruelles viandes comme de herbes et de 
pauvres fruits. Par longtemps, il ne menga point de 
pain et ne beut point de vin et toutesfois il estoit tou- 
siours fort sain et haitié par la vertu de Dieu, tousiours 
en liesse spirituelle, prompt à tout bien faire. 

Quant la renommée du benoist Françoys fust espan- 
due et multipliée par le monde, plusieurs gens desi- 
roient veoir sainct Françoys : lors le benoist père pro- 
posa qu'il iroit prescher au chasteau sainct Severin. Et 

plu^eurs se mirent en chemin pour aller visiter sainct 
Françoys. Entre lesqnelz en y eut ung lequel estoit fort 
subtil trouveur de chansons secuheres, pour laquelle 
chose on Tappeloit le roi des rimes et chansons. Icel- 
luy arriva audit lieu où sainct Françoys estoit pres- 
chant au peuple qui là estoit. Et si comme icelluy entra 
dedens ledit chasteau, il vit sainct Françoys preschant, 
lequel estoit croisé de deux longues espées très cleres 
et resplendisantes, desquelles Tune estoit estendue du 
sommet de sa teste iusques à ses piez, et l'autre d'une 
main iusques à l'autre en manière d'une beUe croix. 
Par se signe il congneust que c'estoit monseigneur 
sainct Françoys, combien que iamais ne Tavoit veu, et 
quant il ouyt ses paroUes mellifiuantes, il fust inconti- 
nent transpersé en son ame, comme d'une espée spiri- 
tuelle, et renonça à la vanité du monde si parfaicte- 
ment, que sainct Françoys le receut en sa religion, en 
laquelle il prouffita en toute saincteté et en si très 
grande payx espirituelle que monseigneur sainct Fran- 
çoys ne Tappeloit que frère paisible, et depuis fust 
ministre de France. Ainçois qu'il fust ministre, il veit 
au front de sainct Françoys une croix, laquelle estoit 
coulourée de diverses couleurs, embeUissoit et aoumoit 
merveilleusement sa face. Le benoist Françoys aymoit , 
fort tendrement ce signe; il le honoroit et en parloit 
souvent; toutes ses lectres qu'il escripvoit ne les selloit 
<i'aultre seau que de la saincte croix, car toute son 
estude avoit mise de expérimenter ce signe en toutes 
personnes lesquelles il desiroit convertir à Dieu. 

Quant l'ordre du benoist Françoys fust accreue et 
multipliée, le sainct homme voulut tenir un chapitre 
gênerai et fist assembler tous les frères et tous congre- 
gier ensemble au lieu de Saincte Marie de Portiuncle. 
Quant ilz furent tous assemblez , Uz se trouvèrent 

au nombre de cinq mille , sans pourvoyance de cjiose 
qui leur fust nécessaire pour leurs vivres et nécessité 
corporelle. Mais nostre seigneur Dieu, en qui ilz avoient 
mis leur confidence , les pourveut si largement en 
boire et en mengier^ en santé de corps et liesse 
d'esprit que il n'estoit point possible de mieulx sou- 
haiter. A tous les chapitres proviaciaulx qui se faisoient 
par les ministres de Tordre chascun en sa province, 
sainctFrançoys ny pouvoit tousiours estre présentement 
selon le corps; mais il y estoit quant à l'esprit, soing 
et cure qu'il en avoit, et prioit dévotement Dieu pour 
les frères, leur donnoit sa saincte bénédiction et tout 
se faisoit par la vertu et instigacion du benoist sainct 
Esprit, et aulcune fois, par la voulonté et vertu de Dieu, 
il y apparoissoit visiblement et corporellement. Advint 
une fois que au chapitre qui se faisoit à Relate, auquel 
les frères estoient assemblez en chapitre avec mon- 
seigneur sainct Anthoine de Pade, qui maintenant est 
au ciel glorieusement triumphant avec les confesseurs, 
preschoit alors aux dessusditz frères en chapitre, ung 
frère moult dévot lequel se nommoit Monaldes. Comme 
il avoit la face tournée devers luys, il veit des yeulx de 
son corps sainct Françoys audit luis du chapitre, eslevé 
en l'air, lequel estendist ses mains en croix et benist 
tous les frères. Ëtàicelle heure tous les frères sentirent 
si très grande consolacion en leurs âmes, qu'ilz feurent 
certains de la présence de sainct Françoys par le tes- 
moignage de leurs consciences, et par ce que le frère 
leur dit icelle vision qu'il avoit veue. Sainct Françoys 
le leur denunça depuis par ses paroUes. Advint une 
fois que sainct Ambroize chantoit messe à Millau, il 
feust veu corporellement quant l'on enterroit sainct 
Martin et se feict la vertu de Dieu pour la révérence de 
son benoist confesseur. Ainsi monseigneur sainct Fran- 

çoys, pour la consolacion de ses pauvres frères, Dieu 
permettoit souvent qu'il estoit en leur présence comme 
il fust alors, quant il apparut à la prédication du be- 
noist confesseur sainct Anthoine de Pade pour plus 
tesmoigner et approuver la vérité de la prédication, et 
especialement de la saincte croix que tantilaymoit, 
laquelle il avoit continuellement escripte et plantée en 
son cueur, la honnorant de tout son pouvoir. 

Quant le benoist père sainct Françoys vist que son 
ordre estoit acreue par la multitude des frères qui en 
icelle se rendbient, il se pensa qu'il feroit conformer sa 
reigle par le pape Honnoré, laquelle avoit esté ap- 
prouvée par le pape Innocent^ et à icelle conârmacion 
Famonestoit très fort le sainct Esprit. Et de ce pleust 
à Dieu le créateur luy demonstrer la vision qui s'en- 
suyt. Une fois entre les aultres que le benoist Françoys 
estoit en repos, il luy sembla qui recueilloit à terre pe- 
tites myettes de pain, lesquelles il devoit donner à 
menger aux frères qui avoient faim. Mais il luy estoit 
advis qu'il redoubtoit fort à les donner, pour tant 
qu'elles estoient trop petites et menues pour doubte 
qu'il avoit qu'il ne les espandit à terre. Comme il 
estoit en ceste dubitacion, il ouyt une voix qui l'appela 
par son nom et luy dit : Françoys, prens ces myettes 
de pain que tu as recouilly à terre et en fais ung bon 
pain, et puis en donne à tous les frères qui en vouldront 
mengier. Alors sainct Françoys fist le pain comme la 
voix lui eust enseigné, et quant il eust faict, il en 
donna à tous ceux qui en voulurent mengier, et luy 
sembla que tous ceulx qui ne le recevoient dévotement, 
tantost qu'ilz en avoient mengier, ilz devenoient ladres 
et meseaulx pourris. Quant le sainct père Françoys se 
resveilla, il se esbahist fort de ycelle vision et la raconta 
au matin à ses frères, et se contristoit fort de ce qu'il 

ne scavoit entendre icelle vision. Il advint que le iour 
ensuy vant il veilloit et prioit Dieu fermement, et comme 
il estoit eslevé en dévotes contemplations, il ouyt une 
voix qui lui dist : Françoys mon ami, les myettes de 
pain que tu as veues la nuyt précédente, ce sont les 
parolles de la saincte Ëvangille; le pain qui en doibt 
être faict, c'est la reigle et forme de vie de ta religion; 
la mezellerie que doivent prendre ceulx qui la despri- 
seront, ce seront les frères qui contre icelle feront pechié 
et iniquité. Lors sainct Françoys se resiouyt fort gran- 
dement en son ame pour icelle vision et revelacion, 
laquelle tant desiroit, et après que le sainct homme 
Françoys eut ouy icelle revelacion, il eut plus grand 
désir que paravaht que la reigle laquelle le sainct 
Esprit luy avoit demonstrée fust approuvée par le 
pape Innocent. Pour laquelle reigle faire plus seure et 
autentique, et pour ainsi abrevier le temps pour plus 
tost avoir l'accomplissement de son bon désir et ainsi 
pour la faire plus apparente selon ce que le sainct 
Esprit avoit desmonstré, le benoist père, vray zélateur 
du salut de son petit troupeau, lequel Dieu luy avoit 
donné et qu'il avoit attiré par son exemple, peu de 
iours après icelle revelacion, il print deux de ces frères 
es quelz plus se floit, se partist du lieu où il demouroit 
alors, et monta en une montaigne luy troiziesme^ 
en ung lieu solitaire où le sainct Esprit les mena. 
Là se mist en dévote oraison, en macérant son corps 
par ieunes, car il ieuna en pain et eaue par plusieurs 
iours, et flst escripre sa reigle par l'ung d'iceulx frères 
briesvement, selon ce que le benoist sainct Esprit luy 
aprenoit, luy estant en dévotes oraisons et contempla- 
cions; et quant ce vint qu'il deust descendre de la mon- 
taigne, il bailla sa dicte reigle à garder à l'ung de ses 
frères en qui il se floit le plus. Mais iceluy frère par la 

négligence la perdit. Quant sainct Françoys le sceut, il 
fdst fort marry et pour icelle cause retourna derechief 
comme devant en la dicte montaigne, et derechief flst 
rescripre ladicte reigle en la forme et semblance de celle 
que le frère avoit perdue et ainsi comme le sainct Esprit 
luy enseigna et après ce qu'il fust descendu de la mon- 
taigne et qu'il fust retourné par devers les frères des- 
quels pour icelle œuvre faire s'estoit partie peu de temps 
après il flst confermer ladite reigle par le pape Hon- 
noré, et ammonestoit fort tous les frères qu'ilz la gar- 
dassent estroitement et l'eussent en révérence. Car 
comme il leur disoit, il n'y avoit rien mis de son propre 
sens, sinon seullement ce que le benoist sainct Esprit 
luy avoit enseigné et demonstré, car icelle reigle luy 
conforma et admonesta Ihesus nostre saulveur quant 
il luy espraint et le signa de ces playes en son propre 
corps, comme après fust demonstré evidentement. 



LE CINQUIESME CHAPITRE. 

De Tausterité de monseigneur sainct Françoys^ et comment il 
trouToit consolation en toutes créatures. 



Quant monseigneur sainct Françoys vist le peuple 
par sa predicacion et ses exemples en bien prouffiter, 
tourner à penitance et en ferveur de devocion à coistre, 
il se esiouyt fort en son esprit et se esmeut de tousiours 
acroistre en vertus et grâces et monter en perfection, 
selon renseignement de Tapotre, qui dist que ceux qui 

3. 

sont de la partie de lesuchrist ont crucifié leur chair à 
tous vices et convoitises. Pour plus tenir son corps 
en subiection et obeissanc>e à son esprit il restaindroit 
si merveilleusement Tapetit de sa chair que à grande 
peine prenoist-il sa réfection et nécessité pour la nature 
et soustenance de son corps, et disoit que c'estoit forte 
chose de prendre la nécessité du corps sans obeyr à ce 
que la sensualité demande. Pour tant quant estoit en 
santé, il usoit très peu comme rien de viandes cuittes ; 
et se d'avanture usoit et prendroit des viandes cuyttes, 
il y mettoit et la mystionnoit de cendre ou d'eaue affln 
qu'il y trouva moins de saveur. Se il abstenoit de vin, 
ne fault pas demander , car à grant peine beuvoit il 
de Teaue selon ce qu'il convenoit et estoit nécessité à 
soustenir la pauvre nature de son corps , lequel estoit 
tant foible et débilité par les abstinences et continuelles 
prières et oraisons qu'il faisoit iour et nuyt. De iour 
en iour sa ferveur et sa pénitence acroissoit et morti- 
floit sa chair de plus en plus. Mais quant il aUoit hors 
du couvent et avec le peuple il converçoit et usoit de 
telles viandes que l'on luy donnoit pour l'amour de 
Dieu. Le benoist Françoys estoit très aspre et austère à 
soy , mais au contraire il estoit très humain, large et 
miséricordieux à ses frères et à son prochain, tellement 
que en tous ces fais et œuvres l'on pouvoit prendre 
exemple de ediflcacion et de bonne vie. Au regard de 
son gésir et repos , le plus souvent il couchoit sur la 
terre nue et très peu couchoist en lict ni couchette, et 
dormoit plus souvent tout assis que aultrement, et 
apoyoit son chef contre du boys ou sur une pierre sans 
couvrechief ne cuissin et seullement vestoit une seulle 
robe toute sangle. Quant on luy demandoit comment 
il pouvoit soustenir la froidure en y ver, le très begnin 
père respondoit par une grande ferveur d'esprit , que 

celuy qui sentiroit par dedens son cueur et en son aine 
la flambe et désir de la vie perdurable^ il souffriroit 
volontiers et très facillement la froidure du corps. Le 
très humble Françoys aymoit très chèrement dures et 
aspres vestures, à l'exemple du très benoist et glorieulx 
précurseur de lesuchrist, monseigneur sainct lehan 
Baptiste : lequel pour son aspérité et dure pénitence et 
sa aspre vesture feut digne d'estre loué et exalté de 
lesuchrist. Quant le très doulx Françoys trouvoit en sa 
vesture quelque doulceur et humanité, il la faisoit dure 
et aspre pour y mettre cordes, lesquelles ilz mettoit 
par dedens sur la chair nue en manières de filez, et 
disoit que es maisons des pauvres gens et servans de 
lesuchrist ne se doibvent pas trouver molles vestures 
ne délicieuses; mais iceDes se doibvent trouver et 
quérir es maisons des princes et seigneurs de ce 
monde. 

Le benoist père sainct Françoys avoit esprouvé par 
certitude que le diable craint et doubte d'assaillir ceulx 
qui telle austère vie maintiennent, car il doubte fort 
aspérité de vie et au contraire il s'enhardit d'assaiUir 
et de tenter ceulx qui vestent vestures molles et déli- 
cieuses et vivent en délices. Une fois advint au benoist 
Françoys qu'il coucha sur ung cuissin de plume pour 
une maladie qu'il avoit en son chief . Aussitôt le diable, 
ennemi de tous biens, entra dedens ledict oriller et ne 
cessa point de empescher le sainct homme Françoys de 
reposer et de moliester tant qu'il ne pouvoit prier Dieu. 
Quant le glorieux sainct Françoys apercent la malignité 
du diable, il appela ung de ses frères et luy ûst emporter 
le cuissin loing de soy . Le frère qui portoit ledit cuissin 
au commendement du sainct homme Françoys et se 
hastoit de le porter dehors, perdist toute la force de son 
corps et de tous ses membres, tellement qu'il ne se pou- 

voit mouver ne aider de ses membres. Quant sainct 
Françoys aperceut la malice du diable, il appela à soy 
ledit frère et incontinent à la voix du sainct homme il 
recouvra toute sa force de cueur et de corps comme il 
avoit eu par avant. 

Sainct Françoys gardoit diligentement apreté de vie, 
pureté et netteté de cueur et de corps ; le sainct homme 
aucune fois se getoit en y ver en une fosse plaine de 
glasses, afin de garder plus purement et nettement 
chasteté de cueur et de corps et disoit en ferveur d'es- 
prit que mieulx valloit souffrir grand froit à la chair 
que de sentir en son cueur un très petit mouvement 
chaimel. Et pourtant le sainct homme mortiffioit sa 
chair par apresse de penitance^ et comme ime fois le 
très vénérable père prioit Dieu dévotement en larmes 
et dévotes oraisons, le diable, de ce très dolent et en- 
vieulx, le vint molester et empescher et l'appela par 
trois fois disant : Françoys, Françoys, Françoys. Le 
sainct homme luy responditetluy demanda qu'il vou- 
loit. Le dyable luy dist : Au monde n'y a si grant pé- 
cheur qui se il se vœule repentir de ses péchez que 
Dieu ne luy pardonne parfaictement; mais que par 
trop dure penitance se occira, ià la miséricorde de 
Dieu obtiendra. Quant sainct Françoys Touyt parler 
ainsi, il congneut sa maUice par la revelacion du 
sainct Esprit et vit comment il le vouloit empescher 
de faire penitance, et le rapeller es délices chamelz, 
comme il aperçut, car à Texcitacion du diable le benoist 
Françoys sentit en icelle heure grande tentacion de la 
chair. Mais le vray servant de lesuchrist, qui très ar- 
damment aymoit chasteté, fit grande iustice de son 
corps ; il se desvestit et battit très orriblement sa chair 
de sa corde et, en faisant icelle dure et âpre penitance, 
disoit à son corps les paroUes ensuy vantes : Frère asne, 

ainsi te doibt on servir : ainsi te doibt on battre et 
ferir ; car la robe que tu dois vestir doibt semr à la 
religion et monstrer signe par saincteté ce que ne 
doibs pas perdre pour acomplir ta chamelle volunté. 
Et va où tu veulx car de par moy aultres délices ne 
repos n'obtiendras. — Quant le benoist Françoys vit 
qu'il ne pouvoit bonnement vaincre selon son désir icelle 
temptacion chamelle , il ouvrit hastivement sa celle et 
sen yssyt dehors tout nu^ et par une merveilleuse fer- 
veur d'esprit , il se laissa tout nu cheoir ez la neige 
pour plus tôt estaindre icelle ardeur et convoitise char- 
nelle, et de icelle neige il flst sept monlceaulx ou tour- 
teaulx^ puis dist à son corps : Celuy grstnd tourteau 
sera ta femme et ces deux aultres seront tes lUz et ces 
deux aultres seront tes filles, et ces deux derniers seront 
ton servant et ta servante ; tous ces sept te convient-il 
vestir , car ilz meurent de froit , et se tu es empesché 
de vestir tous ces sept^ aprens doncques servir à sept 
seigneurs. -— Quant le benoist Françoys eut ce fait, le 
diable, voyant sa constance et virile resistence, se partist 
de luy vaincu et tout confus, et le glorieux père Fran- 
çoys s'en retourna à sa chambre à tout la louable vic- 
toire pour laquelle il deservit que oncques depuis ilz 
ne fust oppressé de telle ne sy aspre temptacion char- 
nelle, et tout se faict, vit ung de ces dévots frères 
qui alors veilloit en dévote oraison; et quant sainct 
Françoys s'en apercent, il luy recita tout au long le 
faict de sa temptacion et luy commanda expressément 
que iamais n'en ûst mension à nul tant comme il vi- 
vroit en ce monde. 

Le très glorieux confesseur monseigneur sainct 
Françoys n'enseignoit pas seullement à mortifier la 
chair ; mais avec ce exortoit et admonnestoit très dili- 
gentement à garder les sens du corps par lesquelz la 

mort de pechié entre en Tame et en la conscience et 
pour tant commandoit fouyr comme tempeste la fami- 
liarité des femmes séculières et mondaines et leurs 
regars pareillement. Car par leurs vaines parolles et 
hantises sont et ont esté maints forts hommes afToiblis, 
et les foibles en sont deceus et vaincus. Il affermoit que 
ncm plus que l'on pourroit les pies nus aller par grand 
feu sans se blesser et ardoir, voire sans œuvre miracu- 
leuse, semblablement non plus ne peult converser 
honune avec femme y sans blesser son ame , se il n'est 
trop bien expérimenté et fort vertueux et sainct. 
Pour tant le benoist Françoys gardoit sa vue si très 
merveilleusement de regarder les femmes, que à grant 
peine en cognoissoit-il nulles en la face. Il disoit que 
ce n'estoit pas seure chose d'avoir ymaginadon et 
pensée de leur semblance et de leurs beaultez : les- 
quelles choses peuvent esmouvoir la chair à vanité et 
souiller la conscience et chasteté. Il affermoit que c'est 
vain et inutile de souvent à elles parler, se n'estoit 
pour cause de salut, comme de confession et de doctrine, 
selon ce qid est requis au salut de leur ame. Car ung 
homme qui veult vivre religieusement et chastement 
ne doibt point parler à femmes, ne quérir les occasions 
d'avec elles converser, se elles ne vont à luy parler 
pour icelles causes salutaires dessus nommées, et disoit 
le benoist Françoys que d'autant que la créature se 
confie plus en soy mesme en ses fais et œuvres, de tant 
se prent-il mains de garde du dyable qui ne quiert 
aultre chose que le decepvoir; car quant il peult ac- 
quérir un petit en ung homme ou en une femme , in- 
continent après il y faict une grande chose et le maine 
après à sa volunté. Le très glorieux père sainct Fran- 
çoys entre ses admonicions exortoit tousiours à ses 
frères et aux séculiers de fouyr et eschever oysiveté. 

ennemie des vertus, mere et nourrice de tous -vices 
et péchiez et de toutes ordes et dessonnhestes pensées 
et cogitacions. Car la chair appete naturellement oysi- 
veté et est paresseuse, et désire deUces et toutes choses 
contraires au salut de Tame. Pour tant le très benoist 
Françoys, vray amateur de penitance, exortoit ung 
chacun de ses frères à discipliner et tenir en serre leurs 
corps et sensualité et les amatir par peines et en labeurs, 
souvent eulx exercer et prier Dieu dévotement, affln 
de eschever toutes maulvaises et périlleuses pensées. 
Le très begnin père luy mesme donnoit exemple à ses 
frères ce de quoy les admonnestoit et prioit; car luy 
estant dehors contemplacion et oraison, se occupoit 
en divers et pénibles labeurs, ne iamais ne cessoit ou 
de prier Dieu ou de labourer ou au salut des âmes ou 
au proufQt commun de sa religion. Et n'apeUoit iamais 
son corps que frère asne et le bastoit et le disciplinoit 
souvent et ne luy donnoit à boire ne à menger que 
très petitement et par contraincte pour le soustenir; et 
enseignoit les aultres par son exemple de faire le sem- 
blable, et quant il veoit aucuns frères dispers et en 
oysiveté , et qui vivoient seuUement du labeur et pain 
des aultres, le sainct père Tappeloit frère mouche, pour 
tent que nul bien ne faisoit pour soy ne pour le bien 
commun, mais à l'exemple de la mouche il souilloit les 
biensfaictz des aultres et se rendoit à tous les aultres 
abhominable. Et pour ce il disoit à ses frères : le veux, 
mes frères, que vous labourez affin que oysiveté ne 
vous sache mal faire ne par parler ne par penser. Et 
commandoit à ses frères de tenir leur silence et de eulx 
abstenir de toutes oyseuses parolles, desquelles il con- 
vient rendre raison au iour du iugement. Et se d'aven- 
ture aulcuns d'eulx disoit parolles oyseuses par ioyeu- 
seté ou légèreté, il les reprenoit très aigrement et disoit 

que soy taire atrempement estoit la garde et custode de 
pureté de cueur et de corps et de Tame et qu'elle est de 
grande vertu, car la langue est le membre lequel est 
cause de mort ou de vie , tant en gouster comme en 
parler. Et combien qu'il fust ainsi que le glorieulx 
Françoys menoit à son corps une dure et très austère 
vie, nonobstant il estoit à son prochain et à ses frères 
doulx et humain, large et soy condescendant piteuse- 
ment à les subvenir en leurs nécessitez. Une fois le glo- 
rieulx confesseur veit ung des frères qui s'estoit affoibly 
par trop grande abstinence. Remply du feu de ardente 
charyté, il appela ledit frère et commença à menger de- 
vant luy affln que ledict frère n'eust point de honte de 
menger^ et alors le frère mengea et fust fort conforté 
tant par la sustentadon et viande comme de la charité 
de son bon pasteur sainct Françoys , lequel luy amon- 
nesta et aussi à tous ses frères que ilz gardassent en 
eulx discrétion et attrempance en leurs abstinences, 
selon ce que lesuchrist renseigne, non pas selon ce que 
la chair désire. Et pour tant que en ceste vie chamelle 
Ton ne peult vivre sans aucuns péchez, le benoist Fran- 
çoys disoit à ses frères que chascun iour ilz debvoient 
laver leurs consciences par larmes dévotes procédantes 
de la source et fontaine du cueur par contriction et 
repentance de ses péchez. Car luy mesme ne cessoit 
iour et nuyt de telles larmes espandre, combien que il 
estoit pur et net de cueur, de corps et de Tame. Et 
tellement le benoist Françoys persévéra à degetter telles 
larmes que une grieve maladie luy print en ses yeulxr, 
pour laquelle chose il demanda conseil aux phisiciens, 
lesquelz luy dirent que se il ne se abstenoit de plou- 
rer , que il perdroit la veue. Le benoist Françoys en 
ferveur d'esprit respondit que, pour la veue du corps 
que les bestes ont communément comme nous avons. 

Ton ne doibt point refuser la clarté de l'ame espiri- 
tuelle, car la lumière du corps est faicte et donnée 
pour l'ame enluminer. Pour tant il aymoit mieulx 
perdre la lumière corporelle que de laisser les larmes 
de devocion par lesquelles son esprit estoit enlumyné. 
Le benoist Françoys^ par le conseil de plusieurs et la 
prière de ses frères, consentit que on luy fist une 
médecine pour la maladie de ses yeulx, et quant le 
médecin eut préparé son fer et chauffé tout ardent pour 
faire la médecine, la chair fremyt au doulx père Fran- 
çoys pour la douleur qu'il craignoit en icelle heure, 
qu'il avoit pour la dicte chaleur du fer chault^ et le 
glorieulx père qui ia estoit ramené à l'éclat de inno- 
cence^ commença adoncques le feu appeler amyable- 
ment et luy dist : Doulx frère feu, Dieu t'a faict et créé 
de très grande beauté et de grande vertu et puissance, 
et pourtant ie te prie que me soyes débonnaire et 
attempere ta chaleur, et de ce en prie le Créateur qui 
te fist, afQn que ie te puisse porter et tolérer ton aspreté. 
Quand il eust son oraison flnie^ il fist siu: ledict fer 
chault le signe de la croix et attendit le fer embrazé 
seurement et constament en soy confiant en la bonté 
de Dieu. Et alors ledict phisicien luy fendit la chair 
d'ung fer chault depuis le sourcil iusques à l'oreille. 
Mais merveilleuse chose fust et bien digne de mémoire, 
car ledict fer embrasé fist son attainte et vertu en la 
fendure de la chair du benoist Françoys et nonobstant 
il ne sentit quelconque douleur ne challeur : et alors 
dist à ses frères qui estoient presentz que ilz louassent 
le Créateur, car il n'avoit senti au fer nulle challeur 
ni en la chair nulle douleur, et puis dist au phisicien 
que se il estoit nécessité et ne souffisoit de ce que il luy 
avoit faict^ que hardiment il esprandit de rechief le fer 
chault en la playe, de laquelle chose ledit médecin se 

esmerveilla fort et dist : Fay auiourdhuy veu merveilles. 
La raison pour quoy le très dévot père sainct Françoys 
trouva le dit fer embrasé si souef et debonuaire estoit 
pourtant qu'il avoit ia si grande pureté et innocence, 
que par une merveilleuse concorde sa chair obeissoit à 
son ame sans quelque rébellion et son ame obeissoit à 
Dieu de toute son intention et par l'ordonnance de Dieu 
à qui toutes créatures obéissent, la chaleur du feu 
s'acorda à la volunté et désir de monseigneur sainct 
Françoys. 

En ung aultre temps le benoist père Françoys, en 
une griesve maladie pour la nature qui en luy defail- 
loit et pour la ung petit renforcer, il commanda que 
Ton luy apportast du vin pour boire et on luy respon- 
dist que en ce lieu n'y avoit point de vin ; aidoncques 
il demanda de Teaue et on luy en aporta. Quant 
elle luy fust présentée, il flst la bénédiction dessus et 
incontinent par la volunté de Dieu, elle fust tournée 
en très bon vin, et quant il en eust gousté, il fut par- 
faictement sain et gary. En icelle nouvelle garison qu'il 
receut en la nouveUe faveur qu'il gousta portèrent 
vray tesmoignage que le benoist homme estoit par- 
faictement renouvelle de la mondaine conversacion 
qu'il avoit même par la vertu de la pureté de la cons- 
cience que il avoit recouvrée, et pour tant les créatures 
le servoient ainsy comme il desiroit et la pourvoyance 
du Créateur se condescendoit à toutes ces voluntez, 
car elles estoient toutes gouvernées par le seel de dis- 
crecion et attempance et reiglées selon la volunté de Dieu 
le créateur. 

Et comme par aucuns temps le sainct homme estoit 
grevé de plusieurs maladies que il avoit eues et souf- 
fertes et pour aucune recreacion avoir il desiroit fort 
à ouyr aucun doulx son de instruments, laquelle chose 

il n'osoit demander pour honnesteté garder, doublant 
de donner scandale aux séculiers, se il faisoit venir 
quelque homme pour iouer de iceulx instrumens de 
musique^ nostre benoist Créateur, aiant compassion de 
son loyal servant, pour aleger ses douleurs et les luy 
faire plus portables, luy envoya ses anges pour luy 
faire la mélodie qu'il desiroit ouyr pour son esprit 
recréer. Car une nuyt, comme le seraphique Françoys 
veilloit, luy estant malaSe et couché au lict et pensoit 
par grand ardeur d'amour à son Créateur^ tantost après 
il ouyt ung doulx et mélodieux son de hairpe d'ung 
merveilleux accordement et de si plaisante mélodie à 
ouyr que son esprit estoit fort consolé et alloit icelle 
mélodie puis d'une part puis d'autre, puis luy sembloit 
qucvceluy qui icelle mélodie luy administroit, aUoit et 
venoit par devant luy par plusieurs fois : mais il ne le 
pouvoit veoir et sentir si grande plaisance et conso* 
cion en la dicte maladie tant concordante que il luy 
sembloit qu'il estoit desia en la gloire du paradis, et les 
frères qui alors estoient avec luy veillans aperceurent 
par certains signes que il avoit souvent de Dieu telles 
ioyes et consolacions lesquelles il ne les pouvoit celer, 
et toute foys il y mettoit toute la paine qu'il pouvoit, 
mais l'abondance de la divine consolacion en laquelle son 
ame estoit continuellement plongée luy faisoit souvent 
dire et manifester par ces parolles contenantes ce qu'il 
ne vouloit point révéler. Et ce permettoit Dieu le créa- 
teur pour augmenter sa gloire et manifester aux voyans 
les merveilles qu'il faisoit en son sainct et très humble 
Françoys. 

En ung aultre temps, le benoist Françoys se partit 
de son couvent pour aller prescher et, comme il che- 
minoit, il fust surpris de la nuyt auprès de la cité de 
Pade et sy estoit le chemin fort périlleux, pour tant 

qu'il y avoit des mares et des lieux fort boueux et par- 
fous. Le frère qui alloit avecques luy avoit moult 
graut paour de avoir mal et dist à saiuct Frauçoys 
qu'ils voullist prier Dieu qu'il les voullist délivrer et 
préserver de ce péril. Le benoist Frauçoys luy respon- 
dit par grande fiance qu'il avoit à Dieu : Mon frère, 
Dieu est bien puissant s'il plaisoit à sa divine bonté 
et clémence de nous délivrer de ces ténèbres et nous 
enluminer de sa lumière et clairté. -— Et incontinent 
que le très humble sainct Frauçoys eut icelles parolles 
profTerées vint une si grande clairté qui leur apparut 
par la vertu de Dieu, que incontinent ils veirent dere- 
ment leur voye et tout le pais des environs, et vindrent 
au logis seurement et furent grandement consoUés en 
leurs esprits. Certes qui bien vouldroit examiner et 
regarder diligentement les fais et grans merveilles et 
operacions de ce très sainct et seraphique homme sainct 
Frauçoys assez apparantement pourroit veoyr et cong- 
noistre la grande pureté et vertu qu'il avoit en son 
ame et en son corps, quant à sa volunté, la challeur 
du feu se amoderoit, l'eaue sa saveur en saveur de 
très bon vin se mua, et la mélodie des anges par ung 
mélodieux son de musique le conforta en sa maladie 
selon son désir. Et d'abundant la lumière céleste le 
enlumina en son chemin tant périlleux et luy osta la 
tenebrosité de la nuyt et le adreça en santé et lyesse 
spirituelle iusques au lieu où il pretendoit parvenir. 
En telle manière estoit sainct Frauçoys en toutes choses 
si parfaictement sanctifié que toutes les créatures du 
monde à sa volunté obeyssoient et moult humblement 
servoient. Et n'est pas de merveilles, car se tous 
hommes et femmes tenoient l'ordonnance de nature, 
comme faisoit sainct Frauçoys, toutes les créatures 
irraisonnables, insensibles ou bestialles leur obeyroient 

comme ils faisoient à sainct Françoys. Car par droit 
de nature elles doibyent obeyr à créatures raisonnables 
pour l'amour de qui Dieu les a creés^ mais icelle fran- 
chise fut perdue par la prevaricacion de nostre premier 
père Adam et Eve , pour Tinobedience qu'ils firent 
contre Dieu en mangeant du fruit à eulx prohibé et 
deffendu. 



LE SIXIESME CHAPITRE. 

Comment saint Françoys estoit rempli d'humilité et de toute 
obédience. Et comment Dieu condescendoit à tous ses deTotz 
désirs et voluntés. 



La très grande vertu de humilité qui est la source de 
toutes les vertus estoit si parfaictement en monseigneur 
sainct Françoys et le avoit si parfaictement remply, 
que il ne tenoit riens de luy et se iugoit tousiours ung 
pauvre pécheur, cx)mbien qu'il fust ainsi que en luy 
resplendissoit toute dairté de saincteté, comme en ung 
miroir resplendissent les choses qui sont dedens la 
maison. 

Sur icelle vertu d'humilité ediffia le sainct homme 
fort saigement tout ce que lesuchrist luy aprint et en 
flst un très bon fondement , et y planta dessus toutes 
les aultres vertus qui paroient et aoumoient son ame, 
et disoit que icelle vertu de humilité flst descendre le 
Fils de Dieu de la haultesse du Père icy bas en la terre 
prendre chair humaine au yentre virginal de la sacrée 

vierge mère Marie, pour icelle humilité enseigner tant 
par exemple de sa très humble conversadon que par 
sa saincte doctrine, et en la fin le flst mourir honteuse- 
ment en la croix. Et pourtant Thumble Françoys n'es- 
toit iamais si resioy en son ame, que quant on le mes- 
prisoit et contemnoit et que on le tenoit pour vil et 
abiect : cela luy estoit chose plus agréable par quant U 
estoit prisé et honnoré du monde. Car ce qui est bon- 
noré et tenu grant et excellent devant les hommes est 
souvent deshonneste et abominable devant Dieu le 
créateur, et quelque louenge ou mespris que le monde 
face à la créature , il n'en est pire ne meilleur devant 
Dieu. C'est une très grande folye de soy esiouyr de la 
faveur du monde ou de soy marrir et troubler de sa 
blasme. Le très humble sainct Françoys, quant il estoit 
loué du peuple , après il commandoit à aucuns frères 
par obédience, que ils luy dissent iniurieuses parolles 
encontre l'honneur qui luy avoit esté faict. Et combien 
que le frère acomplist enuis son commandement, no- 
nobstant, pour obtempérer à la volunté du sainct 
homme, il l'appeloit chetif, fol, ydiot, ignorant et non 
puissant ne scavant en quelque bien faire : desquelles 
parolles et d'aultres sans nombre qui luy estoient dictes 
à son vitupère et blasme, le très begnin Françoys se 
esiouyssoit si grandement, que il benissoit le &ere qui 
ces iniures luy disoit et luy respondoit : chier frère, 
tu dis vérité sans doubte : telles parolles doy ie ouyr et 
non paroUe de louenges. Et encore le benoist Françoys 
de ceste chose non content, pour plus soy humilier et 
profundement confondre, il racontoit et disoit au peuple 
en ces predicacions ces propres péchés qu'il avoit faits, 
et ne vouloit pas celer aux créatures ce qui estoit cler 
et patent devant le Créateur. 
Une fois le benoist Françoys fut fort grevé de maladie 

pour laquelle il convint nécessairement lesser l'absti- 
nence que paravant maintenoit, et quant il eut recouvré 
sa force et santé, il dist à ses frères : En despit de la 
chair, iln'est pas convenable ne iuste chose, que le peuple 
iuge et tienne que ie vis en abstinence tandis que le fais 
le contraire en vivant chairnellement. Et alors malgré 
ses frères^ il se fist mener tout nu, la corde en son 
col, en une grande place, dedens la cité d'Assise, où le 
peuple estoit assemblé et quant il fut là venu, il monta 
sur une pierre sur laquelle on mettoit les larrons et 
meurtriers et prescha devant tout le peuple qui là se 
estoit assemblé à sa venue^ et leur dit que Ton ne 
devoit pas tenir ung tel homme comme luy pour bon , 
le honnorer, mais comme charnel^ glouton et mauvais, 
le despiter et blasmer : et quant le peuple ouyt ce, il se 
esmerveilloit fort de sa grande et profunde humilité ; 
car il cognoissoit bien sa grande abstinence et sa 
grande saincteté, de laquelle chose ils disoient tous que 
l'humilité du très doulx père Françoys estoit plus à 
esmerveiller que à ensuyvir. Et le benoist Françoys 
quant il disoit ces parolles , il estoit fort faible et fort 
débile, car il avoit fièvres quartes et si faisoit fort 
grant froit, et à icelle prédication furent plusieurs 
frères, lesquels se esmerveilloient fort de luy; car en 
toute humilité il se mettoit et desprisoit toutes louenges 
mondaines comme chose vile et abhominable et se 
demonstroit vile et abiect pour et afflii de garder la 
netteté de son cueur et de son ame; car quant le peuple 
le tenoit sainct et bienheureux, il leur disoit : Mes 
amys, ne me louez pas trop, car ie vous dis pour vérité 
que ie pourroie encore faire filz et filles, et pourtant on 
ne doit nul trop louer se on n'a certitude de sa vie et 
de sa bonne fin , car ie vous dis que se Dieu avoit au- 
tant donné de grâces à ung larron comme à moy il en 

eus! mieulx usé et faict son prouffit que ie ne fais. Et 
pour tant nul se doibt esiouyr tant qu'il peult faire pé- 
ché, et ung pécheur peult ieuner comme ie fais et peult 
orer et mortifier sa chair et plourer et faire abstinence 
et toutes aultres choses , tant que il pourra pervenir à 
perfection. Et qui serviroit à Dieu humblement et 
loyaulement en luy rendant sa gloire en toute humi- 
lité, en ce seullement se pourroit esiouyr et seurement 
glorifier en Dieu son créateur. 

Le très humble sainct Françoys affin de gaigner en 
plusieurs manières, il desiroit plus à obeyr que à com- 
mander , et combien qu'il fust ministre gênerai et pas- 
teur de tous les frères de la religion , toutes fois pour 
la grande révérence qu'il avoit à la vertu d'obédience, 
U vouloit obeyr aux gardiens des couvens où il alloit 
et se tenoit^ et disoit que celui qui humblement obeist^ 
il ne trespasse quelconque heure de temps sans gaigner, 
et pour tant il vouloit tousiours obeyr aux frères qui 
aloient avec luy dehors et disoit que tout aussi volun- 
tiers et de aussi bon cueur vouldroit obeyr à ung 
pauvre frère et peu sachant, se il estoit son gardien, 
comme il faisoit au plus saige et discret frère de tout 
l'ordre, car le bon subgect ne doibt pas regarder au 
personnage qui luy commande, mais il doibt avoir son 
regard à la personne de Dieu le créateur , lequel tous 
prélats et prelates représentent; car d'autant que le 
prélat qui faict le commandement est de plus petite 
reputacion , d'autant est plus aggreable l'obédience de 
celuy qui l'accomplist et plus vallable devant Dieu. Et 
comme une fois l'on demandoit à sainct Françoys qui 
estoit celuy qui est digne d'estre trouvé et tenu vray 
obedient , lors il respondit par une similitude et dist : 
Se il estoit ainsi que l'on print ung corps mort, en 
quelque lieu que l'on le mist , il ne se bougeroit , et se 

Ton le mestoit en une haulte chaire et Tasseeroit hon- 
norablement, non pourtant il ne leveroit ia la teste, 
mais tousiours eu bas la tiendroit inclinée, et se d'abun- 
dant l'on le vestoit de drap de pourpre, il n'en change- 
roit ia sa palle couleur en beaulté , mais en apparoit 
plus palle et deffait. Ainsi vous dist que celuy est vray 
obedient qui ne faict sinon ce que on luy commande, 
et ne demande point pour quelle cause tel ou tel com- 
mandement luy est faict, et sy ne luy chault ou l'on le 
mette ny envoyé , ne il ne demande point pour quelle 
cause il en est osté. Et se l'on esleve iusques au degré 
de prelacion , il n'en pert pas pourtant la vertu de hu- 
milité, et plus est honnoré et plus tient moins de compte 
de luy et plus se humilie devant Dieu et devant les 
hommes. Et puis le sainct homme disoit après à ses 
eompaignons avec lesquels il alloit : Il ne me semble 
point que ie soye frère mineur , se ie ne suis tel que 
ie devisere. Se ie vais en chapitre pour prescher et 
ammonester les frères et pour les ordonner, reprendre 
et corriger et se d'aventure les frères me disent en la fin 
du chapitre que ie ne suis point souffisant pour estre 
leur prélat, pour tant que ie suis peu lettré et ignorant 
et de pauvre éloquence , et que pour icelles causes me 
diront qu'ils me déposeront de l'office de prelacion con- 
fusiblement , et de faict le feissent , et que après icelle 
déposition ie fusse tenu vil, abiect et de tous desprisé 
comme le plus pauvre de tous les frères. Se de icelles 
parolles ma face et ma couleur en est muée, et ie en pers 
ioye et lyesse de cucur, ou i'ay moins de voulunté de 
bien faire, véritablement, frère, ie te dis que ie ne suis 
pas vray frère myneur et ne le doibs pas être tenu. Et 
derechîef disoit : le vous dis , mes frères, qu'il y a très 
grant péril en prelacion et en louenges humaines et y 
a dangier de trebuscher en péché et de perdre son 

amc; mais en abiection et en obeyr simplement et 
humblement , il y a grant seureté et gaing espirituel, 
et puisque nostre benoist Créateur nous a donné le 
temps pour gaigner paradis pour faire bonnes œuvres^ 
c'est grant merveille que nous entendons plus à prendre 
le péril, c'est assavoir les choses où il y a péril de l'ame, 
que nous ne faisons à peines et labeurs pour gaigner 
paradis, veu que il ne tient que à nous et qu'il est en 
nostre volunté de eslire paradis ou enfer. 

Le débonnaire et très humble sainct Fronçoys avoit 
si très grande amour à icelle excellente vertu de humi- 
lité que il a voulu et ordonné que les frères de sa reli- 
gion soient appelés Frères Mineurs et les prélats de icelle 
ordre servans et ministres, selon les paroUes de la 
saincte ËvangiUe : afân que par iceulx noms les frères 
entendissent qu'ils estoient venus à l'ecoUe de lesuchrist, 
pour y estudier et aprendre la vertu de humilité ; car 
lesuchrist dist en l'Evangille : Celuy qui d'entre vous 
veult estre le plus grans et es premiers lieux et le plus 
sachant et saige tenu et le plus exaulcé , il doibt estre 
votre ministre et servant. Et comme une foys il y eut ung 
cardinal, qui estoit le gouverneur de l'ordre de sainct 
Françoys, qui fust mis pape de Romme et se nommoit 
pape Grégoire , il demanda une fois à sainct Françoys 
se c'estoit son plaisir que les frères de son ordre fussent 
eslevés en prelacion de saincte église, et le benoist Fran- 
çoys luy respondit humblement : Très sainct Père, vous 
scavés que les frères de mon ordre sont appelés Mineurs, 
et ce leur nom est donné iustement, car ils ne doibvent 
point désirer d'estre grans en prelature. Et se vous 
voulez que ils facent fruict en saincte Eglise, laissez 
les en ce pauvre estât où ils sont et ne les laissés pas 
monter à prelature ecdesiasticque; car c'est le grant 
prouffit de leurs âmes, et le repos de leurs consciences. 

Nostre benoist Créateur voulut une fois monstrer à 
ung frère la dignité de sainct Françoys et la grande 
gloire que il luy gardoit en son benoist paradis .pour sa 
grande humilité et saincteté. Comme une fois ce frère 
estoit en oraison en une église avec sainct Françoys, 
l'un estoit à ung costé et Tautre à ung aultre bout de 
l'église et estoient tous deux en dévotes prières et orai- 
sons, le dict frère qui estoit avec le benoist Françoys fut 
ravy en esprit par la grande ferveur de dévotion qui 
estoit à son cueur, et veit en paradis plusieurs beaulx 
sièges de très grande luminosité et très richement aor- 
nés. Entre lesquels, il veit ung plus riche que les aul- 
tres, aoumé de pierres précieuses et de toute gloire en- 
luminé, de laquelle chose le frère se esmerveilla fort ei 
estoit en grant soussy de sçavoir pour qui le siège se- 
roit. Et tantost il ouyt une voix qui luy dist : Frère, 
sçaches que ce siège fust à ung des angels qui en cheut 
par son orgueil et l'humble Françoys y «montera par 
son humilité. Quant le frère revint à luy après son 
ravissement, il luy souvint de la vision qu'il avoit veue, 
et après que sainct Françoys et luy furent partis de 
ladicte église et furent mis à chemin, ledit frère de- 
manda à sainct Françoys que il tenoit de luy mesmes. 
Sainct Françoys luy respondit : Il me semble, dist-il, 
frère, que ie suis le plus grant pécheur du monde. Le 
frère luy dist : Père , vous ne pouvez icelle chose dire 
saulve vostre conscience. Le benoist Françoys luy res- 
pondit : Certes, frère, si Dieu avoit faict autant de misé- 
ricorde et de grâce au plus grand pécheur du monde, 
comme il m'a faict^ ie croy certainement que il rendroit 
grâces à Dieu plus dévotement que ie ne fais. Par icelle 
response , le frère fut certifie et asseuré de la vision et 
du beau siège qu'il avoit veu en paradis en son ravis- 
sement. ' 

Toutes créatures îrraisonnables obeyssoient à mon- 
seigneur sainct Françoys pour sa grande obédience et 
humilité. Et advint une fois que il estoit en oraison en 
une pauvre et vielle église fort déserte , par la revela- 
cion du benoist sainct Esprit , il congneut qu'il y avoit 
relicques en icelle église de aucuns corps saincts ; il 
commanda à ses frères qu'ils emportassent lesdictes 
relicques en leur couvent : et lors par négligence les- 
dicts frères oublièrent à accomplir son.commandement. 
Après il advint que les frères descouvrirent le grant 
autel de leur église pour chanter et célébrer la saincte 
messe et ils trouvèrent dessoubs la couverture de Tau- 
tel les os des saincts très beaulx et souefs flairans les- 
quels avoient là esté aportés par la vertu de Dieu, et 
après icelle chose le débonnaire Françoys demanda aux 
frères se ils avoient faict son commandement de aporter 
les relicques, et iceulx frères recongneurent leur coulpe 
et négligence par laquelle ils avoient trespassé son com- 
mandement. Le benoist père Françoys leur respondit : 
frères, benoist et regracié soit Dieu le créateur, qui 
par sa divine providence a faict luy mesmes ce que 
vous deussié avoir faict. Icy povons veoiret considérer 
la cure que Dieu a de nous et la vertu que sainct Fran- 
çoys avoit devant luy, quant il obeyssoit à son désir en 
luy faisant aporter icelles reliques par sa divine et 
miraculeuse vertu, auquel les frères avoient desobey. 

Le vrai zélateur et amateur du salut des âmes, le 
benoist Françoys, estant tousiours studieux et très 
convoiteux d'amener et de réduire les pauvres pécheurs 
et pécheresses à penitance, se partit une fois de son 
couvent luy deuxiesme, et s'en vint en la cité qui se 
nommoit Ymole, et quant il fut là venu, il alla par 
devers l'evesque de la dicte cité et luy requist licence 
de prescher et annoncer au peuple de la dicte cité la 

paroUe de Dieu. L'evesque, de ce indigné et couroucé, 
luy respondit fort felonneusement : Ne soufflt-il pas 
assez à mon peuple les predicacions que ie luy fay faire ? 
Lors le très humble sainct Françoys, comme honteulx 
et vergongneulx, inclina humblement son chief et se 
partit du palais de Tevesque : peu de temps après, il 
retourna audit evesque, et quant le dict evesque le 
veit, il en fust courrocé et troublé, et luy demanda par 
despit que il queroit : le benoist François luy respondit 
humblement : Monseigneur il aûert bien que se le 
père déboute son flls par ung huys, que il rentre par 
l'autre et ne doit pas laisser à retourner. A iceïles 
paroUes et humble response, Tevesque fut vaincu, et 
incontinent^ par une grande liesse d'esprit, alla em- 
brasser sainct Françoys et luy octroya franchement que 
luy et tous ses frères peussent prescher par tout son 
evesché : car par sa grande humiUté il avoit moult bien 
deservi et gaigné. 

Nous pouvons bien veoir et icy considérer la grande 
vertu et puissance de saincte humiUté^ car elleimpetre 
facillementdeDieu et des créatures ce qu'elle demande 
et nul orgueilleux ne peult à luy durer. Et de ce en 
avons expérience en l'humble Françoys, car, comme 
une foys il cheminoit par les champs il fust surpris de 
quelque empeschement, et arresté en la cité d'Arethe 
par la volunté de Dieu. Et à icelle heure qu'il y arriva, 
estoit débat et grande guerre mortelle entre les citoyens 
les ungs contre les aultres, et par la volunté de Dieu, 
sainct Françoys veit les dyables en grande multitude, 
qui troubloient et incitoient les citoyens à occire Tung 
l'autre. Le benoist Françoys , en ferveur d'esprit , 
appela son compaignon et luy dist : Frère, va hastive- 
ment à la porte de cette cité, et commande aux dyables 
par la vertu et de par le Dieu tout-puissant et par la 

vertu de saincte obeyssance, que ils se départent hastî- 
vement de cette cité. Le frère, comme bon flls désirant 
accomplir le commandement de son bon père et pas- 
teur, vint hastivement à la dicte porte, et dist : Vous, 
dyables, ie vous commande au commandement de 
sainct Françoys, de Dieu le tout puissant et par la 
vertu d'obédience que hastivement vous départez de 
cette cité et cessez de troubler ce peuple. Et incontinent 
iceulx dyables s'enfuyrent tous, et demoura la cité 
tranquille, et en grande paix furent incontinent les 
citoyens accordés par Tumilité de sainct Françoys, 
contre laquelle l'orgueil des dyables ne peult durer ne 
là demourer. 

Et combien que les dyables par leur orgueil n'ayant 
pas de puissance contre ceulx qui ont la vertu de 
saincte humilité, toutesfoys Dieu souffre aulcunes fois 
que les humbles soient bastus et tourmentés par les 
dyables pour les mieux garder en humilité, affln qu'ils 
congnoissent que le bien qui en eulx vient de Dieu. 
Et ce tesmoigne le très grand prescheur de vérité et 
pillier de toute nostre mère saincte Eglise monseigneur 
sainct Paul Tapotre, quant il dist à luy-mesme : que 
pour l'eguillon de la chair, duquel le diable Sathan le 
collaflsoit et tourmentoit, il pria Dieu qu'il en voullist 
délivrer, mais nostre Seigneur luy respondit que il luy 
debvoit soufifir d'estre en sa saincte grâce. Doncques 
nostre benoist créateur, vueillant esprouver la patience 
de son très humble serviteur sainct Françoys, il luy 
flst une fois sentir senciblement en son corps les bas- 
tures des dyables : car comme il estoit une fois à 
Romme avec monseigneur Léon, le cardinal de Saincte 
Croix, et estoit demouré cette nuyt en son hostel et 
comme longuement avoit cette nuyt veillé en dévotes 
oraisons, il se voulut ung petit reposer : et les dyables 

en iœUe heure vindrent à luy et le bastirent cruelle- 
ment et le laissèrent ainsi comme demy mort. Après 
qu'il fiit revenu à luy il appela son compaignon et luy 
compta ce qu'il avoit souffert des dyables et puis luy 
dist : Croyés, frère, que les dyables ne ont en nous puis- 
sence si non autant que Dieu leur en donne par sa pro- 
vidence divine. Et pour tant ie croy que ils m'ont ainsi 
cruellement bastu pour tant que i'ai donné si maulvais 
exemple de ce que ie demeure tant et si longuement en 
la comi; des grands seigneurs, car quant mes frères 
sçaivent que ie suis avec les cardinaulx ils peuvent 
iuger que ie entens trop aulx vanitâz du monde et que 
ie quiers honneur et délices mondaines. Et pour tant 
que ie leur doibs donner et monstrer bon exemple, ie 
croy que il vault mieulx que ie sois avec mes humbles 
frères, et que ie habite en pauvre et humble mayson 
avec eulx, que de estre si souvent avec les seigneurs 
cardmaux : se ils ne veuUent sout&ir pauvreté et 
mesaise, ils seront plus fors à porter le semblable à 
mon exemple. Et pour tant l'humble sainct Françoys 
incontinent que le matin fust venu, il s'en alla par 
devers le dict seigneur cardinal et print congié de luy 
et puis s'en retourna en son couvent avec ses frères. 
Et là se tenoit avec eulx, conversant en toute humilité, 
en exemple de toute saincteté et bonne vie. 

Le très humble et débonnaire sainct Françoys avoit 
en orreur et abhomination le péché d'orgueil, et sem- 
blablement de inobedience, laquelle procède de ce 
maudit vice d'orgueil. Mais au contraire il aymoit très 
chèrement la vertu de humilité et d'obédience. Et 
advint une fois que ung frère avoit offencé contre la 
vertu d'obédience, et pour le pugnir et corriger, il fust 
amené à sainct François. Et quant il veît ledict frère, 
il congneust tantostpar certains signes que ledict frère 

avoit repentance de son péché, pour laquelle chose 
sainct Françoys, comme bon pere plain de démence et 
de mansuétude, pardonna humblement au dict frère 
son péché, mais il vouUut pugnir le dit frère par au- 
cunes pénitences pubUcques, affln de donner crainte 
aux aultres de non encheoir en tel cas ou aultre vice. 
Et fist ester audict frère son chapperon et le flst getter 
au feu : le dict chapperon fut longue espasse de temps 
au feu qui estoit grant et embrasé. Mais chose mer- 
veilleuse fut : car oncques ledict chapperon ne fust 
empiré du feu, ne en riens endommagié. Le benoist 
Françoys flst retirer le chapperon du feu et le flst rendre 
au frère, lequel le récent humblement, et luy et tous les 
aultres louèrent Dieu le créateur de ce miracle qui 
voulut par ce demonstrer la saincteté et humilité de 
sainct Françoys et la penitance de ce frère. Certes, il 
faïct moult bien à prisier et bon à ensuyvre la grande 
humilité et obédience de saint Françoys, qui fust en 
terre de si grande vertu et dignité, que Dieu inclina à 
son bon plaisir, et mua la volunté de Tevesque de très 
grande rigueur et très grande mansuétude et doulceur 
en obeyssant selon le désir du sainct homme, et si en 
chassa les dyables de la cité d' Arethe et garda le chap- 
peron estant au feu sans bruUer. Icelle saincte vertu 
d'humilité exaulse si grandement tous ceulx qui Tay- 
ment et la veullent ensuyvir qu'elle les fait estre hon- 
norés de chascun et faict rendre révérence et honneur 
à chascun. 

LE SEPTIESME CHAPITRE. 

Gomment sainct Françoys aimoit pauvret é^ et comment Nostre 
Seigneur le pour^eut en toutes choses. 



Entre les saincts dons et grâces que nostre Seigneur 
donnoit à sainct Françoys, il luy donna très grande- 
ment la vertu de saincte pauvreté, laquelle le très 
humble sainct Françoys ayma très tendrement toute 
sa vie et depuis qu'il fust à Dieu converty la garda 
estroictement. Par icelle pauvreté il desiroit envers 
Dieu d'estre doué de richesses et dons spirituels. Le 
débonnaire Françoys regarda que icelle douce pauvreté 
estoit haye de tout le monde et de tous les mondains 
refusée, et estoit familière et amye au vray fils de Dieu 
le père omnipotent. Et pour tant à son exemple il en 
voulut faire son espouse et sa très chère amye, en telle 
façon que pour Tamour d'elle il relenquist père et mère 
et toutes ses richesses et possessions et en départit ce 
qu'il peut aux pauvres, membres de Dieu. Et tellement 
se énamoura d'icelle dame saincte pauvreté que iamais 
homme ne fut aussi convoiteux de amasser comme il 
estoit de pauvreté tenir et garder : et merveilleuse- 
ment luy desplaisoit quant trouvoit en ses frères quel- 
que chose contre icelle pauvreté. Pour l'amour qu'il 
avoit à icelle dame très saincte pauvreté, luy souffit 
toute sa vie iusques à rendre l'esprit à Dieu , de vestir 
une seule et très pauvre robe avec la corde et les famu- 

leres, et tenoit ce à grand richesse et souvent en son 
cueur rememoroit la très grande pauvreté de lesu- 
christ, et de sa très sacrée et intemerée vierge mère 
Marie, et disoit que icelle dame pauvreté estoit royne 
de toultes les aultres vertus, pour tant qu'elle avoit 
esté demonstrée et aymée du roy des roys et de la 
royne sa vierge mère et par eulx observée. 

Quant les frères luy demandoîent par quelle vertu 
Ton pouvoît mieulx acquérir Tamour de Dieu le créa- 
teur, il respondoit et disoit par grande ferveur d'esprit : 
Mes frères, saches pour vérité que ma douce pauvreté 
est la voye et le sentier par où Ton entre en la voye de 
salut. Car elle est garde et nourrissement de humilité 
et est la racine de toute perfection et de toute bonté et 
saincteté et est plaine de très grans fruicts. Mais le 
monde n'en a point de congnoissance , et pourtant elle 
est comparée bien convenablement au trésor qui est 
caché et musse au champ duquel l'Evangille fait men- 
tion, pour lequel avoir et acheter, l'on doibt vendre 
toutes choses que l'on peut avoir en monde pour yce- 
lui acheter. Et certes qui bien congnoistroit le trésor 
qui est caché et musse en saincte pauvreté, il ne 
cesseroit tant qu'il Tauroit. Et quiconques icelle fermeté 
veult avoir, il luy convient renoncer, non pas seulle- 
ment à la prudence de tenir et acquerrer les richesses 
mondaines, mais avec ce luy convient renoncer à toute 
science mondaine et temporelle : pourquoy l'on acquiert 
gloire envers les hommes et celuy qui à toutes ces 
choses a renoncé et qui se offrira à Dieu entre les bras 
du benoist crucifix tout nud, il aura le trésor, lequel 
est musse en saincte pauvreté : c'est le royaulme du ciel 
en la gloire pardurable. Et encore disoit sainct Fran- 
çoys, que celuy qui retient son propre sens et sa propre 
volunté, il n'a pas parfàictement renoncé au monde : 

car propre volunté est une chose fort dangereuse à 
celuy qui a promis obédience. 

Quant le débonnaire sainct Françoys preschoit de la 
vertu de saincte pauvreté, il repetoit et disoit souvent 
une paroUe qui est dicte en TEvangille : Les regnars 
ont leurs tagnieres et leurs fosses où ils se couchent et 
retirent, et les oyseaulx ont leurs nids où ils se reposent 
et couchent : mais le benoist Fils de Dieu, quant il pen- 
dist en Tarbre de la croix, il n'eust pas lieu où il peust 
recliner ne reposer son très digne chief : et à ces mots 
devroient penser ceulx qui veullent avoir tant de 
possessions en ce monde. Le benoist Françoys admon- 
nestoit expressément à tous ses frères de son ordre, 
que ils feussent contens de edifûer pauvres maisons, 
esquelle^ ils habitassent ainsi comme pèlerins et etran- 
giers de ce siècle : et que en icelle demourassent comme 
en estranges maisons. Car à pèlerins appartient de 
habiter en estranges hostels et trespasser paisiblement 
en son pays céleste : et disoit le sainct homme que 
saincte pauvreté estoit fondement de sa religion et 
que, si ce fondement deffailloit, l'édifice de sa religion 
devoit deffailHr. Et repetoit ce mot de la saincte Evan- 
gille qui dist : Se tu veulx estre parfaict, va et vens 
tout ce que tu possèdes et donne tout aux pauvres et 
me suis en prenant la croix de pénitence. Pour tant le 
benoist Françoys ne voulloit iamais nul homme rece- 
voir en sa religion se premier n'avoient accomply 
icelluy conseil de la saincte Evangille, en délaissant 
toutes les possessions mondaines et terriennes, et en les 
distribuant aux pauvres, membres de lesuchrist, affin 
que Ton ne peult prendre mauvaise exemple se aultre- 
ment eussent faict en retenant quelque chose pour les 
frères. 

Il advint une foys, qu'il y eut ung homme qui re- 

quist qu'il le vouUîst recevoir en sa religion, et sainct 
Françoys luy dist que pour l'amour de Dieu et de 
saincte pauvreté qu'il donnast tout ce qu'il a voit aux pau- 
vres, membres de Dieu. Lors celuy homme s'en partist 
et alla tout donner son avoir à ses parens et amis char- 
nus et n'y pensa point à les donner selon le conseil de 
la saincte Ëvaagille, et quant il fust retourné à sainct 
Françoys, et que il seeut et bien entendit comment 
celuy homme avoit fait de ses biens, il luy dist par une 
douceur de ciieur : Va ta voye, frère mouche :' car 
tu n'a^pas encore laissé du tout le monde, quant tu 
as departy et donné tes biens et possessions à tes amis 
charnels, lesquels par droit dévoient estre aux pauvres 
membres de lesuchrist, auquels tu as fait grand tort : 
et pour tant tu n'es pas digne de habiter avec les pau- 
vres de lesuchrist : car tu as mis ung très maulvais 
fondement et fort faible en ton edifSce, qoismttuas 
commencé à ton sang et chair en leur donnant tes 
biens. IceUuy homme s'en pârtist tout honteulx et 
confus et reprintlesdicts biens qu'il avoit donnés à tous 
ses parens. En ung aultre temps advint que les frères 
qui estoient habitans à Saincte Marie de Porcioncle 
estoient si très pauvres que ils ne sçavoient que donner 
aux pauvres et aux frères estrangiers qui venoient 
herberger en leur couvent; pour laquelle chose ils re- 
quirent au benoist père sainct Françoys que il voullist 
permettre et souffrir que Ton peust retenir aucuns 
biens des novisses qu'ils recevoient en leur couvent, 
affin qu'ils poussent de ce administrer les nécessités 
aux pauvres frères qui venoient herberger en leur 
couvent. Le benoist Françoys, ;nspiré du Sainct Esprit, 
. leur respondît : Mes frères, ie ne vous puis permettre que 
■" flwJltmn"^ mortel nous veuillions faire quelque chdse 
1feSçââ*»e-la-reigle que avons promise à Dieu : et ayme 

mieulx^ quant extrême nécessité le requerra, de descou- 
vrir l'autel de la benoiste vierge Marie, que nous feis- 
i^ons contre le yeu de saincte pauvreté et contre 
rEvangille laquelle devons garder à la lettre : et plus 
plaira à la très divine mère de Dieu que son autel soit 
descouvert et desnué pour telle nécessité, quelle ne 
seroit se son autel estoit bien paré et aourné, et nous 
laississions et trespassissions le conseil de son fils 
lesucbrist lequel t<me et conseiUe en rEvangille à 
tenir pauvreté, ainsi comme de nostre bon gré luy 
avons promis garder et tenir tout notre vivant. 

Le benoist Françoys cheminoit une fois par Fouille 
auprès du Bar, eten sa voye il trouva une bourse la- 
queUe sembloit estre toute pleine de deniers , et quant 
son compaignon la veit il luy pria qu'il voullist prendre 
icelle bourse et donner les deniers aux pauvres; 
sainct Françoys luy reffusa, affirmant que c'estoit dé- 
ception dyaboUque, et que il ne devoit ne oseroit 
prendre l'avoir d'aùltniy et le donner comme sien. Et 
quant ils furent passés oultre et là laissée icelle bourse, 
ledit frère pria tant le benoist Françoys que il retourna 
au chemin où avoit laissée icelle bourse^ non pas pour 
faire la volunté du dict frère , mais pour luy montrer 
la déception du dyable. Si.fist son oraison, et après 
ieelle finie il commanda audict frère que il levoit la 
bourse de terre : le frère à son commandement print 
la bourse en grant crainte , et incontinent il sortit de 
ladicte bourse un serpent qui se disparut et ne sceurent 
depuis qu'il devint. Quant sainct Françoys eust ap- 
pa*ceu icelle déception dyabolique , il dict à son com- 
paignon : Frère, monnoie n'est aultre chose à ceulx 
qui pour l'amour de Dieu ont esleu pauvreté que 
dyabïes et serpens envenimés et toute corruption. 

Après icelle chose, il luy advint une très grant mer- 

veille ; car comme le très débonnaire Françoys chemi- 
noit, il luy apparust trois femmes en sa voye. Elles 
estoient pauvres et de grant aage, d'une grande beaulté 
et semblables en toute chose Tune à Faultre; elles 
oJEfrirent à sainct Françoys ung nouveau don de salut 
en luy disant : Bien viengue, dame pauvreté. Quant 
ce vray amy et zélateur de saincte pauvreté ouyt 
qu'elles le saluoient de cette manière , Ton ne pourroit 
dire ne raconter la grande ioye qu'il sentit en son 
cueur pour Tamour de saincte pauvreté que tant il 
aymoit. Quant elles se furent soudainement départies, 
les frères qui estoient avec sainct Françoys ingèrent 
qu'elles signifloient aucune chose; car par les trois 
femmes qui estoient d'une grande beaulté, estoit de- 
monstrée la perfection de la saincte Ëvangille se- 
lon chasteté, obédience et pauvreté. Ces trois vertus, 
chasteté, obédience et pauvreté, qui sont demonstrées 
par ces trois pauvres femmes , ne vallent riens si elles 
ne sont fondées en la vertu d'humilité. Et pour tant 
ces femmes luy apparurent pauvres. Elles se démons- 
trerent estre tout d'ung aage, car charité leur donne 
vray don de vertu autant à l'une comme à l'aultre. 
Elles ont toute leur valeur par la vertu de charité ; car 
sans icelle elles ne vallent riens, et pourtant elles 
estoient tout d'une grandeur et d'une quantité. Par 
ainsi charité est leur forme et leur aournement et pour 
tant sont elles tout d'une beaulté, car sans icelle vertu 
de charité elles n'ont quelque beaulté en elles. Icelles 
trois vertus eut parfaictement le benoist sainct Fran- 
çoys en luy très bien et fermement fondées ; mais quant 
à l'apparence de par dehors il demonstroit plus aymer 
saincte pauvreté. Il l'appelloit aucune fois sa mère, au- 
cune fois sa dame, son épouse et son amye; car en icelle 
pauvreté il desiroit tous les aultres surmonter, par la- 

quelle il ayoit aprins à soy conter ot tenir pour le plus 
petit et bas de tous lea aultres. Et quant d'aventure il 
veoit quelcuu apparoistre plus pauvre que luy il sen 
arguoit et reprenoit et cremoit que celuy ne le surmon- 
tast en pauvreté. Et advint une foys que il rencontra 
ung moult pauvre homme et dist à son compaignon en 
gettant un grant souspir : Frère , la pauvreté de ce 
pauvre homme nous fait très grant honte ; car pour 
toutes richesses nous avons esleu pauvreté et toutes 
fms elle appert plus en celuy homme qu'elle ne fait à 
nous. Le benoist Françoys, pour la grande amour qu'il 
avoit à icelle saincte pauvreté , vivoit plus voluntiers 
desaumosnes que l'on luy donnoit pour l'amour de 
Dieu, et que il queroit des huys à huys, que il ne faisoît 
de icelles que Ton luy apportoit, et les aumosnes qu'il 
avoit quises il les apportoit aux tables des grans sei- 
gneurs qui le convoyoient à disner ou soupper avec 
eulx : de laquelle chose il y eut un cardinal qui l'en 
reprint une fois lequel l'aymoit fort , et luy dit : Frère 
Françoys i vous ne me faictes pas honneur quant 
d'hostel en hostel vous querez le pain que vous mangez 
à ma table. Sainct Françoys moult tendrement luy 
respondit : Monseigneur, mais ie vous fais très grant 
honneur quant pour l'amour de Dieu qui sur tous fait 
à honnorer tel pain ay apporté à vostre table : car estre 
pauvre et mendier pour l'amour de lesuchrist moult 
plaist à toute la Saincte Trinité , quant Ton le fait vo- 
hmteremeut et de bon cueur. lesuchrist lequel se 
fist pauvre pour nous enrichir print icelle royalle di- 
gnité affin que par icelle pauvreté il ftst héritiers et 
roys des cieulx tous ceulx qui sont vrays pauvres d'es- 
prit et de volunté. Pour tant ie ne veulx pas laisser 
icelle royalle dignité pour les fausses richesses de ce 
monde qui pour ung peu de temps nous sont de Dieu 

ottroyées. Lors le cardinal, oyant icelle doulce response 
de sainct Françoys, fust fort edifflé et content de luy 
et luy pleust fort. 

Quant le benoist Françoys admonnestoit ses frères 
de demander l'aumosne il leur disoit en telle manière : 
Allez, frères, et demandez les aumosnes humblement et 
hardiment pour Tamour de lesuchrist : car les Frères 
Myneurs sont prestez au monde affln que ceulx qui doi- 
bvent être saulyez emplissent leur gloire en faisant bien 
à ces frères affin qu'ils soient louez de Dieu qui dist en 
FEvangille : Ce que vous avez faict à Tung de ces petits 
frères , vous l'avez fait à moy mesmes. Et disoit en- 
cores le benoist Françoys que cestoit moult grand délit 
et grande gloire de mendier au nom et titre de Frère 
Mineur, lequel titre le vray fils de Dieu qui est le vray 
prescheur de vérité loua et demonstra de sa propre et 
précieuse bouche selon TEvangille. Pour tant ce vray 
amy de pauvreté estoit accoustumé de mendier festes 
solennelles et disoit que la parolle du prophète est ac- 
complie es bien pauvres lequel dist que l'homme menge 
le pain des angelz, et appeloit le pain des angels celluy 
que le bon pauvre demandoit pour l'amour de Dieu. Le 
benoist Françoys estoit une fois en ung iour de Pasques 
en ung hermitage loing de gens, pour laquelle cause 
il ne peult aller mendier comme il avoit accoustumé. 
Alors il luy souvint de lesuchrist, lequel en ce même 
iour sapparut en espèce et guise de pèlerin à deux de 
ses disciples qui alloient en Emaubc, pour laquelle 
chose en mémoire de ce, le sainct homme demanda 
laumosne à ses propres frères et la receut humblement. 
Puis leur dist en ferveur d'esperit : Allez par le monde 
comme estrangiers et pèlerins et si célébrez continuel- 
lement en vos cueurs la pasque de lesuchrist, laquelle 
signifie ung trespas de ce monde au Père des cieulx. 

Monseigneur sainct Françoys, vray ami de saincte 
pauvreté, ne demandoit pas les aumosnes pour convoi- 
tise de prendre ne de amasser, mais il faisoit par une 
franchise de cueur et par une ferveur d'amour laquelle 
il avoit à sa dame et espouse saincte pauvreté, et pour 
icelle chose lesuchrist le pourvoioit largement de ce 
qui luy estoit nécessaire. Il advint une fois que le 
sainct homme estoit malade en Auchiens en ung lieu 
qui ainsi se nommoit et estoit fort malade : et quant 
le peuple de la cité d'Assise en fust averty, ils l'en- 
voyèrent quérir par messagiers fort honorables. Hz le 
amenèrent par une pauvre vilette et là furent arreslez 
.pour disner. Et alors quant ils furent au logis arrestez 
pour ung petit reposer et prendre leur réfection, lesditz 
messagiers allèrent par plusieurs lieux demander se on 
n'avoit point de viande à vendre mais ilz ne trouvèrent 
riens : et retournèrent tous vers sainct Françoys et luy 
dirent leur aventure. Le benoist père , soy confiant en 
Dieu et pour l'amour qu'il avoit à pauvreté, leur dist 
par grande fiance : Yous n'avez riens trouvé à bon 
droit car vous vous estes plus fiez en vostre mouche 
que en Dieu le Créateur. Le benoist Françoys ap- 
peloit argent et toute pecune mouche pour l'abho- 
minacion qu'il en avoit: et puis dist auxdits messa- 
giers : Allez hardiment et pour le pris de la viande que 
vous voulez acheter offrez l'amour de Dieu et non pas 
vos deniers. Les messagiers à son commandement et 
bon conseil s'en retournèrent par les maisons et deman- 
dèrent l'aumosne pour l'amour de Dieu ; et par la vo- 
lunté de Dieu ceulx de la dicte ville leur donnèrent 
très-largement de leurs biens et leur offrirent leurs 
aumosnes biens de bon cueur. A ce pouvons veoir que 
la riche pauvreté du benoist François en laquelle 
tant se fioit aida plus à iceulx messagiers en leurs 



Digitized 



by Google 



7^ LA VIE ET LEGENDE 

nécessités corporelles que ne flst leur or et argent 
auquel se floient. 

En ung aultre temps le benoist Françoys gisoit ma- 
lade en ung hermitage et le visitoit un phisicien etluy 
baiUoit de sa médecine pour luy aider à ravoir sa santé 
corporelle : et le benoist François, vray amy de saincte 
pauvreté, n'avoit riens dont il le peust guerdonner ne 
rendre son service. Mais Nostre Seigneur, en qui il se 
floit, lui rendit très-largement ; c^r ledict phisicien avoit 
fait une maison de grand coust en laquelle avoit mis 
toute sa chevance. Et Tune des maisieres de ladicte 
maison estoit tellement disioincte que il sembloit quelle 
deust cheoir et si ny pouvoit nul mettre remède par 
voye humaine sans tout refaire et abastre: laquelle 
chose moult eust cousté audict médecin : lequel soy 
fiant es vertus et saincteté de son malade, Monseigneur 
sainct Françoys, pria aux frères qui estoient avec le 
sainct homme qu'ils luy donnassent aucune chose que 
le benoist Françoys eust tenue de ses mains. Et tant les 
pria que iceulx frères luy donnèrent de ses propres 
cheveulx. Ledict médecin par grande fiance les mist 
au soir en la desioincture de la maisière : au matin il 
la trouva si bien reioincte avec les aultres maisieres 
que nul ne pouvoit ne sçavoit congnoistre le lieu auquel 
elle avoit esté desioincte : et Dieu lui fist ceste grâce 
miraculeuse pour layde qu'il avoit faict à son loyal 
serviteur sainct Françoys en luy administrant méde- 
cines pour la santé de son corps. 

Apres ce, le benoist Françoys, pour estre plus paisi- 
blement en dévotes contemplacions, se fist porter en 
ung aultre hermitage sur ung asne : car il estoit en- 
cores fort foible et débilité de tous ses membres : et 
l'homme à qui l'asne estoit qui le suyvoit de pié, pour 
la grande chaleur du temps et pour le pénible chemin, 

avoit si très-grand soif que apou que il ne mouroit , 
et le dist au benoist Françoys pour la douleur qu'il 
sentoit. Sainct Françoys meu de pitié et de clémence 
sur ce pauvre homme, descendit de dessus Tasne et 
se mist à genoulx en dévote oraison et estendit dévote- 
ment ses mains au ciel et pria Dieu qu'il voullist par sa 
bonté donner de Teau à boire audit bon homme. Après 
laquelle prière, il appela le bon homme et luy demonstra 
une pierre et luy dit : Va, mon amy, à icelle pierre bien 
hastivement et tu y trouveras bonne eau très habon- 
damment. Le bon homme y alla et beut de ladicte eau à 
son vouloir autant comme bon lui sembla : qui fust un 
miracle bien évident car iamais n'avoit esté veue eau en 
ce lieu ne oncques depuis on ne la vit. Et certes c'est 
chose bien miraculeuse et à soy fort esmerveiller quant 
Dieu le créateur par sa divine clémence se encline si 
tost à la prière et oraison de son pauvre servant. 

Et pour la pauvreté en qui le benoist sainct Fran- 
çoys avoit si très grande amour, nostre seigneur Dieu 
le pourvoyoit et les aultres pour l'amour de luy. Car 
pour l'amour de luy Dieu multiplia une petite aumosne 
de laquelle plusieurs furent sustentés et délivrés de pé- 
ril de mort, comme ie diray icy après. En laquelle chose 
Ton peut iuger et croire comme le vray amy de dame 
pauvreté fust semblable à Moyse, en ce que il flst de la 
pierre par sa prière et deprecation les eaulx issir pour 
rassasir le pauvre homme : ainsi comme Moyse flst aux 
enfants d'Israël par le commandement de Dieu. Et fust 
aussi semblable au prophète Elisée en la multiplication 
de Faumosne en la mer, comme sera cy après recité. 
Pour tant nul vray pauvre ne se doibt espouvanter, 
mais se doibt confier humblement en la miséricorde de 
Dieu le créateur, lequel luy peult ayder comme il fai- 
soit à son benoist servant sainct Françoys auquel si mer- 

veilleusement condescendoit et si largement le pour- 
voioit en boire et menger selon que la suffisance le re- 
queroit : et ainsi il a fait à toutes ses créatures selon 
leurs indigences. Et se il est ainsi que Dieu fit issyr 
Teau de la pierre par les prières de sainct Françoys 
pour subvenir à la nature du pauvre homme laquelle 
defailloit de soif : Ton ne doibt pas doubter que ceulx 
qui ont tout laissé pour l'amour de Dieu et qui en luy 
ont mis toute leur confidence aient deffault de chose 
qui leur soit nécessaire. 

La vertu excellente de pitié, laquelle, selon que dist 
le glorieux sainct Paul Tapostre, vault à toutes ver- 
tus, icelle vertu avoit remply si abondamment le 
cueur du benoist Françoys, et luy avoit transpercé 
son cœur si merveilleusement que en icelle il estoît 
tout confit tellement, qu'elle Tavoit du tout en sa baiUie. 
Pitié l'eslevoit à Dieu par devocion : pitié le transfigu- 
roit en Dieu par compassion : pitié le enclinoit à son 
prochain par dilection : et par la grande concordance 
qu'il avoit especialement à toutes créatures avoit une 
grande amour et zèle au salut des âmes lesquelles ont 
este rachaitées du pris et précieux sang de lesus. Quant 
le très-doulx et pitoyable Françoys voyoit aulcunes 
souillées par le péché, il sen douloit fort en son cueur et 
par pitoyable compassion en plouroit très tendrement, 
affin de la ramener à Dieu par pénitence. Et se tour- 
mentoit tellement en son cueur que sa paine estoit à 
comparer à la douleur de la mère qui enfante son en- 
fant : et se penoit de labourer pour le salut des âmes 
par exemple de bonne vie par ses sainctes predicacions; 
et par ses ferventes et fructueuses prières et oraisons 
labouroit pour purgier les âmes des pécheurs : et di- 
soit que les prescheurs sont sans pitié qui en leurs pre- 
dicacions quierent plus leurs propres louenges que le 

salut des âmes : et qu'ils destruisent par leurs luaul- 
vaises exemples ce qu'ils edifflent par leurs predica- 
cions. Et pour taut le benoist père prisoit beaucoup plus 
ung simple frère de saincte vie et de belle convercacion 
qu'il ne faisoit ung qui estoit prescheur et de grande 
auctorité estant et de maulvaise conversation : et d'a- 
bundant disoit le sainct homme que le religieux simple 
et de bonne vie par son bon exemple des fllz et filles 
qu'il acqueroit et gagnoit en auroit plus grande ioye de- 
vant Dieu et faisoit sans comparaison plus grand fruict 
que ne faisoit celuy qui par ses predicacions seuUement 
acqueroit fllz et filles : c'est assavoir qu'il tiroitles âmes 
de la macule de péché ; et n'en auroit pas si grant gloire 
ne si grant ioye devant Dieu le Créateur que Taultre 
dessus dict : et pourtant le benoist Françoys seesiouys- 
soit merveilleusement quant il entendoit que le peuple 
se convertissoit à voie de vérité par les exemples de ses 
frères : et à tels frères leur donnoit dévotement sa bé- 
nédiction ; et mauldissoit griesvement ceulx qui don- 
noient mauvaises exemples, et disoit en telle manière : 
vray Dieu , de ta saincte puissance et de toute la court 
de paradis, et de moy ton petit servant soient maulditz 
tous ceul:!^ qui par leurs mauvaises exemples confun- 
dent et destruisent les biens que les bons frères ont 
faicts et engendrés par leurs bonnes exemples. Et quant 
d'aventure le sainct père oyoit parler d'aulcuns esclan- 
dres faits par les frères de son ordre, il en sentoit en 
son cueur si grande douleur et si grande tristesse que 
il fust deffaiUy souvent, se il n'eust esté de Dieu sous- 
tenu. 

Il advint une fois que le débonnaire sainct Françoys 
fust troublé d'aulcunes mauvaises exemples, pour la- 
quelle chose il prioit Dieu bien dévotement que il voul- 
list garder ses frères desquels il avoit si grant soin et si 

très grande cure , pour laquelle chose il sentoit en son 
esprit grand peine et grand tourment ; et comme il estoit 
en oraison, persévérant en icelle angoisse et douleur, 
Nostre Seigneur parla à luy, disant : Eh, pauvre homme, 
pourquoy te désoles tu et es à malaise pour tes frères? 
Sur ceste religion que iay faicte et eslevée , je t*ai faict 
et establi pasteur en telle façon et manière que i*en suis 
patron et principal défenseur. Je f ay mis en ceste reli- 
gion comme petit homme et simple pour tant que ie 
vouldray faire par toy en icelle reUgion , et qu'il ne soit 
pas iuge des hommes que ce soit faict par ta sagesse 
et discrétion , mais par ma grâce et vertu : les frères 
qui sont en icelle religion, ie les y ay appelés et les gar- 
deray et nourriray et enseigneray. Et quand iceulx 
fauldront, ie y mettray des aultres en leur lieux et en 
telle manière que, s'ils ne sont encore nés, ie les feray 
naistre : et iamais ta pauvre religion n'aura tant d'as* 
saulx que ie ne la deffende et garde seurement tous* 
iours en ses adversitez. 

L'humble père sainct Françoys avoit en grande abho- 
minacion et despit le vice de detraction , et le fuyoit 
comme morsure de serpent. Car icelluy vice est trop 
contraire à la fontaine de grâce et de pitié , et abhomi- 
nable devant la face de Dieu le créateur, pour tant que 
le détracteur se paist et soûle du sang des âmes. Il ad« 
vint une fois que le benoist Françoys ouyt à un de ses 
frères dire mal d'ung aultre frère; quant il eut tout 
bien entendu, il commanda que l'on enquestast dili- 
gentement se le frère estoit coupable du faict dont il 
estoit accusé, ou se c'estoif'celuy qui l'accusoit et im- 
posoit la faulte : et commanda, se celuy qui estoit ac- 
cusé estoit coulpable , qu'il fust pugny ; mais se celuy 
qui lavoit accusé et imposé ledict cas estoit coulpable, 
commandât qu'il fust desvestu del'abitde Tordrecomme 

indigne de l'avoir. Et oultre plus disoit qu'il n'estoit 
pas digne de lever ses ieulx à Dieu iusques à ce qu'il 
auroit resiably la bonne famé et renommée du frère 
duquel il avoit detracté. Et d'abundant disoit que d'au- 
tant que Tame vault mieulx que le corps, d'autant vault 
pis le diffameur et détracteur, qui a osté le bien de 
l'ame; et est sans comparaison pire que le larron qui 
desrobe les biens temporels. 

Le bon Françoy s avoit naturellement une debonnai- 
reté et doulceur ; mais la vertu de pitié laquelle il avoit 
acquise par la grâce du Sainct Esprit doubloit et pas- 
soit celle qu'il avoit par nature. Quant il voyoit aul- 
cunes deffaultés en son prochain, comme de pau- 
vreté, de maladie, ou de tribulacion, il en prenoit 
en son cueur si très grande compassion et pitié que il 
se habandonnoit de tout à eulx faire plaisir et service 
et les confortoit et aidoit selon sa pauvre possibilité et 
puissance. Comme une fois il estoit en aulcuns lieux 
et ouyt un frère parler durement à ung pauvre à qui 
il donnoit Vaumosne , adoncques il commanda audict 
frère que il s'agenouillast devant le pauvre et qu'il luy 
dist sa coulpe et luy requist ses oraisons et lui deman- 
dast pardon de ce qu'il luy avoit dit : et ledit frère le 
fist humblement. Et après ce, le benoist Françoys luy 
dist : Mon frère, quant tu vois aulcun paulvre, tu te 
peulxenluy mirer, comme en ung très cler miroir; 
et te dois souvenir de lesuchrist et de sa doulce Vierge 
Mère, lesquels ont touiours aymé pauvreté; et quant 
tu vois aulcuns malades et foibles, tu dois penser aux 
peines, douleurs et afQictions que Dieu a voulu pour 
nous souffrir. 

Le bening Françoys avoit, une fois, vestu ung man- 
teau dessus son habit. Et en ceste heure encontra ung 
pauvre duquel il print grant compassion. Il print son 

manteau etdist à son compagnon : Frère ^ ie veulx 
rendre à ce pauvre ce manteau, il est sien; car il 
m'estoit preste tant que i'en trouverois ung plus pau- 
vre que moi : pour tant ie veux le rendre à ce pauvre 
homme, comme le sien propre : car se ie le retenois, 
Dieu me le compteroit à larcin , se ie ne luy rendoie 
quand il est plus pauvre que moy , et en plus grande 
indigence. Et puis il le donna audict pauvre. 

Quant quelcun donnoit au benoîst Françoys quelque 
chose pour sa nécessité, il demandoit congié et licence à 
ceulx qui ceste aumosne luy faisoient que il le peust 
donner à celuy qu'il trouveroit plus pauvre que luy. Cer- 
tainement il estoit si très pacient et pitoyable sur les 
pauvres membres de lesuchrist que il n'espargnoit ne 
robes, manteau, livres, ne adornements que il ne 
donnast tout ce que il voyoit que nécessité le requeroit , 
et condescendoit à tout chascun par la vertu de pitié 
qui en luy abundoit. Et quant d'aventure il trouvoit 
aucun en sa voye qui estoit chargé de trop grant et pe- 
sant fardeau, par ferveur de charité il prenoit et des- 
chargeoit le faix, et luy mesmes le portoit sur ses pro- 
pres espaules tant que iceulx estoient reposés. C'estoit 
une grande et merveilleuse charité , laquelle n'est trou- 
vée en gueres de gens. 

Le très bon père sainct Françoys estoit si très rem- 
ply de pitié que il appelloit toutes créatures, tant rai- 
sonnables comme bestiales, ses frères et ses sœurs; et 
avoit plus grand pitié et amour aux créatures qui re- 
presentoient la debonnaireté de lesuchrist que aux aul* 
très : et par pitié, il rachetoit souvent plusieurs ai- 
gneaulx que Ton vouUoit occire. Le doulx père fust 
une fois hébergé pour la nuyt en une maison en la- 
quelle y avoit une truye, laquelle estrangla ung petit 
aignelet nouvellement né. Quant cela vint à la cong- 

noissance du benoist Françoys , il se print à plourer, 
par grande compassion qu'il, en eust, et le regrettoit 
en la mémoire du doulx aigneau lesuthrist ; et disoit 
ces paroles : He , frère doulx aignelet , bestelette inno- 
cente , mauldite soit la beste cruelle qui t'a occis ; et 
soit faicte abhominable aux hommes et toutes bestes 
se que nul ne veuille mengier de sa chair. Et, chose 
merveilleuse advint, car incontinent que le sainct 
homme eut ces paroles dites, ladicte truye souffrit par 
trois iours grant maladie, mourut douloureusement, 
et fust gettée en une fosse , et sechée comme une ais : 
tellement qui n'y eust nulle beste qui la daignast ap- 
procher ne d'elle menger. Pour tant hommes et fem- 
mes qui sont pleins de cruaulté et qui ont les cueurs 
durs et sans pitié se doibvent bien doulter que de Dieu 
ne soient griesvement pugnys, quant, à la prière de son 
servant, il print telle vengeance d'une pauvre beste 
mue. 

La pitié et debonnaireté du benoist sainct Françoys 
estoit de si très grande vertu et efficace et de si grande 
doulceur qu'elle attrayoit la nature des bestes à l'ay- 
mer ; et, comme il avoit accoustumé, il salua une fois 
un troupeau de brebis ; et incontinent qu'elles ouyrent 
sa voix, elles laissèrent leur pasture et accoururent à 
luy les testes drecées et les yeux envers luy : et fai- 
soient si très grande ioye et si grand feste que les pas- 
teurs s'en esbahîssoient merveilleusement pour icelle 
nouvelleté, et comment ce pouvoit advenir que bestes 
faisoient à homme telle et si grande feste. 

A sainct Françoys, luy estant demourant à Saincte 
Marie de Porciunde, luy fust apporté ung aigneau. 
Le benoist père accepta le don fort agréablement en la 
mémoire de simplesse et innocence que Ton peust 
estendre par icelle beste. Il admonnestoit iedict aigneau 

qu'il louast souvent Nostre Seigneur, et se gardast de 
courroucer les frères. £t ledict aigneau gardoit son 
commandement comme s'il eust eu enseignement de 
Dieu et qu'il eust entendement. Car quant il oyoit les 
frères chanter à l'église le service divin, ladicte beste y 
venoit et se mettoit à genou là devant l'austel de la 
Vierge Marie, et en beUant chantoit ainsi comme s'il 
voullist saluer la Mère au doulx aigneau sans tache, 
Jésus nostre doulx: rédempteur; et quant à la messe 
on levoit le Corpus Domini, il se mettoit à genoulx 
humblement pour la révérence du Sainct Sacrement 
comme se il voullist reprendre et arguer ceulx qui ne 
font point de révérence au Sainct Sacrement, et qui, 
sans devocions et attencion, oyent la saincte messe et 
n'ont désir sinon que ce soit faict. Le benoist père 
sainct Françoys avoit gardé pareillement ung aultre 
aigneau pour la révérence du doulx aigneau lesuchrist, 
et quant, le sainct homme se partit de la cité, il bailla 
ledict aigneau à garder à une noble dame qui se nom- 
moit laques de Sept-Soles. Ladicte beste, comme si elle 
estoit spirituellement enseignée de sainct Françoys en 
œuvres de vertus, tenoit compaignie à ladicte dame 
quant elle alloit à l'église, et puis reyenoit avec elle : 
et quant il advenoit que la dame tardoit à soy lever à 
l'heure matutinale, l'aigneau l'esveilloit et la boutoit 
de ses cornes et l'esmouvoit, et precipitoit d'aller has- 
tivement à matines, et puis s'en alloit avec elle ioyeu- 
sement : pour laquelle chose la bonne dame l'aymoit 
fort et le tenoit bien cher, comme chose esmerveillable 
et beste amyable, et comme bon disciple de monsei- 
gneur sainct Françoys, maistre de devocion. 

En ung aultre temps, il fust présenté au benoist 
Françoys ung lièvre et fut mis devant luy tout à de- 
livre , tellement que, s'il eust voullu, il s'en pouvoit 

fouyr. Le benoist Françoys l'appela et incontinent le 
dict lièvre vint à luy, et courut et saillit hastivement 
sur son giron, comme s'il eust congnoissance de 'sa 
débonnaireté. Le sainct homme le receut en grande 
affection de cueur et avoit de luy grand pitié et le tou- 
choit doulcement comme la mère faict son enfant, et 
Fadmonnestoit amyablement que dores en avant ne 
se laissast plus prendre des gens ; et puis le laissa aller 
tout à délivre ; \nais le lièvre ne se vouloit de luy dé- 
partir, ains revenoit toujours à luy, iusques à ce que 
il le fist porter, par aucuns frères, et qu'il leur eust 
commandé de le mettre aux champs et le laisser aller 
à son plaisir. Les frères firent son commandement, 
et incontinent qu'il frist aux champs il s'en alla saulve- 
ment. Ung pareil et semblable faict advint au sainct 
homme d'un connin qui fust pris saulvage et luy fust 
apporté; incontinent qu'il vist sainct Françoys, il 
saillit à son giron etie festoioit selon sa pauvre nature, 
et là se tenoit ainsi privement comme l'enfant faict 
entre les bras de sa mère. 

A ce povons veoir comment les créatures bestialles 
luy obeyssoient. 

Le débonnaire sainct Françoys, comme il estoit une 
fois passant par ung fleuve en une nef, il y eut ung 
pescheur qui luy donna ung oyseau, lequel il avoit 
prins au dist fleuve ; le pitoyable Françoys le print 
voluntiers, et puis ouvrit la main, affln que ledict oy- 
seau s'en allast à saufveté. Mais ledict oyseau ne se 
vouloit de luy départir et le festoioit de sa puissance ; 
pour laquelle chose le très humble père esleva ses yeulx 
au ciel, louant Dieu de l'amour que ledict oyseau luy 
monstroit ; et fust long temps en oraison. Après son 
oraison finie, il appella ledict oyseau, et en ferveur 
d'esprit luy admonnesta de louer souvent Dieu son 

créateur, et puis luy donna sa bénédiction, et luy com- 
manda de s'en aller. Adoncques ledict oyseau s'en 
alleit YoUetant au tour du sainct homme, faisant grant 
feste, et puis s'en voila delivrement. 

En icelluy mesme fleuve fust donné au sainct homme 
Françoys ung grant poisson tout vif, et le sainct père 
le print voluntiers et Tappelloit son frère comme il 
avoit acoutsumé de faire à toutes autres bestes ; et puis 
il le mist en l'eau delivrement auprès* de la nef. Le 
poisson s'alloit et menoit grande feste, et, comme se il 
fust tyré de l'amour du sainct, il ne se vouloit de la 
nef départir, ains la suy voit de tout son pouvoir. Le 
piteux père, en louant la bonté de Dieu, donna congié 
au poisson, et luy commanda qu'il se despartist de luy ; 
et incontinent le poisson s'en partist, comme s'il n'osast 
le commandement de saint Françoys trespasser. 

Une fois, comme l'humble Françoys passoit par une 
ville, il trouva moult grand nombre d'oiseaux en ung 
vergier, qui demennoient grant ioye. Quant il les 
veit, il dist à son compagnon : Frère, ces oyseaulx qui 
sont nos frères et nos seurs chantent et louent leur 
Créateur ; allons avec eulx et chantons nos heures au 
millieu d'eux à la louange de Dieu. Adoncques sainct 
Françoys et ledict frère allèrent au millieu des oyseaulx; 
mais les oyseaulx ne s'en partirent oncques de leurs 
lieux, ne n'en laissèrent le chanter ; ains chantoient 
très hault, tellement que sainct Françoys ne pouvoit 
ouyr son compagnon quant il luy respondoit en disant 
leurs heures. Pour laquelle chose sainct Françoys ap- 
pella les oyseaulx amiablement, en les appellant frères 
et seurs, et disant : Laissez ung petit vostre chanter, 
iusques à ce que nous aions dit nos heures, à la louenge 
de Dieu le créateur. Et incontinent qu'il eust dit ces 
parolles, les oyseaulx se teurent tous parfaictement 

tant que le sainct homme et son dict compaignon 
eurent dit leurs heures tout à leur loisir ; et puis après, 
le benoist Françoys leur donna licence de chanter 
comme devant; et incontinent tous se reprinrent à 
chanter plus hault que par avant, en festoyant le sainct 
homme. 

Au lieu de Saincte Marie de Porcioncle chantoit sou- 
vent ung oyseau auprès de la selle du benoist sainct 
Françoys, et par le chant dudict oyseau le sainct homme 
louoit la bonté de Dieu, comme il avoit decoustumé les 
aultres fois quant il oyoit quelque oyseau louer Dieu. 
Le benoist Françoys appella une fois ledict oyseau, et 
incontinent il vint et voUa sur sa main, comme se Dieu 
Tenseignoit de obeyr au sainct homme. Le benoist 
Françoys luy commanda de chanter, et incontinent 
Toyseau commença à chanter iusques à ce que il luy 
commanda à soy taire, et qu'il lui donna congié de soy 
envoler. Et par vni iours ledict oyseau venoit ainsi à 
sainct Françoys et chantoit quant il luy faisoit faire. 
Puis il dist à son compaignon : Frère, donnons congié 
à cest oyseau, lequel par vin iours, à la louenge de 
Dieu nous a chanté, et par son chant, consolés et re- 
créés. Après il donna congié audict oyseau et luy com- 
manda qu'il se departist de luy : Toyseau s'en partist, 
et depuis ne revint, comme se il n'osoit trespasser le 
commandement du sainct homme Françoys. 

Il y eut ung noble seigneur qui donna une fois 
ung faisant au débonnaire sainct Françoys, lequel 
oyseau estoit sauvage et le piteux père estoit alors fort 
malade. Quant le faisant veit le sainct père Franç-oys, 
il fut de luy si très familier qu'il ne s'en vouUoit de luy 
départir^ combien que par ses frères fust phisieurs 
fois porté hors de leur couvent ; mais pour la grant 
amour que ledict oyseau avoit à sainct Françoys, tou- 

sioars retournoit. Et comme une fois il y eut ung 
homme quipardevocion alloit visiter sainct Françoys 
en sa maladie, le saiaci homme, par amour, luy donna 
son faisant ; mais ^oncques puis qu'il fust séparé de 
sainct Françoys il ne vouUut boire, ne menger iusques 
à ce que il fut devant sainct Françoys : et quant il fut 
devant sainct Françoys, il fist moult grand ioye, et re- 
gardoit le sainct homme comme en luy faisant feste, 
et puis après il beut et mengea de bon appétit. 

Monseigneur sainct Françoys, voulant faire une 
ieune et quarantaine en l'honneur et révérence du très 
glorieulx prince et archange sainct Michel, affln de 
faire etacomplir icelle dévote ieune plus ferventement, 
il s'en partist et vint en ung hermitage en la montaigne 
d'Auvergne. Et quant il fust là venu avec aucuns de 
ses plus familiers frères, et qu'il estoit dedens ledict 
hermitage, incontinent une grande multitude d'oy- 
seaulx de diverses et très belles couleurs se assemblè- 
rent au tour de ladicte celle, et commencèrent à chan- 
ter mélodieusement, et à démener très grant ioye pour 
la venue du benoist père sainct Françoys ; et par ce 
demonstroient, à leur povoir, qu'ils desiroient qu'il 
demourast en ce lieu. Quant sainct Françoys les 
ouyt, il dist à ses frères : Frères, ie croy que c'est la 
volimté de Dieu que nous demourons en ce lieu icy ; 
car ces oyseaulx se esipuissent de nostre venue. 
Adoncquesils demeurèrent en ce lieu, auquel Ueu il y 
avoit ung faulcon qui y avoit faict son nyd. Ledict 
faulcon commença à aymer sainct Françoys merveil- 
leusement, et le servoit de tout son pouvoir diligente- 
ment ; car à l'heure que le piteulx père sainct Françoys 
avoit accoustumé de dire ses matines, le faulcon se pre- 
noit à chanter, et le esmouvoit de son chant et l'excitoit 
à servir Dieu ; ce service plaisoit fort à sainct Françoys, 

il en estoit plus vigoureux à servir Dieu dévotement. 
Et quant advenoit que le benoist Frauçoy s estoit grevé 
de maladie, ledict faulcon Tespargnoit^ et se gardoitde 
Tesveiller par son chant à l'heure acoustumée. Mais 
quant se venoit auprès du iour, il commençoit à chan- 
ta en fausset, et tout bas, et l'admonestoit de louer 
Dieu comme se il y fust aprins du benoist sainct Esprit. 
Et sans nulle faute nous povons icy veoir et croire, 
par ces oyseaulx, qui si grande ioye et si grande exal* 
tation demenoient pour la venue du benoist sainct 
Françoys, et par le service que le faulcon luy faisoit. 
Ton peult avidentement congnoistre la bonté de Dieu 
qui devoit apparoistre en sainct Françoys ; car, en ce 
mesme lieu et temps, il fust après eslevé par contem- 
plation en la noble et excellente vision de séraphin qui 
luy apparust comme cy après sera recité. 

Le très débonnaire sainct Françoys habitoit, en ung 
aultre temps, en ung hermitage et les gens d'icelle 
contrée souffroient beaucoup de tribulations et adver- 
sités : car en leur quartier il y avoit grande multitude 
de loups qui mengeoient et etrangloient tout ce qu'ils 
trouvoient, tant hommes, femmes et enfans, que leurs 
bestiaulx. Et d'abundant, il descendoit du ciel si grande 
influence de grosse gresle, que tous les ans leurs blés, 
vignes et aultres fruycts estoient degastés et perdus. 
Le benoist Françoys fist de moult belles predicacions 
à tout le peuple d'envyron, qui le vouloit oyr, et leur 
dist : le vous asseure et croy certainement que vous 
serez délivrez de ceste tribulacion et de tous iceulx 
maulx que vous souffrez, et vous multipliera Dieu tous 
vos biens^ se humblement vous confessez et repentez 
de vos pechéis, et faites penitance, en vous gardant, de 
vostre povoir, d'y retourner. Car si incontinent vous 
retourniez en vos péchés accoustumés^ comme vous 

avez tsii, soyez certains que Dieu vous pugniroit plus 
griefvement qu'il ne faict, et vous doublera vos tribu- 
lacions. Icelluy peuple oyant la prédication de sainct 
Françoys, fust moult conforté de ses doulces promesses, 
et creut son bon conseil, fist penitance, et incontinent 
Nostre Seigneur appaisa son ire envers eulx et les dé- 
livra de tous leurs maulx et de gresle ; et se d'aventure 
la gresle et fouldre cheoit sur les biens de ceux qui 
estoient demeurés obstrués en leurs péchés, Une cheoit 
pas sur les biens de ceulx qui vrayement s'estoient 
confessés et amandes. 

C'est chose moult à priser et aymer la pitié et dé- 
bonnaireté du seraphique Françoys, lequel fust de 
si très grande doulceur qu'il convertissoit Jes cueurs 
endurcis et obstinés, et les faisoit mols^ comme la cire 
se amolyt au feu, en les convertissant de vie vicieuse 
et damnable à vie vertueuse et agréable à Dieu le créa- 
teur. Et mesmes bestes cruelles et sauvaiges les 
convertit en doulceur comme bestes domastiques, 
combien que naturellement nous voyons telles bestes 
rebelles et contraires. Toutesfois, Dieu ce permettant, 
elles estoient rendues envers l'humble Françoys doulces 
et bénignes ; et pour tant nous povons veoir que la 
vertu de pitié attrait à elle toutes créatures qui mettent 
paine de l'avoir en leur compaignie et les lye ensemble 
elle et charité par concordance, et pour icelle cause par 
droit elle doit avoir la promesse de paix en ceste vie 
présente, tant en l'ame comme envers toutes créatures 
et après le deschiet de ceste mortelle vie caducque elle 
doibt acquérir la paix de la vie éternelle et pardurable, 
laquelle par la miséricorde de Dieu étemel, qui seul vit 
et règne en iceluy siècle, puissons tous acquérir, et en 
iceluy régner perdurablement et sans fin avec tous les 
benoists esprits angeliques. 

LE HUYTIESME CHAPITRE. 



De la ferveur et charité de sainct Françoys et du désir qu'il 
aToit de souffrir martire. 



La grande amour et charité que sainct Françoys 
avoit à Dieu le créateur et à toutes personnes pour 
l'amour deluy, certes nulles créatures ne le pourroienl 
dire ne exprimer. Car comme ung charbon ardant, il 
estoit continuellement embrasé de l'amour du benoist 
sainct Esprit, laquelle amour luy touchoit si fort au 
cueur quant il Toyoit nommer, qu'il en estoit tout en* 
flambé, et estoit pardessus nature ravy et eslevé en 
esprit, et disoit le benoist père que celuy qui 'ofifroit 
l'amour de Dieu pour avoir l'aumosne, il presentoit 
ung fort noble prix. Et pourtant il reputoit fols et tous 
ignorans, ceulx qui mesprisoient ce très noble prix 
d'amour, pour laquelle refusoient à donner leurs de- 
niers et biens temporels. Car icelluy noble prix d'amour 
qui de Dieu procède souffist seulement à racheter le 
royaulme étemel, lequel nul ne pourroit priser. Et 
pourtant icelle amour est moult à aymer et à désirer 
quant elle est de tel et si précieux prix. Et se il est 
ainsi que icelle amour doibve être tant prisée et aymée, 
par plus forte raison doibt estre aymé icelluy Créateur 
dont ceste amour procède, laquelle l'a tellement em- 
brasé que du tout en tout s'est à nous voulu donner, 
et s'est du tout relinqué et laissé mépriser, estant peu- 

du en l'arbre de la croix pour le salut du monde. Le 
très humble Françoys sentoit bien au vif en son cueur 
et au parfont de son ame de quel prix est icelle amour 
divine ; car d'autant plus la congnoissoit, de tant estoit- 
il plus eslevé à congnoistre et à aymer Dieu le créa- 
teur. Et quant il consideroit la diversité qui estoit en 
plusieurs créatures de diverses espesses, il venoit à 
considérer et penser à la puissance du Père étemel, 
puis pensoit comment elles estoient saigement ordon- 
nées par la sapience de Dieu le flls ; en après 
meditoit comment elles estoient soustenues et gou- 
vernées par la bonté du sainct Esprit, lequel est 
l'amour du Père et du Fils, des quels il procède comme 
d'un principe ; et quant icelles choses consideroit, il 
estoit ravy et en Dieu transformé, et louoit et regar- 
doit Dieu continuellement en son cueur de ses grans 
bénéfices. Puis venoit à méditer et penser à la passion, 
paines et douleurs de lesuchrist, laquelle continuelle- 
ment avoit escripte au parfont de son cueur. Le benoist 
Françoys ieunoit continuellement après l'Epiphanye , 
c'est assavoir tout le temps que lesuchrist ifust au dé- 
sert ; et se tenoit encloust en sa celle, arrière de la tu- 
multe des gens, et là estoit nuyt et iour comme en 
continuelles oraisons et contemplations, tellement que 
lesus nostre doulx Saulveur se rendoit de luy sy très 
famylier que le benoist Françoys sentoit tousiours sa 
benoiste présence, et souvent il le recevoit sacramen- 
tellement : car en icelluy pain céleste, trouvoit une 
merveilleuse doulceur et suavyté ; et esmouvoit son 
prochain et ses frères à devocion à ce sainct et très 
digne sacrement. 

Le très piteulx et begnin Françoys avoit après Dieu 
son especialle amour et confidence à la Vierge Marie, 
pour tant qu'elle estoit la cause et moyen de nostre 

rédemption, quant en elle lesuchrist voulut prendre 
nostre humanité et soy faire homme mortel et passible, 
par ce moyen nous voulut racheter de la captivité in- 
femalle, en laquelle épient condamnés estre perpé- 
tuellement^ se, par ce moyen^ ne nous en eust tirés et 
du tout délivrés ; et pour tant le benoyst Françoys pour 
Tamour et révérence de icelle très sacrée Vierge mère 
de Dieu, il faisoit une ieune, laquelle il commençoit 
depuis le iour sainct Pierre et sainct Paul et continuoit 
iusques au iour de la feste et assomption de la Yierge 
Marie; et icelle ieune duroit xl iours. Après icelle 
Vierge glorieuse, il avoit singulière devocion à mon- 
seigneur sainct Michel l'archange, pour tant. que il a 
Toffice et charge de présenter et offrir les âmes à Dieu 
le créateur ; pareillement pour la révérence de tous les 
saincts et sainctes, à la feste desquels avoit singulière 
devocion, principalement à monseigneur sainct Pierre 
et au benoist sainct Paul. Et pour la révérence d'iceulx 
benoist saincts et sainctes il faisoit une ieune, laquelle 
duroit depuis la feste de Toussaincts iusques au iour 
de la Nativité de lesuchrist. 

Monseigneur sainct Françoys, vray amy et zélateur 
de saincte pauvreté, laquelle estroictement gardoit, 
pour l'amour d'icelle il ne vouloit avoir nulles choses 
terriennes. Il offroit et sacrifloit nuyt et iour son ame 
et son corps à Dieu , son créateur , par ieunes et absti- 
nences , et par dures et aspires penitances. Et par Tar- 
deur d'amour et de devocion tout son esprit estoit 
embrasé, et en Dieu estoit tout transfiguré. Certes la 
grande habondance de devocion et de fervente charité 
qu'il avoit sy merveilleusement en son ame, Tavoit 
transfiguré et eslevé en Dieu tellement et par telle 
façon, que par doulceur de cueur il avoit amour à 
toutes créatures qui estoienlfaictesetformées à l'image 

du Créateur. Et pour tant il ne tenoit nuls prélats 
amys de Dieu le créateur se ils ne nourrissoient sage- 
ment les âmes qu'ils avoient soubs leur iuridiction , et 
se ils ne leur monstroient la voie de salut par parolles 
et par exemples et belle conversation ; et disoit que 
nulle chose ne pouvoit estre acomparée au salut des 
âmes, pour tant que pour le saulvement d'icelles lesu- 
christ, le Fils de Dieu étemel , se voulut à mort livrer 
et mourir honteusement en l'arbre de la croix. Sou- 
vent le benoist père, plain de clémence et de compas- 
sion pour le zèle qu'il avoit au salut des âmes, se 
mettoit en oraison et en dévotes larmes , se travail- 
loit en ses prédications, et mettoit grande estudie de 
monstrer bon exemple en sa saincte conversation : 
souvent il soustenoit paines et labeurs en grande aus- 
térité, afûn de monstrer bon exemple à ses frères et 
au pauvre peuple; et en ferveur disoit les parolles 
ensuy vantes : c< Se ie avois langue sur tous hommes 
pour bien parler , et entendement d'ange pour bien et 
mal cognoistre et discerner ; et avec icelles choses ie 
n'avois charité à mon prochain , en aymant son salut 
et en luy monstrant bon exemple de vertueusement 
vivre; toutes ces choses, devant dictes, ne sont riens, 
ne de nul prouffit à moy ni à mon prochain. 

Le très doulx et débonnaire sainct Françoys, pour la 
grant amour qu'il avoit à Dieu par l'embrasement du 
benoist sainct Esprit, desiroit très ardamment mar- 
tyre , pour tant qu'il vouloit offtîr sa vie en sacrifice à 
Dieu le créateur, et vouloit soufirir mort pour l'amour 
de luy , comme il avoit faict pour son salut et rédemp- 
tion. Et pour tant il desiroit de tout son cueur et 
affection tirer les âmes à salvacion , et les convertir de 
leurs erreurs à la voie de salut ; pour icelle cause, il 
monta en mer pour aller au royaulme de Syrie , afûn 

de prescher aux Sarrasins la foy de lesuchrist. Mais 
comme il pleust à Dieu le créateur, il en disposa autre- 
ment; car il eut les yens contraires. Pour laquelle 
chose, contre son vouloir arriva en la contrée de 
Ësclavonie, en laquelle terre il demoura aucun peu de 
temps, pour tant qu'il ne trouvoit nulle nef par laquelle 
il peust passer oultre. Peu de temps après advint 
qu'il alloit en Aussoirre une nef; le benoist Françoys 
pria humblement le maistre du navire qu'il le 
voullist passer pour Tamour de Dieu luy et son corn- 
paignon. Toutes foys les dicts mariniers le refusèrent 
poiur tant qu'ils doubtoient de faulte de vivres. Mais 
sainct Françoys mist sa confidence en Dieu, et après 
son oraison il entra celeement dedens la navire, luy et 
le dict frère ; et quant furent mis à chemin au port 
pour monter en la grant mer , ung homme de belle et 
gracieuse forme s'en vint à la nef et appella ung des 
hommes qui estoit en ladicte nef ^ et luy bailla viandes 
et vivres pour la nécessité de sainct Françoys et de son 
compaignon, et luy chargea et commanda de les 
garder loyaulment, et délivrer aux deux frères quant 
besoing en seroit. Apres ceste chose, la nef se partist 
du port et monta en la haulte mer ; mais vens se 
levèrent lesquels contrarièrent tellement la nef qu'ils 
empescherent de venir au port où ils pretendoient. 
Par laquelle tempeste furent longuement errans en 
la mer ; tous les vivres de ceulx qui dedens la 
nef estoient defallirent tellement qu'ils ne sçavoient 
plus que boire et que menger, et feussent mors de 
fain n'eust esté l'aumosne qui avoit esté apportée pour 
la sustentacion de sainct Françoys et dudict frère. Et, 
par la vertu de Dieu, icelle aumosne multiplia si large- 
ment qu'ils en furent tous soustenus et nourris par 
plusieurs iours iusques à ce qu'ils furent arrivés 

6 

au port où ils pretendoiept. De laquelle chose mi- 
racideuse et digne de mémoire , les mariniers qui 
veirent ce faict en rendirent 'grâces à Dieu et eurent 
grant devocion à sainct Françoys et à ses frères de son 
ordre. Quant sainct Françoys fust party de la nef et 
vint sur la terre, il print son chemin vers Maroc pour 
prescher la foy de lesuchrist au roy de Maroc et à 
tout son peuple , et avoit grant désir de souffrir mar- 
tire , et pour tant hardiment s'en alloit offrir et mettre 
entre les mains des Sarrasins, se ils l'eussent voidu 
appréhender ; mais le vray gubemateur et dispensa- 
teur de toutes choses en voullut aultrement disposer. 
Car, comme le benoist Françoys trespassoit par le pays 
d'Ëspaigne il luy print soudainement une très griefve 
maladie pour laquelle son bon propos fut rompu et 
falut qu'il fust ramené avec tous^ses frères tant que la 
maladie cessast et qu'il fust guary. 

Ce vray amateur et zeilateur du salut des âmes, 
pour le grand désir qu'il avoit de souffrir martire , 
fut excité et esmu de la tierce fois de aller en Syrie , et 
soustint moult grans périls et paines au chemin, 
devant qu'il peust venir devant le souldan de Babilone ; 
car adoncques il estoit guerre morteUe entre les cres- 
tiens et les Sarrasins et les Ostz estoient logés près 
l'ung de l'aultre. Et avoit le souldan faict une pro- 
messe que quiconque luy apporteroit le chef d'ung 
crestien, il luy donnoit, pour son loyer, un besant 
d'or. Le benoist Françoys mist en Dieu toute sa confi- 
dence, pour l'amour duquel il desiroit tant le martire. 
Apres son oraison finie, il se mist au chemin qui tiroit 
vers les Sarrasins, avec son compaignon et trouvèrent 
deux brebis; de laquelle chose sainct Françoys se 
esiouy t fort , et dist à son compaignon : Frère, ayes en 
Dieu toute confidence ; car auiourd'huy est en nous 

acomplie la parole de la saincte Ëvangille, que Dieu dist 
à ses disciples : Allez, disoit-il, car ie vous envoie 
comme les brebis entre les loups. Quant ils furent allés 
ung peu plus avant , les Sarrasins accoururent contre 
eulx , ainsi comme loups tous enragés , et les bastirent 
et lièrent cruellement^ et par la volunté de Dieu, ils les 
menèrent devant le souldan , lequel leur demanda 
qui ils queroient. Sainct Françoys luy respondit : Dieu 
m'a à toy et à tes gens envolyé pour vous monstrer à 
tous la voye de salut. Et commença à leur prescher la 
foy de lesuchrist sy ferventement que nul ne pouvoit 
à ses parolles contredire. Le souldan Touyt fort volun- 
tiers , et luy prioit fort instamment qu'ils voullist de- 
mourer avec luy. Sainct Françoys luy dist : Se tu te 
veulx convertir à la foy de lesuchrist , ie suis content 
de demourer avec toy. Et puis luy dist par grande 
fiance : Fay ung grant feu appareiller , et commande 
que ie entre dedens avec les prestres de ta loy , affin 
que tu saches quelle partie est plus seure à tenir, et 
laquelle foy est meilleure et plus certaine à tenir. Le 
souldan luy respondit : le ne croy pas que nul de mes 
prestres se voulhst en tel péril exposer pour sa foy 
deflfendre. Il disoit ce, pour tant qu'il avoit veu que 
desia s'en estoit fouy l'ung de ses prestres, lequel estoit 
le plus prisé et auctorisé entre tous les aultres. Sainct 
Françoys luy dist de rechief : Se tu me veulx pro- 
mettre que toy et ton peuple vous convertirez à la foy 
de lesuchrist, laquelle ie vous presche, se ie entre au 
feu tout seul sans ardoir, si longuement comme tu 
vouldras; par laquelle chose tu pourras congnoistre 
evidentement la puissance de mon Dieu lesuchrist , et 
la vertu de sa foy que ie te presche. Et se il advient 
que ie soye ars au feu, tu doibs sçavoir que ce sera 
par mes pechiés seullement, et non pas par impuissance 

qui soit à mon Dieu lesuchrist. Le souldan se esbahis- 
soit de sa confiance, et luy dist que icelle chose ne ose- 
rait faire, pour la crainte qu*il avoit de son peuple. 

Quant le souldan eut ouy sainct Françoys prescher 
et anuncer si ferventement la foy de lesuchrist par les 
raisons qu'il luy demonstroit, il ne la pouvoit nyer, et 
print en sainct Françoys grande devocion et amour, et 
luy présenta grans et précieux dons ; mais le débon- 
naire Françoys , qui sur toutes choses desiroit le salut 
des âmes et aymoit pauvreté pour Tamour de lesu- 
christ, despita et refusa tous iceulx dons, ainsi 
comme ûens. De laquelle chose le souldan se donna 
grans merveilles plus que devant, et luy pria qu'il 
voullist recepvoir ses dons pour donner aux crestiens, 
affin que ils vouUissent Dieu prier qu'il luy voullist 
son cueur enluminer à congnoistre et parvenir à la 
vraye lumière de la saincte foy, laquelle il luy avoit 
annoncée et preschée. Nonobstant ses prières, sainct 
Françoys n'en voullut riens recepvoir; ains les 
mesprisa plus qu'il n'avoit faict à la première fois. 
Quant sainct Françoys vit qu'il ne pouvoit parvenir à 
son désir de recepvoir martire , pour laquelle chose il 
estoit allé en Sarrasinesme, et que il ne pouvoit con- 
vertir le peuple par ses predic^cions , il s'en retourna 
en son pays par devers ses pauvres frères, par l'admon- 
nestement du benoist sainct Esprit. Et combien que 
le sainct homme ne receut pas martire de sang, si ne 
perdit il pas le mérite du martyre envers Dieu; car son 
bon vouloir et fervent désir luy fust réputé devant 
Dieu pour faict ; et aussi Dieu ne permist pas qu'il fust 
martyre par mort corporelle et par son sang espandre 
pour l'amour de luy; car il en voulloit faire plus 
grande et esmerveillable chose, la non pareille qui fust 
iamais veu ne ouy dire ; c'est assavoir que dedens peu 

de temps vouloil en luy imprimer reallement et visi- 
blement en son propre corps les signes de nostre ré- 
demption ; c'est assavoir ses cinq benoistes playes en 
ses mains , en son costé et en ses pieds ; laquelle chose 
il ne fist iamais en créature, de quoy la saincte Escrip- 
ture face mention ; combien que plusieurs saincts et 
sainctes, dévots à la passion ont en icelles playes , non 
pas visiblement, mais seuUement ils sentoient la dou- 
leur et angoisse comme se ils eussent eu les mains , le 
costé et les pieds percés de gros cloulx. Et icelle dou- 
leur fust , comme plusieurs disent , au glorieux sainct 
Paul l'apostre, et en saincte Katherine de Siennes. Mais 
quelque chose que aulcuns veuUent dire et tenir iamais 
ne furent si apparentes ne visibles comme à sainct 
Françoys ; et est erreur de dire ne tenir du contraire, 
en tant que de nostre mère saincte Eglise n'est point 
tenu véritable. Par ce pouvons congnoistre que le be- 
noist Françoys estoit entre tous les aultres saincts et 
sainctes très ardent en l'amour de son Dieu et créateur; 
car pour icelle ardante amour seraphique demonstrer, 
et le feu du sainct Esprit auquel il bruUoit continuelle- 
ment, et si merveilleusement estoit en son cueur et en 
son ame enflambé, que finablement Dieu vouUut qu'elle 
se demonstrast par dehors en sa chair , et voulut qu'il 
portast corporelle ment les signes de nostre rédemption : 
lesquelles playes nostre doulx saulveur lesus voulut 
avoir et icelles recepvoir en l'ai'bre de la croix pour l'a- 
mour de nous, et pour plus nous demonstrer le merveil- 
leux désir qu'il avoit du salut et salvacion de nous tous. 

Gomment sainct Françoys estudioit et comment il prouffitoit 
en oraison. 

Le très sainct vaisseau de toute élection , monseigneur 
sainct Françoys , par une ardeur d'amour seraphique 

desiroit sy très merveilleusement les délices spirituelles, 
que il estoit du tout rendu incensible aux choses ter- 
riennes et caducques; et pour tant que , selon son dé- 
sir, qui estoit insaciable, ne se povoit à sa volunté con- 
ioindre à Dieu corporellement, par ferveur d'oraison il 
conioignoit son esprit à Dieu presenciellement, en telle 
façon et manière que il queroit toute sa consolacionen 
dévotes oraisons et contemplacions ; et ne tenoit compte 
de luy ne il ne se reputoit estre nulle bonne chose , et 
se fioit du tout en Dieu , auquel seul avoit mis toute 
son amour et confidence. Il prisoit et tenoit cher sur 
toutes choses saincte oraison; et disoit que nul ne peult 
proufflter en vertu au service de Dieu sans icelle vertu 
saincte oraison : et pour tant il admonestoit ses frères 
de désirer et aymer oraison, car luy-même comme 
leur miroir et exemplaire il tendoit touiours à icelle 
saincte oraison : soit en allant , en séant , et en aultres 
choses faisant^ toute son ame et son corps et toute son 
estudîe estoit à Dieu prier par dévote oraison. Et estoit 
par oraison aucunes fois si ravy et si eslevé en Dieu 
que il ne voyoit ne appercevoit nulles choses foraines. 
Advint une fois qu'il passoit par un chasteau qui se 
nommait le lieu Saint Sépulcre , et estoit assis sur ung 
ane, car il estoit fort foible et débile. Quant les gens de 
la ville sceurent qu'il venoit, ils coururent à luy par 
très grande devocion, et s'efiforçoit chacun de le saluer 
et lui dire : Bien soyez venu , sainct homme. Et par- 
loient à luy, et le tindrent bien longuement et lui tar- 
gerent son chemin ; mais le débonnaire père avoit si 
merveilleusement son cueur et son intencion adrecée à 
Dieu par dévote oraison et contemplacion, que nulle 
chose il ne sentoit, voioit, ne apercevoit quant aux 
choses de ce monde ; et passa ainsi la ville en telle fer- 
veur de devocion. Les gens qui estoient à luy venus, 

et qui avoient parlé à luy , s'en retournèrent. Après 
qu'ils eurent passé ladicte ville, il revint à luy-mesmes 
et demanda aux frères qui estoient avec luy quant ils 
viendroient au chasteau : les frères luy dirent qu'ils 
Tavoient passé , dont il fust esbahy qu'il ne l'avoit pas 
veu. Ainsi passa la ville en tel ravissement par la fer- 
veur d'oraison ; et ce il luy advenoit souvent. 

Pour la consoladon que le benoist Françoys sentoit 
du benoist sainct Esprit en ses oraisons dévotes et fer- 
ventes , il desiroit et queroit lieux secrés et églises gas- 
tées, afûn de vacquer plus ferventement en dévotes 
oraisons. Souvent il sentoit sensiblement la bataille 
et assaulx des dyables, lesquels le vouloient empescher 
et oster de saincte oraison ; mais le benoist Françoys 
ne les doubtoit point, car d'autant qu'ils se enforçoient 
de l'assaillir, de tant plus il estoitfortet constant à 
leur faire nwistence; et disoit à lesuchrist ung mot que 
dist le prophète real David en son psaultier : Seigneur 
Dieu, dessoubs l'ombre de vos ailles me vouliez deffen- 
dre de mes ennemis, lesquels m'ont tourmenté et as- 
sailli. Et puis disoit sainct Françoys aux dyables : 
vous, malins esprits, faictes contre moi tout ce que 
vous vouliez et que vous pourrez; carie sçay bien que 
vous ne pourrez riens faire à mon corps , sinon ce qu'il 
plaist à monseigneur lesuchrist vous permettre ; et ie 
suis prest et appareillé de tout souffrir et porter. Adonc- 
quesles dyables furent tous confus, de luy vaincus , 
et se partoient ainsi de luy; et le benoist Françoys de- 
mouroît en paix et repos d'esprit , en larmes et gemis- 
semens, et parloit à Nostre Seigneur en secrètes orai- 
sons comme à son Dieu: il lui respondoit humblement 
comme à son iuge; et le prîoit dévotement et reveren- 
tement comme son père céleste. Il luy proposoit toutes 
ses besongnes et affaires comme à son amy et en tel 

façon le trouvoient souvent les frères quant il prioit 
Dieu en larmes et en gemissemens, et demandoit par- 
don à Dieu pour ses péchés. 

Les frères veirent une fois le benoist Françoys les 
mains estandues en croix et élevé en Tair dessus terre, 
et estoit anvironné d'une clere et très resplandissante 
nuée. Dieu permist ce estre veu d'iceulx frères affln 
que la resplendisseur de la clere nuée leur donnast 
tesmoignage de la clarté espirituelle dont son ame es- 
toit enluminée. Et par ce leur estoit démontré les se- 
crets du sainct Esprit, comme bien que le benoist 
Françoys les celoit et muçoit de tout son pouvoir , sy 
non ce qui touchoit et appartenoitau salut des âmes. Il 
disoit que par une petite louenge du monde Ton per- 
doit souvent tels biens espirituels, lesquels sont inapre- 
ciables à entendement humain ; et celui qui les louenges 
humaines quiert, il esmeut Dieu le créateur à retirer 
les dons de sa divine sagesse. Et pour tant le benoist 
Françoys quant il estoit es convens avec ses frères , il 
mettoit grant paine de soy tenir en commun, comme 
les aultres frères, sans nulle particularité. Car pour 
icelle vaine louenge humaine, il ne vouloit pas perdre 
le fruyct qu'il trouvoit en dévotes oraisons, et disoit à 
aucuns de ses frères de qui il estoit plus familier que 
quant la personne sent en oraison consolacions du 
sainct Esprit , il doibt dire humblement à Nostre Sei- 
gneur : Sire, ceste consolacion que vous m'avez en- 
volée du ciel, à moy qui suis pauvre pécheur, ie la 
mets en vostre garde; car ie me sens larron des biens 
de vos trésors spirituels et indigne de les avoir. 

Le très débonnaire Françoys estoit une fois en orai- 
son àsaincte Marie de Porcioncule, et Tevesque de la 
cité d'Assise le vint visiter, comme il avoit accoustumé; 
et bouta Ihuis de sa celle et mist sa teste dedens plus 

fiablement et hardimeDt qu'il nedeust avoir faict. Alors 
quant il regarda sainct Françoys en oraison, tout son 
corps luy commença à trembler, et les membres à en- 
roidir, et perdit tout soudainement la paroUe. Et par 
la volunté de Dieu il sentit un boutement qui par force 
le chassa de la celle, comme se quelque fort homme 
Teust bouté hors, tout à reculont. L'evesque fust fort 
esbahy et marry d'icelle aventure, et s'en vint aux 
frères du couvent le mieux qu'il peult; et quant il eut 
recouvré la paroUe, il recognut la coulpe devant ses 
frères, et leur raconta toute son adventure. 

Le benoist Françoys alloit une fois par ung chemin et 
rencontra sainct lustin qui estoit de Tevesché de Peruse. 
Quant le sainct apercent sainct Françoys, il descendit de 
dessus son chevad pour la révérence qu'il avoit à luy, et 
pour parler à luy du salut et prouffit de son ame. Quant 
ils eurent fini leurs devises, ledict abbé pria, à son par- 
lement, à sainct Françoys qu'il voullist prier Dieu pour 
son salut. Quant ils eurent prins congiél'ung del'aul- 
tre , sainct Françoys dit à son compagnon : Mon frère, 
attens-moy ung petit, tant" que ie auray prié Dieu 
pour l'abbé ; car ie luy ay promis. Et incontinent que 
le benoist sainct Françoys se fust mis en oraison , en 
priant Dieu pour ledict abbé, le benoist sainct abbé Jus- 
tin sentit incontinent en son esprit si grande challeur 
et doulceur de devocion que iamais il n'avoit expéri- 
menté la pareille , et fut en une ferveur de ravisse- 
ment , tellement qu'il fust comme transformé en Dieu. 
Quant il fust retourné à luy-mesmes de ce ravissement, 
il congnust tantost que ceste consolacion luy avoit esté 
donnée de Dieu par les prières du benoist sainct Fran- 
çoys. Et depuis ceste chose il eut à luy plus grande de- 
vocion, et à toute son ordre que paravant; et raconta ce 
miracle à plusieurs personnages par grande devocion. 

Le très clément piteux, et seraphiqueFrançoys avoit 
accoustumé de dire ses heures en grande ferveur et de- 
vocion, en attencion et révérence merveilleuse, et en 
une grande cremeur de Dieu; et les disoit tout en es- 
tant sans soy apoyer aux parois ne à nulle aultre chose, 
combien qu'il estoit fort faible et débile pour les grandes 
et longues maladies qu'il avoit souvent, et les disoit 
entièrement sans interrompre. Quant il estoit en 
chemin, il se arrestoit tout quoy quant il eut dict par- 
faictement toutes ses heures; ne pour pluye ne grief 
et maulvais temps il ne laissoit cette manière de faire; 
et disoit ces parolles:Seilestainsi, que le corps, lequel 
est pourriture, viande aux vers de la terre, prend son 
visvre et pasture en son repos et à son pMsir; que par 
plus forte raison doncques doibt bien Tame prendre la 
viande de vie en paix, laquelle est tant précieuse. 
Quant d'aventure il luy venoit en disant ses heures 
quelque folle pensée et fantaisie , il le tenoit à très grant 
péché , et s'en confessoit humblement , en grant larmes 
et contricion de cueur. 

Le sainct homme Françoys ne vouloit en nul temps 
estre oyseux. Et affln qu'il employast son temps en au- 
cunes bonnes œuvres labourieuses , il avoit ung pe- 
tit vaisseau duquel il luy souvint en disant ses heu- 
res, et en fust empesché en son esprit à vacquer àoray- 
son; et pour icelle cause, le sainct homme le mist au 
feu pour ardoir, et dit que il le sacriffioit à Dieu le créa- 
teur pour ce qu'il avoit son sacrifice empesché. 11 vou- 
loit dire ses heures en aussi grande attencion d'esprit 
comme se il eust veu Dieu presenciellement et realle- 
ment : et quant il nommoit le nom de Dieu en disant 
ses heures, il y sentoit si très grande doulceur qu'il fal- 
loit qu'il laissast à tenir son livre pour la délectation 
spirituelle qu'il prenoit à nomnfer ce tant sainct nom 

de Dieu; et pour la révérence d'icelluy il admonestait 
les frères de garder les livres nettement et reverente- 
ment ; pourtant ceulx qui si ordement les maintiennent 
doibvent icy bien prendre exemple. Le benoist Fran- 
çoys, quand il oyoit le nom de lesus nommer^ il y pre- 
noit une souveraine plaisance et si grande lyesse d'es- 
prit, que soudainement sembloit estre en Dieu tout 
mué et ravy pour iceUe douceur qull sentoit en ce très 
précieux nom de lesus. 

Le très devost Françoys, luy ayant grande devocion 
et amour à Tenfance du petit lesus, il impetra licence 
du Sainct Père le Pape, de faire la mémoire delà nativi- 
té du petit lesus, et ce fust trois ans devant son trespas. 
Quant il eut icelle licence obtenue du Sainct Père, 
icelluy sainct iour de Nouel il flst appareiller une cres- 
che, et du foing dedens; et ûst amener ung bœuf et 
ung asne; et furent les frères et tout le peuple assem- 
blés en grande devocion en icelle église, autour d'icelle 
cresche, et estoit environnée de grans luminaires, et 
les frères chantèrent solenellement, et fust la messe cé- 
lébrée sur ladicte crescbe. Quant ce vint à dire l'e- 
vangile, le benoist Françoys la dit très dévotement; et 
prescha au peuple de la nativité du roi lesus , lequel il 
appeloit Fenfant de Bethléem. En icelle predicacion es- 
toit présent un bon seigneur chevallier fort dévot et de 
religieuse conversation , lequel vit de ses yeulx corpo- 
rels ung très bel enfant dormant en ladicte cresche, le- 
quel y. voioit embracer par sainct Françoys; et sembloit 
au chevallier que sainct Françoys voullist es veiller Ten- 
fant. Icelle vision depuis il révéla , et fut icelle confer- 
mée par sa dévote et honneste vie, et par la devocion 
du benoist Françoys, et aussi par les miracles qui en 
furent faits ; car le fouing qui demeura de la cresche 
garissoit toutes maladies de bestes, et ostoit diverses 

pestillences par la vertu de Dieu , lequel son serviteur 
vouloit honorer, en voulant demonstrer la vertu de la 
saincte oraison. 



LE NEUFVIESME CHAPITRE. 



Comment le devost sainct père Françoys entendoit les sainctes 
Escriptures^ par la revelacion du sainct Esprit, et de son don 
de prophétie. 

Monseigneur sainct Françoys se exerçoit en toutes 
vertus et sainctes operacions et contemplacions conti- 
nuelles, en ferventes oraisons et ^en sainctes predica- 
cions, et avoit son entendement si enluminé que il 
entendoit très parfaitement les secretz et les mystères 
de la saincte Escriture. Le sainct Esprit luy apre- 
noit et endoctrinoit ce que humaine nature ne luy 
eut sceu aprendrenemonstrer , car Taffection fervente 
et pure par embrasement d'amour transperce et parvient 
à tels secretz congnoistre à laquelle nulle science hu- 
maine no peult parvenir. Le benoist Françoys vouloit 
bien que les frères estudiassent en la saincte Escripture 
par telle et si bonne manière que le temps de saincte 
oraison n'en fust point empesché ; car il prisoit oraison 
par dessus toutes sciences humaines, à l'exemple de 
lesuchrist, lequel se tint plus en oraison à prier Dieu 
son père pour le salut de nous tous, qu'il ne faisoit à 
lyre les sainctes Escriptures et prophecies. Et pour 
tant sainct Françoys vouloit que les frères estudiassent 

non pas seuUement pour scavoir parler ou prescher, 
mais pour scavoir bien ouvrer et enseigner les aultres 
par bonnes exemples et vertueuses operacions. 

Une foys y eut ung grant maistreen divinité, lequel 
ouyt parler comment le benoist Françoys parloit pro- 
fundement de la ^ncte Escriture. Il vint à luy en le 
questionnant , et demandant plusieurs questions à 
souldre, scavoir comment il entendoit touchant choses 
haultes ; le benoist Françoys luy respondit la vérité 
des questions qui estoient moult fortes à entendre 
et à souldre, nonobstant les luy desclara si enten- 
damment et clerement que le maistre estoit tout e&- 
merveillé de Foyr, et disoit par grande admiration : 
Certes, ie vous dis que la sapience de ce sainct homme 
est en hault volant comme aygle eslevé iusques aux 
secretz de Dieu. Tandis que nostre sapience va trfld- 
nant comme ung ver dessus terre. L'on ne se 
doibt pas esmerveillé se sainct Françoys entendoit 
parfaitement les Escriptures; car, combien que il 
eust peu apris de la saincte Escripture par estude et 
humaine doctrine, toutefois il estoit en son.ame enlu- 
miné de la doctrine du sainct Esprit, laquelle luy don- 
noit à congnoistre et entendre parfaictement toute la 
saincte Escriture, et par icelle science il enseignoit le 
peuple en toutes choses et oeuvres méritoires et agréa- 
bles à Dieu le créateur. 11 avoit en son cueur et en son 
ame la ferveur d'amour , laquelle l'esprit d'amour , 
tierce personne de la saincte et individue Trinité, luy 
avoit donné ; et par icelle ferveur d'amour espirituelle 
il estoit eslevé à congnoistre tous secretiz parfaictement 
et, par icelle congnoissance, il avoit le don de prophé- 
tie et congnoissoit les choses qui estoient à advenir et 
aucunes fois les secretz des cueurs et des consciences ; 
et si se demonstroit souvent à ceulx qui estoient 

eslongés de luy corporellement en loingtains pays. 

Le bienheureux Françoys congnoissoit souvent les 
choses qui estoient à advenir, comme cy-dessus est dit. 
Une fois que les hostz des crestiens furent tous as- 
semblés devant ung lieu qui se nommoit Damiette^ 
pour combattre contre les infidèles et Sarrasins, et le 
benoist Françoys en grandes larmes dit à Tung de 
ses frères : Frère, nostre Seigneur m*a demonstré que 
les crestiens seront vaincus des Sarrasins s'ils assaillent, 
et se je leur dis, ils me tiendront pour un fol ; et 
d'aultre part, si ie m'en tais, ie feray contre ma cons- 
cience qui me surgere de leur dire : pour tant, frère, 
donne-moi conseil que c'est que l'en doibs faire. Alors 
le frère luy dist : Père, ne vous chaille se l'on vous 
tient pour fol , car ce n'est pas la première fois ; y 
à grant temps que plusieurs gens vous tiennent pour 
ung fol : et pourtant, apaisez, père, vostre conscience, 
et dites la vérité de ce que Dieu vous a demonstré pour 
le proufût des créatures crestiennes. Quant sainct 
Françoys ouy t ledict frère si parfaictement parler, il 
en eut moult grant ioye au cueur ; et annunça aux 
crestiens ce qu'il luy avoit esté de Dieu révélé et de- 
monstré. Mais iceulx crestiens, comme fols et malavi- 
sés ne voulurent pas croire son conseil, ains allèrent 
en la bataille, et furent tous vaincus à grant confusion. 
Car il en y eut qui de pris, qui de mors six mille, et 
les aultres s'enfuyrent confusiblement ; et tout ce mes- 
chief leur advint par deffault de croire le bon conseil 
de monseigneur sainct Françoys. 

En ung aultre temps, le benoist sainct Françoys 
alloit prescher ; il y eut ung chevallier qui luy pria 
moult dévotement qu'il luy pleust de vouloir disner 
avec luy ; sainct Françoys le luy accorda , et ce dict 
chevalier et toute sa maisgnie le receurent à grant ioye. 

Adoncques sainct Françoys, devant qu'il se voullist 
seoir à table pour prendre sa réfection corporelle, 
comme il est de bonne coustume à tous bons religieux, 
et ainsi le bon père Favoit tousiours accoutusmé , il 
rendit grâce à Dieu de ses bénéfices, et se mist à prier 
Dieu dévotement, les yeulx tournés devers le ciel. Après 
que son oraison fust finie, il appella ce chevallier et le 
tira à part et en secret, et parla à luy familièrement, 
et luy dist moult doulcement : Saches, mon amy, que 
ie suis icy venu prendre ma réfection corporelle avec 
vous à vostre table, à vostre supplicacion et prière ; et 
Dieu, par sa bonté, m'y a fait venir pour votre très 
grant proufflt, et croyez mon conseil, car ie vous dis 
véritablement que auiourd'huy il vous conviendra 
menger en ung aultre lieu que icy ; et en peu de temps 
vous convient trespasser de ce monde par mort ; et 
pour tant confessez vous en contricion dévotement et 
entièrement de tous vos péchés ; car auiourd'huy nos- 
Ire Seigneur Dieu vous rendra le loyer de ce que vous 
m'avez receu si courtoisement. Adoncques ledict che- 
vallier se confessa au compaignon de sainct Françoys, 
et se prépara en grande contricion et repentance pour 
recepvoir la mort, comme sainct Françoys luy avoit 
dit. Quant le chevalier eut faict sa confession, les 
aultres de sa maignie commencèrent à menger : eulx 
estant assis à la table, soudainement le chevalier très- 
passa de ce siècle, et fut préservé de la mort d'enfer, 
et receu en la vie perdurable pour la charité qu'il avoit 
faicte à monseigneur sainct Françoys. 

Apres ceste chose, advint que sainct Françoys fust 
fort malade au lit ; et y avoit en ce quartier où sainct 
Françoys estoit alors malade ung homme qui se nom- 
moit Gedeon, qui estoit fort mondain et dissolu ; et fust 
très griefvement malade. Pour avoir santé et gari- 

son, il se flst porter devant sainct Françoys, et luy 
pria moult dévotement en grant larmes qu'il luy plust 
de faire le signe de la croix sur son corps ; car il avoit 
espérance d'avoir santé par les mérites de monseigneur 
sainct Françoys. Le benoist père luy dist : Mon amy, 
quant tu avois santé , tu vivois selon les maulvais 
désirs de la chair, et n'as pas doubté de Dieu, ne gardé 
ses commandemens : commcns doncques feray ie le 
signe de la croix de lesuchrist sur ton corps, quant tu 
ne l'as pas desservy ? Nonobstant, pour la révérence 
des gens qui sont icy, lesquels humblement me prient 
pour ta santé recouvrer, ie le feray par telle façon et 
manière que si tu récidives et reconmiences à com- 
mestre tes maulx et maulvaise vie passée, que tu en 
souffriras plus griefves à présent ; car icelle chose re- 
quiert le péché d'ingratitude. Après ce, le benoist 
Françoys flst en grande confldence le signe de la croix 
sur ledit malade ; et incontinent ses membres qui e&- 
toient retrais ensemble commencèrent à craquer comme 
s'il eust brisé ung baston sec, et se leva sur ses pieds 
sain et guary. Mais il ne demoura gaire de temps que 
icelluy pauvre chetif retourna en ses péchés accoustu- 
mes, comme pardevant avoit fait, et oublia le bénéfice 
que Dieu le créateur luy avoit faict par le benoist 
Françoys. Par quoy Dieu se courrouça à lui , et le 
pugnit plus griefvement que paravant n'avoit faict, 
selon la parolle du sainct homme Françoys ; et puis 
mourut, et fust tué ledict Gedeon malheureusement ; 
mais ceux qui avec luy estoient ne furent point blessés 
ne greués. 

Une fois advint que une noble dame de honneste vie 
et saincte conversation, avoit ung mary fort cruel 
et de maulvaise nature, lequel l'empeschoit fort de 
servir Dieu. La bonne dame , fort désolée , s'en vint 

à sainct Françoys et luy conta la dure vie que 
son cUct mary luy menoit, en luy priant humble- 
ment qu'il voullist prier Dieu qu'il le voullist mo- 
dérer et faire changer sa maulvaise vie en bien. Le 
benoist Françoys congneut incontinent, par l'inspi- 
racion du saint Esprit, Testât dudict mary d'icelle 
dame, et dist à icelle dame qu'elle s'en allast hastive- 
ment devers son dict mary et luy dist les paroUes 
ensuyvant : Frère Françoys te mande, de par Dieu le 
tout puissant, qu'il est maintenant temps de salut et 
de miséricorde, mais après viendra le temps de iustice. 
Quant icelle bonne dame eust dict ces parolles à son 
dit mary, il fut incontinent, par la vertu de Dieu et les 
prières du benoist Françoys, tout mué de cruaulté en 
doulceur et debonnaireté et dist à sa femme : Dame, 
hâtons -nous de louer le Créateur; car ie l'ay mal 
servy toute ma vie : de laquelle chose ie me repens 
fort, et suis sy marry que ie vous ay empeschée de 
Dieu servir. Icelle bonne dame et son dict mary depuis 
icelluy temps servirent dévotement nostre Seigneur 
tout le demourant de leur vie, et en la fin finirent 
leurs iours à la louenge de Dieu, et moururent tous 
deux en ung mesme iour et furent colloques au 
royaulme de lassus. C'est grandement faict à esmer- 
veiller la saincteté de monseigneur sainct Françoys, 
lequel par sa saincteté impetroit à Dieu curacion et 
guarison de la maladie des âmes comme de celle du 
corps et muoit par sa paroUe et par ses dévotes prières 
la cruaulté des créatures en doulceur et mansuétude 
et, sans nulle faulte la clarté du don de prophecie 
que Dieu luy avoit donné en son ame, par laquelle il 
congnoissoit les choses futures et advenir, n'est pas 
moins digne de admiracion ; et c«ulx de son ordre se 
doibvent bien esiouyr et eulx inciter à mener saincte 

vie à Texemple de leur tout bon pasteur et glorieux 
patron, auquel Dieu a voulu conférer des dons singu- 
liers que iamais ne donna à nul de ses saincts ne 
salnctes. 

Le benoist seraphique Françoys, par icelle clarté de 
prophecie, congneut et congnoissoit les secretz des 
cueurs, leurs cogitations et pensées, pour laquelle 
chose scavoit le maistre en divinité duquel avons icy 
dessus fait mention, vint à luy et voulut scavoir et 
ouyr se il estoit vérité ce qu'il en avoit ouy dire ; et 
pour tant il le interrogea de plusieurs grandes ques- 
tions touchant les sainctes et divines Escriptures ; et 
puis luy demanda se il estoit vérité qu'il congneust les 
agitations et pensées des créatures, et que il l'a voit ouy 
de plusieurs dire. Le benoist Françoys , en ferveur 
d'esprit, luy respondit : Mon amy, i'ay anuncé et 
dit plusieurs choses à advenir , comme il a pieu à 
Dieu de moy demonstrer, et encore scay ie mainte- 
nant le iour auquel vous devez trespasser de ce monde 
par mort ; et luy nomma le propre iour qu'il devoit 
mourir. Et affin que ledict docteur le creut plus tost il 
luy révéla ung grant secret que iamais ledict maistre 
n'avoit confessé à nul. Quant icelluy docteur ouyt le 
benoist Françoys, il fust fortesmerveillé; il disposa de 
ses besongnes et du salut de son ame , et trespassa 
ledict iour que le benoist Françoys luy avoit prédit. 

En icelluy temps que le sainct homme Françoys 
estoit es partie d'oultre mer, une fois, pour sa debileté 
et foiblesse, il estoit cheminant sur ung asne; son 
compaignon qui se nommoit frère Lienart d'Assise, 
menoit et estoit de pied ; et pensa en son cueur qu'il 
estoit de plus grant lignage que n'estoit sainct Fran- 
çoys, et sy luy convenoit mener son asne. Le piteux 
père congneut incontinent la pensée dudict frère, et 

descendit à terre ius de Tasoe, et dîst à ce frère : D 
n'appartient pas, frère, que ie chevauche et vous soyez 
à pied ; car vous sentez au siècle plus vaillant et plus 
puissant, et de plus grant parenté que ie ne suis. 
Quant le frère Touyt il fust tout confus et fort esbahy, 
et se rougit de vergoigne, et se getta à genoulx devant 
sainct Françoys en recongnoissant sa coulpe, et luy 
dist sa pensée, et en fort plourant luy requist humble- 
ment mercy et pardon. 

Il y eut une fois ung frère qui aymoit sainct Fran- 
çoys et pensoit que celuy seroit bien heureux lequel 
seroit aymé de sainct Françoys familièrement ; et au 
contraire celuy seroit bien malheureux qui seroit hay 
et estrangé de luy, et pour tant icelluy frère desiroit 
fort que il peult avoir familiarité, et sy ne Tosoit à nul 
dire. Le benoist Françoys regarda le dict frère de 
l'oeul de pitié et congneult son bon désir, et luy dist 
moult doulcement : Mon cher fils, ne soyés pas à ma- 
laise; car ie veulx que tu soyes mon especial amy. 
Le frère fut fort esmerveillé de ce qu'il avoit congneu 
Testât de son cueur , et se esiouyt merveilleusement 
de ce qu'il luy avoit octroyé son amour et, familiarité. 
Pour laquelle chose il fut plus dévot que paravant, et 
proufflta en toute saincteté et vertus. 

Il y avoit ung aultre frère, lequel estoit fort tempté 
d'une grande temptacion spirituelle, pour laquelle 
chose il desiroit fort à avoir aucune escripture de la 
main de sainct Françoys ; car il avoit grande espérance 
que par ce moyen il seroit délivré de sa temptacion, 
ou à tout le moins qu'il la porteroit plus facillement. 
Mais il n'osoit dire son désir à sainct Françoys. 
le benoist sainct le congneust par la révélation du 
sainct Esprit , appela doulcement ledict frère et luy 
fist apporter de l'ancre et du parchemin où il es- 

cripvît des louenges de nostre Seigneur, et puis le 
bailla audict frère, et luy dist qu'il le gardast bien di- 
ligentement tous les iours de sa vie. Le frère le receut 
à très grant ioye, et par la vertu d'icelle lettre vain- 
quit parfaictement icelle temptacion; et après ce, 
moult de miracles de ladicte lettre furent fais, lesquels 
portèrent tesmoignage de la vertu du benoist sainct 
homme Françoys. 

n y avoit ung aultre frère, lequel sembloit par de- 
hors de saincte vie et honneste conversation ; il estoit 
continuellement en oraison , mais il tenoit sa silence si 
très estroictement que il ne se confessoit que par signes 
et ne parloit à créature mortelle. Quant sainct Fran- 
çoys le vit, il congneut par la vertu de Dieu que iceluy 
frère estoit deceu du dyable d'enfer. Et les pères du 
couvent le commencèrent à fort louer, mais sainct 
Françoys leur dist : Taisiez vous ; car vous ne sçavez 
que vous louez ; et sachiez certainement que cest temp- 
tacion dyaboUque, et déception plaine de faulseté. 
Geste paroUe ne pleut pas aux frères, car ils disoient 
que il ne se povoit faire que le frère monstrast tant de 
signes de perfection , s'il y eust en luy fraude ne 
déception. Mais, assez tost après. Dieu en monstra la 
vérité, car le frère se desvestit de Tabit, et yssit hors de 
la religion, et mena au siècle malheureuse vie. Le be- 
noist Françoys anunça et congneut la maulvaise fin de 
plusieurs aultres qui sembloient estre de saincte vie, 
et au contraire congnoissoit l'amendement de plu- 
sieurs autres qui estoient en péchés et remplis de 
tous vices ; par quoy nous povons veoir et congnoistre 
apparentement que le très débonnaire père sainct 
Françoys congnoissoit et voyoit clerement le myroir 
de la clarté divine, auquel il regardoit présentement 

les choses futures et advenir, et congnoissoit les secrets 
des cueurs et des consciences. 

Monseigneur sainct Françoys estoit une fois en sa 
celle en oraison, et son vicaire tenoit chapitre, auquel 
ung frère se deffendoit faulcement et ne vouloit obéir 
à son commandement. Le benoist Françoys le congneust 
par la révélation du benoist sainct Esprit, il appella 
ung frère et luy dist : Frère, i'ay veu un dyable sur le 
dos de ce frère, lequel le tenoit par le col et ne le lais- 
soit obeyr à ce que son vicaire luy commandoit : et 
incontinent le benoist Françoys se mist en oraison pour 
ledict frère, et pria Dieu dévotement affln qu'il luy 
voullist amolier le cueur ; et quant il eut son oraison 
finie , le dyable se partit dudict frère ; et sainct Fran- 
çoys dist au frère qu'il avoit appelé : Frère, va hasti- 
vement à ce frère, et luy dis qu'il obeysse humblement 
au commandement de son vicaire. Quant ledict frère eut 
dit icelle chose en chapitre au pauvre frère inobedient, 
et qu'il eut dit ce que sainct Françoys luy mandoit, 
il cheut au pieds de son vicaire et recongneut humble- 
ment, en grant contricion, sa defaulte, et obeyt au 
commandement que son père vicaire luy avoit fait. 

Il advint en ung aultre temps que deux aultres 
frères vindrent de moult loing pour parler à monsei- 
gneur sainct Françoys, car ils avoient moult grant 
désir et devocion de le veoir, et de recepvoir sa béné- 
diction. Alors (ju'ils furent venus, le benoist Françoys 
estoit enclos en sa celle en oraison, tellement que les 
frères ne le pouvoient veoir selon leur désir. Pour la- 
quelle chose ils s'en partirent fort desoUés et marrys. 
Le piteulx et clément père sainct Françoys, par la ré- 
vélation du benoist sainct Esprit, congnut leur bon 
désir, et se partit hors de sa celle hastivement, et rap- 

7. 

pella les deux frères moult doulcement, et parla à eulx 
familièrement en leur donnant consolacion, selon leur 
bon désir ; et, à leur partir, leur donna le baisier et 
sa saincte bénédiction ; et se partirent iceulx frères 
fort consoUés. 

Une aultre fois, deux aultres frères, de la terre qui 
se nomme Labour, vindrent au benoist Françoys. Le 
plus ancien frère fist moult de tribulacions et esclandres 
au plus ieune, tout le long de leur chemin. Quant le 
benoist père sainct Françoys les vit, il congneut par la 
révélation du benoist sainct Esprit les paines et ennuys 
que ledict ieune frère avoit souffert par icelluy ancien 
frère ; et luy demanda : Fils, comment s'est porté ton 
frère envers toy sur le chemin ? Le ieune frère luy res- 
pondit pour excuser son frère : Père, dist-il, il s'est 
porté assez gracieusement et honnestement. Le be- 
noist Françoys luy dist : Fils, garde que tu ne dyes 
mensonge, pour ton frère excuser ; car ie scay bien 
comment il s'est conduit envers toy , et les esclandres 
et tribulacions qui t'a faict souffrir et endurer ; et pour 
tant tu verras en brief temps comment il se amendera. 
Le pauvre ieune frère fust tout esbahy quant il ouyt 
sainct Françoys, et qu'il avoit congneu ce que ledict 
ancien frère luy avoit fait en la voie et chemin. Peu 
après ledict ancien frère ne se voulut pas humilier ne 
requérir au ieune frère pardon, et pour tant, par la 
permission de Dieu, il desvestit l'abit de l'ordre et s'en 
partist honteusement. Certes nous nous debvons bien 
esmerveiller de la grande vertu et des dons du benoist 
sainct Esprit, lesquels furent si evidentement démons- • 
très en ce seraphique homme Françoys. Quand nous 
voyons qu'il se demonstroit aux frères qui loing de 
luy habitoient, comme il advint en Arelate où il se de- 
monstroit aux frères qui estoient en chapitre, auquel 

sainct Antoine de Pade preschoit, et le benoist Françoys 
étoit à rhuys dudict chapitre tout en air et estendu en 
croix. Pareillement il fust transfiguré en charriot de 
feu^ et par la lumière du sainct Esprit , qui en luy 
reluysoit, il congnoissoit les choses futures et advenir. 



LE DIXIESME CHAPITRE. 

De la prédication de monseigneur sainct Françoys^ et du privil- 
lege que Dieu luy donna de guairir les malades. 



Monseigneur sainct Françoys, vray et loyal amy du 
très hault roy céleste nostre Dieu étemel, desiroit de 
faire les oeuvres qu'il congnoissoit estre plus plaisantes 
et agréables au Créateur. Et combien qu'il fust ainsi 
que Dieu luy eust monstre plusieurs choses, lesquelles 
estoient à advenir et aussi luy a voit manifesté plusieurs 
choses haultes, divines et fortes à entendre et com- 
prendre à entendement humain , nonobstant le très 
humble et débonnaire père doubtoit fort, et estoit en 
très grande perplexité de scavoir de laquelle chose 
plaisoit plus à Dieu ou le labeur de predicacion, ou 
celluy de saincte oraison ; de laquelle chose demandoit 
humblement conseil aux frères, et proposoit la raison 
qui le mouvoit et luy donnoit icelle dubitacion, pour 
tout qu'il trouvoit en aucime façon que oraison valoit 
mieulx : premièrement poiur tant que à prédication 
convient nécessairement sçavoir l'Escripture ; et aussi 
faulx avoir manière de prescher et de parler ; et luy 

sembloit qu'il n'avoit point icelles deux grâces des- 
susdites : il luy estoit advis que il avoit mieulx la 
grâce de orer et prier Dieu. Et pour icelle raison sem- 
bloit au benoist Françoys que il proufïitoit plus en 
oraison que en predicacions. Une aultre raison mettoit 
il encores; car il disoitque eii oraison Ton gaigne une 
grande congregacion de grâces et de vertus ; mais en 
predicacion Ton a une distribution et département des 
dons de science, lesquels Ton a receu de Dieu. La tierce 
raison aleguoit, disant que par oraison sont purifiées 
et nestoyées les affections maulvaises de par dedens ; 
et s'aproche le Créateur du souverain bien, et la créa- 
ture en acquiert accroissement de toutes vertus ; mais 
par predicacions les vertus sont souvent empoudrées 
des affections, des vanités du monde ; et sont départies 
et divisées en plusieurs choses. Et avec ce, discipline 
et saincte cremem* en est eslargie et en vient à ruyne. 
De rechiefil mettoit la quarte raison ; et disoitque Ton 
parle à Dieu par oraison, et Dieu souvent parle à la 
créature dévote, persévérante en dévote oraison , et s'y 
tient la créature vie angelique, et converse avec les 
anges. Mais au contraire en prédication il convient 
parler au peuple et mener vie humaine, et converser 
avec les hommes et les femmes, et veoir et ouyr et 
parler et penser de leurs faits et dists. Pour icelles rai- 
sons le benoist Françoys disoit que oraison luy estoit 
plus prouffltable que prédication. Mais nous trouvons 
une aultre raison pour laquelle il semble que predica- 
cion vault plus que orayson ; car le vray Fils de Dieu 
étemel lequel est l'exemplaire de toutes vertus et de 
toutes perfections de bien, lequel descendit de son 
trosne royal et impérial, et se voulut tant humilier que 
de venir icy bas prendre nostre pauvre nature pour 
le salut de nous tous, et se travailla fort en peines ; 

labeur et afflictions, en conversant entre les gens pour 
les prescher, enseigner et leur anuncer sa venue, et 
les convertir à faire digne fruyct de penitance. Et pour 
tant à son exemple nous devons ouvrer, il semble 
doncques que il plaist plus à Dieu que l'on tiabite entre 
le peuple pour prescher et montrer bon exemple, que 
ce que Ton fust tousiours vacquant solitaire en conti- 
nuelles oraisons sans faire nulle prédications. 

Car par icelles raisons le benoist Françoys estoit en 
grande dubitation si oraison valloit plus ou moins que 
prédication. Et pour icelle dubitation, il demandoit 
humblement conseil aux frères, et en envola deux à 
frere Silvestre qui demouroit en aultre couvent, loing . 
de luy : leqpiel Silvestre avoit autrefois veu la vision 
de la croix dorée, laquelle partoit de la bouche de 
sainct Françoys. Icelluy frere Silvestre estoit fort dévot, 
de saincte conversation, et en continuelle oraison se 
exercitoit; et, pour sa saincteté, sainct Françoys luy 
envoya demander son conseil sur la question devant 
dicte, et semblablement le manda à ceste sacrée vierge 
saincte Claire, sa plante première, fructifiante en ce 
beau iardin de saincte religion ; laquelle par ces predi- 
cacions et bonnes exemples avoit tirée hors des vanités 
et délices mondaines, et Tavoit sacrée à lesuchrist 
espoux des dévotes vierges. Le benoist Françoys luy 
manda et pria instamment qu'elle et toutes ses dévotes 
vierges qui estoient religieuses avec elle au couvent de 
Sainct Damyen d'Assise, se meissent en dévotes priè- 
res et oraisons, et (ju'elles priassent le Créateur (ju'il 
luy vouUist demonstrer la vérité d'icelle dubitation en 
quoy il estoit : c'est assavoir laquelle partie vouloit 
mieulx, en predicacion ou oraison. Quant icelle très 
humble vierge saincte Claire eut accomply, elle et ses 
sœurs, et aussi frere Silvestre, le commandement de 

sainct Françoys , et fait prière et oraison devant Dieu 
pour icelles choses , affln qu'il leur voullist monstrer 
la vérité ; icelle très saincte vierge Claire et frère Sil- 
vestre eurent révélation du sainct Esprit que predica- 
cions et monstrer bon exemple au peuple valoit mieulx 
et estoit plus agréable à Dieu le créateur que ne faisoit 
d'estre solitaire et habiter en lieux estranges, hors de 
peuple, en continuelle oraison, sans faire predicacions. 

Quant le très humble sainct Françoys eut entendu 
iceUuy conseil et révélation du sainct Esprit, comme 
celuy qui très ardamment desiroit le salut des âmes et 
de plaire à Dieu le créateur, il mist son estudie à pré- 
dications, et se occupoit à enseigner le peuple : non 
pas seullement par leur prescher et anoncer la parole 
de Dieu, mais monstroit bonne exemple, en faisant, 
accomplissant, et metant à exécution ce qu'il leur ad- 
monnestoit de faire pour leur salut, et pour plaire à 
Dieu leur créateur, tellement que tous ceux qui le 
voyoient se esmerveilloient de sa saincte, honneste et 
religieuse conversation; car continuellement il avoit 
son cueur fiché à Dieu le créateur. 

Comme une fois il alloit prescher, il trouva en 
son chemin un lieu très beau et fort plaisant, auquel 
y avoit très grant plante d'oyseaulx; il entra audit 
lieu avec les ôyseaulx, lesquels ne se partirent point 
pour sa venue mais se monstroient fort ioyeulx de sa 
présence , et le benoist Françoys les commença à ad- 
monnester de louer le Créateur qui si noblement les 
avoit aornées de plumes, et les pourveoit si largement 
leur vivre. Et iceulx ôyseaulx mettoient diligence 
d'escouter le benoist Françoys si très entendiblement 
comme s'ils eussent eu usaige de raison pour entendre 
ses paroUes. Et estendoient leurs elles et leurs cols, en 
tournant leur teste vers luy pour le mieulx escouter ; 

comme se ils sentissent un grant delict et plaisir aux 
parolles du benoist Françoys, lequel passoit et alloit 
par devant eulx et touchoit sa robe auprès d'eulx : 
mais ils ne se bougeoient ne mouvoient de leurs lieux. 
Les compaignons de sainct Françoys qui regardoient 
icelle merveille se esbahissoient fort de ce qu'ils veoient 
les oyseaulx ouyr entièrement la prédication du be- 
noist Françoys, sans partir ne séparer de leur place, 
iusques à ce que le benoist Françoys leur eust 
donné congié^ et les eust benist, et signés du signe 
de la croix. Et quant ce débonnaire Françoys apercent 
que les oyseaulx avoient ouy si entendiblement sa 
prédication , il se repentit et tint pour fol que pieça ne 
les avoit preschéz. 

Après icelle chose, le benoist sainct Françoys s'en 
partit, et s'en vinst à ung chasteau, lequel s'appeloit 
Almaine, et commença àprescher au peuple. Audit 
lieu, auquel il preschoit, il y avoit beaucoup d'airon- 
délies, lesquelles chantoient si très hault que le peuple 
ne povoit ouyr le benoist Françoys prescher, pour le 
grant bruit qu'elles menoient. Le benoist Françoys 
appella les sûrondelles familièrement et leur dict : Mes 
doulces seurs, vous avez maintenant assez hault 
chanté : il est temps que vous cessiez; et pour tant vous 
prie, en l'honneur de nostre Créateur, que vous tenez 
silence iusques à tant que ie auray anoncé la paroUe 
de nostre doulx Saulveur au peuple. A icelles parol- 
les, elles se teurent, et escoutèrent diligentement la 
predicacion du benoist Françoys. Pour la quelle chose 
ledit peuple eut grant devocion audict benoist sainct 
Françoys, et ouyrent volontiers ces predicacions. 

Apres icelle chose, advint en la cité de Parme que 
ung ieune clerc recordoit sa leçon , et y avoit une ai- 
rondelle, laquelle l'empeschoit par la noise qu'elle fai- 

soit de son chant, et Tenfant dist à son compaignon : 
le croy que ceste airondelle est Tune de celles qui em- 
pescha sainct Françoys en la prédication. Puis l'enfant 
dist à ladicte airondelle : le te commande de par sainct 
Françoys, que tu taises, et que tu viengnes à moy. 
Incontinent Tairondelle vint à l'enfant, et se tint à son 
commandement, et se assit sur sa main. Et l'enfant se 
esbahit fort de ce faict, et laissa aller l'airondelle à son 
plaisir. 

Le débonnaire Françoys estoit une fois en aucuns 
lieux sur la rive de la mer : et là voulloit prescher au 
peuple qui là se estoient assemblés pour Touyr et tou- 
cher à ses vestemens ; car ils en avoient grant désir, 
et le adoroient comme Dieu pour sa saincteté. Et pour 
la grande devocion qu'ils avoient en luy, ils desiroient 
de l'aprocher, par quoy le sainct père fust si oppressé 
d'eulx qu'il ne pouvoit prescher pour l'empeschement 
qu'ils luy faisoient. Pour laquelle chose, le benoist 
Françoys monta et entra en une nef qui estoit au près 
de la rive de la mer; et incontioent qu'il fust entré de- 
dens tout seul, ladicte nef se retira soudainement ar- 
rière de la rive , par telle façon que le peuple pouvoit 
ouyr sa prédication. Et quant il eustpresché au peuple 
qu'il le ouyt en grande devocion; après ils se départi- 
rent de luy. Après lequel département, la nef se apro- 
cha et revint à la rive de la mer par la volunté du 
benoist Françoys. 

Les paroUes du sainct homme estoient de sy grande 
vertu et efficace qu'elles transpersoient les cueurs des 
auditeurs très profondement, et leur estoient prouffl- 
tables et utiles, selon ce que besoing lem* estoit. Car 
les pécheurs estoient esmeus à faire penitance de leurs 
péchés ; et les bons estoient confirmés en leurs bons 
propos, et plus fort incités à bien vivre. Tellement que 

ceulx qui escoutoient ces paroUes pouvoient croire et 
iuger qu'elles procedoient du cueur, lequel estoit en- 
luminé et embrasé du feu du benoist sainct Esprit, et 
non pas de humaine doctrine. Et ceste chose fust bien 
evidentement demonstrée une fois, car comme le dé- 
bonnaire Françoys devoit une fois prescher devant le 
pape et ses cardinaulx^ l'un de iceulx cardinaulx qui 
fort aymoit le benoist Françoys et à luy avoit très 
grande devocion, liiy monstra ung sermon, qu'il luy 
avoit fait imprimer en son entendement affln qu'il le 
preschast devant le peuple; c'est assavoir devant le 
pape , ses cardinaulx et plusieurs grans personnages. 
Quant ils furent tous assemblés et deurent es- 
coûter la prédication du sainct homme Françoys; 
comme il voulut commencer à prescher le sermon 
qu'il avoit estudié, souldainement il en perdit tout et 
entièrement la mémoire ; tellement qu'il ne luy peult 
souvenir de ung tout seul mot. Pour laquelle chose le 
sainct homme fust fort honteux et confus, et se humi- 
lia devant toute la vénérable assistence en leur disant 
humblement sa coulpe, et leur dist qu'il avoit tout 
oublié le sermon qu'il avoit intention de leur prescher, 
lequel il avoit estudié. Et comme il estoit en ceste per- 
plexité, il se retourna à Dieu et eut mémoire de la 
parolle qui est escripte en la saincte Evangille, laquelle 
lesuchrist disoit à ses apostres et disciples, en leur 
donnant courage de constamment prescher et anoncer 
sa foy et la saincte Evangille à tout le peuple; car 
quant il les envoioit prescher, il leur disoit que il ne 
leur convenoit pas avoir cure et sollicitude de penser 
ne estudier ce que ils debvoient dire et prescher au 
peuple, car ce n'estoient ils pas eulx qui parloient, 
mais estoit le benoist Paraclet qui parloit par leurs 
bouches. Doncques quant le pitoiable père sainct Fran- 

çoys eut remémoré icelle doctrine de lesuchrist , il se 
retom*na du tout à sa clémence et miséricorde , et re- 
clama Taide du benoist sainct Esprit, le vrai consola- 
teur et confortateur de tous ceulx et celles qui en luy 
mettent leur espérance et confidence; et luy requist en 
grant ferveur d'esprit son aide et confort, affin qu'il 
luy pleust de enluminer son cueur et son entende- 
ment, et qu'il vouUust parler par sa bouche. Laquelle 
chose luy fist, et luy ottroya sa requeste et peticion; 
car le sainct homme fut de luy si très parfondement 
enluminé et enseigné^ que par icelle illumination il 
commença à prescher si haultement, clerement et pro- 
fondement des diverses Escriptures, que toute ladicte 
assistence estoit en une grande admiration où il pou- 
voit prendi'e ce qu'il disoit et preschoit, de choses si 
haultes, plaines de si grande vertu et efficace, car ses 
parolles les enluminoient, embrasoient, et transper- 
soient leurs cueurs. 

Pour laquelle chose les gens orgueilleux se humi- 
lioient ; les pauvres avaricieux desprisoient leurs ri- 
chesses ; et tous aultres pécheurs se convertissoient à 
Dieu et faisoient pénitance de leurs péchés et vices ; et 
toutes personnes croissoient en devocion , et prouffi- 
toient en bonnes œuvres et vertus. Il ne gairissoit pas 
seulement les âmes de la maladie de péché par ses 
sainctes parolles; mais, avec ce, il donnoit santé et 
garison aux corps humains, de quelque maladie qu'ils 
fussent travaillés et malades. 

Une fois, ce benoist Françoys alla en une cité qui se 
nommoit Coscave, en laquelle demouroit ung bon sei- 
gneur chevalier : lequel receut et hébergea moult 
humblement le benoist Françoys, et luy fist adminis- 
trer ses nécessités. Ledit bon seigneur avoit ung fils 
lequel avoit tous ses membres contrefaits, tellement 

qu'il ne se pouvoit en nulle manière aider; de laquelle 
chose, monseigneur sainct Françoys avoit grant pitié, 
tant pour la douleur de ce bon seigneur père de l'en- 
fant, que pour le mal que l'enfant portoit; car ledict 
seigneur n'avoit que ce seul enfant. Il pria moult dé- 
votement monseigneur sainct Françoys qu'il luy 
pleust de toucher l'enfant, de ses mains; car il avoit 
espérance que par ses mérites l'enfant seroit guairy. 
Le débonnaire Françoys, plain de pitié et de com- 
passion, voulant acquiesser à lapeticion et dévote sup- 
plication dudit bon seigneur, print l'enfant entre ses 
mains, et incontinent l'enfant fut parfaictement sané 
et gai*y de sa maladie. 

n advint pareillement, dans la cité de Narme, qu'il y 
avoit ung pauvre paraliticque, lequel ne se povoit aider 
de nuls de ses membres : pour laquelle chose les 
bonnes personnes qui le congnoissoient en avoient très 
grant pitié. L'evesque de ladite cité pria le benoist 
Françoys qu'il voullist faire sur ledict pauvre pacient 
le signe de la croix ; à laquelle requeste le sainct 
homme voulut obeyr, tant pour la révérence de l'eves- 
que qi^e pour la dévote assistence des bonnes gens qui 
de ce le requeroient. Incontinent qu'il eut fait ledict 
signe de la croix sur le paralitique, il fut en icelle 
heure parfaictement sové et gairy : tellement que il 
sembloit qu'il n'eust iamais eu maladie, de laquelle 
chose l'evesque et le peuple louèrent nostre Seigneur, 
et eurent très grant amour à sainct Françoys. 

En Teveschée de Relate estoit une femme, laquelle 
avoit très grande dévotion à monseigneur sainct 
Françoys, et icelle femme avoit ung enfant, lequel 
avoit tous ses membres si très roides qu'il ne les povoit 
ployer. Icelle femme l'apporta à monseigneur sainct 
Françoys par grande devocion. Incontinent que le 

benoist Françoys le vit, il en eut grant pitié, et par 
compassion le toucha de ses sainctes mains et inconti- 
nent il fut sané et gary. 

PareiUement, au quartier d'Ortense y avoit ung en- 
fant lequel estoit tout ploie ensemble, tellement que sa 
teste amenoit aux pieds ; et si avoit plusieurs de ses os 
brisiés, tellement qu'il ne se povoit en nuUe manière 
remuer de tous ses membres. Tantost comme le piteulx 
père l'eut benist du signe de la croix, le toucha de ses 
mains, et ledict enfant fut incontinent parfaictement 
guary. 

Aussi en la cité d'Anguhe demouroit une femme 
laquelle avoit toutes les mains contrefaictes, et toutes 
sèches, ainsi comme mortes : elle vint à sainct Fran- 
çoys en grande fiance, et il fist le signe de la croix, sur 
ladicte femme ; et elle fust tantost sanée et guarye. 
Pareillement au chasteau de Menane il y eut une pu- 
celle, laquelle par meschief devint aveugle, tellement 
qu'elle ne povoit veoir nulle chose ; quant elle fut 
amenée à Monseigneur sainct Françoys, il toucha ses 
yeulx de sa salive, et incontinent elle fut parfaictement 
enluminée; et toute semblable chose flt-il à une femme 
de Narme, par le signe de la croix. 

Pareillement, en la cité de Bouloigne avoit ung en- 
fant, leqpiel avoit en ung de ses yeulx une maladie qui 
se nomme maille, laquelle maladie couvroit tout son 
oeul, tellement qu'il ne povoit riens veoir. Ses parens, 
la portèrent au benoist Françoys, lequel fist sur l'en- 
fant le signe de la croix, et par la vertu de Dieu il vit 
plus cler de cestuy oeul malade que de l'autre. Et l'en- 
fant non estant ingrat de ce bénéfice, entra après en 
Tordre sainct Françoys, et y fini dévotement sa vie à 
la louenge de Dieu. 

Il advint du temps de monseigneur sainct Françoys 

qu'il y avoit ung homme lequel demeuroit au chasteau 
de sainct Germain. Il avoit sa femme qui estait fort 
travaillée du dyable. Le bon homme heberga monsei- 
gneur sainct Françoys et le receut fort dévotement et 
liement. Et le pitoyable Françoys voyant icelle femme 
ainsi tourmentée du dyable, il en eust très grant pitié, 
et pria fort dévotement nostre Seigneur pour sa déli- 
vrance. Quant il eut unie son oraison, il commanda au 
dyable, en la vertu de Dieu, et de saîncte obédience, 
que il se departist et yssist hors du corps d'icelle 
femme ; et incontinent, à son commandement, le dyable 
s'en partit tout confus. Et taut tel myracle ûst le be- 
noist Françoys en un aultre pays. A ce povons veoir 
que obédience est de moult grande vertu et efficace, 
quant elle a la puissance de iusticier et de chasser les 
dyables hors des corps humains, et a la parolle et com- 
mandement d'une créature mortelle comme sainct 
Françoys, et aultres saincts. 

Une aultre fois, il y eut ung frère de Tordre du 
benoist Françoys, lequel estait fort grevé d'une terrible 
maladie et fort espouvantable ; car aucune fois il esten- 
doit ses membres, et puis les retiroit en telle façon que 
sa teste tauchoità ses pies ; aucune fois il sailloit en 
hault et puis retamboit à terre, et tellement que ceulx 
qui le voient en ce taurment disoient que le dyable le 
tourmentait; et le pitoyable père Françoys en eut 
grant douleur et compassion en son cueur, et luy en- 
voya ung peu de pain lequel il beneist ; et quant le 
malade en eut mengé il fust incontinent sané et gary, 
ne oncques puis ne fust taurmenté d'icelle maladie. 

En ung aultre temps y avoit une femme du quartié 
d' Aretie, laquelle estoit en travail d'enfant et ne se po- 
voit nullement délivrer, tellement que taus ceux qui 
la veoioient la iugeoient pour morte et n'avoient point 

d'espoir de sa délivrance. Or advint comme il pleut à 
Dieu lé créateur, que Ton ramena en ladicte ville ung 
cheval, lequel le benoist Françoys avoit chevauché, et 
les gens de la ville osterent les frains dudict cheval 
pour la devocion qu'ils avoient à sainct Françoys, 
lequel y avoit mis ses pieds, et les aporterent en grant 
fiance et devocion à ladicte femme estant en sa dou- 
leur d'enfantement, et puis le mirent siu* elle : et in- 
continent, par la bonté divine, et les mérites de sainct 
Françoys, ladicte femme fust nettement guairie, et 
enfanta son enfant sain et sauf ; dont elle^ et tous les 
assistens louèrent Dieu le créateur, et eiurent depuis 
plus grant révérence à sainct Françoys que paravaat. 
Il y avoit ung homme qui estoit demourant au chasr- 
teau de Plèbe ; lequel par grant devocion gardoit une 
corde de sainct Françoys, laquelle autrefois il avoit 
çainte, et la tenoit en très grant relique ; et quant il 
sçavoit aucun malade, icelluy homme mettoit la corde 
en eaue et en faisoit des elavemens ; et tous les malades 
qui d'icelle eaue en devocion beuvoient, ils estoient 
sanés et guaris ; et semblablement tous ceulx qui men- 
geoient du pain que sainct Françoys avoit touché ou 
beneist, par leur foy et devocion ils estoient guaris de 
toutes leurs maladies. Et pour icelles merveilles et 
grant miracles que le benoist Françoys faisoit par la 
vertu de Dieu, toutes gens le honnoroient comme ung 
ange. 

LE UNZIESME CHAPITRE. 



Comment monseigneur sainct Françoys^ par Tardente amour 
seraphique dont il aymoit Dieu le créateur^ eut en son corps 
les cinq playes de lesuchrist. 



Icelluy très sainct homme, le seraphique Françoys, 
comme convoiteulx et très ardamment désirant les 
vertus qui font la créature plaisante à son Créateur^ 
continuellement se exercitoit et estudioit à icelles ac- 
quérir, en belles oraisons, disciplines, et labeurs de 
corps, par telle façon que il n'estoit iamais nullement 
oyseulx, et comme l'aigle qui se esleve en hault pour 
regarder et prendre sa plaisance naturelle à regarder 
le soleil matériel, tellement que il ne descant point sur 
la terre, si non par force de fain ; ainsi le débonnaire 
père sainct Françoys, le plus du temps se eslevoit à 
Dieu par ferventes oraisons et dévotes contem placions, 
tellement qu'il estoit le plus souvent tout ravy et en 
Dieu transformé. Et après icelles divines con'soUacions, 
il se condessendoit à son prochain par compassion, et 
les consolloit de tout son povoir, et labouroit à prédi- 
cations pour le salut de leurs âmes. 

Nous trouvons en la saincte Bible que le bon patriar- 
che lacob, par la volunté de Dieu, vit une fois, en son 
dormant, une eschelle, laquelle estoit fichée à terre, 
et le bout d'en hault touchoit iusques au ciel ; et 
par ladicte eschelle, les anges descendoient du ciel 

en terre, et de la terre, par icelle, remontoient an ciel. 
Par iceulx anges sont entendus toutes bonnes per- 
sonnes qui par l'eschelle de perfection montent à Dieu 
par contemplâcion et oraison ; et se condescendent à 
leur prochain par pitié et compassion, en les sublevant 
doulcement en leur besoing. Icelles deux choses faisoit 
le benoist père sainct Françoys parfaictement ; car 
tousiours il se exercitoit en vertus et en bonnes opera- 
cions. Et comme une fois que le temps approchoit de 
la feste de sainct Michel, qui se cellebre annuellement 
en nostre mère saîncie EgUse, en la révérence dudict 
glorieux prince et de tous les benoists anges, le benoist 
Françoys voulut faire une quarantaine en la révérence 
du très glorieux sainct Michel l'Archange ; car il avoit 
à luy singulière devocion sur tous les anges du para- 
dis. Et debvez sçavoir que icelle ieusne que le débon- 
naire Françoys flst, fut deux ans devant son trespas. 
Et pour icelle ieusne faire plus dévotement et ferven- 
tement, et offrir à Dieu le sacrifflce de saincte oraison, 
et intencion, et repos d'esprit, il esleut ung lieu fort 
solitaire, arrière le tumulte du peuple, et monta en la 
haulte montaigne qui se nomme le mont d' Alveme , 
luy et aucuns des frères desquels il estoit plus familier. 
Et là, firent ung petit tugurion des boys et branches 
des arbres qui là dessus croissoient. Ce faict, sainct 
Françoys commença à ieusner ladicte quarantaine , et 
se exercitoit nuyt et iour en continuelles prières, orai- 
sons et ferventes contemplaciohs, en espandant larmes 
très habundamment par ardeur de devocion. Es quel- 
les prières et oraisons faisant, il sentoit de Dieu de 
merveilleuses et indicibles consolacions. Et avec ce, 
Dieu luy reveloit de grans et divins secrets, lesquels il 
ne voulut iamais révéler, combien que aucuns d'iceulx 
il révéla après, à la louenge de Dieu; car il desiroit 

icelles choses congnoistre et sçavoir, a£Qn de plus ar- 
damment et parfaictement congnoistre et aymer Dieu^ 
et non pas pour sçavoir de ces merveilles parler, 
comme font plusieurs, vains et glorieux, lesquels ope* 
tent sçavoir les sainctes Ëscriptures , afûn de les près- 
cher au peuple publicquement, et qu'ils soient de tous 
loués et honorés j et surmontés par dessus tous les 
aultres. Tout le désir du débonnaire Françoys estoit 
de soy estudier comment il pourroit $iymer Dieu plus 
parfaictement et ensuyvir et garder ses comman- 
démens. Affin de icelle chose avoir plus parfaicte 
congnoissance, il flst aporter devant luy le livre des 
Ëvangilles, et le flst ouvrir devant luy par trois fois : 
à chascune des fois, il trouva les souffrances et la 
passion de nostre benoist saulveur lesus. Pour laquelle 
chose il entendit que ainsi comme il avoit ensuivi 
lesuchrist en pauvreté et austérité de vie, tout sembla- 
blement il le debvoit ensuivir en paines^ douleurs et 
afflictions qu'il avoit souflertes en ce monde pour 
l'amour de nous tous. Et pour tant le débonnaire 
sainct Françoys desiroit de tout son cueur de soufBrir 
martire et de ofErir son corps et son sang à Dieu en 
oblation et sacrifice pour sa foy soustenir^ et en la con- 
fession de son sainct nom, affin que par ce moyen il 
fust à luy parfaictement conformé : car c'estoit tout 
son désir et ce à quoy il pretendoit parvenir. 

En icelle montaigne d'Alveme estoit le dévot Fran- 
çoys, en son ame enluminé de Tamour divine et tout 
embrasé en Tardante amour de séraphin. Conti- 
nuellement il avoit en son cueur la remembrance de 
la passion douloureuse de lesuchrist, tellement qu'il 
avoit son cueur tout navré par une tendre compassion 
qu'il avoit de la mort et passion de Nostre Seigneur 
lesuchrist, et par la grande habondauce de dévotion 

8 

dont il estoit remply en son cueur et en son ame. Tel- 
lement qu'il avoit de Dieu tout ce qu'il luy vouloit 
requérir et demander, et pour tant nostre benoist 
Créateur voulut accomplir son désir, et lui faire une 
consolation singulière digne de perpétuelle mémoire. 
Car comme il estoit, par ung matin, en dévotes orai- 
sons, en grand effusion de larmes, et estoit pour lors 
bien près de la feste de Saincte Croix, et, comme disent 
plusieurs, ce fust le propre iour de FExaltation de la- 
dicte Saincte Croix ; pour quoy le benoist sainct Fran- 
çoys estoit plus esmeu à penser et remémorer la pas- 
sion de lesuchrist : et comme il estoit en dévotes 
meditacions, nostre benoist Sauveur Ihesus se voulut 
à luy demonstrer en la forme de ung séraphin; et 
estoit crucifié en une croix, et avoit six ailles, dont 
deux estoient amont eslevées; les deux aultres estoient 
estendues ainsi comme pour voiler, et les deux aultres 
luy couvroient son corps entièrement. Icelles ailles 
estoient cleres et lumineuses à la semblance d'ung 
séraphin. Quant le benoist Françoys vit lesuchrist 
ainsi apparoistre à luy visiblement, il se esiouyt mer- 
veilleusement de sa présence et doulce vision. Non 
obstant il avoit Tame et tout son cueur navré de pitié 
et compassion qu'il avoit de veoir son Dieu et Seigneur 
ainsi piteusement et amoureusement le rendoit; et 
pour tant en avoit une grande admiration en son 
cueur : et entendit incontinent que lesuchrist ne vou- 
loit point qu'il eust aultre martire que les signes de 
ses benoîtes playes qu'il porteroit par amour en son 
propre corps sensiblement. Et quant icelle chose eut 
congnue par la revelacion de Dieu, il fut à icelle heure 
sy très merveilleusement embrasé en son cueur en 
l'amour de Dieu le créateur, et par ardeur d'amour 
desiroit si très merveilleusement de porter en son 

corps sensiblement les douleurs des plaies que lesu- 
christ avoit endurées pour nostre rédemption, que par 
icelluy ardent désir il estoit tout transsy : et inconti- 
nent fust reallement transformé et transfiguré en la 
semblance du crucifix ; c'est assavoir lesus nostre 
doulx Saulveur, lequel en icelle forme parloit à luy 
familièrement, luy espraignit et luy ûst luy-mesmes 
ses cinq plaies en ses pies, en ses mains et en son 
costé, et luy révéla de grans et divins secrets à nous 
incongnus; et luy monstra si trèsgrant amour comme 
le père et Créateur à sa créature et fils très singulière- 
ment aymé. Dieu étemel, que ta doulceur et béni- 
gnité est grande et incompréhensible ; quant toy qui 
seul es créateur et facteur de toutes choses te veulx 
tant humilier que de demonstrer si grande amour et 
familiarité à ton benoist serviteur sainct Françoys , et 
à tous ceulx et celles qui te veulent parfaictement 
aymer, et delesser toute amour chamelle et mondaine 
pour Famour de toy seul I Certainement moult faict à 
esmerveille la force et la vertu d'amour, laquelle en ce 
dévot homme saint Françoys estoit espirituellement 
embrasée dedens son ame quant elle navra et transfi- 
gura son corps en lesuchrist. Nous trouvons que toute 
amour peut transmuer et transfigurer le corps en 
plusieurs manières : car par l'affection d'amour que 
l'on sent en son cueur par dedens, l'on voit souvent la 
face d'icelle personne énamourée fort muer et rougir 
le front, ou pallir ; et avec ce, tout le corps fremyr et 
chauffer, suer et trembler, et en aultres plusieurs ma- 
nières transmuer. Mais nonobstant icelles choses, le 
corps n'en peult estre par dehors sensiblement percé 
ne navré de plaies, combien que par dedens, intérieu- 
rement le cueur est souvent fort navré par icelluy 
trenchant dart d'amour, et en plusieurs façons et ma- 

nières transfiguré. Certainement Tamour et la force 
du benoist et dévot homme sainct Françoys estoit tout 
aultre et fort difTerente aux aultres amours ; car elle 
les passa toutes pour tant que elle transfigura son ame 
et son corps au benoist crucifix. Tellement que visible- 
ment et sensiblement apparurent en ses deux mains 
les signes des plaies et clous de lesuchrist. Et estoient 
iceulx clous formés et fais de sa chair ; et les testes 
d'iceulx clous estoient par dedens les palmes de ses 
mains et surmontoient Taultre chair. Et au dessus des 
mains apparurent les clous retors tout noirs, conmie 
se ce fust des clous de fer. Pareillement en ses deux 
pieds, par dessoubs les plantes estoient les doux retors 
comme es mains, et par dessus sesdits pies estoient les 
testes noires lesquelles surmontoient l'aultre chair des 
pies. Et semblablement en son destre costé apparut le 
signe de la playe du costé de Ihesuchrist, de laquelle 
le sang en partoit et diffluoit souvent en grant habun- 
dance ; tellement que tout son vestement et ses famu- 
laires en estoient tous arrousés et fort mouillés et 
perciés. 

Quant le débonnaire saint Françoys se trouva ainsi 
navré et playé à la semblance de lesuchrist , et qu'il 
congnust qu'il ne pourroit celer ses plaies, il appela 
Fung de ses frères et compaignons desquels il estoit le 
plus prisé, et luy demanda se Ton debvoit faire reve- 
lacion d'aucuns secrets et dons que Ton auroit receu 
de Dieu. Icelluy frère apercent que sainct Françoys 
estoit fort mué de face, et tout esbahy; par quoy in- 
continent il iugea que Dieu luy avoit révélé et de- 
monstré aucune grande chose ; et dist incontinent au 
sainct homme : Père, dist-il, se Dieu vous a demonstré 
aucuns secrets, ce n'est pas seullement pour vous, 
mais pour le prouf fit du peuple ; et pourtant se vous 

celez les bontés de Dieu qui peuvent à plusieurs prouf- 
ûter, vous resembleriez à celuy qui niussa son talent 
lequel luy estoit baillé pour gaigijer, duquel est faicte 
mencion en la saincte Ëvangille. Le très humble Fran- 
çoys escouta moult voluntiers le frère ainsi parler à 
luy, et luy raconta tout le faict de ladicte vision, et luy 
dist que lesuchrist, lequel il avoit veu en ladicte 
vision, luy avoit demonstré aucuns secrets, lesquels il 
ne revelleroit iamais en ce monde mortel 

Après doncques que le benoist Françoys fust trans- 
figuré en Dieu et eut receu les stigmates et ieimé qua- 
rante iours en Thonneur de sainct Michel l'Archange , 
il descendit, luy et ses compaîgnons de la montaigne 
d'Alveme; et covroit et celoit ses playes le plus qu'il 
estoit possible ; mais nonobstant lesuchrist les voulust 
demonstrer. Car en icelluy pais y avoit si grande pes- 
tilence de bestes que elles mouroient partout en grande 
habundance. Nostre Seigneur, vray père de miséri- 
corde, eut pitié de son pauvre peuple; il demonstra 
à ung homme du païs une vision en son dormant, et 
luy dist qu'D se partist et allast sans demeurer à l'er- 
mitage du benoisi Françoys, en laquelle il se retiroit 
affin de vacquer en oraison plus dévotement. Et que 
luy venu audit lieu, il feist laver les plays que portoit 
le benoist sainct Françoys, et de Teaue dont icelles 
plaies seroient lavées, il arrousast les bestes qui mala- 
des estoient ; car incontinent seroient guéries. Le bon 
homme acomplit ce qui luy avoit esté commandé en 
ladite vision, vint aux frères, et leur raconta tout 
par ordre. Quant iceulx frères luy eurent baillé 
icelle laveure, le bon homme s'en retourna avec ladite 
eaue ; et toutes les bestes qui en estoient lavées recou- 
vroient planiere santé et garison. De icelle montaigne 
où le dévot homme sainct Françoys receut les stigma- 

8. 

tes et veit icelle vision du seraphique, communément 
souloit naistre une nuée de laquelle descendoit fouldre 
et tempeste, qui degastoit entièrement tous les biens 
de terre; mais, depuis ce grant miracle et vision 
faict, ladicte tempeste et fouldre qui ainsi degastoit les 
biens de terre ^ cessa parfaictement, ne oncques depuis 
ne empira les biens dessus dicts. 

Une fois advint que le débonnaire sainct Françoys 
estoit sur ung asne, car il ne pouvoit aller, à cause de 
ses playes, et aussi pour sa foiblesse, et le pauvre 
homme à qui estoit Tasne le suivoit. Et tant cheminè- 
rent que le vespre vint, tellement qu'il leur convint 
demeurer ladicte nuyt auprès d'une montaigne pour 
eschever la tempeste et froidure; car il faisoit mer- 
veilleusement grant froit. Le pauvre homme , à qui 
estoit ledit asne, estoit fort tourmenté du froit, pour 
ce qu'il estoit pauvrement vestu. Sainct Françoys le 
regarda en grant pitié et compassion; et par grant 
fiance qu'il avoit en Dieu, il atoucha le pauvre homme 
de sa main, et incontinent il sentit une challeur comme 
se il eust esté près d'une grande fournaise de feu. De 
laquelle chqse il fut tout reconforté, et dormit y celle 
nuyt en grant paix et soûlas, comme se il eust esté 
couché en ung très bon lit de plume ; de laquelle 
chose il loua Dieu dévotement. 

Les miracles et les vertus qui furent fais par les 
signes des playes que sainct Françoys porta en son 
corps, donnoient certitude que elles luy estoient don- 
nées par la vertu du sainct Esprit en son propre 
corps; et par la vertu et l'éale d'amour dont il aymoit 
ardamment Nostre Seigneur lesus, lequel le voulut 
tant honorer qu'il le voulut armer des signes dç ses 
playes, lesquelles il reçeut en la croix pour nostre 
rédemption. Il estoit le conducteur des brebis.de lesu- 

christ : et pour tant il voulut qu'il portast sa lumière 
au premier chief de sa chevallerie. Pour tant la vision 
qu'il luy demonstra au commencement de sa conver- 
sion, c'est assavoir du beau palais aorné et armé des 
armes de nostre rédemption, ne luy fut point demons- 
trée sans grande signiflance : car icelles armes de vic- 
toire furent promises à luy et à tous ceulx et celles qui 
en sa chevallerie le vouldroient ensuyvir. Après icelle 
vision d'iceluy palais , Nostre Seigneur s'aparut à luy 
crucifié, et en la croix estendu; et après icelle chose, 
Silvestre congneut de la bouche du sainct homme 
quant il preschoit, yssir une croix dorée, estandue 
iusques au ciel^ et d'une partie du monde jusques à 
l'aultre. 

Une aultre fois, ung homme vit deux espées estan^ 
dues en croix devant le dévot homme quant il pres- 
choit. Et après icelle choses, le benoist Françoys flstla 
quarantaine en la montagne d'Alverne, par laquelle il 
reçeut la vision, et fust navré de cinq playes à la sem- 
blance de lesuchrist en son corps par l'ardeur d'amour 
dont il estoit embrasé au pardedens interiorement en 
son cueur et en son ame. Par icelles merveilles nous 
pouvons considérer et croire que Dieu le voulut eslire 
et ordonner pour anuncer les armes de la croix de 
penitance, et pour estre l'exemplaire de toute saincteté 
et perfection. 

LE DOUZIESME CHAPITRE. 



De la très grande pacience de Monseigneur saine t Françoys^ et 
de son sainct et bienheureux trespassement^ et comme il fut 
veu monter au ciel. 



Depuis que la ferveur d'amour eut embrasé le cueur 
du benoist et seraphîque saint Françoys, et qu'il eut 
en son corps les cinq playes empruntes , il ne pouvoit 
plus aller de pied, pour les playes de ses pies. Et pour 
icelle chose il se faisoit porter par les villes et cités et 
aultres lieux sur ung asne^ affin de prescher peni- 
tance; et ne doubtoit pas les paines et labeurs; car 
Fardante amour de laquelle son ame estoit embrasée 
luy faisoit toutes choses fortes et difficiles très legieres 
et facilles à soustenir ; ne la paine et labeur qu'il avoit 
en faisant ses prédications ne luy faisoient pas perdre 
son courage. Et ainsi est il à tous cueurs embrasés du 
feu de l'amour divine; car ils ne se peuvent saouler de 
travailler et labourer et faire penitance. Et ceste chose 
estoit véritablement au benoist Françoys. Car quant il 
admonestoit ses frères, il leur disoit moult doulce- 
ment : Ô mes frères, ie vous prie, commençons à bien 
faire, ainsi comme se iamais n'eust nul bien fait. 
Helas I ce débonnaire père estoit si foible qui à grant 
paine se pouvoit soustenir pour la grande diversité des 
grandes maladies qu'il portoit; lesquelles moult pa- 
cientement et doulcement soustenoit. De laquelle chose 



Digitized 



by Google 



MONSIEUR SAINCT FRANÇOYS. 141 

ses frères qui luy veirent porter tant de mal se don- 
noient grant merveilles de sa grande pacience ; et pour 
la pitié que l'un de iceulx frères avoit de luy, il luy 
dist : Père, dist-il , prie Dieu qui te veuille donner ale- 
gement des douleurs que tu portes, car il te donne 
trop à soufifrir. Quant sainct Françoys l'eut ouy ainsi 
parler, il lui respondist durement et luy dist : Frère, 
se ie ne congnoissois ta simplesse , ie ne te tiendrois 
plus en ma compaignie; car tu as esté fort hardy 
quant tu as osé audacieusement reprendre les iuge- 
mens de Dieu le créateur pour les paines qu'il me fait 
soufifrir; car ie te dis que ie suis appareillé tout hum- 
blement, delectablement soustenir pour son amour. 

Après que le benoist sainct Françoys eut vescu deux 
ans après qu'il eust receu les stigmates, il pleut à Dieu 
le créateur de le oster des misères de ce monde, et le 
coUoquer avec luy en son benoist royaulme. Et, devant 
que le sainct père mourust, il anonça à ses frères le 
iour auquel de ce monde devoit trespasser par mort ; 
et fut XX ans après qu'il eut renoncé le monde pour 
l'amour de Dieu. Le sainct père Françoys alita et se 
coucha au lict de la mort fort foible et grevé de fortes 
maladies. Et quant vint le iour auquel de ce monde 
devoit trespasser, lequel luy avoit esté révélé par le 
benoist sainct Esprit, et après l'avoit dit et prédit à ses 
frères, soy doncques sentant prochain de la mort, il se 
iist transporter du lieu où il estoit au lict malade iusques 
au lieu de saincte Marie de Porcioncule, pour ce que il 
aymoit ce dict lieu sur tous les aultres, pour tant qu'il 
y avoit commencé sa religion; et sy y avoit receu de 
Dieu de grandes revelacions, et pour tant il y vouloit 
rendre son ame à Dieu. Et quant il eut esté au lieu 
transporté par ses frères, et qu'il aprocha près de l'heure 
de la mort, il se fist desvestir tout nud, et coucher à la 

terre nue. Mais il y avoit ung frère auquel sainct Fran- 
çoy s obeissoit , il l'appeloit et tenoit son gardien ; lequel 
aiant grand pitié de luy, luy commanda par obédience 
qu'il reprint son habit : et incontinent le très humble 
Françoys le revestit sans contredit, en obéissant moult 
humblement. Après ce, le benoist Françoys flst assem- 
bler tous les frères devant luy, et les admonnesta doul- 
cement, en leur priant que ils servissent Dieu dévote- 
ment, et que ils fussent vrais observateurs de leur 
règle, et de saincte pauvreté amateurs. Apres lesquelles 
doulces admonnicions, il lesbenist tous de Dieu le Père 
omnipotent; et icelle bénédiction faicte il mist ses deux 
mains en croix sur luy ; car il avoit tousioiu^ aymé 
icelluy signe, lequel est l'arbre de victoire ; et commanda 
que Ton fist lire celle evangille selon sainct lehan, la- 
quelle fait mention comment nostre Seigneur Ihesus 
conforta ses apostres et disciples quant il dut trespasser 
de ce monde. Car le benoist Françoys se vouloit du tout 
conformera lesus nostre doulx Sauveur; et fîst lyre 
icelle evangille pour conforter ses pauvres frères, les- 
quels estoient fort désolés et desconfortés, et faisoient 
tant de piteulx regrets et exclamations, et sy doulou- 
reuses lamentations que par tout le couvent n'estoit 
ouy aultre chose que douleurs et afflictions, qui estoit 
fort piteuse chose à veoir. Après ladicte evangille leue 
et terminée, le débonnaire père sainct Françoys com- 
mença dévotement le pseaulme du psaultier, c'est assa- 
voir Voce mea ad Dominum clamavi, et la dist tout au 
long à loysir iusques en la fin où est dit : Les iustes m'a- 
tendent es cieulx pour prendre le loyer que Dieu m'a 
appareillé. Iceulx mots estoient bien apropriés au benoist 
Françoys, lequel languissoit et labouroit à la mort, 
aiant les yeulx tournés vers orient, regardant le ciel 
auquel il desiroit parvenir : et pour tant il dict iceulx 

vers en grant liesse d'esprit; car il sçavoit bien que 
Nostre Seigneur et toute la court céleste atendoient 
ioyeusement sa venue, et se disposoient à le recepvoir 
en grande gloire et honneur. Et icelle chose fust bien 
vérifiée : car incontinent qu'il eut fini le dernier mot 
d'icelluy pseaulme, sa très saincte et bienheureuse ame 
se départit de son très sainct corps, et fust receu de 
lesuchrist, et de sa vierge mère, et de tous les bienheu- 
reux en la vie pardurable. En icelle heure de son très- 
passement, Nostre-Seigneur demonstra une vision à 
ung frère familier et privé amy de sainct Françoys, et 
luy demonstra la gloire qui estoit au benoist sainct 
apareillée. Car ledit frère vit la glorieuse ame du benoist 
Françoys comme une très clere estoille monter au pa- 
radis, et la portoit sur une blanche nuée, clere et lumi- 
neuse et la conduit et la mena iusques au ciel^ où elle 
fut receue de Dieu qui Vatendoit à grant ioie, en icelle 
glorieuse compaignie de paradis, auquel se esiouyt 
et se esioujo-a éternellement. A laqueUe gloire nous 
veuille tous conduire et mener a luy. Qui in Trinitate 
perfecta vivit et régnât in secula seculorum. Amen, 

En icelle heure que le dévot sainct Françoys trespassa 
estoit frère Augustin en la terre nommée Labour, et 
estoit ministre de icelle province ; il estoit à l'article de 
la mort aiant desia perdu la parolle, pour la mort qui 
le hastoit. Il gecta la veue vers le ciel et vit Famé de 
Monseigneur sainct Françoys monter en grant ioie en 
paradis. Alors le sainct homme se escria haultement 
ainsi comme se il n'eust senti ne mal ne douleur, et dist 
à clere voix : père attens moy ; attens moy père ; car 
ie m'en voeux aller avec toy là sus en ce benoist 
royaulme. Les frères furent moult émerveillés et luy 
demandèrent à qui il disoit telles parolles; et le sainct 
homme leur respondit : le parle, dit-il, à nostre père 

sainct Françoys; ne le voiez-vous point comme il s'en 
va en grant ioye en paradis. A ces paroles Tame se 
despartit de son corps, et s'en alla avec Monseigneur 
sainct Françoys en la vie pardurable. 

En icelle mesme nuyt le benoist Françoys s'aparut à 
Tevesque d'Assise qui s'estoit mis en chemin pour aller 
en pèlerinage à sainct Michel et luy dist le benoist 
Françoys que il avoit laissé le monde, et qu'il s'en alloit 
au benoist royaulme étemel. A ces paroUes Tevesque 
congneut bien que c'estoit sainct Françoys ; car il estoit 
son familier amy. Apres qu'il fut retourné à Assise il 
trouva certainement que icelle mesme nuyt que il s'es- 
toit à luy apparu en son voyage, le benoist père estoit 
allé de vie à trespas, selon ce qu'il luy avoit dit. 

Pareillement la nuyt qu'il trespassa, ime multitude 
d'alouettes et d'aultres oyseaux viendreut sur le lieu où 
le sainct homme trespassa; combien que c'est leur na- 
ture de haïr les ténèbres, et délies esiouyr de iour, et 
chantèrent toute la nuyt clerement et haultement, 
comme si elles se esiouyssoient de la gloire que avoit 
le benoist Françoys. Par quoy nous devons croire sans 
doubtance que Dieu les avoit envoyer pour honnourer 
son sainct Françoys; car tels oyseauht de leur nature 
n'ont eure de chanter de nuyt. 



LE TRESZIESME CHAPITRE. 

Comment Monseigneur sainct Françoys fust canonisé^ et com- 
ment son sainct corps fust translaté d'ung lieu à Taultre. 

Monseigneur sainct Françoys fust par especialle 
grâce de Dieu, en sa vie et conversation sy parfaicte- 

ment esleue que il fust de la religion de ses frères mi- 
neurs commencement et le vray conducteur : il estoit 
en toute humilité le vray amy de pauvreté, forme et 
règle de conscience et de pacienco remply; il estoit 
prescheur et annunciateur de toute vérité, miroir de 
saincteté, et exemplaire de toutes perfections. Il fut 
très grandement enrichi par pauvreté , et exaulcé par 
la vertu d'humilité; il eut force et vigueur de vie par 
la mortification qu'il faisoit à. son corps; et par sa su- 
biection et simplesse, il devint saige et tempéré en toute 
honnesteté, d'amour de Dieu tout enluminé. Pour 
tant Dieu Tavoit très fort aymé en sa vie, et Tavoit 
grandement enluminé; et pour ce, il voulut sans com- 
paraison en la mort enluminer. Quant il voulut que 
son ame fust transportée à la maison de gloire pardu- 
rable^ et habundamment abreuvée de la font^ne de 
pardurable vie, il laissa en son sainct corps en ce 
monde signes certains de la gloire éternelle, laquelle il 
avoit trouvée, car sa saincte chair, laquelle avoit esté 
en sa vie mortifûée par les austérités et dures peni- 
tances qu'il faisoit, fut, après sa mort, toute glorifiée 
et renouvellée, blanche et tendre comme la chair d'ung 
petit enfant; et les signes et les playes de lesuschrist 
aparurent en ses mains et pies et en son costé , belles et 
nouvelles comme roses vermeilles. Et quant Ton tou- 
choit à icelles playes des pies et des mains , les cloulx 
qui se trouvoient formés de la mesme chair se mou- 
voient de part et d'aultre comme s'il y eut cloulx de 
fer. La playe de son costé estoit ronde et rouge comme 
rose vermeille. Merveilleusement se esiouyssoient tous 
ceulx qui les cinq benoistes playes voioient au corps 
du benoist Françoys. Les pauvres frères qui là estoient 
assistens plouroient fort tendrement, pour la départie 
de leur tant bon et leal père et pasteur; mais quant 

ils regardoient iceulx signes en la chair de leur bon 
père, ils se esiouyssoient grandement; tellement que 
leurs pleurs estoient tournés en liesse et iubilacions, et 
la douleur et affliction qu'ils portoient en leur cueur 
en la départie, en regardant icelles lienoistes playes, 
leur estoit muée en esbahissement et admiration, car 
ils n'avoient pas acoustumé de veoir choses tant excel- 
lentes, lesquelles donnoient consolacion à tous ceulx 
qui les regsgrdoient , et les conflrmoient en plus grant 
foy, et en l'amour de Dieu le créateur, dont tous oeulx 
qui en oyoient parler s'en esmerveilloient et les desi- 
roient fort veoir. 

Quant le peuple sceut que le benoist Françoys estoit 
trespassé, et par lui estoient demonstrés tant de mira- 
cles; grant multitude de gens s'y assemblèrent, et re- 
gardoient à grant merveilles le sainct corps ainsi 
marqué des cinq signes de notre rédemption, lesquels 
Taournoient tant noblement. Les gens se aprochoient 
du saint corps et baisoient icelles benoistes playes en 
grant dévotion; et y avoit tant grant foulle du peuple 
que merveilles; entre lesquels y avoit ung bon che- 
vallier, saige, de religieuse et honneste vie, lequel 
se nommoit Jherosme, et regardoit en grant ioye et 
liesse les signes du corps précieux, et de ses propres 
mains les atouchoit; car devant qu'il les eut veues en 
avoit auculnement doublé; mais depuis emporta cer- 
tains mesaiges. Icelluy peuple qui là présent estoit, et 
les frères aussy veillèrent le corps du benoist firere 
sainct Françoys toute icelle nuyt en grant dévotion, 
louant Dieu le créateur; quant vint au matin, ils se 
préparèrent pour emporter le corps, et l'emportèrent 
en grant solemnité en la cité d'Assise , et trespasserent 
par Teglise de Sainct Damyen, en laquelle estoient les 
bonnes vierges et religieuses avec madame ^saincte 

Claire , qui fort lamentoîent le trespas de leur benoist 
pasteur. Quant ladicte saincte Claire sceut la venue 
de ce précieux trésor , elle et ses seurs se vindrent à la 
porte, deTotement attendant que le sainct corps leur 
fust baillé, lequel elles recourent en grand dévotion et 
effusion de larmes^ et le baisoient^ et doulcement aco- 
loient en ses benoistes playes. Entre lesquelles ne deb- 
vons point doubter que icelle sacrée vierge saincte 
Claire ne fist de piteulx et douloureulx regrés sur le 
âiet corps saint de son doulx père, lequel tant chère- 
ment Tavoit tousiours aymée en sou vivant et l'avoit 
fait et plantée la première plante du champ très f ructi-- 
fiant, et mère et exemplaire de toutes les vierges qui 
depuis à son exemple se rendirent et se sont rendues en 
sa religion. Après ces choses faictes, le sainct corps 
fut levé d'icelluy lieu, et de là le portèrent iusques à 
Teglisede Saint George; en ce lieu là il avoit com- 
mencé à prescher au peuple sa première predicacion, 
et aussi en son enfance il avoit premièrement aprins 
la lettre : en ce lieu le corps reposa en grande so- 
lemnité et dévotion honnorablement, comme il apar^ 
tient à faire aux benoits corps saincts quant ils sont 
trespassés de ce monde. 

Le très benoit père sainct Françoys trespassa de ce 
monde en Tan de l'incamation de Nostre Seigneur mil 
deux cents xxvi, la quarte none d'octobre au samedy, 
à l'heure de vespres, et le lendemain qui fut le diman- 
che, fut mis en terre; auquel iour Dieu fist pour lui de 
grainds miracles : car il le voulut honnorer après sa 
mort iusques à ce que la renommée fut répandue par 
tout le monde. Pour laquelle chose plusieurs furent 
bien esmeus à aymer et servir Dieu dévotement, et à 
honnorer et aymer le benoist sainct Françoys. La 
renommée de ses miracles vint iusques au pape nommé 

Grégoire, lequel avoit veu et esprouvé la sainteté de ce 
benoist confesseur, luy estant encore vivant. Et par 
iceulx miracles qui estoient fais après sa mort, le dit 
pape eut certitude que il estoit glorifié es cieulx. Les- 
quelles choses bien considérées et examinées, il se dis- 
posa de faire canoniser le benoist sainct Françoys, pour 
le faire honnorer en terre, comme son ame estoit 
glorifiée au ciel, et de le mettre au cattxalogue des 
saincts. Et par la commune certitude du peuple, il flst 
escripre les miracles que ils disoient du benoist Fran- 
çoys, et reste chose fist faire par les cardinaulx les- 
quels sembloient estre les moins favorables à ceste 
saincte œuvre. Quant iceulx miracles furent tesmoignés 
par certains tesmoings , du consentement de tous les 
cardinaulx et de tous les piflelats, qui estoient là assis- 
tens à la court, le dit sainct père le pape ottroya que 
le sainct corps fut canonisé et eslevé; et pour ycelle 
chose faire, le sainct père vint avec ses cardinaulx 
en propre personne en la cité d'Assise, où il se trouva 
en grant solennité, où le corps sainct fut eslevé et ca- 
nonisé à la louenge et gloire de Dieu le créateur, en 
l'an de l'incarnation de lesuschrist mil deux cents 
xxvni, es kalendes du mois d'aoust; et fut solennel- 
lement mis et coUocqué au cathalogue des saincts. 

Après, Tan de l'incarnation de Nostre Seigneur mil 
deux cents xxx, quant les frères furent assemblés à As- 
sise pour faire leur chapitre gênerai, le très sainct corps 
du benoist Françoys fut translaté, vni iours devant les 
kalendes de iuing, à l'église qui estoit faicte et apareUlée 
à son honneur, et en son nom. Et quant Ton portoit 
ce sainct trésor, lequel estoit scellé de la bulle et du 
sceau du souverain roy du ciel et de la terre , c'estoit 
de ses cinq benoistes playes, furent faites plusieurs 
miracles qui esmeurent et enflambèrent les cueurs des 

personnaiges à aymer et honnoret son benoist sainct. 
Et ainsi comme ce précieux confesseur sainct Françoys 
fut renommé en sa vie par les vertus desquelles il estoit 
en son ame remply et aomé , desquelles il enluminoit 
tout le monde par son bon exemple ; aûssy il fut encores 
plus renommé après sa mort, par les grands miracles 
que Dieu a faits et fait encores pour luy et pour son 
amour; par lesquels il ordonne et esclaircit le monde ; 
car par ses mérites les aveugles ont reçu leur veue, 
les sours leurs oyes, les esclopés et boiteux sont allés 
droit, les idropiques ont leur santé recouvrée de leurs 
membres, dont par-devant ne se pou voient aider ; les 
meseaulx ont esté guéris de leurs lèpres et meselerie; 
ceulx qui estoient en péril de mer sont adreciés à bon 
port; ceulx qui mis en chartre, sont par ses mérites dé- 
livrés, et generallement toutes gens qui requièrent en 
foy son aide et confort en leurs maladies et tribula- 
cions , en bonne foy et espérance , ils sont par ses 
prières et mérites sub venus, aidés, confortés et con- 
sollés. Et Dieu, pour l'amour de luy, et par ses mérites, 
a resuscité plusieurs mors pour le honnorer; affin 
que de son peuple son sainct soit veneré, servi, re- 
clamé, et de tous aymé. 

ICY APRÈS S'ENSUIVENT 

LES CHAPITRES LES MIRACLES 

QUE SAINCT FRAMÇOTS FIST DEPUIS SON TREBPAS. 



A rhoimeur et gloire de Dieu et du benoist Françoys, 
nous métrons par escript, icy après, aucuns des miracles 
que a faits Monseigneur sainct Françoys. 

Es premier, reciterons aucuns miracles qui furent 
faicts par les signes de ses playes. 

Le second chapitre touchera aux miracles des mors 
resuscités par luy. 

Le tiers chapitre, des miracles de ceulx qui furent 
pour luy délivrés de mort. 

Le quart chapitre, les miracles de ceulx que il délivra 
du péril de la mer. 

Le quint chapitre, les miracles qu'il fist en délivrant 
aucuns pauvres prisonniers. 

Le VI chapitre, les miracles qu'il a faits en délivrant 
les femmes de leur enfantement. 

Le VII, comment les aveugles fmrent enluminés. 

Le VIII, de la curation de toutes autres personnes 
malades des diverses maladies. 

Le IX, de ceux qui ne gardoient point les festes com- 
mandées. 

Le X et dernier, de plusieurs aultres mirades de 
diverses manières. 



Des miracles qui furent fais par les stigmates de sainct 
Françoys. 

Monseigneur sainct Françoys, vray amy de Dieu, 
tant comme il fut vivant en ce monde, il fut diligent 
de très soigneusement garder que ses playes ne fussent 
veues ne congneues desgens ; lesquelles Nostre Seigneur 
lesuchrist luy voulut espraindre, quant il fut trans- 
figuré en la montaigne d'Alverne, en la semblance de 
ung crucifix. Pour laquelle chose nulle langue hu- 
maine ne sçauroit suffisamment déclairer ne assez 
louer le benoist sainct Françoys, quant pour sa bonté 
et sainctete et pour Tamour inestimable qu'il avoit à 
Dieu, il luy voulut démontrer si très grande amour et 
familiarité que tout son désir et plaisir estoit de penser 
tousiours à la mort et passion de lesuchrist qu'il avoit 
si très-fort esciipte en son cueur que finalement Dieu 
voulut qu'il fust très percé en son corps et qu'il portast 
exteriorement ses playes en son corps comme en son 
ame. Sa esté celuy seul lequel a porté en ^n corps 
exteriorement et aparentement la baniere des armes 
de la croix par laquelle sont vaincus et espouvantés les 
dyables d'enfer^ Et le benoist Fils de Dieu icelle chose 
luy ottroya affin de le honnorer et merveilleusement 
exaulcer pour la grant amour qu'il avoit eu en la 
saincte croix : et pour ce devons croire que ce fut un 
grand miracle que Dieu luy fist de le transfigurer en 

la forme d'un crucifix ; et fut icelluy miracle conformé 
par certains tesmoignaiges de ceulx gui le yeirent et 
touchèrent^ et par les miracles que Dieu en demonstra 
tant en sa vie comme après icelle. Pour laquelle chose 
advint une fois que le pape Grégoire, devant qu'il eut 
canonisé le benoist Françoys, il avoit doubtance de la 
playe de son costé; poiu* laquelle chose, sur une nuyt, 
le benoist Françoys s'aparut au dit pape, et le blasma 
comme troublé et couroucé contre luy pour sa dubi- 
tation; et après ce, il éleva son bras destre et montra 
au dict saint pape la playe de son costé; et luy dist 
qu'il receust en une flolle le sang qui d*icelle plaie 
distilleroit; et sembla au dict sainct père que il receut 
du sang plain la dicte flolle. Et depuis icelle vision, il 
ne doubta plus, ains reprenoit esgrement oeulx qui en 
doubtoient. Monseigneur sainct Françoys, en son 
vivant, avoit une fois prophétisé de icelluy Grégoire, 
qu'il seroit une fois pape, comme il advint depuis. 

Il y avoit ung de ses frères de l'ordre de sainct 
Françoys, lequel doubtoitfort, et se esmerveilloit com- 
ment il se pouvoit faire que il peust avoir et porter les 
plaies de lesuchrist ; et comme il estoit errant en icelle 
dubitacion , sainct Françoys s'aparut à luy, sur une 
nuyt, et luy monstra une doulce et aimable chiere, le 
reprenant doulcement de sa doubtance ; et luy dist par 
quelle raison il retenoit ainsi telle dubitation. Le 
pauvre frère estoit de ceste vision moult ebahy. 
Après ce, sainct Françoys luy demonstra les playes de 
son costé, de ses mains et de ses pies, et luy dist : 
Regarde mes pies et mes mains comment ils sont 
signés ; et icelluy frère le regarda en grande admira- 
tion, et congneut les doulx des mains qui estoient 
esprains; puis regarda les pies, mais ne povoit veoir 
les playes, pour la poudre qui dessus estoit, laquelle 

9. 

les couvroit. Le débonnaire père sainct Françoys, 
non voulant laisser le dict frère en dubitation, luy 
dist : Oste icelle poudre qui est dessus mes pies, et tu 
verras les playes et doux qui y sont. Alors il sem-* 
bla audiet frère que il osta ladicte poudre des pies, 
et vit les playes et doux de iceulx très saincts pies. 
Après laquelle vision ledict frère se esveilla, et luy 
retourné à soy, se repentit de sa dubitacion et se con- 
fessa; et depuis crut indubitablement que sainct Fran- 
çoys avoit les cinq playes de lesuchrist. 

n y avoit à Romme une fort noble dame moult 
dévote au benoist Françoys, laquelle par devocion 
avoit en sa chambre son image peinte, et souvent se 
mettoit devant ladicte ymage en dévotes oraisons et 
prières. Ainsi qu'elle contemploit une fois plus que 
par avant n'avoit fait, elle pensa que ladicte ymage 
n'avoit point les cinq signes et playes que Ton souloit 
peindre aux pourtraitures du benoist Françoys; pour 
laquelle chose moult fort s'en douloit, et par plusieurs 
fois s'en estoit complainte en son cueur. Il advint , 
une fois entre les aultres, qu'elle pensoit à sainct Fran- 
çoys et fort desiroit et souhestoit en son cueur que ycélle 
ymage peust avoir les cinq playes comme avoient les 
aultres. Tantost elle aperçut que ycelle ymage avoit 
les signes et playes qu'elle desiroit qu'elle eust; pour 
laquelle chose moult fort se esmerveÛla et af^Ua bien 
tost sa fille^ et luy demanda sy elle n'avoit point 
aultre fois veu les signes et playes de lesuchrist en 
ladicte image ; et la ieune fille luy certifûa que iamais 
ne l'avoit veu avoir iceulx signes. Incontinent icelles 
choses veues, pour la conformation et aprobation 
dudit miracle, pour la volonté de Dieu, icelles cinq 
playes du costé des pies et mains de limage sainct 
Françoys se disparurent soudainement et ne furent plus 

veues ; mais demoura Timage sans les signes des plaies, 
comme par devant avoit fait. 

En Cathalone demouroit ung homme fort dévot à 
sainct Françoys, lequel se nommoit Jehan ; et se partit 
de son hostel pour aucuns de ses affaires ; et, comme 
il cheminoit, il passa par un chemin auquel avoit plu- 
sieurs hommes embûches et guettoient ung de leurs^ 
ennemis pour le tuer et eux vengier de luy. Quant le- 
dict Jehan les approcha, ils cuiderent que ce fut leur 
dit adversaire ; car il luy ressembloit assez, et comme 
tous enragés vindrent assaillir icelluy pauvre inno- 
cent, et l'emmenèrent cruellement en ung heu où ils le 
navrèrent si piteusement qu'il n'y avoit plus espérance 
de vie ; car, pour ung coup seulement ils luy coupèrent 
son espaulle et son bras ; et au second coup luy tren- 
cherent le costé dessoubs la mamelle; en telle manière 
que par le impetueulx vent qui par icelle plaie partoit 
eatoient esteintes six chandelles ensemble allumées. 
Quant le pauvre homme innocent se vit ainsi deplaié 
mortellement, il se retourna dévotement à Dieu et au 
benoist samct Françoys à qui il avoit son espérance ; 
et, luy estant couché en son lict, attendant la mort^ il 
redamoit dévotement le benoist Françoys en son aide • 
et confort ; et tant persévéra en sa prière et oraison que 
le débonnaire sainct Françoys se apparut à luy en ha- 
bit de frère mineur; et vint par une fenestre et lap- 
pella par son propre nom, lui disant ces paroUes : 
Jehan, mon amy, pour la fiance que as en moy, et que 
tu m'as dévotement requis pour ta garison , je te 
aideray par la bonté et volonté de Dieu. Quant 
sainct Françoys eut ce dit , il deslia les playes 
dudict Jehan , et les oignit debonnairement d'ung 
doulx oignement y puis les toucha de ses mains 
esqueUes estoient espraintes les playes et signes de 

lesùchrist. Après lequel touchement ledict pacient 
receut pleniere santé dont il loua Dieu dévotement et le 
benoistFrançoys; après la départie duquel ledict lehan 
appela sa femme hastivement. Quand elle le vit elle 
fut fort espantée, car elle cuidoit que Ton dust le len- 
demain enterrer; appella bientost ses voisins pour 
' la doubte qu'elle avoit que son dict mary ne fust fré- 
nétique et tout hors de son bon sens. Quant les voisins 
furent assemblés ils le prindrent et le voulurent mètre 
dedens son lict, comme se il fut hors de sens. Mais le 
bon homme leur raconta comment sainct Françoys 
Tavoit visité, et du tout guary ; pour laquelle chose 
toutes icelles personnes se esmerveillerent fort, eteurent 
moulte grant devocion aii benoist Françoys, et ado- 
rèrent dévotement ses stigmates, lesquelles il avoit en 
son corps. 

Après advint en la contrée de Puille, en une cité que 
Von appelle Poteûce, que ung saige clerc, fort hono- 
rable homme et chanoine de la grant église de ladicte 
cité, entra en ladicte église en laquelle il regarda Timage 
de sainct Françoys, laquelle estoit signée de stigmates, 
comme on a acoustumé de le tousiours paindre. Quant 
il vit icelles playes, il pensa et iugea en son cueur que 
il ne se pouvoit faire que sainct Françoys eust porté en 
son corps les signes des playes de lesùchrist. Inconti- 
nent que icelle pensée fut entrée en son cueur, il sentit 
en sa senestre main ung grand coup, et ouyt le son ainsi 
comme d'un carreau d'arbalestre, lequel coup lui perça 
sa paulme sans nulle fraction du gant qu'il avoit en sa 
dicte main. Duquel coup il sentit une si très grande 
douleur et angoisse et si très grande ardeur que il sem- 
bloit qu'il deust mourir ; et dura icelle douleur par 
deux iours entiers ; et crioit à la haulte voix pour l'ar- 
deur qu'il y sentoit et congnoissait sacoulpe et son mal 

fait, et requeroit humblement sainct Françoys qu'il le 
vouloit visiter par les signes des playes qu'il portoit en 
son corps, auxquelles il creoit fermement sans dubita- 
tion. Le très débonnaire sainct Françoys eut pitié de 
luy, et luy aida si grandement que toute icelle douleur 
ûst cesser, et la playe de sa dicte main fut totailement 
sanée et guarie quant la dubitation fut ostée du cueur 
dudict clerc. Icelluy miracle fut certiffié et scellé par le 
seau de l'evesque de la dicte cité. Il y eut une femme 
dévote au benoist sainct Françoys, laquelle trespassa de 
ce monde en la contrée près de Bomuent, au chasteau 
de Mont-Maron. Les prestres et clers estoient là assem- 
blés auprès du corps, pour dire vigilles et lire le psaul- 
tier ; et le corps d'icelle femme qui estoit en bieire se leva 
soudainement, et rentra son ame au corps, et se esdreça 
dedens la bierre tout en estant, puis appella Tung des 
prestres qui là présent estoit, lequel estoit son parent, 
et lui dit : Père, venez tost parler à moy : car ie vous 
veuil confesser ung pecbé que ie ne confessay iamais en 
ma vie, pour lequel iay esté détenue en très obscure 
chartre; mais par les mérites et prières de sainct Fran- 
çoys, lequel iay aymé et servy en ma vie. Dieu m'a 
ottroyé et fait miséricorde, et sy ma fait mon ame rentrer 
dedens mon corps, afûn que ie confesse ledict péché ; 
et incontinent que ie Tauray confessé, ie m'en iray en 
repos pardurable. Quant les assistons ouyrent la femme 
parler, ils se esmerveiUerent fort et eurent grantpaour. 
Le prestre que ladicte femme avoit appelé en grant 
doubtance l'alla confesser, et ouyt son péché. Après 
ladicte confession, son absolution receue, elle se re- 
coucha en sa bière, et son ame s'en alla au benoist 
repos. 

En la contrée de Puille, au chasteau qui se nommoit 
Samort, y eut ung homme et une femme, lesquels 

estoient mariés ensemble, et avoient une seule âUe, 
laquelle ils aymoient fort tendrement. Il advint que par 
la volonté de Dieu icelle fille alla de vie à trespas par 
une très griefve maladie. Pour laquelle chose lesdicts 
père et mère menoient très grand deul, et aymoient 
mieulx estre mors que vivre. Et singulièrement la pau- 
vre mère menoit grant deul, et gettoit de grans et dou- 
loureux soupirs, et estoit si hors d'elle par la grand 
douleur qu'elle souflfroit en son cueur, qu'elle ne savoit 
ce que l'on faisoit autour d'elle, et quant elle reprenoit 
ses esprits, elle redamoit sainct Françoys en grant de- 
vocion, et le débonnaire père, qui ne oublie point ses 
amis et leaulx servans, qui en luy metent leur espé- 
rance et parfaicte confidence, il eut grant pitié de la- 
dicte pauvre mère désolée, et la vint consoler et con- 
forter , et amena un frère lequel avoit esté son 
compaignon en son vivant; puis dist à la pauvre 
desoUée femme : Laisse le plourer, car par la grande 
devocion et confidence que tu as eu moy, ta ioye, qui 
est ta fille que tu avois perdue, te sera rendue. A icelle 
heure l'on vouloit porter le corps delapucelle enterre: 
mais la femme se dressa en estant et raconta aux assis- 
tons toute la vision, et alla en grant fiance à la bière où 
estoit le corps de sa fille mis et posé , et la trouva 
vivante, saine et guarie. 

Les frères de la contrée de Vicures prièrent ung 
homme, nommé Kerre, qu'il leur voullist prester ung 
instrument duquel avoient à faire, poiu* quelque ou- 
vrage. Ledict Pierre leur refusa, en leur disant pa- 
roUes fort iniurieuses. Desquelles après , ramené à la 
raison, s'en repentit pour la crainte qu'il avoit que 
sainct Françoys en print vengeance, car il avoit dict 
du benoist sainct beaucoup de blasme; par quoy il 
craignoit fort que Dieu ne se courouçast à lui, comme 

il fist après. Car icelluy homme avoit nng fils, lequel 
il aymoit fort tendrement; ledict enfant se coucha au 
lict mortel et peu de ioiu*s après trespassa. Icelluy père, 
quant il vit son enfant mort, il avoit si très grande 
douleur qu'il se laissoit cheoir au hault de luy sur la 
terre, et se detordoit^ souspiroit et lamentoit piteuse* 
ment, disant de cueur et de bouche à haulte voix : 
très benoist et doulx sainct Françoys, iesuis oelluy qui 
ay fait le péché contre toy, et de moy seul tu deusses 
avoir prins la vengeance, et non pas de mon enfant 
qui n'y avoit nulle coulpe. Helas, père de clémence, 
rendez moy à ceste heure mon enfant^ lequel vous 
m'avez par mon péché tolu ; car ie m'en repens parfai- 
tement, et me rens du tout en votre service. A ces 
paroles l'enfsmt se dreça tout debout, en la meilleure 
santé que iamais fust, et vint à son père disant qu'il 
laissast le pleurer et que Dieu luy avoit rendu la vie 
par les prières de monseigneur sainct Françoys. 

En ce temps ung notaire de la cité de Romme 
avoit ung beau petit fils de l'aage de vu ans. Une 
fois sa mère voulut aller à l'église sans sondict fils, 
mais il se dementoit fort, pour tant qu'il y vouloit 
aller; la mère de ce non consentante, le fist enclore 
en sa maison, et s'en partist sans luy. L'enfant^ quant 
il veit qu'il n'y pouvoit aller, monta sur une fenestre, 
et par meschief se laissa cheoir à terre ; pour laquelle 
chose il fut tout brisé et desrompu, et mourut incon- 
tinent. Le peuple qui là estoit, se assembla autour de 
luy : sa mère ouyt le bruit du peuple et vint veoir ce 
que c'estoit et trouva son fils mort. Pour lequel mes^ 
chier, elle avoit si grant douleur qu'elle se destordoit, 
deschiroit la chair à ses mains et crioit si hault 
que tous les voisins se assemblèrent. Ung frère my- 
neur ouyt le tumulte du peuple et vint veoir l'en- 



Digitized 



by Google 



160 LA VIE ET LEGENDE 

faut mort, et dist par grande ûance au père de Ten- 
fant que il eust foy et espérance en sainct Françoys 
et qu'il luy aideroit. Et disoit ledict frère que se il 
croyoit leaulement que sainct Françoys peust l'enfant 
resusciter, par la vertu de Tamour que il eust à iesu* 
christ, lequel fut crucifié pour donner vie à humaine 
lignée, que son enfant resusciteroit. Ledit homme, père 
de l'enfant, respondit audict frère : le crois fermement 
tout ce que tu m'as dit ; et il pronûst que tous les iours 
de sa vie serviroit monseigneur sainct Françoys, si 
telle grâce luy vouloit faire. Ledict frère avec soncom- 
paignon, se mirent en oraison, et y firent mestre^tous 
ceulx qui là estoient présents, affin que Nostre-Sei- 
gneur et le benoist Françoys le vouUist exaulcer : et 
incontinent lenfant se leva et resuscita sain et haytié ; 
de laquelle chose le père et la mère louèrent Dieu et 
aussi tout le peuple qui là estoit. 

En la cité de Capoue plusieurs enfans iouoient en- 
semble sur la rive d'ung fleuve ; l'ung d'iceulx tres- 
bucha au parfont dudict fleuve, lequel estoit fort 
véhément et roidement courant, et emporta l'enfant au 
plus parfont de l'eaue, et fut tout couvert du sablon. 
Les enfans voyant leur compaignon ainsi cheut, com- 
mencèrent à crier à haulte voix, tellement que le peuple 
s'y assembla, et reclamoient dévotement monseigneur 
sainct Françoys. Et dedans ledict fleuve estoit un pes- 
cheur, lequel vint à la clameur dudict peuple, et par 
pitié il se mist à pescher l'enfant, en reclamant dévo- 
tement sainct Françoys, et fist tant de costé et d'aultre 
qu'il eut l'enfant qui estoit au font de l'eaue couvert 
de sablon, sy l'apporta hors de l'eau tout mort. 
Alors le père et la mère de l'enfant y vindrent démener 
grant deuil, tellement qu'ils esmouvoient tous les assis- 
tens à plourer, et à reclamer dévotement sainct Fran- 



Digitized 



by Google 



MONSIEUR SAINCT FRANÇOTS. 161 

çoys, disant : Sainct Françoys, veuillez par vostre 
clémence rendre la vie à cest enfant, et le rendez vif 
au père et à la mère. Et celles parolles disoient plu- 
siem*s luifs à l'exemple des Crestiens par la pitié qu'ils 
avoient du père et de la mère. Et incontinent fut res- 
suscité l'enfant par la clameur des requerans monsei- 
gneur sainct Françoys ; et ledict enfant pria qu'on le 
menast à l'église pour rendre grâces à Dieu et au 
benoist sainct de la grâce qu'il luy avoit faicte en luy 
rendant la vie. 

Pareillement une fois comme ung iouvencel estoit 
près d'une maison qui cheoit, par ce qu'il ne se donna 
point de garde, il enclos dessoubs ladite maison cheutte 
à terre tellement qu'il fut tout froissé et mourut 
en ceste douleur. Le peuple qui estoit assemblé à ce 
meschief osterent bientost le bois qui estoit dessus 
l'enfant, et fut rendu mort à sa mère, laquelle, par 
grant doulceur de cueur, crioit, et dévotement reda- 
moit monseigneur sainct Françoys de tout son pauvre 
cueur, en disant dévotement : très doulx sainct 
Françoys, rendez-moy mon pauvre enfant. Pareille- 
ment les assistens prioient Dieu et le benoist sainct. 
L'enfant fust mis en la bière pour l'enterrer lendemain 
au matin. Msds la pauvre désolée mère mist sa fiance 
en Dieu et en sainct Françoys, et luy prpmist que se il 
luy rendoit son enfant qu'elle repareroit son autel de 
nouveaulx aornemens. Et incontinent qu'elle eust faicte 
icelle promesse, son fils se leva sain et liez, et rendit 
grâces à Dieu et au benoist Françoys de icelle grande 
grâce qui par ses mérites luy avoit esté faicte. 

En temps de vendanges fut ung iouvencel, lequel se 
nommoit Gelandons, lequel estoit né de la contrée 
d'Argus. Ledict ieune fils estoit une fois dessoubs ung 
pressouer pour aliéner les tonneaux de vin ; et dessus 

ledit pressouer y avoit grant plante de grosses pieres 
lesquelles cheurent sur ledict ieune fils, si le couvrirent 
du tout^ et le froissèrent tellement qu'il rendit Tame 
en icelle douleur et affliction. Quant le père de l'enfant 
vit le meschief, il se départit en grant douleur sans 
espérance de vie. Les gens s'y assemblèrent hastive- 
ment en grant pleurs, et vindrent hastivement descou- 
rir l'enfant, et oster icelles pierres de dessus luy, si le 
trouvèrent mort et tout défroissé. Le père dudict enfant 
y vint, et par grant devocion, se mist à genoulx, prieuit 
Dieu dévotement qu'il voullist ressusciter l'enfant par 
les prières de sainct Françoys, et fist en grant fiance 
aucuns veux et promesses à Dieu et sainct Françoys. 
Incontinent qu'il eut fait son veu, l'enfant se dressa sur 
ses pies tout sain, et dist à tous ceulx qui là estoient, 
que sainct Françoys luy avoit rendu la vie : sy en 
rendit grâces à Dieu, et au benoist sainct Françoys. 
Semblablement sainct Françoys ressuscita une aultre 
ieune fille au païs de Allemagne duquel le pape Grégoire 
manda aux frères qui estoient assemblés à Assise au 
chapitre gênerai, au temps de translation du benoist 
père sainct Françoys, et leur tesmoigna ledict fait par 
lettres. 

Il y eut ung noble liomme de devers Homme, lequel 
avoit nom Reaulx, et avoit grande devocion à monsei- 
gneur sainct Françoys ; aussy avoit sa femme. Icelluy 
homme récent en sa maison deux des frères de l'ordre 
de sainct Françoys pour l'amour de Dieu et du benoist 
sainct. La guete de la maison dormoit de nuyt sur la 
tour en ung habitacle, lequel rompit, et la dite guette 
cheut de la tour sur le palais, dessus la couverture, et 
de ce lieu à terre, et du bond qu'il fist toute la maison 
fist grant son. Quant le seigneur et tous ceulx de 
l'hostel avec les deux frères oyrent icelle noise, ils • 

furent fort esbahys ; le seigneur et la dame, avec ioelle 
compaignie, vindrent veoirque c'estoit qui icelle noise 
avoit faiete en cheant. Si trouvèrent ledict homme 
dormant dessus la terre ; et au lieu où il estoit cheut il 
dormoit si très fort^ue à grant peine le pouvoit-on es- 
veiller. Quant il fust esveillé, il se plaignit et voulut fort 
contre ceux qui Tavoient empesché de dormir, et lem* 
afOrma à tous qu'il se dormoit en grant paix et repos 
autre les bras de sainct Françoys, et ne scavoit point 
encore qu'il fust cheut à terre, et pour icelle grâce que 
Dieu luy avoit faiete, il promist d'amender sa vie et 
faire penitance pour l'amour de Dieu et de sainct 
Françoys. 

Il y a en la contrée de Ghampàigne ung chasteau 
lequel se nomme Poplus; audict chasteau y demouroit 
ung prestre lequel se nommoit Thomas. Ledict homme 
d'église s'en alla ung iour esbanoyer et veoir ung. 
moulin, lequel on remettoit en nature; et, par de- 
fault d'avisement, cheut desoubs la roue dudit 
moulin, et descendit au plus parfont de l'eaue, le ventre 
dessus. Il luy souvint de sainct Françoys, luy estant en 
ce péril; il le reclama dévotement en son cueur, pour 
ce qu'il ne pouvoit parler de sa bouche* Il fust en ceste 
douleur fort longuement, et cuydoit le peuple qui là 
estoit, que ledict seigneur d'église fust noyé et mort ; 
sy estèrent par force de gens la roue dudict moulin. Le 
pauvre prestre estoit tousiours en ceste eau reclamant 
sainct Françoys en son cueur souvent, et en luy avoit 
mis sa confidence. Le débonnaire père sainct Françoys 
qui ne renonce iamais à ceulx ne celles qui en luy ont 
mis leur espérance, vint subvenir et aider le prestre 
qui le reclamoit, et s'aparut à luy au font de l'eau, 
vestu d'une robe de cordelier toute blanche et estoit 
seint de la corde; et dist doulcement au pauvre prestre 

qu'il estoit sainct Françoys et qu'il estoit veau 
pour le délivrer de ce perU; si le conforta moult 
doucement ; puis le print beuignement entre ses 
bras et le porta sauvement hors de l'eau et le mist 
sur la terre; et, ce fait, se disparut. Quant ledict 
homme d'église se vit délivré hors de Teau il se esmer- 
veilloit fort, et baisoit la terre sur laquelle il avoit veu 
passer sainct Françoys^ et queroit d'une part et d'aultre 
pour veoir se il ne le pourroit retrover, et ce disoit au 
peuple qui là estoit pour luy assemblé, proférant ces 
parolles : Où est-il le sainct homme qui m'a délivré ; 
où est-il; par quelle voye s'en est-il allé? Ceux qui là 
estoient furent moult esbahis pour le miracle qu'ils 
voyoient, et pour les choses que le prestre leur disoit ; 
et en avoit qui cheoient à terre comme demi mort de 
paour et d'esbahyssement. Le prestre et ceux que ce 
miracle veirent, louèrent Dieu et sainct Françoys dévo- 
tement. 

Une aultre fois advint que plusieurs ieunes fils se 
partirent du bourg dit Celau, et allèrent iouer aux 
champs, et cueillir des herbes, et se séparèrent les ungs 
des aultres. Il advint que par meschief Tung d'iceulx 
enfants cbeut en ung puis, lequel il ne veit ne aperçut 
pas, pour tant qu'il estoit tout couvert de grandes 
herbes, lesquelles estoient creues par dessus. Quant 
l'enfant cheut, il reclama dévotement en son cueur 
sainct Françoys en grande confidence ; et pour tant il 
luy aida en son besoing. Quant les aultres enfans ne 
veirent point leur compaignon, ils le cherchèrent de 
toutes pars, et sceurent qu'il estoit cheut au puis. Sy 
s'en retournèrent en la ville moult tristes et désolés, et 
dirent à plusieurs l'aventure qui leur estoit advenue, 
et amenèrent au dict puis grant nombre de gens ; entre 
lesquds y eut ung homme qui par pitié se flst devaller 

dedens le puis par une corde, et là trouva l'enfant séant 
sur Veau sain et de bon hait. Quant Tenfant fut tiré 
hors du puis, il dist aux assistons que à sa cheute il 
avoit reclamé sainctFrançoys; et que incontinent s*es- 
toit à luy apparu et luy avoit doulcement aidé, et luy 
avoit tendu sa main dextre par laquelle il Tavoit relevé 
de sa cheute; et sy luy avoit tenu compagnie en grant 
délit et ioye, tant comme il avoit esté audict puis. 

Une fois, en la cité d'Assise séoit la court de Romme, 
et celuy qui preschoit estoit ung cardinal, lequel fut 
depuis pape Alexandre. Il y avoit au hault lectrain une 
grosse pierre par dessus, laquelle par meschief cheut 
sur la teste d'une femme qui assistoit à ladicte prédi- 
cation ; et par le bout qu'elle fist elle luy cassa tout son 
chief. Ceulx qui estoient auprès d'elle la couvrirent 
d'ung manteau comme morte. La femme estoit dévote 
à sainct Françoys, et avoit en luy très grant fiance et 
especialle amour. Pour tant le benoist et clément 
père ne la laissa point à son besoing ; car il luy aida si 
grandement que en la fin du sermon, eUe se dressa 
toute debout saine et de bon hait, et n'apparut en son 
chief nulle blesseure, et qui plus est, elle souflfroit au- 
paravant passé long temps grant mal de teste, de quoy 
eUe estoit fort grevée et affligée, mais depuis ladicte 
blesseure, elle ne s'en sentit oncques puis, et en fut 
nettement sanée et guarie. 

Une fois, eu ung couvent de frères mineurs, y avoit 
plusieurs ouvriers assemblés pour aucuns ouvrages 
taire; il y eut ung enfant de huit ans, lequel aporta 
ung présent pour iceulx ouvriers. La porte dudict 
Trouvent par meschief cheut sur le pauvre enfant, la- 
quelle estoit très grande et pesante, et couvrit l'enfant 
de toutes parts, tellement que nulle chose n'en appa- 
roissoit. Plusieurs gens y vindrent en grant larmes et 

pleurs, réclamant dévotement sainct Françoys, et aussi 
le père de Tenfant y vint aiant si grant douleur que 
tous ses membres en estoient tous roides, et ofiroit son 
enfant de tout son pouvoir à sainct Françoys. Puis la- 
dicte porte fut levée à force de gens, de dessus Tenfant, 
lequel Ton cuidoit trouver tout desrompu et mort; 
mais il fut trouvé tout sain et fort ioyeux : dont le père 
et tous les aultres assistans louèrent Dieu dévotement; 
et depuis Fenfant entra en la religion de sainct Fran- 
çoys, et fut très sainct religieux, et très grant et bon 
prescheur. 

En la ville de Bentin, près de Quaranten, plusieurs 
hommes metoient une grosse pierre sur ung chariot, 
pour mener et porteren une église de monseigneur sainct 
Françoys, laquelle estoit pierre moult pesante, et, par 
cas d'aventure, elle cheut sur Tung d'iceulx hommes 
tellement qu'elle le couvrit de toutes parts. Les aultres 
hommes, quand ils veirent ce meschief, ils menèrent 
très grant deuil, et par douleur la plus grande par- 
tie d'entre eulx se partit sans nul espoir de sa vie. Les 
aultres, qui estoient demourés, reclamoient dévotement 
sainct Françoys, et luy requeroient que il ne souffrist 
pas que celuy homme mourust si pauvrement en son 
service; puis vindrent fiablement à la pierre, et la le- 
vèrent par l'aide de sainct Françoys, aussi legierement 
comme ce fust un drap très legier et trouvèrent l'homme 
qui gisoit dessoubs sain et sans estre blecé. De laquelle 
chose ledict honune et iceulx assistans louèrent Dieu 
dévotement. Ledit homme auparavant avoit porté ung 
mal des yeulx, duquel mal il fut parfaitement guary. 

Semblablement, en la contrée de la Marche d'An- 
conne l'on avoit apporté une grosse pierre de Constan- 
tinople pour la mettre à l'ediffice de l'église de sainct 
Françoys : icelle pierre par cas d'aventure cheut sur 

ung des amenenrs, et cuidoit chaseun qu'il fust mort; 
mais ils levèrent la pierre de dessus luy et le trouvèrent 
sain et haytie par les mérites de sainct Françoys. 

Une aultre fois ung homme nommé Barthélémy la- 
bouroit en une église de sainct Françoys, et d'aven- 
ture il estoit de costé ung grant banc, lequel cheut 
sur luy et sur son chef tellement qu'il fut froissié ius- 
ques à la cervelle. Le bonhomme comme il peult de- 
manda confession, et incontinent il y arriva ung frère 
mineur, lequel ne cuidoit point à porter le Corpus Do- 
mini que devant ne mourust. Si le conforta au mieulx 
qu'il peult, et luy di§t que s'il avoit en Dieu ferme foy 
et créance , comme dit saint Augustin , il luy devoit 
soufiire; car par son bon désir il le recepvoit spirituel- 
lement^ car icelluy bon désir estoit accepté de Dieu pour 
fait. Après ce, la huyt en suivant, monseigneur sainct 
Françoys se apparut à luy en grant luminosité, ac- 
compaigné de vi frères de son ordre et aportoit entre 
ses bras ung très bel aigneau et appelia le malade par 
son propre nom, le confortant et consolant doulcement 
en luy disant : Barthélémy, mon frère, prenS bon oou- 
raige et n'ayes pas de paour; car l'ennemy de nature, 
le dyable, qui en mon service te cuide nuyre et em- 
pescher, n'aura point en toy de puissance. Voicy que 
ie t'aporte le vray aigneau sans tache, lequel tu as 
tant désiré par bonne et spirituelle volunté; et par sa 
vertu tu recepvras parfaite santé et guarison tant en 
l'ame comme en ton corps. Après ces parolles, le benoist 
Françoys toucha les playes du malade de ses sainctes 
mains, et incontinent elles furent sanées et guaries par- 
faitement; et puis lui dist sainct Françoys : Mon amy, 
va demain à ton ouvrage en mon egUse labourer 
leaulment. Ces choses dictes, sainct Françoys se dis- 
parut avec sa compaignie. Le lendemain le bonhomme 

se leva bien matin pour aller à l'ouvrage, comme sainct 
Françoys luy avoit commandé ; et vinrent devant luy 
tous les autres ouvriers, lesquels quand ils le trouvè- 
rent labourant se donnèrent grant merveilles, car ils 
le cuidoient mort; et de icelluy bénéfice louèrent Dieu 
et sainct Françoys. 

Au chasteau qui se nomme Seperan, img homme y 
demouroif, lequel se nommoit Nicolas, et comme il 
passoit par aucuns lieux, il rencontra ses ennemis, les- 
quels le navrèrent très crueUement par tout son corps; 
tellement qu'ils cuidoient avoir tué, et s'en partirent 
hastivement. Au commencement de la bataille^ le bon- 
homme commença par plusieurs fois à reclamer sainct 
Françoys moult haultement et en très grande fiance; 
tellement que plusieurs Touyrent qui ne luy peurent 
aider , et vindrent à icelluy après ce débat au pauvre 
homme, et l'emportèrent en sa maison tout detrenché. 
Le bon homme leur disoit par grant fiance que il ne 
mourroit pas, et que en sesplayes il ne sentoit pas mal 
ne douleur; il fist laver ses playes ^ et incontinent il se 
trouva tout sain, comme se iamais il n'eust eu blessure, 
dont il loua Dieu et sainct Françoys. 

Au chasteau de Sainct Geminin demoiu'oït ung noble 
seigneur, lequel avoit ung fils qui estoit en grande ex- 
trémité de maladie; car par ses yeulx le sang partoit 
aussi abondamment comme il fait de la vaine d'un 
bras quand on le seigne ; pour laquelle chose il estoit 
de tous tenu et iugé pour mort, et parloient desia de 
son enterrement. Le père du ieune fils s'en parUst et 
alla se prosterner en grant dévotion^ plain de larmes, 
dedens l'église de sainct Françoys, et avoit la corde au 
col; et là, fist son oraison de si grant courage et en si 
grande dévotion à Dieu et à sainct Françoys pour la 
santé de son enfant, et pleura si abondamment que il 

obtint de Dieu sa requeste et peticion par les mérites 
de sainct Françoys. Car quant il s'en retourna en sa 
maison, il trouva son enfant en plus grant santé que 
iamais n'avoit esté. Semblable fait advint en la ville 
de Thanarit, en la contrée de Gatfaalonne, car par les 
mérites de sainct François, une pucelle qui se mouroit 
fut sanée et guarie par les prières de son père et de sa 
mère. 

En la contrée de Blanche-Rue y eut ung clerc, lequel 
s'appeloit Mathieu ; en beuvant il avoit beu du venin 
qui estoit meslé dedens son bruvage ; pour laquelle 
cause il estoit à la mort, et desia avoit perdu la pa- 
rolle ; mais nonobstant il avoit encore bon sens^ et 
requeroit de tout son cueur, mentallement , Taide 
de monseigneur sainct Françoys. Le benoist père le 
secourut tantost en telle façon que soudainement il vo- 
mist ledit venin et fut sané et guary. 



De ceulx qui ont esté délivrés de périls de la mer et aultres 
fleuTes. 



Semblablement nous trouvons que monseigneur 
sainct Françoys a fait de grans miracles sur ceulx 
qui estoient en la mer , comme vous verrez çy après. 
Car comme ime fois il y avoit sur la mer plusieurs ma- 
riniers qui estoient fort oppressés et en grant péril de 
noyer, pour une grant tempeste qui se leva es ondes 
des eaues qui estoient agitées par grans vens; par quoy 
ils gestèrent leurs ancres; mais les cordes rompirent 
pour la grant tempeste qui croissoit tellement que la 
nef estoit en très grand péril et danger. Quant la tem- 
peste fut' cessée, les mariniers queroient leurs ancres, 
et reclamoient Dieu et ses saincts affin que à ce be- 

soing il les voullist aider; et tout icelluy iour labourè- 
rent en vain à quérir icelles ancres. Quant Tung d'ieeulx 
mariniers veit qu'ils labourèrent en vain, il dist par 
desrision .et moquerie à ceulx de la compaignîe : Vous 
appeliez, dist-il, Taide de plusieurs saincts et si n'en 
vois nul qui s'appareille de vous aider. Or , vous prie, 
appelions ce nouvel sainct que on appelle sainct Fran- 
çoys, pour sçavoir s'il ne viendroit point descendre au 
parfont de la mer, pour rapporter nos ancres. Celluy 
homme se nommoit Parfait, par nom ; mais sans doiibte 
son nom estoit bien contraire à sa vie, car il estoit plein 
de vices. Quant ses compaignons ouyrent ces paroUes, 
non pas en dérision, mais par grande fiance et devo- 
cion, ils réclamèrent sainct Françoys affin qu'il les 
voullist aider à retrouver leurs ancres; et incontinent 
icelles ancres de fer apparurent sur l'eaue ; et les tirèrent 
dedens la nef aussi legierement comme si elles eussent 
esté de fust. De laquelle chose ils rendirent dévote 
louenge à Dieu et à sainct Françoys. 

Une aultre fois il y eut un pèlerin qui estoit venu 
d'oultre mer, lequel estoit fort foible, pourries fièvres 
aiguës qu'il avoit eues ; ne encore n'en estoil point bien 
curé, et par cas d'aventure l'eaue doulce défaillit en la 
nef et le malade avoit si grant soif que à peu qu'il en 
mouroit. Celuy homme avoit grant devocion et fiance 
à sainct Françoys; et par grant foy il dist à ceulx de 
la nef que ils luy apportassent son vaisseau, et que 
sainct Fï'ançoys l'avoit remply de très bonne eaue. 
Iceulx y allèrent à lui, apportèrent son vaisseau tout 
plein de bonne eaue, lequel, pardevant, estoit tout 
vuyde. Le iour en suyvant, grant tempeste se leva en 
la mer, tellement que tous ceulx de la nef cuydoient 
périr et noyer ; et eulx estant en ce destroit ils récla- 
mèrent dévotement monseigneur sainct Françoys en 

son aide. Soudainement rhomme malade se leva et alloit 
par la nef soy escriant haultement, disant : Levez sus, 
et venez au devant de sainct Françoys, lequel nous 
vient secourir et aider. Icelluy malade vit sainct Fran- 
çoys et se agenouilla devant luy, et incontinent il fust 
parfaitement sané et guary , et la tempeste de la mer 
cessa incontinent. 

Une fois il y avoit plusieurs frères mineurs qui tres- 
passoient ung fleuve. Quant ils furent arrivés au 
port, ils ysserent tous, excepté ung qui se nommoit 
frère Jacques, lequel cheut au parfont de Teaue en cui- 
dant partir dehors avec les aultres. Quant iceulx ireres 
voiront leur compaignon en tel péril, ils commencèrent 
à reclamer dévotement l'ayde de monseigneur sainct 
Françoys, afOn qu'il voullist par sa clémence aider à son 
pauvre fils; et mesme ledict frère le reclamit en son 
cueur, car il ne pouvoit parler. Le très débonnaire 
père , voiant son enfant en tel péril s'apparut à lui au 
parfont de Teaue, et le conforta moult doulcement. 
Après ce, il le âst aller par le fons de Teaue tout à pied 
et luy aida si merveilleusement que il partist hors de 
Teaue sans quelque mouilleure de ses habillemens , et 
sy ramena la nef au port, laquelle estoit enfoncée et 
plaine d'eaue. De icelluy miracle ils louèrent Dieu et 
sainct Françoys. 

Une fois frère Bonaventure trespassoit par ung lac 
et estoit en une nef. Icelle nef, par la roideur de l'eau , 
se froissa, si que ils cheurent dedans l'eau; mais par 
l'aide de monseigneur sainct Françoys, lequel dévo- 
tement ils réclamèrent, ils furent délivrés de ce perp, 
et la nef qui estoit pleine d'eaue revint aunlessus de 
l'eau et les amena au port de salut. Et tout semblable 
•miracle fustCedt à ung aultre frère qui passoit le dit lac ; 
lequel cheut en l'eau; et, par Vaide de sainct Françoys, 

lequel il reclama dévotement, il fut sauvé et délivré. Et 
pareillement, par plusieurs fois beaucoup d'hommes et 
de femmes, passans ledict lac estoient en péril de noyer, 
par l'aide de sainct Françoys ont esté sauvez et menez 
à bon port. 

Aulcuns mariniers d'Anconne estant sur mer, grant 
tempeste se leva dedans ladicte mer , par laquelle cui- 
doient mourir : ils reclamoient dévotement sainct 
Françoys, et incontinent une grande claîrté descendit 
en la mer, laquelle leur donna grant confort, et flst 
cesser la tempeste. Est à présupposer et pieusement 
croire que ce fust sainct Françoys, lequel les vint 
debonnairement secourir en leur nécessité. Car il a 
fait sans nombre de tels miracles, et fait encores, les- 
quels Ton ne pourroit dire ne expliquer ; et nul de ce 
ne se doit esmerveiller; car ce ne luy est point forte 
chose à faire, veu que de Dieu est tant aymé que il est 
haultement honnoré et glorifié au ciel; et tant comme 
il a vescu en ceste vallée de misère, il a esté tant exaulcé 
de Dieu que il faisoit toutes les créatures à luy obe- 
dientes. 



De plusieurs hommes deliyrés de chartre et de péril de mort. 

Nous trouvons que au quartier de Comanie il y avoit 
ung homme lequel fut faulcement accusé qu'il avoit 
desrobé aucuns biens; laquelle chose estoit faulce; car 
de ceste chose il estoit innocent. Nonobstant, quant son 
sQJgneur en fust adverty, il le flst prendre et lier très 
estroictement et mettre en une chartre obscure. Le bon 
homme luy prioit humblement qu'il luy vouUist faire 
miséricorde; mais riens n'y vallut; car il le mist en* 
icelle prison et le flst lier estroictement en fors liens de 

fer. La dame^ femme dudict seigneur, tenoist ferme- 
ment que ledict bon homme n'avoit coulpe en ce que 
l'on luy mettoit sus, et prioit doulcement son dit sei- 
gneur mary qu'il voullist délivrer ledit bon homme. 
Mais sou dit seigneur mary, comme cruel et sans pitié^ 
ne voulut point acquiescer à sa requeste et peticion ; de 
quoy la dame se douloit fort. Elle avoit sa devocion en 
sainct Françoys, et le prioit dévotement pour la déli- 
vrance du pauvre homme. Sainct Françoys, qui tous- 
iours condescent doulcement à ceulx qui dévotement 
le reclament, vint incontinent au bon homme en la 
chartre, et rompit les liens ; si le mena hors la chartre 
et le mist aux champs, et luy dist : le suis celluy que 
ta dame a tant reclamé et prié pour ta délivrance. Quant 
il eut ce dit, il se disparut, et le bon homme quant il 
se veit délivré, il retourna devers sa dame, et luy ra- 
conta ce miracle. Pour laquelle chose icelle dame eut 
plus grant dévotion à sainct Françoys qu'elle n'avoit 
iamais eu par avant. 

Au lieu qui s'appelle la Masse-Saint-Pierre, il y avoit 
ung pauvre homme, lequel debvoit une debte à ung 
chevalier, laquelle pour sa pauvreté ne povoit payer; 
pour laquelle chose ledit seigneur le fist prendre. Le 
pauvre homme le prioit humblement que pour l'amour 
de Dieu et de sainct Françoys il voullist avoir pacience 
encores ung peu de temps. Mais ledict seigneur cheva- 
lier, orgueilleux et fier, qui ne doubtoit point Dieu ne 
prisoit en* rien sainct Françoys, car son cueur estoit 
endurci en mal, et ne voulut soy condescendre à la 
prière dudict homme , et respondit audict pauvre 
homme, par grant despit, en disant : le te metterai en 
telle chartre que sainct Françoys ne aultre ne pourra 
délivrer. Tantost il le flstmettre en une chartre fort 
obscure, et le fist lier très estroictement. Mais saine 

10. 



Digitized 



by Google 



174 LA tiE ET LEGENDE 

Françoys luy vint secourir par telle façon qu'il rompit 
tous ses liens, print le pauvre homme et le mena 
hors de la prison à S(auvete. Quant le chevaUer sceut 
le miracle, il loua Dieu et sainct Françoys et depuis 
Teut en grande révérence et dévotion; et mua son or- 
gueil en douleiu* et humilité^ en amendant sa vie. 

Ung homme, qui s'appeloit Albert de Âretie^ aymoit 
et honoroit fort Tordre de saint Françoys; sur tous 
les saincts il aymoit et reveroit monseigneur sainct 
Françoys, et Tavoit en très-singuhère dévotion, aiant 
en luy sa confidence toute sa vie. Or advint une fois 
que ung grand seigneur à qui il debvoit une debte le 
fit mettre en une obscure chartre fort lié et enchainé 
pour tant qu'il ne payoit point assez tost à son gré ; et 
luy dist par img grant despit que Dieu ne sainct Fran- 
çoys ne le pourroit de ce délivrer. Le bon homme re- 
dama saint Françoys en grande confidence, et ieuna 
la vigile de sa fête, et la viande qu'il devoit ce iour 
mengier, il la fist donner à img pauvre pour Tamour 
de Dieu et de sainct Françoys. La nuyt en suyvant 
sainct Françoys s'apparut à luy et le conforta moult 
doulcement; après laquelle chose il rompit les Uens et 
chaînes des pies et des mains du prisonnier et ouvrit 
les huys de la chartre, et luy donna voye de soy partir 
sans nul encombrier, et puis se disparut; dont le 
pauvre homme prisonnier, en grant lyesse, loua Dieu 
et sainct Françoys dévotement. 

Il advint une fois que Pierre, de la cité d'Alisée, fut 
acusé d'heresie, pour laquelle chose le pape Grégoire le 
bailla à garder de Tevesque de Tiburde, sur peine de 
perdre son eveschée. Ledit evesque fit enchaisner ledit 
Pierre et le lier en une horrible chartre. Icelluy Pierre 
avoit grant dévotion à sainct Françoys , et entendit 
qu'il estoit vigille de sa feste : si reclama sainct Fran- 

çoys dévotement^ soy repentant d'icelle hérésie dont i] 
estoit acusé iniustement. Sainct Françoys ne oublia pas 
son dévot serviteur qui le requeroit en larmes, et vint 
à luy vers le iour et l'appela par son nom, disant : 
Kerre, mon amy, lieve sus et prens bon cueur ; ie suis 
Françoys, qui te suis venu secourir, lequel tu as tant 
reclamé. Puis le bonhomme trouva que les liens de ses 
pies et de ses mains estoient cheus par la présence de 
sainct Françoys, et que toute icelle chartre estoit toute 
ouverte; et en icelle chose regardant, il fut si très- 
espouvanté et esperdu, qu'il ne sçavoit quelle part îl 
devoit aller; et par très-grant effroy commença à crier 
à haulte voix. Pour laquelle chose les gardes de la 
chartre, qui gardoient ledict homme eurent grant 
paour, et anuncerent le faict à Tevesque, lequel y vint 
hastivement, et adora nostre Seigneur pour la grant 
merveille qu'il veoit, et envoya ledict Pierre au pape 
et aux cardinaulx, lesquels , quant ils seurent le mi- 
racle louèrent et rendirent grâce à Dieu et à monsei- 
gneur sainct Françoys, pour l'amour duquel le bon 
homme fut délivré. 

Une autre exemple avons d'ung homme qui demou- 
roit à Saint Geminien, lequel fut faulsement accusé 
qu'il avoit occis ung homme par le venin , et qu'il 
avoit eu propos de envenimer toute la famille. Pour 
laquelle cause le seigneur de la terre le fist prendre, 
fort lyer de fors lyens , et emprisonner très estroicte- 
ment. La nuyt en suyvant, le seigneur pensoit par 
quel moyen il pourroit faire cognoistre au pauvre 
homme ledict cas à luy imposé sans cause; et avoit 
volunté de lui faire plusieurs tourmens pour le luy 
faire cognoistre; et dabundant pensoit la façon de le 
faire mourir s'il trouvoit que le cas fust véritable. Le 
pauvre homme prisonnier, soy sentant innocent de ce 

crime à lui imposé reclamoit , plouroit^ et souspiroit 
piteusement, soy complaignant à saiuct Françoys, luy 
recommandant son faict; car en lui il avoit sa singu- 
lière dévotion, espoir et confidence. Tantost après son 
oraison, voicy monseigneur sainct Françoys qui s'ap- 
parut à luy en si grant luminosité qu'il enlumina toute 
la chartre ; et se print à conforter doulcement le pauvre 
homme, lui disant qu'il print bon courage, et que il 
seroit délivré de mort. Le pauvre homme estoit fort 
conforté de veoir sainct Françoys, et fut asseuré de sa 
délivrance. Quant sainct Françoys Teut consolé , il se 
disparut, et laissa en sa chartre si grant lumière que le 
prisonnier en fut tout enluminé iusques au iour. Quant 
le matin fut venu, le seigneur dessusdit le flst tirer hors 
de chartre, et icelluy prendre, en hair estendre, et char- 
giez de fer. Et par plusieurs fois il le flst mettre et oster 
de ce tourment pour lui faire cognoistre son cas; mais 
rhomme^ qui se sentoit innocent, portoit ioyeusement 
et loyaulment iceulx tourmens. Après ce, ledict seigneur 
flst embraser ung grant feu, et flst mettre dessoubs 
le pauvre innocent; mais oncques ne luy peut grever 
en nulle façon, et il n'en perdit oncques cheveu de la 
teste. Après, ledict seigneur, comme très cruel, non 
content de ce, flst mettre de rechief le pauvre innocent 
en une chaudière plaine d'huile bouillant; mais par la 
vertu de Dieu, et l'aide de monseigneur sainct Françoys, 
riens ne luy pouvôit grever ; et surmonta tous iceulx 
tourmens. Quant icelluy seigneur vit ce miracle, il fut 
vaincu et laissa aller le pauvre homme à sa volunté, 
dont il rendit grâces à Dieu, lequel a fait merveilles en 
son sainct le benoist Françoys. 

De femmes delÎTrées de péril d'enfantement. 

En Esclavonnie la comtesse de icelle terre travailloit 
d'enfant en grand tourment et pieril dé mort, et n'at- 
tendoit Theure que de mourir. Et comme elle estoit en 
ceste douloureuse paine, il luy souvint de monseigneur 
sainct Françoys et des miracles qu'elle avoit ouy dire 
qu'il faisoit sur ceulx qui en luy avoient leur espérance. 
Pour tant, moult dévotement retourna à lui, requérant 
son aide et secours, en lui disant : très doulx sainct 
Françoys, leal amy, ie rends, à ceste heure, à vostre de- 
bonnaireté Tame et le corps et tout mon pauvre pou- 
voir , plus que ie ne puis dire de bouche. Incontinent 
qu'elle eut ce dict elle enfanta ung bel enfant, et fut 
délivrée à grande ioye et lyesse. La bonne dame n'ou- 
blia point ce bénéfice, et n'en fut point ingrate; mais, 
au plus tost qu'elle peust, elle fist faire une église en 
l'honneur de sainct Françoys, et la livra es mains des 
frères mineurs, lesquels elle aymoit fort. 

Semblablement une aultre dame qui demouroit de- 
vers Romme, laquelle se nommoit Beatrix, travailloit 
en grant douleur et ne pouvoit enfanter; car son en- 
fant estoit mort dans son ventre et y avoit desia quatre 
iours , et la bonne dame tiroit à la mort. En icelle douleur 
il luy souvint de monseigneur sainct Françoys : elle 
envoya au couvent des frères myneurs demander quel- 
que relique du benoist sainct. Les frères lui envoyèrent 
une pièce de la corde que sainct Françoys avoit çainte 
en son vivant. Quand la dame l'eut veue, elle la receut 
en grant devocion; et quant elle fut mise sur elle, in- 
continent elle fut délivrée de son enfantement par la 
fiance qu'elle eut au benoist Françoys. 

Une aultre noble dame de la contrée de Carnin, la- 
quelle se nommoit Iuliane, se douloit fort et piteuse- 
ment pour ce que les enfans qu'elle portoit et enfantoit 
en grant douleur mouroient incontinent. La dame fut 
ensainte et grosse d'enfant, lequel elle avoit conceu de 
quatre mois, duquel' elle avoit très grant doubtance 
qu'il ne mourust, après sa naissance ; et si craignoit 
la douleur qu'elle entendoit à l'enfanter. Pour laquelle 
chose elle prioit souvent sainct Françoys qu'il luy pleust 
luy saulver son enfant. Une foys, comme elle estoit 
en oraison priant sainct Françoys, elle s'endormit; et 
en dormant, une femme s'apparut à elle et luy apporta 
ung moult bel enfant qui luy fut offert. La dame le 
refusoit à prendre pour la doubtance qu'elle avoit 
de le perdre. Mais icelle femme luy dist : Dame, prenez 
le hardiment, car sainct Françoys le vous envoyé pour 
la pitié qu'il a de vous, et le garderez longuement en 
saine vie. A ces parolles, la femme se esveilla et en- 
tendit que sainct Françoys avoit ouy ses prières; et 
eut à luy plus grant devocion que iamais n'avoit eu ; 
et luy faisoit plusieurs voeus et promesses afûn qu'il luy 
vouUist son désir accomplir. Quant le temps de son en- 
fantement vint, elle enfanta ung beau fils, lequel estoit 
fort sain, et de hait, et vesquit par long temps. Pour la- 
quelle chose, le seigneur et la dame eurent toute leur 
vie dévotion à sainct Françoys et à sa religion. 

Semblablement, en la cité de Tiburce, une dame 
dévote à sainct Françoys, avoit porté plusieurs filles et 
sy ne povoit avoir de fils ; mais par les prières qu'elte 
flst à sainct Françoys , elle conceut et enfanta deux 
beaulx fils d'une portée. 

Une femme de Viurbe ne pouvoit enfanter, souffrit 
ung orrible tourment et la tenoit on desia pour morte. 
Tantost comme elle eust reclamé sainct Françoys, elle 



Digitized 



by Google 



MONSIEUR SAINCT FRANÇOYS. 179 

enfanta sans péril ne d'elle ne de Tenfant. Mais, assez 
tost après, eUe oublia que le bénéfice que le benoist 
sainct lui avoit fait, ne elle n'en rendit point grâces à 
Dieu ne à sainct Françoys, ne elle ne lui porta point 
de révérence ; ains commença ai labourer au iour de sa 
feste. Alors le benoist sainct se courrouça, et en pTint 
telle vengeance que ce bras dextre, qu'elle estendit à 
labourer, luy sécha tellement qu'elle ne peut plus 
ploier ne ouvrir, non plus que se elle fust morte. Alors 
la dame congneut son péché, et vit bien que sainct 
Françoys estoit courroucé à elle; dont elle se repentit 
et requist mercy et pardon humblement à sainct Fran- 
çoys, en promettant amender sa vie. Et incontinent 
elle fut parfaitement sanée et guarie par les mérites de 
sainct Françoys. 

Une femme demourant près d'Arethie, travaillant 
d'enfant par l'espace de vu iours et mourut à grant 
douleur, car elle ne se povoit délivrer ; et desia par 
l'anguoissequ'ellesoutenoitelleestoit toute noire. Alors, 
par grant devocion elle reclama sainct Françoys lequel 
elle aymoit, et luy recommanda sa vie et son fruyct, 
et en icelles prières s'endormit. Incontinent sainct Fran- 
çoys s'apparut à elle et luy demanda si elle ne le cong- 
noissoit point, et se elle ne sçavoit point ceste antienne 
de la Vierge Marie qui se commence : « Salve^ regina 
misericordiœ. » Quant la pauvre femme vit saint Fran- 
çoys , elle respondit qu'elle le cognoissoit bien, et s'y 
sçavoit bien ladicte antienne. Sainct Françoys luy 
dist : Or là commence doncques, et devant que tu l'ayes 
finie , tu seras délivrée de son fruyt. A ces paroUes la 
femme se esveilla et commença l'antienne. Et quant 
elle vint à ces mots : Et lesum benedictum fructum ventris 
lui » incontinent elle fut délivrée sans douleur ; dont 

elle loua Dieu et sainct Françoys , qui telle grâce luy 
avoit misericordieusement faite. 



Des miracles que fist sainct Françoys sur les aveugles . 

Le débonnaire père sainct Françoys a fait beaucoup 
de tels et semblables miracles sur les femmes ensaintes 
et en péril d'enfantement, et encore à celles qui dévo- 
tement et en.foy requièrent son aide. Aussi il a fait 
de grans miracles sur les pauvres aveugles, comme 
verrez cy-après ensuyuant. Premièrement nous trou- 
vons qu'il y avoit dans ung couvent de frères mi- 
neurs au pais de Naples ung des frères lequel estoit 
aveugle, et se nommoit frère Robert. Il avoit esté 
en ce point par plusieurs ans ; et par succession de 
temps la chair superflue lui estoit creue dessus les 
yeulx, tellement qu'il ne povoit nullement mouvoir 
ses paupières. Il y avoit en ce couvent plusieurs frères 
d'aultres pais, lesquels aloient par obeyssance en di- 
verses provinces, pour les frères des couvons recon- 
forter, et les incyter à voluntiers obeyr. Le frère 
Robert fut malade iusques à la mort; et comme une 
nuyt il se sentoit près de la mort, il recommandoit dévo- 
tement son ame à son père et patron monseigneur sainct 
Françoys : le bon père ayant pitié sur la douleur qu'il 
voioit soutenir à son enfant, s'apparut icelle nuyt à 
luy, et en y avoit trois frères en sa compaignie, lesquels 
il avoit fort aymé en son vivant. Le premier estoit 
monseigneur sainct Anthoine de Pade : le second es- 
toit frère sainct Augustin, et le tiers estoit frère lacques 
d'Assise. Quant le débonnaire Françoys fut devant le 
malade il se print à le conforter moult doulcement ; puis 

illuy couppa la chair superflue de dessus ses yeulx, et 
luy rendit parfaictement sa veue, et s'y fut guarie par- 
faictement de sa maladie. Puis luy dist : Robert , mon 
cher frère, ceste grâce que ie t'ay faite est signe et de- 
monstrance que ie aideray et conduiray les frères qui 
sont envoyés par obédience en divers lieulx; voisent 
hardiment^ et facent constamment leurs obédiences; 
car ie seray tousiours avec eulx pour les consoller en 
leurs tiibulations. Quant il eut ce dit^ il se disparut 
avec les trois frères dessus nommés ; et ledict frère 
Robert demoura pour consollé. 

Une aultre exemple avons d'une femme, laquelle 
estoit aveugle : icelle femme par devocion ieuna la vi- 
gille de la feste sainct Françoys. Lendemain elle se flst 
mener à Teglise Sainct Françoys pour ouyr la messe; 
laquelle ouyt moult dévotement. Et quant vint à Tele- 
vation du Corpus Domini^ la femme ouvrit ses yeulx et 
regarda clerement Tostie sacrée entre les mains du 
prestre, dont elle se escria à haulte voix , disant : le 
rends grâces à. Dieu et à sainct Françoys; car ie voy 
clerement le corps de lesuchrist. La dicte femme re- 
tourna en sa maison à grant ioye parfaictement guarie. 

En la contrée de Caponne, au chasteau de Poces, y 
avoit ung enfant de Taage de xnn ans^ lequel par in- 
convénient avoit perdu Toeul senestre ; et luy vint cest 
inconvénient par une maladie qu'il eust en son dict 
oeul ; laquelle fust si orrible quelle luy flst saillir son 
dict oeul hors de sa teste, tellement qu'il luy pendoit à 
ung nerf sur sa ioue. Et fut en ce point vni iours en- 
tiers, si estoit desia Voeul tout sec. Le père de l'enfant 
reclama dévotement sainct Françoys, lequel oyant ses 
prières, fut fait grâce à l'enfant, tellemant que son dict 
oeul fut remis en son propre lieu, et recouvra la vue 
parfaictement. Dont le père loua Dieu et sainct Fran- 

çoys qui si grande grâce luy avoit benignement faite. 

En icelle mesme province demouroit ung prestre, 
lequel aymoit fort les frères mineurs pour Tamour de 
sainct Françoys. Ledict prestre avoit une fois pro- 
mis aux frères de s'y trouver en leur couvent à lafeste 
de sainct Françoys. Mais, la propre nuyt de ladicte 
feste, rhomme d'église fust blecié très griefvement 
d'ung gran banc, lequel cheut sur son chief, qui le bleça 
fort, et sy luy creva Toeul senestre. Ledict prestre re- 
clama sainct Françoys en grant fiance, en disant ces 
parolles : Benoist sainct Françoys, par votre debonnai- 
reté, veuillez moy aider et donner santé, comme vous 
le pouvez fmre, afûn que ie puisse aller à vostre feste, 
comme ie Tay promis aux frères. A peine eut-il son 
oraison finie que il fut guary parfaictement, si vint au 
couvent des frères en grant ioye et devocion, leur ra- 
contant ledict myracle, dont ils louèrent Dieu. 

Une fois ung homme labouroit en sa vigne, vers le 
mont de Gargan, et par meschief lecousteau dont il cou- 
poit la vigne luy eschappa, et lui coupa«son oeul par le 
milieu, tellement que la moitié pendoit sur sa ioue. Le 
bon homme reclama dévotement sainct Françoys, en 
luy prometant que si son oeul estoit guary, que il ieu- 
neroit toute sa vie la vigiUe de sa feste , et incontinent 
sa promesse faicte, fut paifaictement guary son oeul. 

Il y eut ung noble homme, lequel avoit ung ^fils qui 
estoit né aveugle ; mais, par les mérites de sainct Fran- 
çoys et les prières de ses parens, il fut parfaictement 
enluminé. Le ieune enfant, quant il fut en aage, n'ou- 
blia point icelle grâce que sainct Françoys luy avoit 
faicte, car il entra en sa religion, et tant en ycelle 
prouffita en toutes sainctes vertus que il montroit bien 
par ses euvres que il estoit vray fils de lumière ; car il 
vesquit sainctement et fini ses iours en toute perfection. 

En la contrée de Agnagnie^ au chasteau qui se 
nomme Zanchan , demeuroit ung grant seigneur 
chevalier, lequel estoit aveugle d'aventure. Une fois, 
il passoit par là deux frères mineurs lesquels il receut 
volontiers pour l'amour de sainct Françoys, sy les flst 
très bien penser, et leur flst moult grant chiere. Quant 
ce vint le lendemain matin, les deux frères prindrent 
congié de luy, et s'en partirent, et alerent au couvent 
des frères, lequel estoit situé assez près dudict chasteau. 
La nuyt ensuyvant sainct Françoys se apparut à Tung 
de ces deux frères et luy dist : Retourne bien tost à ton 
hoste, lequel fa receu tant debonnairement, car ie luy 
en veux rendre le loyer. Va frère hastivement et 
luy dis que ie luy mande qu'il est aveugle par la per- 
mission de Dieu pour ses péchés desquels il n'est point 
confessé ne pénitent; dis luy qu'il confesse entièrement 
tous ses pechiés. Ledict frère retourna le lendemain au 
matin audict seigneur , et print son compaignon : et 
quant il fut venu audict chasteau, il raconta au che- 
valier la vision toute par ordre. Ledict seigneur recon- 
gneut sa coulpe, soy rendant coulpable, et que c'estoit 
vérité ce que le frère lui avoit dit. Puis se confessa en 
contrition, et promist d'amender sa vie : et incontinent 
il recouvra sa veue, et fut enluminé tant de l'ame que 
du corps. Quant icelluy miracle fust sceu, il meut les 
gens à hospitalité, à devocion, et avoir repantance de 
ses péchés. 

Semblablement au chasteau de Plèbe, il y avoit ung 
enfant lequel estoit sourt et muet dès sa naissance^ ne 
iamais il n'avoist ouy ni parlé ; car il avoit sa langue 
si très courte et si petite que à grant peine pouvoist on 
apercevoir s'il en avoit. Ung homme de la ville qui 
s'appelloit Marques, par pitié recepvoit souvent ce 
pauvre enfant en sa maison pour l'amour de Dieu. 

Une fois, comme ledict bon homme souppoit avec sa 
femme, U vit l'enfant devant soy . Sy le regarda en pitié, 
disant à sa femme : Certes, ma mye, ie diroye que ce 
seroit très grant miracle se sainct Françoys vouloit 
rendre à cest enfant son oye et sa parolle ; car ie siay 
véritablement que iamais il n'oyt ni paria; et ie voue à 
Dieu et à sainct Françoys que si il luy plaict à la luy 
rendre, que ie pourvoiray à Tenfant à toutes ses néces- 
sités pour toute sa vie. Ledict bon homme n'eut pas plus 
tost (ht et fait son veu, ne fini ces paroUes, que la langue 
de l'enfant creut incontinent et qu'il parla en louant 
Dieu, disant : le rend grâce à Dieu et à sainct Françoys 
lequel m'a auiourd'huy rendu la parole et l'ouye. En 
icelle oeuvre miraculeuse, nous pouvons congnoistre 
quatre miracles faits ensemble en cest enfant : le pre- 
mier est de la langue qui creut; le second, de son ouye 
lequel il recouvra ; le tiers, de la parolle que sainct 
Françoys luy donna ; et le quart fut qu'il parla le lan- 
gaige lequel n'avoit iamais ouy parler ne n'avoit parlé ; 
car devant que l'on sache bien parler img langaige, il 
convient premier aprendre , mais on ne le peust apren- 
dre sans Touyr, et l'enfant le parla sans iamais l'avoir 
ouy. Et combien que l'enfant eut eu la langue et les 
auîtres instrumens pour parler, nonobstant, il ne eut 
sceu parler, se premier ne l'eust apris parouyr. Donc- 
ques ce fut grant miracle quant il parla language dé- 
terminé, sans ce qu'il l'eust iamais ouy parier. Et de 
ceste chose, plusieurs se donnoient grant merveilles, 
voyant si grant et excellent myracle. 

Frère Jacques de Yse estoit dès son enfance desrompu 
devant que iamais il entrast en l'ordre de sainct Fran- 
çoys; pour laquelle desrompence il estoit très fort 
grevé. Il advint que quant le précieux corps de sainct 
Françoys fust translaté en l'egUse où il repose à pre- 

sent, ledict frère vint à la tombe où le sainct corps 
estoit, et l'embrassa en très grant devocion ; et incon- 
tinent il fut parfaictement sané et guary. Semblable- 
ment, frère Bartholonne de Egnbe, et frère Angle de 
Tuderte, Nicolas, prestre Siccan, et lehan de Soref en 
ont estéguaris d'icelle maladie parles mérites de sainct 
Françoys, — et plusieurs aultres sans nombre. 

Une autre exemple avons, une femme, laquelle avoit 
perdu la veue par Tespace de cinq ans, et pareiUement 
l'ouye; et avec ce, elle avoit la maladie qui s'appelle le 
hault mal ; et si avoit perdu le sens et Tentendement, 
tellement qu'elle n'avoit nulle discrétion de raison en 
elle : et deschiroit de ses mains tous les draps et veste- 
mens, car elle ne doubtoit le péril de eaue ne de feu. 
Une nuyt, comme la pauvre femme estoit couchée, par 
les mérites de monseigneur sainct Françoys, Dieu en- 
lumina l'entendement de la pauvre femme en teUe ma- 
nière que elle vit venir à elle monseigneur sainct 
Françoys. Ladicte femme s'agenouilla devant luy, et 
luy requist humblement qu'il luy voullist donner santé. 
Sainct Françoys ne luy ottroya pas si tost sa requeste. 
Quant la femme congneut que il ne luy vouloit point 
accorder sa prière, de reschief elle requist miséricorde, 
et luy promist que, pour l'amour de Dieu et de luy, 
toute sa vie elle donneroit à tous ceulx qui luy deman- 
deroient, se elle le pouvoit faire. Sainct Françoys eut 
alors pitié d'elle, et eut mémoire que en son vivant il 
avoit faict à Dieu telle promesse; et pour tant il flst 
sur la femme le signe de la croix ; et elle fut parfaic- 
tement sané et guary. Et de pareille maladie le benoist 
sainct guarit ung ieune fils et une damoyselle, avec 
plusieurs aultres hommes et femmes sans nombre. 

Semblablement ung homme qui se nommoit Pierre 
de Fulgin , alloit en pèlerinage à Sainct-Michel et 

n'estoit point purgé de ses péchés par confession comme 
il debvoit. Il advint que dans son voyage il eut grant 
soef, et beut à une fontaine qu'il trouva à son chemin. 
Incontinent le dyable entra dedens son corps, et fut 
tout hors de son bon sens, et parloit parolles laides, 
ordes et infammes, et fut en ce point trois ans entiers. 
Mais Dieu luy faisoit ceste grâce que par aucunes 
heures il revenoit à son bon sens. Et d'aventure il 
ouyt dire que sainct Françoys avoit pouvoir sur les 
dyables, et qu'il en avoit délivré plusieurs hommes et 
femmes : pourquoy il reclama dévotement le benoist 
sainct, et vint à son sépulcre ; et quant il l'eut touchié 
il fut parfaitement sané et guary. Semblable miracle a 
fait le débonnaire sainct Françoys sur plusieurs hommes 
et femmes desquels il me passe enbrief, car c'est chose 
longue à raconter. 

Le débonnaire Françoys avoit especial pouvoir sur 
mezellerie et sur toutes manières de lèpres. Dieu luy 
avoit donné ce privilleige singulier et especial, pour 
tant que en sa vie depuis qu'il fust converty à Dieu, il 
avoit servi les pauvres malades lépreux. Et de fait, il 
guarit ung malade qui estoitmeseau et parali tique, qui 
demouroit en la cité de Fave ; et semblablement ung 
aultre qui estoit de Saint-Severin^ lequel incontinent 
qu'il fust aporté à son sépulcre, il fust guary de la 
lèpre. 

En l'eveschié de Sorau, demouroit une noble dame, 
laquelle avoit esté malade du flux de sang par l'espace 
de XX ans ; et quelque médecine qu'elle print, elle n'y 
pouvoit trouver remède. Pour laquelle chose, par suc- 
cession de temps elle devint si très faible et debille que 
il sembloit qu'elle deust mourir. Et se aucunes fois par 
aucun peu de temps la maladie cessoit tout son corps 
s'enfloit. La bonne dame oyt parler des miracles que 

moDseigneur sainct Françoys faisoit sur diverses ma- 
ladies. Pour laquelle chose elle mist en luy toute son 
espérance, et le reclama dévotement, disant : mon- 
seigneur sainct Françoys, par votre doulceur et dé- 
mence, veuillez moy aider, et vostre gloire et louange 
en acroistront ; car se vous me garisscz, ce sera ung 
grans miracles que vous faites oncques. Le débonnaire 
Françoys ouyt sa prière, et la guarist parfaictement; 
et mesme son fils fut guary de son bras, lequel estoit 
froissé. Semblablement le benoist Françoys guarit une 
aultre femme laquelle avoit esté malade du flux de sang 
par l'espace de viii ans entiers. 

Une aultre dame, de religieuse et honneste conver- 
sation , laquelle demouroit à Romme, et estoit fort de- 
vote à sainct Françoys, par meschief cheut de son gre- 
nier et eut Tespaule desioincte, le pied rompue et la 
cuisse rompue. La bonne dame reclama monseigneur 
sainct Françoys en grande devocion ; et tout inconti- 
nent le débonnaire père, remply de toute doulceur, et 
tousiours prest à subvenir à ses loyaulx servans et ser- 
vantes, secourut hastivement la bonne dame, en la pre- 
nant par la main et disant : Levez sus, ma doulce ûlle, 
n'ayez point de paour. Alors elle se leva incontinent 
toute saine, ni elle nesceut apercevoir quant le benoist 
sainct s'en partist. 

Une aultre fois, en la cité qui s'appelle Simon, le curé 
de la cité commanda à garder et fester la feste de mon- 
seigneur sainct Françoys, car il avoit à luy très-grande 
dévotion. L'ung de ses paroissiens ne craignoit point à 
trespasser ses commandemens; ains s'en alla faire son 
labeur; il ouyt une voix qui luy dist par trois fois ; Il 
est feste; tu ne doibs pas labourer. L'homme ne cessa 
point son labeur ne pour la crainte de son curé, ne de 
la voix qu'il avoit ouye. Pour tant nostre Seigneur 

se courrouça; car il en print telle vengeance que ses 
deux mains furent coniointes aux instrumens des- 
queulx il ouvroit; ne il ne les peut oncques desta- 
cher. Il vint en grant douleur et repentance à Teglise 
de saint Françoys et recongneut son pechié; si voua 
trois veux comme il avoit ouy par trois fois la voix 
parler à luy. Premièrement il voua que toute sa vie il 
garderoit la feste saint Françoys; pour le second veu 
promit que en icelle mesme église où il estoit alors il 
viendroit à sa feste ; tiercement voua qu'il visiteroit en 
propre personne les reliques de saint Françoys, chascun 
an. Quant il eut fait son premier veu, Tung des dois de 
ses mains fust desioint de l'instrument; au second veu, 
le second doy; et au tiers veu, toutes ses deux mains 
en furent desiointes desdits instrumens. Et quant ce 
miracle fut fait. Ton porta les instrumens devant 
l'autel, pour mémoire dudit miracle et bénéfice. 

Semblablement en la cité de Mons il y eut une femme 
laquelle commença à filer le iour de la feste de sainct 
Françoys mais si tost quelle eut print la quenouille et 
le fuseau, les dois luy commencèrent à ardoir, pour 
laquelle chose elle souffroit grant et orrible douleur, 
si s'en vint accourant aux frères mineurs en grant 
douleur et tourment; mais incontinent que les frères 
eurent prié saint Françoys pour ladite femme, elle fut 
parfaitement guarie, et pour la confirmation du miracle, 
il apparut une trasse de douleur en ses dois. Une aultre 
femme de la grant Champagne, et une du château 
de Pille, lesquelles estoient griefvement pugnies et 
tourmentées pour labourer en la fête du benoist sainct 
Françoys, furent délivrées par ses prières. 

En la province de Masse y avoit ung homme demou- 
rant, lequel murmuroit et medisoit des œuvres et mi- 
racles du benoist Françoys et se trufifoit et mocquoit 

souvent de ceulx qui ladicte feste observoient et dévo- 
tement gardoient; et aussi de ceulx qui alloient en pè- 
lerinage par devocion en son église; car il ne croioit 
point qu'il fut sainct en paradis. Et par sa grande follie 
il dist ces paroUes : Auiourd'huy, dist-il, soit mon 
corps tres-percé et occis d'un glefve, comme ie croy 
qu'il n'est point sainct en paradis, et que il n'est point 
vérité ; et aussi puis ie passer le jour sans encombrier 
comme il est vérité qu'il n'est point sainct. Tantost après 
qu'il eust dit icelles parolles, grande et merveilleuse 
chose advint : car son propre nepveu le vint occire 
d'une espée; et misérablement, sans confession et re- 
pentance il mourut. 

Semblablement avons un exemple de ung homme 
lequel alla labourer un iour de la feste de monseigneur 
sainct Françoys ; et incontinent qu'il mist les mains à 
la navette, elle se addera si fort à ses mains que nulle- 
ment du monde il ne la pouvoit desioindre : et avec ce, 
il luy sembloit que sa main fust en ung feu tout ardant, 
tant souffroit grant douleur. Il vint à l'église saint 
Françoys et recongneut son péché en reclamant dévo- 
tement l'aide du benoist saint ; et incontinent il fut dé- 
livré. Quant l'evesque de la cité vit ceste chose, il com- 
manda strictement de garder la feste sainct Françoys 
en tout son evesché, en la révérence du benoist sainct 
Françoys. 



D'aultres miracles de plusieurs manières que sainct Françoys 
a faits. 



Nous trouvons que il y eut une fois une pauvre 
femme nommée Marie, laquelle demeuroit au chasteau 
de Galion. La pauvre femme s'en alla une fois aux 

11. 

champs pour labourer , et faisoit moult grant chal- 
leur : et quant le iour fut eschaufié, la femme avoit 
si très-grant soif que à paine qu'elle ne mouroit de soif. 
Par grant douleur elle se coucha sur la terre et reclama 
saint Françoys en grant dévotion et s'y endormit. 
Incontinent qu'elle fut endormie saint Françoys s'ap- 
parut à elle et luy monstra le lieu auquel elle trouve- 
roit de l'eaue pour son boire. Et après ce, la fenmie 
s'esveiDa toute conforte, puis arracha de costé soy ung 
pou de fouchiere, et fouyt d'ung petit baston. Inconti- 
nent il commença à venir eaue en si grant habondance 
qu'il y eust une belle fontaine de laquelle ladicte Marie 
beut à sa volonté, et puis en lava ses yeux lesquels 
furent guarys d'une maladie qu'elle y avoit par avant 
ledict lavement. Ladicte fontaine fut de si grant vertu 
qu'elle guarissoit de plusieurs maladies ceulx qui 
vrayement se confessoient et repentoient de leurs pé- 
chés. 

A Sainct Faconde, en Espagne y demouroit ung 
homme lequel avoit ung cerisier lequel estoit tout se- 
chié; mais par la confidence qu'il eut à sainct Françoys 
ledict cerisier reverdit et porta bon fruit. Semblablement 
à Vilesies il délivra les vignes des vers qui les degas- 
toient toutes, et aussi, en ceste pestillence, ung prestre 
avoit ung garnier lequel estoit chascun an aussi plain de 
vermine qu'il gastoit tout le blé que l'on y mettoit. Le 
prestre le recommanda à sainct Françoys : oncques 
puis le blé n'y empira. Semblablement au quartier 
de Puille la terre du seigneur de Petremalle estoit chas- 
cun an degastée de vermine et d'aultre pestillence. Le 
seigneur la recommanda à sainct Françoys et inconti- 
nent elle fust délivrée de icelle vermine, combien que 
les terres des environs ne laissoient point à estre de* 
gastées comme devant. 

Semblablement ung bon homme nommé Martin 
avoit en ung iour mené ses bœufs paistre aux champs : 
Tung d'iceulx bœufs se rompit la cuisse; le pauvre 
homme recommanda son dit bœuf à sainct Françoys, 
luy priant qu'il ne le laissoit point mengier des loups, 
et le laissa là icelle nuyt, et s'en retourna en la ville. 
Lendemain au matin, il retourna pour escorcber son 
bœuf^ mais il le trouva sain et sans nul blessures, par le^ 
mérites du benoist Françoys, lequel par sa doulceur et 
démence condescent à aider à toutes personnes qui dé- 
votement le requièrent et prient, aussi bien poiu* les 
petites choses comme pour grandes. Semblsï)lement 
il rendit une fois à ung homme, ung cheval que l'on 
luy avoit emblé ; et à une femme rendit entier ung 
vaisseau lequel s'estoit rompu, et aussi à ung homme 
il rendit son tac entier lequel estoit tout en pièces. 

En l'evesché de Sabine, il y avoit une pauvre femme 
de quatre xx ans laquelle gardoit l'enfant de sa fille qui 
estoit trespassée, et ne la sçavoit de quoy nourir, pour- 
quoy l'enfant mouroit de faim; car la pauvre ne sça- 
voit qui trouver pour aleter ce pauvre enfant ; et si 
n'avoit riens pour le nourir. Elle reclama dévotement 
sainct Françoys en grant larmes. Le débonnaire Fran- 
çoys lequel est appareillé de subvenir à tous ceulx qui 
le reclament en foy, se apparut à la pauvre femme, et 
la conforta, disant : Ma mye, ie suis celluy lequel tu as 
reclamé à ton aide ; mets tes mamelles à la bouche de 
l'enfant et Dieu par sa grâce te donnera lait à grant 
habondance. Quant la femme ouytceste chose, elle tira 
ses mamelles et les mist à la bouche du pauvre enfant 
et Dieu par sa grâce donna à icelle femme de un xx ans 
du lait en grant largesse, de quoy elle nourrit l'enfant ; 
dont ceulx qui ce miracle sçeurent rendirent grâce à 
Dieu et au benoist sainct Françoys. 

Ung enfant demourant en la cité de Sdopet avoit 
ses bras coinioing à son col, ses genoiilx et ses pieds 
à ses assettes tellement qu'il sembloit mieulx ung 
monstre que homme ne femme. Pour laquelle chose 
le père et la mère de Tenfant estoient en grant dou- 
leur , singulièrement la pauvre mère laquelle sou- 
vent reclamoit sainct Françoys en grant fiance, luy 
requérant qu'il les voullist visiter et consoller par la 
guarison de leur enfant. Lors sainct Françoys s'appa- 
rut à elle en une nuyt, et la conforta moult doulce- 
ment, en luy disant qu'elle portast son enfant au cou- 
vent, et qu'elle le baignast en l'eaue de leur puis. De 
ce faire icelle femme fut négligente d'accomplir son 
commandement, et ne le fist point. Il advint par la 
très grant debonnaireté du benoist sainct Françoys qu'il 
ne se courrouça point à la femme; mais derechief il 
luy apparut à elle en la consoUant, et la print elle et 
son enfant, et l'emmena iusques au couvent des frères, 
et puis se disparut. En icelle heure que la femme et 
son enfant estoient au lieu des frères, plusieurs dames 
viendrent au couvent pour prier Dieu et faire leurs 
devocions acoustumées, et trouvèrent la femme à 
tout son enfant, laquelle compta à icelles dames 
le fait de sa vision. Lors prindrent l'enfant et le 
présentèrent aux frères , et le baignèrent en l'eaue 
de leur puis. Merveilleuse chose fut digne de mé- 
moire; car incontinent qu'il fut mis dedens l'eaue, 
il fut parfaictement guary, et la mère le reporta en sa 
maison à grant ioye, en louenges et regratiant Dieu et 
le glorieux sainct Françoys. 

Semblablement, au diasteau de Choir^ ung homme 
avoit sa cuisse du tout perdue, tellement qu'il ne la 
pouvoit inouvoir. Il reclama dévotement sainct Fran- 
çoys , disant : benoist saint Françoys , souvenez- 

VOUS du service que ie vous ay aultrefois fait, quaut ie 
vous faisois porter sur mon ane, et que ie vous bai- 
sois vos mains et vos pies; et sy ie vous ay tousiours 
tant aymé, et eu à vous grant dévotion : pourquoy 
doncques me laissez-vous maintenant en si grant dou- 
leur ? Le débonnaire Françoys n'oublia point le pauvre 
homme, si vint à luy avec ung frère, en le confortant 
doulcement , lui disant : le suis venu à toy pour toy 
aider, et toy apporter santé. Puis le signa d'une petite 
croix de bois qu'il tenoit en sa main, laquelle il mist 
sur la cuisse du pauvre homme , et incontinent il fut 
parfaictement guary. Le benoist Françoys et ledit frère 
se disparurent ; si trouva l'homme sa cuisse signée du 
signe de la croix, laquelle y demeura toute sa vie en 
approbation dumyracle.Celluy benoistsigne sainctFran- 
çoys l'avoit toute sa vie aymé; et en signoit tousiours 
ses lettres lesquelles il escripvoit à ceulx qu'il aymoit. 
Car icelluy très saint signe porte grant vertu et grans 
trésors de grâce et de sapience y sont enclos, comme 
il fut révélé au benoist sainct Françoys, par le benoist 
sainct Esprit. Et pour tant toute sa vie il mettoit peine 
de ensuyvir les oeuvres d'icelle, et à savourer sa doul- 
ceur, et mettoit diligence de la prescher au peuple. 



ET ICY PRENDRONS FIN QUANT AUX MIRACLES. 

S'ENSUYT 

AUCUNES BELLES EXEMPLES 

DE SES GRONIQUES. 



Nous trouvons es croniques de monseigneur sainct 
Françoys, lesquelles sont autentiques et véritables, au- 
cunes exemples dignes de mémoire. 

Premièrement nous trouvons que une fois quant il 
retoumoit du bois avec son compaignon frère Macé , 
et avoit prié Dieu audit boys , ledit frère Macé en 
cheminant il pensa s'ilesprouveroit se sainct Françoys 
estoit parfaictement humble , et luy dist ces paroUes 
par trois fois : Dont vient cecy , dont vient cecy , dont 
vient cecy. Lors sainct Françoys, oyant ces paroUes, dist 
audit frère Macé : Quelle chose frère Macé? et ledit frère 
luy dist : Quelle chose? tout le monde désire de venir 
après toy : Ton te quiet à veoir , à ouyr , à toy obeyr, 
et toultefois il n'y a grant beaulté, grant science ne 
sapience, ne aussi noblesse; dont vient doncque cecy 
que le monde vient à toy. Le débonnaire Françoys 
oyant icelles paroUes fut tout esiouy en esprit et par une 
grande liesse spirituelle leva sa face vers le ciel et la tint 
ainsi longue espace en eslevant son cueur et sa pensée 
à Dieu. Et quant il fut retourné à soy il se prosterna 

et mist les genoulx en terre en rendant grâces à Dieu 
le créateur, et par grande ferveur d'esprit, se retourna 
vers frère Macé et luy dist : Veulx-tu sçavoir pourquoy 
le monde vient après moy, frère Macé? c'est que les 
bienheureux et très saintz yeulx de Dieu qui regar- 
dent les bons et les maulvais, plus grant pécheur que 
moy, plus simple ne plus vil ne pouvoit estre, et pour 
tant pour faire la merveilleuse oeuvre qu'ilz voient 
faire plus ville créature il n*a veu que moy : et pour 
ce il m'a esleu. Car Dieu a esleu la follie du monde 
pour confondre les saiges; a esleu les choses villes et 
infermes pour confondre les nobles et les fors afOn que 
toute haultesse soit de luy et non point des créatures. 
Quant frère Macé eut ouy icelle tant humble responce, il 
cognut qu'il estoit véritablement humble disciple de le- 
suchrist et fondé en très parfaicte humilité. 

Au temps que le débonnaire Françoys estoit nouvel- 
lement trespassé de ce monde, il y avoit ung frère, le- 
quel demouroiten ung couvent si petit qu'il n'estoient 
que iusques au nombre de viii. Icelluy frère desiroit fort 
de quelles paroUes c'estoit que sainct Françoys avoit 
ouy de Dieu quant il lui donna ses stigmates , les- 
quelles de son vivant iamais il n'avoit voulu révéler, 
et pourtant ledit frère pensa en son cueur que se l'on le 
vouloit prier fervamment que puisqu'il estoit tres- 
passé il le releveroit. Car ce qu'il ne voulut point ré- 
véler de son vivant estoit pour eschever toutes iactances 
et vaines gloires, par quoy ledit frère icelles choses 
considérant il ne cessoit de prier sainct Françoys que 
par sa doulceur il luy vouloist révéler icelles sainctes 
paroUes et fut viii ans à faire icelle prière iournelle- 
ment. Une fois entre les aultres comme ledit frère estoit 
après nonne faisant ycelle prière à sainct Françoys, 
son gardien luy manda qu'il se partist avec un aultre 

frère hors du couvent poiur aller en aucunes de leurs 
affaires. IceUuy frère comme vray obedient se leva 
d'oraison et s'en partist comme son gardien lui avoitcom- 
mandé. Quant ilz furent un petit eslongnez de leur cou- 
vent, voicy deux frères qui leur vindrent à rencontre les- 
quelz comme il leur sembloit venoient de dehors. L'ung 
d'iceulx estoit petit et maigre, et Taultre bel homme 
et grasset. Quant le frère qui avoit fait icelle prière 
les vist, il dist à son compaignon : Frère, retournons 
et recevons ses deux frères charitablement; car ie croy 
qu'il plaira bien à nostre père gardien. Alors ilz retour- 
nèrent avec les deux frères et leur administrèrent leurs 
nécessitez et aporterent de l'eaue à laver leurs piez, 
lesquelz estoient tout boueux, et comme ce frère dévot 
lavoit les piez du maigre frère et qu'il eut osté la poudre 
de dessus ses piez il trouva qu'ils estoient playe. Alors 
il les prîn t en ses mains par grant dévotion en disant : tu 
es nostre Seigneur lesuchrist ou sainct Françoys nostre 
père. Adont il dist presens les vu frères du couvent 
comme en s'adressant à sa paroUe ; et après audit frère : 
le ne suis pas, dit-il, lesuchrist, mais iesuis Françoys : 
et cestuy cy mon compaignon, c'est Antoine de Pade. 
Et pour tant que ce frère a promptement obey au 
commandement et volunté de son gardien et qu'il m'a 
perseveramment et longuement prié pendant l'espace 
de vni ans que ie luy révélasse les paroUes de Séraphin , 
lesquelles ie n'ai révélé iamais en mon vivant, sachez 
doncques, mon très cher frère, que quant i'estoie en la 
montaigne d'Alvenne, ie fuz tout trespercé par la pas- 
sion de lesuchrist. Après que je euz receu les stig- 
mates il me dist : Scez-tu ce que ie t'ay fait? je t'ay 
donné mes stigmates a£Qn que tu soyes portant ma 
bannière devant toutes gens. Et tout ainsi que le iour 
de ma pasgion, après que ie rendis mon ame à Dieu mon 

pere, Je descendis et entray au limbe : et par la vertu 
de mes playes ie délivrai les âmes qui là estoient atten- 
dant ma venue, tout ainsi veux ie pour tant que sois 
semblable à moi en la vie; que après ta mort que tu 
voies chascun an le iour de ta feste en purgatoire quérir 
les âmes de tes trois ordres que tu trouveras là^ et que 
par la vertu de tes stigmates que tu me les amaines en 
paradis. Et saches, frère, que icelles paroUes ie ne vou- 
lus oncques dire à mon vivant, affki qu'il ne semblast 
que ie les déclarasse par presumption ou iactance. 
Quant sainct Françoys eut icelles choses dictes, luy et 
sainct Anthoine de Pade se esvanouyrent et les pauvres 
frères demourerent moult ioyeux et consolez. 

Il y eut ung frère prescheur lequel hayoit fort mon- 
seigneur sainct Françoys, tellement qu'il ne povoit 
ouyr nommer ne veoir son ymage ne il ne povoit croire 
qu'il eut jamais les stigmates en son corps. Icelluy frère 
s'en alla demourer en ung couvent de leur ordre oultre 
les mons et là fut conventuel; et au réfectoire d'icelluy 
couvent, il y avoit ung ymage de sainct Françoys 
painte avec les stigmates; quant ledit frere la vit, il 
alla tout seul à ycelle image razer icelles stigmates 
de son cousteau, tellement qu'elles furent toutes efTa- 
cées. Le lendemain, quant ledit frère se soit à table, il 
regarda l'image, laquelle avoit ses stigmates plus 
belles et plus nouvelles qu'elles n'estoient par avant, 
il se pensa qu'il ne les avoit point plainement rasées et 
espia rheure en laquelle il n'y avoit nulluy : si les rasa 
plus près que à la première fois, en gardant qu'il ne 
gastast le cyment. Le lendemain de rechief il regarda 
ladicte ymage en estant à table, et il vit qu'elle avoit 
ses cinq playes plus belles et nouvelles que devant. 
Ledit frère fut si aveugle en son cueur par perverse 
volunté qu'il dist à luy-mesme : Par Dieu^ ie efGsu^ré 

tellement les stigmates que iamais n'y aparoîstront 
plus. Et comme devant il regarda Theure que nul 
n'y estoit; et très furieusement de son Cousteau il es- 
faça ses stigmates, et la couleur et le cyment avec; et 
quant il eut ainsi fait, le sang commença à distiller 
des cinq playes de icelle ymage en sy grande habon- 
dance que la face , les mains et les habillemens du dict 
frère en furent tout arrousez et ensanglantez, de la- 
quelle chose il fut si esbahy qu'il cheut comme mort 
et le sang decouroit des sacrées stigmates de l'image 
contre le mur. Aucuns frères du couvent passans d'a- 
venture par le réfectoire virent ledit frère en tel point 
de laquelle chose ilz eurent grant douleur, cognoissans 
sa malice et perverse volunté. Et voiant que icelles 
stigmates decouroient touiours, ilz les estouperent de 
coston, mais rien n'y valut et doubterent que les sé- 
culiers ne le sceussent et que scandalle n'en vint sy se 
pensèrent de retourner dévotement au benoist sainct 
Françoys. Le prieur et tous les frères se despouillerent 
devant l'image : et se disciplinoient en dévotes larmes 
en priant le benoist sainct Françoys qu'il voulist par- 
donner l'offense à ce frère. Et incontinent il les exaulça 
pour leur humilité, et lors le sang ne decourut plus, 
sy demourerent les stigmates en leur beaulté : et de- 
puis icelle chose ce frère fuit moult dévot à sainct Fran- 
çoys. Car par dévotion il fiist au mont d'Alverne et à 
saincte Marie des Anges. Et donna le Cousteau ensan- 
glanté aux frères de ce lieu, et quant il trouvoit au- 
cune parolle du benoist Françoys en quelque livre par 
dévotion et contrition de son péché, il se prenoit si 
très fort à pleurer qu'il esmouvoit les aultres à pleurer 
avec luy. Et toute sa vie il porta honneur et révérence 
aux frères mineurs. 
Une fois au temps que sainct Françoys estoit à Saincte 



Digitized 



by Google 



200 LA VIE ET LEGENDE 

Marie de Porcioncle, ung frère moult espirituel retour- 
noit d'Assise de Taumone, et en allant son chemin 
chantoit à haulte voix des louenges de Dieu. Quant 
il approcha de l'église, sainct Françoys l'ouyt : et incon- 
tinent à grant ioye et liesse de cueur il vint au devant 
de ce frère et en grant liesse lui baisa son espaule sur 
laquelle il portoit l'aumosne. Et print la bezache de 
son espaule et la mist sur la sienne et la porta en la 
maison des frères en leur disant ainsi . le veux que mes 
frères voisent à l'aumosne, et qu'ilz retournent à tout 
ainsi ioyeulx et liez en louant Dieu le créateur de ses 
bénéfices. 

En ung aultre temps comme sainct Françoys estoit 
en ce mesme lieu, ung frère ancien et moult spirituel 
estoit là fort enfermé et débile : et, ce considérant, le 
benoist Françoys fut meu de pitié et de compassion 
sur luy : lors en ce temps là, les frères en santé et ma- 
lades usoient en grant ioye de pauvreté pour habon- 
dance, et en leurs maladies ilz ne usoient point de 
médecines, car ilz ne la requeroient point, mais ilspre- 
noient plus tost ce qu'il estoit contraire à leurs corps. 
Doncques sainct Françoys voulant aider à la santé du 
dit ancien frère, il pensa en son cueur se les frères 
mengeoient des raisins meurs au matin qu'ils prouffl- 
teroient. Et ainsi comme il avoit pensé il le flst, car il 
se leva un iour très matin et appella ce frère secrète- 
ment et le mena en une vigne, laquelle estoit près du 
couvent des frères et esleut ung bon cept auquel il y 
avoit des bons raisins pour menger : et sy commença 
à menger des raisins affin que icelluy frère n'eust point 
honte d'en mengier tout seul. Et quant ledit frère en eut 
mengé il fut délivré de icelle langoureuse maladie et 
guari pariaictement, dont louèrent ensemble nostre Sei- 
gneur, et ce frère a toute sa vie eut en mémoire etrecor- 



Digitized 



by Google 



MONSIEUR SAINCT FRANÇOYS. 201 

dation de la pitié et miséricorde que sainct Françoys 
luy avoit fait : et cecy avec grant dévotion, pleurs et 
larmes il racontoit aux frères. 

Le benoist Françoys disoit souvent telz motz à ses 
frères: Mes chiers frères, accomplicez le commande- 
ment à la première parolle ; n'attendes point que Ton 
le vous die deux fois : ne jugez point de impossible à 
estre au commandement. Car se ie vous commandoye 
pardessus voz forces la saincte obédience vous donne- 
roit force et vertu de Facomplir. 



S'ensuyt histoire qui desclaire comment le benoist Françoys 
obtint de Dieu et du Pape les pardons de Nostre Dame des 
Anges. 



Une fois comme le benoist sainct Françoys vacquoit 
en dévotes prières et oraisons en sa celé, laquelle estoit 
au jardin auprès de l'église de saincte Marie des Anges, 
et estoit heure de mynuit au mois de ianvier, le dyable 
Sathan qui souvent le molestoit etinquietoit vintà luy 
disant : Françoys, pourquoy veulx tu mourir devant, le 
temps? ne scay tu pas que dormir est grand nourris- 
sement du corps? pourquoy fais tu telle chose? ne t'ay 
je pas bien dist aultres fois en l'église, qui est appellée 
quatriesme chapelle, que tu es ieune et que tu recou- 
reras bien à faire pénitence de tes péchiez? pourquoy 
te tues tu en veillant et en priant? Quant sainct Fran- 
çoys eut escouté sa falace, il se despouilla tout nu et 
en grant ferveur d'esprit, il yssit hors de sa celle et 
entra dedens le bois par une grosse haye plaine de 
ronces et espines, disant : Il vault mieulx sans compa- 
raison que ie congnoisse la passion de lesuchrist en 

douleurs et peines ^ que ie m'acorde aux falaces de 
Tennemy de nature. Et comme il estoit moult ensan- 
glanté et tout deplayé des pointures, des espines, sou- 
dainement apparut autour de luy une très grande 
lumière et une grande multitude de roses blanches et 
vermeilles, souefves et plaisantes à regarder : et avec 
icelle lumière lui apparut grande multitude d'anges 
dedens et dehors Feglise, lesquelzluy dirent: Françoys, 
va tost au sauveur lesuchrist et à sa vierge mère Marie, 
en ceste église, car ilz te attendent là. Sainct Françoys 
à ses parolles fut tantost vestu d'ung habillement très 
blanc, se luy sembla ; et en sa voie il prit vu roses 
blanches et vu vermeilles, et vit envers l'église et luy 
sembloit que sa voye estoit parée de drap d'or et de 
soye ; si entre reneramment dedens Feglise et mist ses 
roses sur l'autel, et alors il vit nostre seigneur lesu- 
christ avironné de grande multitude d'anges avec sa 
benoiste vierge mère Marie et se getta à terre devant 
eulx. Alors Nostre Seigneur en le doulcement regar- 
dant luy dist : Françoys, mon amy, demande moy ce 
que tu veulx et tu l'obtiendras pour l'amour et révé- 
rence de ma deite et pour le salut du peuple ; car tu es 
de moy donné en lumière des gens et en la réparation 
de mon egUse mylitante. Le benoist Françoys estoit là 
prosternédevant Dieu, toutravy, et quant il fut retourné 
à luy il dist à Nostre Seigneur : Dieu, nostre père 
très sainct, ie vous suppUe, ie misérable pécheur qu'il 
vous plaise défaire ceste grâce à l'humain Ugnage que 
vous ottroyez pardons et indulgence à tous venans en 
ce Ueu et entrans en ceste église de tous leurs péchez 
universellement, et singulièrement de ceulx desquelz 
ilz seront contris et repentans et en auront esté con- 
fessez et fait pénitence. le supplie à la bienheureuse 
vierge Marie vostre mère, advocate de l'humaine na- 

ture^ qu'elle me vueille aider en ceste demande, et 
qu'elle vueille prier vostre piteuse maiesté de cecy. 
Adoncques la royne du ciel et de la terre enclinée aux 
prières du benoist Françoys va deprier son enfant, 
disant : Très hault Dieu tout puissant, ie prie humble- 
ment à ta maiesté que te pl£dse encliner aux prières de 
Françoys, ton servant : et la divine maiesté respondit 
tantost disant : Frère Françoys, tu as demandé grant 
chose, mais tu es digne de plus grant chose, et grant 
chose tu auras. Je te ottroie ta prière à la requeste 
de ma bénigne mère. Sainct Françoys luy respondit : 
Très sainct père ordinateur du ciel et de la terre, plaise 
toy à ordonner ce iour par ta grande miséricorde et 
que la royne de grâce pour cecy t'en requière. Et la 
vierge Marie le flst moult doulcement. Et adoncques 
la divine maiesté estabUt et ordonna que quiconques 
viendroient de la première vespre du premier iour 
d'aoust, iusques aux vespres du iour ensuyvant et 
seroient contris^ confessez et repentans de leurs péchez 
desquelz ilz auroient mémoire, que tous leurs péchez 
leurs seroient pardonnes dès le iour de leur baptesme 
iusques de l'entrée de ceste église. Et sainct Françoys 
dist à Nostre Seigneur : très sainct Père comment se 
fera il qu'il viengne à la congnoissance du peuple? Et 
Nostre Seigneur luy dist : Françoys, ce fera par ma 
grâce ; mais il fault que en voise à mon vicaire, affin 
qu'il la face sçavoir au peuple. Le benoist Françoys 
luy dist: Comme me croira ton vicaire ? par aventure 
il ne me croira point pauvre pécheur. Dieu tout 
puissant luy dist : Prens de tes compaignons qui ont 
ouy cecy et portes avec toy des roses blanches et ver- 
meilles que tu as coeullies au mois de ianvier, dedens 
le bois en paine et discipline de ton corps. Toutes ces 
choses oyrent frère Pierre Cathane, frère Raffin, frère 

Bernard de Quinteyalée, et frère Macé. Après ces choses 
dictes sainct Françoys et iceulx frères commencèrent à 
chanter Te Deum laudamus, et sainct Françoys print 
trois roses blanches et trois vermeLUesen Thonneur de 
la saincte Trinité et de la vierge Marie et se revestit de 
sa coste. Et quant vint le matin il appella &*ere Macé et 
s'en allèrent devers le pape et luy dist : Père sainct, 
en rhonneur de la très digne mère de Dieu, Tay reparé 
une église à vous : ie vous suppUe qu'il vous plaise de 
y mettre indulgence en la dédicace de ladicte église. Le 
sainct père luy dist : Quans ans veulx tu que ie y mettes? 
veulx tu ung an? Le sainct homme Françoys luy dist: 
Et que est ce de cela? Le sainct père dist : Veulx tu trois 
ans? et vint iusques à sept. Sainct Françoys dist qu'il 
n'estoit point content. Le pape lui dist : Que veulx tu 
que ie fasse? et sainct Françoys luy dist : Sainct Père 
plaise à vostre Saincteté non pas donner les ans, mais 
les âmes. Le pape lui dist : Comment, Françoys, que 
veulx tu dire les âmes? Sainct Françoys luy repondit : 
Plaise à Vostre Saincteté que pour les bénéfices que Dieu 
a faiz en ce lieu que tous ceulx qui viendront en ceste 
église contris^ confessez et repentans, et comme il appar- 
tient absoubz de prestre , qu'ilz soient absoubz de 
paine et de coulpe qu'ilz ont commis en ciel et eu 
terre dès le iour de leur baptesme, iusques à l'entrée 
de ceste église. — Le pape lui respondit : Françoys, tu 
demandes grant chose : ce n'est pas la coustume de 
l'église romaine de donner telles indulgences. Sainct 
Françoys lui respondit : Sire, ie ne le demande point 
de par moy, mais de par celuy qui m'a envoyé à toy ; 
c'est notre seigneur lesuchrist benoist, et voecy les en- 
seignes de six roses, trois blanches et trois merveilles. 
Le pape dist: C'est grant merveiUe d'avoir maintenant 
roses au mois de ianvier ; cecy est plus chose divine 

que chose humaine : et pour ce ie te ottroie que ainsi 
que tu le demandes il me plaist que tu Tayes et soit 
fait au nom de Nostre Seigneur ; puis qu'il plaist au roy 
céleste et à sa vierge mère Marie, il me plaist. Alors 
ceulx qui là estoient luy vont dire qu'il se revocast, car 
c'estoit au preiudice de la Terre Saincte et que les 
indulgences de sainct Pierre et sainct Paul vien- 
droient à néant. Le pape leur 4ist : le luy ay 
ottroyé et pour ce nullement ie ne le revoqueray. 
Les cardinaux luy dirent : Sire , puisque vous ne 
voulez point revocquer, ordonnez qu'il y ait terme 
tauxe. Et le pape leur dist : Le terme sera qu'ilz 
dureront ung iour naturel et appella sainct Françoys 
et luy dist : Dès maintenant nous ordonnons que qui- 
conque viendra et entrera en Teglise de saincte Marie 
des Anges contris, confez et repentant, il soit absoubz 
de paine et de coulpe. Et nous voulons qu'ilz soient 
tous les ans par ung iour naturel commençant aux 
premières vesprés du premier iour d'aoust, enclouant 
la nuyt iusques aux aultres vespres du iour ensuyvant. 
Ssdnct Françoys enclina son chief, se pariist du palais 
et le pape voiant qu'il s'en alloit l'appeUa et luy dist : 
Et très simple où vas tu? quel tesmoignage portes tu 
de ces indulgences? Le benoist Françoys luy dist : 
Sfidnct Père, il me suffit de ta parolle, puis que c'est 
l'oeuvre de Dieu il le manifestera; de cecy, ie ne veulx 
aultre instrument; le notaire soit lesuchrist, le procu- 
reur soit la vierge Marie, et les tesmoingz soient les 
angelz. Et ainsi sainct Françoys retourna avec frère 
Macé à Nostre Dame des Anges à très grant ioye et 
lyesse d'esprit. 

Le benoist sainct Françoys envoyoit souvent ses 
frères et compaignons par diverses provinces par tout 
le monde, et luy mesmes vouloit faire ce qu'il com- 

mandoit à ses frères; car il vouloit premier faire le 
bien et après l'enseigner aux aultres. Pour tant il 
eslut pour soy la province de France etprint pour son 
compaignon frère Macé, et quant ilz furent à chemin 
que desia avoient par longue espace de temps cheminé 
en la chaleur du iour ilz vindrent en ung lieu deman- 
der Taumosne pour Famour de Dieu. Quant ilz eurent 
du pain assez pour leur sustentation, ils trouvèrent en 
ung lieu une très belle fontaine auprès de laquelle 
estoit une belle pierre bien polie. Et là dessus mirent 
les pièces de pain qu'ils avoient acquises pour l'amour 
de Dieu. Le benoist Françoys estoit de corpulence petit 
et maigre et n'eust pas si belles pièces de pain en ses 
aumônes connue avoit frère Macé lequel au contraire 
estoit très bel homme, hault et eslevé. Quant sainct 
Françoys regarda ses petites pièces de pain, il dist, tout 
esiouy en esprit, à frère Macé : OMacé, nous ne sommes 
pas dignes de si grans trésors. En exaltant sa voix par 
plusieurs fois, il repetoit icelles paroUes. Frère Macé de 
o>e esbahy respondit : Très chier père, comment peult- 
on dire trésors là où est si grand pauvreté? Car il n'y a 
touaille, couteaulx, escuelles ne tranchoirs servant, ne 
chamberiere. Sainct Françoys luy respondit : Gela te 
repute grans trésors quant il n'y a riens des choses 
que prépare humaine industrie mais ce que y est est 
de la puissance et provision divine, administrée comme 
il appert manifestement au pain acquis par mendier en 
la pierre tant beUe et en la fontaine tant claire ; et 
pour tant, frère Macé, ie veux que nous prions Dieu que 
le trésor de saincte pauvreté tant noble il nous face 
aymer de tous noz cueurs comme luy mesmes l'a voulu, 
pour l'amour de nous, aymer et tenir très chèrement. 
Quant le benoist Françoys et frerè Macé eurent prins 
leur petite réfection corporelle, de petites pièces de 

pain et de la fontaine, avec louenges divines ilz prin- 
drent leur chemin vers France et en leur chemin ilz 
trouvèrent une église en laquelle ilz entrèrent pour 
Dieu prier. Le benoist Françoys se mist derrière ung 
autel et là il receut de la divine vision tant excessive 
ferveur et fut si enflambé en l'amour de Dieu et de très 
saincte pauvreté qu'il sentoit en sa face et en l'apertion 
de sa bouche comme flambé de feu partir dehors. Et 
luy allant à son compaignon ainsi embrasé en la 
bouche il commença à esclamer sa yoix disant : Ah I 
ah I ah I frère Macé, baille toy mesmes à moy, baille toy 
mesmes à moy I Et répliqua trois fois ces paroUes. Frère 
Macé se esiouysten son cueur de la merveilleuse ferveur 
qu'il voyoit à sainct Françoys, et comme par trois fois 
il eust dist : Baille toy mesmes à moy, frère Macé se mist 
tout entièrement entre les bras du sainct père. A 
doncques le benoist sainct Françoys, comme il tenoit 
ledit frère entre ses bras, comme par grande apercion 
de bouche et ferveur du sainct Esprit , en fortifflant 
une puissante clameur disant : Ah I ah 1 ah 1 il leva en 
Tair ledit frère Macé avec une impulcion et soufflement 
et le bouta devant soy autant loing comme peult estre 
la haulteur d'une lance : laquelle chose voyant frère 
Macé, il se esbahit fort de la grande ferveur du sainct 
père et racompta depuis à ses compaignons qu'en icelle 
impultion de sainct Françoys, il sentit tant grande 
doulceur et consolation du sainct Esprit que oncques 
en sa vie il ne sentit la pareille. Après icelle chose 
sainct Françoys luy dist : Très cher frère , alons à 
Romme, aux sainctz apostres Pierre et Paul, et leur 
prions qu'ilz nous enseignent et aident à posséder le 
trésor inénarrable de dame saincte pauvreté. Alors ilz 
tirèrent leur chemin devers Romme et, quant ilz furent 
arrivez, ilz entrèrent en l'église de Sainct Pierre. Et 

sainct Françoys se mist en ung coing de ladicte église^ 
et frère Macé en ung aultre, et priesrent Dieu et les 
sainctzapostres en grandes larmes qu'ilz leur aidassent 
à posséder le trésor de saincte pauvreté et la leur voul- 
lussent enseigner, et lors sainct Pierre et sainct Paul, 
avec grande clarté qui se apparurent à sainct Françoys, 
le embrassèrent et baisèrent en luy- disant : Frère 
Françoys , tu demandes et desires la chose que lesu- 
christ et les apostres ont gardée : c'est pauvreté. Pour 
tant nous te notifiions de par Dieu que ton désir est 
accomply, et le trésor de saincte pauvreté est à toy 
concédé et semblablement à tous ceulx qui te ensuy vent 
très parfaictement. Et de par Dieu nous te disons que 
quiconques icelluy désir à ton exemple parfaictement 
ensuyveront ilz sont seurs du royaulme éternel et 
béatitude perdurable et toy et tous tes ensuyvans 
seront beneistz denostre Seigneur. Et ces choses dictes 
ilz se départirent de luy et le laissèrent très consollé. 
Toutes ces choses le benoist Françoys racompta à frère 
Macé et furent eulx deux remplis de grant ioye et lyesse. 
Et après retournèrent en la valée de SpoUette, là où ils 
dévoient commencer icelle vie céleste et angelique. 
Cestuy frère Macé fut celui qui une fois enseigna à 
range de heurter doulcement à Ihuis des frères comme 
il est contenu en la vie de frère Bernard de Quintevalée, 
et fut celuy qui fut avec sainct Françoys quant il impe- 
tra les pardons de Nostre Dame des Anges. Icelluy 
dévot frère désira si ardamment de parvenir à la vertu 
de saincte humillité que il proposa non soy iamaîs 
esiouyr s'il n'y parvenoit et fut ung temps que nuyt et 
jour maceroitson corps par faim et soif: par oraisons, 
larmes et dévots soupirs soy reputant du tout digne 
d'enfer s'il ne parvenoit à ycelle vertu. Et comme il 
se maceroit ainsi par larmes et ieunes, il advint qu'il 

entra en aulcuns jours au bois, et comme il alloit par 
icelluy gettans pleurs, clameurs, et soupirs arrousez 
de larmes pour icelle vertu obtenir de Dieu, soudaine- 
ment une voix du ciel le appela par trois fois disant : 
Frère Macé, frère Macé; lequel, par le sainct Esprit, il 
congneut que c'estoit lesuchrist , et luy respondit : 
Monseigneur. Et Nostre Seigneur luy dist : Quelle 
chose veult tu donner pour obtenir icelle grâce d'hu- 
milité? Frère Macé dist : Monseigneur, les yeulx de 
mon chief . lesuchrist luy dist : Je veux que tu aies tes 
yeulx et icelle grâce. Depuis frère Macé demoura en 
tant grant grâce d'humilité désirée et de lumière de 
Dieu que continuellement il estoit en iubilation spiri- 
tuelle. 

Au temps que le benoist Françoys voulut faire la 
quarantame et ieuner en Thonneur de sainct Michel 
l'archange, il prit trois de ses compaignons familiers 
amis ; c'est assavoir : frère Macé , frère Léon , frère 
Angle, et prit congé des frères et se partit luy qua- 
triesme et tant cheminèrent qu'ilz parvindrent iusques 
à la montaigne d' Alveme, laquelle messire Vaillant de 
Tosquane luy avoit donnée pour luy et pour ses frères, 
pour prier Dieu et aussi pour son salut affln que de 
luy eussent mémoire en leurs oraisons. Quant vint 
qu'ilz eurent monté une espace de temps ladite mon- 
taigne, ilz se reposèrent dessoulz ung arbre assez près 
du lieu où ils dévoient demourer, et incontinent grande 
multitude d'oyseaux de diverses sortes descendirent au 
près du benoist Françoys, en commençant à chanter 
et faire toute la ioye qu'ilz pouvoient et montoient sur 
ses espaules, sur sa teste, sur ses genoux et sur ses 
mains, en eulx debatant de leurs esles. Le benoist 
Françoys regardant ceste merveille dist à ses trois 
compaignons : le crois, mes chers frères, qu'il plaist à 

12. 

Nostre Seigneur que nous prenons icy nostre démon- 
ranoB en ceste montaigne, car les oyseanlx demons- 
trent grant ioye à nostre venue. Après ioelles paroUes 
luy tout esiouy en esprit se leva, et les trois fireres 
vindrent au lieu auquel n'y avoit que une loge de ra- 
cines d'arbres, laquelle les servans dudict seigneur qui 
icelle montaigne luy avoit donnée^ avoit préparé à 
sainct Françoys et à ses frères. Et là le benoist sainct 
Françoys ordonna un pauvre lieu auquel luy seul se 
debvoit tenir et prier Dieu^ et fut à la destre de iodle 
montaigne si commanda à ses frères qu'il ne laissassent 
aller nuUuy à luy synon frère Léon, et là commença 
ladicte quarentaine en commandant à frère Léon qu'il 
n'alast à luy que une fois le iour avec pain et eaue à 
l'heure de matines. Et qu'il ne parlast point sinon qu'il 
commençast à dire : Domine^ labia mea apertes. Et se il 
luy respondoit : et os meum; qu'ilz diroient leurs ma- 
tines ensemble. Et se il ne luy respondoit point qu'il 
se retournast incontinent. La cause pour quoy il luy 
commanda que il ne vint que une fois la nuyt à luy 
estoit pourtant qu'il estoit nuyt et iour en ravissemens, 
dévotes contemplations et oraisons, et à icelle heure ne 
pouvoit parler ; et iceluy commandement fi^re Léon 
gardoit très soigneusement combien que souvent 
quant il ne le trouvoit point à l'heure de matines en sa 
celle il Tespioit et regardoit quelle chose il faisoit. Et 
aucune foys il le trouvoit eslevé en l'air si hault que à 
grant peine osoit-il touchier ses piez , et adonc il les 
baisoit et embrassoit en plourant disant : Dieu, soyez 
moy propice, à moi pauvre pécheur, par les mérites 
de ce sainct homme icy. Les aultres fois il le trouvoit 
eslevé iusques au meilleu des arbres, car là il y avoit 
de grans arbres. Aucunes fois il trouvoit eslevé en 
l'air si très hault que à grant peine il pouvoit veoir, et 

alors il flechissoit les genoulx en terre et se estendoit 
à la terre au lieu où sainct Françoys estoit eslevé ; et 
le frère Léon prioit Dieu comme dessus est dit en soy 
recommandant à Nostre Seigneur, et sentoit très 
grande consoUation de Nostre Seigneur; etpour icelles 
choses ledit frère Léon avoit si grant dévotion au sainct 
homme Françoys que il Tespioit moult souvent. Or ad- 
vint en ceste quarantaine devant dite que une fois comme 
frère Léon alla à la celle de sainct Françoys disant : 
Domine^ labia^ etc., sainct Françoys ne luy respondit 
point ; il regarda dedans la celle et vit par la lumière 
de la lune que sainct Françoys n'y estoit points si pensa 
qu'il prioit par le bois en quelque lieu en le querant çà 
et là; et tant flst qu'il ouyt parler en s'approchant se- 
crètement pour le voir et ouyr qu'il disoit. Lors cong- 
neut le sainct homme Françoys à deux genoux eslevé 
en rhair, ayant sa face tournée vers le ciel et ses mains 
adressées à Dieu et disant ces paroUes : Qui es tu, mon 
Dieu très débonnaire, et qui suis ie pauvre vermine? 
Et souvent repliquoit ces paroUes ne aultre chose ne 
disoit. Et frère Léon ce oyant et regardant apperc>eut 
grande flambe de feu resplendissante et délectable à 
regarder, laquelle descendoit du ciel iusques à sainct 
Françoys et se mist sur son chief , et sainct Françoys 
parloit à icelle lumière et d'icelle lumière avoit res- 
ponse. Lors frerç Léon , doubtant de empescher sainct 
Françoys à oyr iceuîz secretz divins, se tira arrière et 
ne pouvoit ouyr ne entendre ce qui estoit révélé par la 
lumière à sainct Françoys. Mais il congneut que le 
sainct homme tendit la main à la flambe et ce fait 
ladicte lumière se disparut et frère Léon commença 
à soy départir affm qu'il ne fust veu. Mais sainct 
Françoys oyant le son dist en vertu de Nostre Sei- 
gneur : Quel que tu soyes, ne te mues de là. Tantost 

que frère Léon ouyt ce commandement^ il fut si 
estonné qu'il eust voulu que la terre ce fust ouverte 
pour soy bouter dedans ; car de certain il craignoit et 
doubtoit que se il otfensoit sainct Françoys, qu'il ne 
perdist sa gracieuse compaigniepour l'amour et la foy 
qu'il avoit au sainct, tant estoit grande , sachant que 
sans luy nullement ne pouvoit vivre. 

Après sainct Françoys trouva ledit frere Léon, et luy 
dist : Frere Pecorelle , pourquoy es-tu venu icy ; ne 
t'ay-ie pas dist plusieurs fois que tu ne m'a lasses point 
querent? Or dis-moy par obédience se tu as aulcune chose 
veu? Lors frere Léon luy compta toutes les choses qu'il 
avoit veues et ouyes : et luy cognoissant que sainct 
Françoys estoit en admiracion, et que contre luy il ne 
sembloit point troublé, car par adventure il n'osoit re- 
prendre la grâce faite en icelle vision audit frere, lequel 
luy prenant hardiesse en grande révérence, il dist au- 
dict sainct homme : le te prie, Père, les paroUes que ie 
n'ay ouyes que tu me les revelle et expose et les choses 
que i'ay ouyes. Lors le benoist Françoys pensant qu'il 
ne desplaisoit point à Dieu se ces choses il luy diroit , 
et aussi par une grande ferveur d'amour qu'il avoit 
audit frere Léon le voulant consoller, lui dist en ceste 
manière : Frere Pecorelle de lesucrist en ces choses 
que tu as veues et ouyes deux lumières m'estoient 
ouvertes : l'une de la cognicion de^ mon créateur et 
l'aultre de la cognoissance de moy-mesme. Quant ie 
disoye : Qui es-tu mon Dieu et qui suis-ie , je veoye 
l'abisme de l'infinie bonté divine, et le parfont de 
ma vilité; et pour ce ie disoye : Qui es-tu seigneur de 
souveraine sapience, souverainement piteulx, sou- 
verainement bon , qui visites moy qui suis vil et ver- 
mine abhominable et despit? En icelle flambe nostre 
Seigneur parloit à moy et entre les aultres parolles 

que adonc me dist il me demanda trois oblations. Et 
comme ie luy disoye que ie n'avoie riens que le corps 
et l'ame et le pauvre vestement, il me dist : Metz ta 
main à ton sain , et ie luy mis et tiray une pièce d'or 
tant belle et resplendissante que iamais n'avoie veu la 
pareille; laquelle comme ieluy eus offerte ie remis ma 
main à mon sain et en retiray une semblable ; de re- 
chief ie luy remis et y trouvay la tierce, et les offris 
toutes trois à Nostre Seigneur, et à ceste tierce oblalion 
ie me agenoillé en louant Dieu qui m'avoit donné ce 
que ie luy avoie offert, et tantost me fust donné à en- 
tendre que ces trois oblations signifioient l'obédience 
dorée, la très haulte pauvreté et la très resplendissante 
chasteté que Dieu par sa grâce me donne à garder 
sans reprehencion de ma conscience. Doncques ce sont 
les choses que tu as ouyes, et la extention de la main 
que tu as veue; mais garde-toy, frère Pecorelle, que 
tu ne viengnes désormais moy querant, et retourne à 
la celle avec la bénédiction de Dieu et ayez de moy 
soigneuse cure; car pour vérité d'icy à peu de iours 
Nostre Seigneur fera tant merveilleux miracles en ceste 
montaigne que tout le monde s'en esbahyra; de certain 
il fera aucune nouvelleté qu'il ne flst oncques à créa- 
ture le temps passé. Ces paroUes dites, frère Léon à 
son commandement retourna à la celle moult consollé. 
Peu de iours après les stigmates furent imprimées au 
benoist Françoys des propres mains de lesuchrist. 
Après laquelle chose il diet à frère Léon : Frère Peco- 
relle, lave cette pierre d'eaue ; laquelle chose il flst. 
Après le sainct homme lui dist : Lave-la de vin et il 
le flst. Puis luy dist : Lave-la d'huille. Quarten^ent 
sainct Françoys luy dist : Lave-la de bausme. A quoy 
le frère lui dist : Père, comment pourroy-ie trouver 
icy bausme? Sainct Françoys lui respondit: Saches 

frère Pecorelle de Dieu, que ceste pierre icy est celle 
sur laqueUe Nostre Seigneur se seoit quant m'ap- 
parut : et pourtant ie t'ay commandé de la laver 
quatre fois; carie te dis que quiconques aimera du 
cueur icelle ordre et les frères, lui prévenu de la divine 
bénédiction il finira bien ses iours : mais celuy qu'il 
la persécutera iniustement il sera de Dieu notoirement 
pugny : et le frère qui sera maulvais et persévérant en 
son malice longuement, il ne pomTa durer qu'il ne 
laisse Tordre ou qu'il ne soit en icelle confondu ; et la 
religion durera iusques à la fin du monde, et se sont 
les quatre poins qui signifioient les quatre lavemens 
de ladicte pierre que frère Léon devoit faire par le com- 
mandement de sainct Françoys, lequel quant il eut 
achevé sa quarantaine, luy et ses trois compaignons 
retournèrent en grant ioye à Saincte Marie des Anges, 
à la louenge et gloire de Dieu Qui est benedictus in se- 
cula seculorum. Amen. Icelles dévotes et consoUatives 
exemples i'ay tyré des croniques de sâinct Françoys 
pour la consoUacion de ceux et celles qui en ce livre 
liront, auxquelz humblement ie supplie qu'il veullent 
prier Dieu pour le salut de mon ame. 



ORAISON. 

très piteulx, très clément et très humble sainct 
Françoys, nous te supplions très humblement qu'il te 
plaise de nous aider à porter et honorer la saincte 
croix en telle manière que nous qui sommes foibles et 
non puissans, par la vertu d'icelle , soions enforcez à 

combattre contre nos trois ennemis mortelz : la chair , 
le monde et dyable. Et veulles impetrer grâces pour 
nous envers Dieu, le créateur, que par la force ne nous 
puissent surmonter. Père très saint, regarde nous en 
pitié, nous tes pauvres servans et servantes, qui sommes 
désormais pauvres et mendiens : veuilles nous impe- 
trer grâce envers Dieu qui luy plaise de nous armer 
des armures de la saincte croix contre les armures du 
dyable, afân que par ses saiettes et ses dars tranchans, 
ne nous puisse trespercer ni grever nos pauvres âmes 
par les mérites des stigmates que tu portas en ton pre- 
cieulx corps, et veulles nous impetrer grâces envers 
Dieu le créateur, que nous puissons en ce monde telle- 
ment vivre en sa saincte crainte, tremeur et en obser- 
' vance de ses saincts commandemens, que finalement 
en la fm de ceste mortelle vie, nous puissions estre 
digne de participer avec toy de la vie étemelle. Tout ce 
nous vueille ottroier Celuy qui vit et règne par tous les 
ciecles des ciecles. Amen. 

